

|  |  |
| --- | --- |
| **Eiropas uzņēmējdarbības statistikas apkopotāju rokasgrāmata attiecībā uz Eiropas statistiku par pakalpojumu starptautisko sniegšanu iedalījumā pēc sniegšanas veida** | **2021. gada izdevums** |

ROKASGRĀMATAS UN VADLĪNIJAS

Manuskripts pabeigts 2021. gada decembrī

Šis dokuments neatspoguļo Eiropas Komisijas oficiālo nostāju.

Luksemburga, Eiropas Savienības Publikāciju birojs, 2021

© Eiropas Savienība, 2021

A grey and black sign with a person in a circle

Description automatically generated

Eiropas Komisijas dokumentu atkalizmantošanas politiku īsteno, pamatojoties uz Komisijas 2011. gada 12. decembra Lēmumu par Komisijas dokumentu atkalizmantošanu 2011/833/ES (OV L 330, 14.12.2011., 39. lpp.). Ja vien nav noteikts citādi, šā dokumenta atkalizmantošana ir atļauta atbilstoši *Creative Commons Attribution 4.0 International* (CC-BY 4.0) licencei (https://creativecommons.org/licenses/by/4.0/). Tas nozīmē, ka dokumenta atkalizmantošana ir atļauta, ja atbilstoši norāda dokumenta autoru un jebkuras izmaiņas.

Lai izmantotu vai reproducētu elementus, kas nepieder Eiropas Savienībai, atļaujas saņemšanai ir jāvēršas tieši pie attiecīgajiem tiesību subjektiem. Eiropas Savienībai nepieder autortiesības saistībā ar turpmāk minētajiem elementiem.

Plašāku informāciju var saņemt: https://ec.europa.eu/eurostat/about/policies/copyright

Fotoattēla autortiesības: vāks © *Africa Studio/Shutterstock*

Šajā publikācijā sniegtā informācija un tās autoru viedokļi ne vienmēr atspoguļo Eiropas Savienības oficiālo viedokli. Ne Eiropas Savienības iestādes un struktūras, ne personas, kuras rīkojas to vārdā, nav atbildīgas par šajā publikācijā ietvertās informācijas izmantošanu.

Temats: starptautiskā tirdzniecība

Krājums: rokasgrāmatas un vadlīnijas

PDF: ISBN 978-92-76-46203-3 ISSN 2315-0815 doi: 10,2785/780805 KS-GQ-21-025-EN-N

**Satura rādītājs**

Pateicības 8

**1. Ievads** 9

1.1. Novērtēšanas svarīgums attiecībā uz pakalpojumu starptautisko sniegšanu iedalījumā pēc sniegšanas veida politikas mērķiem 9

1.2. Pakalpojumu tirdzniecības statistika iedalījumā pēc sniegšanas veida valsts, starptautiskā un pārvalstiskā kontekstā 12

1.3. Statistikas sistēma un tiesiskais regulējums 14

1.4. Institucionālas vienošanās 16

1.5. Digitālā pakalpojumu tirdzniecība un sniegšanas veidi 17

1.6. Rokasgrāmatas darbības joma 18

1.7. Šīs rokasgrāmatas struktūra 19

**A daļa. Definīcijas un jēdzieni 19**

**2. Pārskats par sniegšanas veidiem 19**

2.1. Četri sniegšanas veidi saskaņā ar Vispārējo vienošanos par pakalpojumu tirdzniecību (*GATS*) 21

2.2. Sniegšanas veidi praksē 23

2.2.1. Kombinēta pakalpojumu sniegšana 25

2.2.2. Pakalpojumu sniegšana saskaņā ar apakšlīgumu 27

2.2.3. Digitālās starpniecības platformas (*DIP*) 29

**3. Definīcijas un pamatjēdzieni 32**

3.1. Pamatjēdzieni 32

3.1.1. Statistikas vienības 32

3.1.2. Rezidence 32

3.1.3. Pakalpojumu sniegšanas virziens 33

3.2. Datu prasības pakalpojumu starptautiskās sniegšanas novērtēšanai 33

3.3. Pakalpojumu tirdzniecība saskaņā ar maksājumu bilances regulējumu 36

3.4. Ārvalstu saistītu uzņēmumu statistika (*FATS*) 37

3.5. Konkrētu mainīgo lielumu galvenie iedalījumi 41

3.5.1. Partnervalsts 41

3.5.2. Produktu iedalījums 42

3.5.3. Saimnieciskā darbība 42

**4. Klasifikācijas sistēmas 44**

4.1. Ievads 44

4.2. Produktu klasifikācija 45

4.2.1. 2010. gada izvērstā maksājumu bilances pakalpojumu klasifikācija (EBOPS 2010) 45

4.2.2. Centrālā produktu klasifikācija (*CPC*), 2.1. versija 46

4.2.3. Produktu statistiskā klasifikācija pēc saimniecības nozarēm (*CPA*) 46

4.2.4. Vispārējā vienošanās par pakalpojumu tirdzniecību (*GATT*) iekļautais Pakalpojumu sektoru klasifikācijas saraksts (W120). 47

4.3. Saimniecisko darbību klasifikācija 47

4.3.1. Starptautiskā standartizētā visu saimnieciskās darbības veidu klasifikācija (*ISIC*), 4. red. 47

4.3.2. Saimniecisko darbību statistiskā klasifikācija Eiropas Kopienā (*NACE*), 2. red. 48

4.4. Valstu klasifikācija – ģeogrāfiskais iedalījums partnervalstīm 49

**B daļa. Ieteicamā metodoloģija un novērtēšanas modeļi 50**

**5. Pārskats par datu avotiem 50**

5.1. Starptautiskās pakalpojumu sniegšanas (*ISS*) datu vākšana un sniegšanas veidi 50

5.2. Galvenie resursu izlietojuma datu vākšanas mehānismi – paraugprakse 52

5.2.1. Pakalpojumu starptautiskās tirdzniecības datu apkopošana 52

5.2.2. Ārvalstu saistītu uzņēmumu statistikas (*FATS*) datu vākšana 53

5.2.3. Avoti attiecībā uz izplatīšanas pakalpojumiem 57

5.3. Iespējamie datu avoti pakalpojumu sniegšanas veidu novērtēšanai 58

5.3.1. Galvenie datu avoti 1. veida novērtēšanai 61

5.3.2. Datu avoti 2. veida novērtēšanai 62

5.3.3. Datu avoti 3. veida novērtēšanai 68

5.3.4. Datu avoti 4. veida novērtēšanai 70

5.4. Norādījumi par apsekojumu izveidi un apsekojumu rezultātu izmantošanu, lai novērtētu pakalpojumu sniegšanu iedalījumā pēc sniegšanas veida 73

5.4.1. Atsevišķu valstu pieredze saistībā ar apsekojumu izveidi un apsekojumos savākto datu izmantošanu 76

5.4.2. ASV pieredze, apsekojumos apkopojot informāciju par pakalpojumu sniegšanas veidiem 80

5.4.3. Norvēģijas Statistikas birojs – aptaujas anketas izveide *MoS* datu vākšanai 81

**6. Sniegšanas veidu novērtēšana 83**

6.1. Ievads 83

6.2. MSITS 2010 vienkāršotā pieeja 84

6.3. Vienkāršotā pieeja praksē – *Eurostat*/PTO modelis 87

6.3.1. 1. solis. MB datu vākšana un koriģēšana 89

6.3.1.1. Ceļošana 89

6.3.1.2. Būvniecība 90

6.3.1.3. Izplatīšanas pakalpojumi 93

6.3.2. 2. solis. *EBOPS* kategoriju attiecināšana uz pakalpojumu sniegšanas veidiem 94

6.3.3. 3. solis. *FATS* datu vākšana un koriģēšana 99

6.3.3.1. Vairumtirdzniecība un mazumtirdzniecība; automobiļu un motociklu remonts (G) 100

6.3.3.2. Finanšu un apdrošināšanas darbības (K) 100

6.3.3.3. Vietējā līmenī pārdoto produktu nošķiršana 101

6.3.4. 4. posms. Datu kopuma apvienošana, izmantojot *EBOPS–ISIC / NACE* 2. red. atbilstības tabulu 101

6.4. *Eurostat*-PTO modeļa ierobežojumi un jomas, kurās turpmāk veicams darbs 106

6.5. Norādījumu kopsavilkums 107

**7. 1. un 4. veida novērtēšana 109**

7.1. Ievads 109

7.2. 1. un 4. veida iedalījuma novērtēšana 110

7.2.1. Digitāli īstenota tirdzniecība un 1. veids 110

7.2.2. Informācija par informācijas un komunikāciju tehnoloģiju (IKT) nodrošinātiem pakalpojumiem 111

7.2.3. Iedalījuma proporciju koriģēšana atbilstoši partnervalsts atrašanās vietai/teritorijai 115

7.2.4. Modeļa koriģēšana, ņemot vērā ar Covid-19 pandēmiju saistītos ierobežojumus 115

7.3. Valstu piemēri un pieredze 115

7.3.1. Austrijas pieredze saistībā ar 1. un 4. veida novērtēšanu 115

7.3.2. ASV pieredze saistībā ar 1. un 4. veida novērtēšanu, kā arī digitāli sniegtu pakalpojumu tirdzniecību 116

7.4. Norādījumu un ieteikumu kopsavilkums 117

**8. 2. veida novērtēšana 118**

8.1. Ievads 118

8.2. Datu avoti 2. veida novērtēšanai 119

8.2.1. Maksājumu bilances pozīcija “Ceļošana” 119

8.2.2. Tūrisma statistika kā papildu datu avots 120

8.2.3. Citi avoti 121

8.2.4. Lielo datu avoti – mobilo tālruņu dati 122

8.3. Preču izslēgšana no pozīcijas “Ceļošana” 123

8.3.1. Preču vērtības izslēgšana no pozīcijas “Ceļošana” 124

8.3.2. Dažu valstu aplēses par ceļošanas pozīcijā ietvertajām precēm 124

8.4. 2. veids, kas attiecas uz īpašuma pārvietošanu 126

8.5. 2. veids saistībā ar valdības precēm un pakalpojumiem 126

8.6. Norādījumu un ieteikumu kopsavilkums 127

**9. 3. veida novērtēšana 128**

9.1. Ievads 128

9.2. Iekšējās un ārējās *FATS* definēšana un apkopošana 129

9.3. No *FATS* līdz 3. veida precizēšanai un papildu avotiem 134

9.4. Atbilstība starp saimniecisko darbību un *EBOPS* pozīcijām 134

9.5. *FATS* datu korekcijas 136

9.5.1. Izlaide salīdzinājumā ar apgrozījumu, novērtējot 3. veidu 136

9.5.2. Preču un pakalpojumu vērtības nodalīšana *FATS* apgrozījumā un vietējā tirgū pārdoto pakalpojumu apgrozījuma noteikšana 140

9.5.3. Iztrūkstošo mainīgo lielumu novērtēšana, balstoties uz citu jomu datiem un mikrodatu sasaisti 143

9.5.4. 3. veidā sniegtie izplatīšanas pakalpojumi 144

9.5.5. Pakalpojumi apstrādes rūpniecības darbību jomā (NACE C10–32) 144

9.6. Norādījumu un ieteikumu kopsavilkums 145

**10. Izplatīšanas pakalpojumi 146**

10.1. Izplatīšanas pakalpojumu skaidrojums 146

10.2. 1. veidā sniegtie izplatīšanas pakalpojumi 149

10.2.1. 1. veidā sniegto izplatīšanas pakalpojumu novērtēšana – piedāvājuma un izlietojuma tabulu izmantošanas pieeja 150

10.2.2. 1. veidā sniegto izplatīšanas pakalpojumu novērtēšana, balstoties uz uzņēmējdarbības strukturālo statistiku apvienojumā ar *TEC* statistiku 151

10.3. 2. veidā sniegtie izplatīšanas pakalpojumi 151

**C daļa. Koncentrēšanās uz lietotājiem 154**

**11. Statistikas izplatīšana iedalījumā pēc sniegšanas veida 152**

11.1. Ievads 152

11.2. Izplatīšanas stratēģija 152

11.3. Datu validēšana 155

11.4. Komunikācijas stratēģija 156

**D daļa. Iespējamie turpmāko pētījumu virzieni 157**

**12. Turpmāk veicamais darbs un izaicinājumi 157**

12.1. Ievads 157

12.2. *Eurostat*-PTO modeļa uzlabošana un *ITSS* datu korekciju precizēšana 157

12.3. 3. veida un izplatīšanas pakalpojumu novērtējuma uzlabošana 158

**E daļa. Valstu pieredze un gadījumi 159**

**13. Konkrētu valstu pieredze un gadījumi 159**

13.1. 1. un 4. veida novērtēšana 159

13.1.1. Ungārijas pieredze 1., 2. un 4. veida novērtēšanā, veicot apsekojumus 159

13.1.2. Austrijas pieeja 1. un 4. veida novērtēšanā 162

13.2. 2. veida novērtēšana – piemēri par preču novērtēšanu pozīcijā “Ceļošana” 166

13.2.1. Čehija 166

13.2.2. Itālija 166

13.2.3. Nīderlande 167

13.2.4. Polija 172

13.2.5. Spānija 170

13.2.6. Zviedrija 172

13.3. 3. veida novērtēšana 175

13.3.1. Itālija 175

13.3.2. Polija 176

13.3.3. Spānija 178

13.3.4. Amerikas Savienotās Valstis 183

13.4. Valstu prakse – *MoS* datu apkopošana 184

13.4.1. Francija 184

13.4.2. Igaunija 187

13.4.3. Nīderlande 188

13.4.4. Spānija 203

13.4.5. Amerikas Savienotās Valstis 208

13.5. Norvēģija – nacionālā apsekojuma izstrāde *MoS* datu apkopošanai 211

**Pielikumi 223**

I pielikums – Apsekojums par starptautisko tūrismu Itālijā – 2020. gada izdevums 223

II pielikums – *Eurostat* apsekojums par *FATS* avotiem 226

III pielikums – Nīderlande, primārie avoti un sīki izstrādātas tabulas 228

IV pielikums – Galīgās *MoS* aptaujas veidlapa un interviju rokasgrāmata – Norvēģija 233

**Vārdnīca 239**

**Akronīmi un saīsinājumi 244**

**Pateicības**

Apkopotāju rokasgrāmata attiecībā uz statistiku par pakalpojumu sniegšanu iedalījumā pēc sniegšanas veida ir Pakalpojumu sniegšanas veidu izpētes darba grupas dalībnieku sadarbības rezultāts. Ļoti svarīgs bija vairāku valsts iestāžu un starptautisko organizāciju ieguldījums.

*Eurostat* izsaka pateicību visiem tiem, kuri sniedza ieguldījumu šīs rokasgrāmatas tapšanā.

Šīs Apkopotāju rokasgrāmatas tapšanas gaitā komentārus un atbalstu sniedza arī Starptautiskās pakalpojumu tirdzniecības darba grupa un Ārvalstu saistītu uzņēmumu statistikas darba grupa.

Galveno autoru grupu veidoja Sandra Mareska [*Sandra Maresca*] (Itālijas Valsts statistikas institūts (*ISTAT*)), Evelīna Ģuriča [*Evelin Gyurics*] (Ungārijas Centrālais statistikas birojs (*KSH*)), Nikoleta Puklere [*Nikolett Pukler*] (Ungārijas Centrālais statistikas birojs (*KSH*)), Antonella Liberatore (*OECD*), Barbara Karmelīna D’Andrea Adriana [*Barbara Carmelina D'Andrea Adrian*] (PTO), Žoslāns Magdelēns [*Joscelyn Magdeleine*] (PTO), Stīns Vetsteins [*Steen Wettstein*] (PTO), Aleksiss Grims [*Alexis Grimm*] (ASV Ekonomiskās analīzes birojs), Georgijs Papadopuls [*George Papadopoulos*] (*Eurostat*) un Iliana Savova [*Iliyana Savova*] (*Eurostat*).

Vērtīgus komentārus un ieguldījumu sniedza arī pakalpojumu sniegšanas veidu (*MoS*) izpētes darba grupas dalībnieki un vairāki citi valstu eksperti: Nilss Fjolands Norbigards [*Niels Fjalland Nørbygaard*] (Dānijas Statistikas birojs), Mirgita Silla [*Mirgit Silla*] (Igaunijas Statistikas birojs), Alans Arons [*Allan Aron*] (Igaunijas Statistikas birojs), Hosē Antonio Isanta Fonkuberta [*Jose Antonio Isanta Foncuberta*] (Spānijas Valsts statistikas institūts (*INE*)), Bertrāns Plijo [*Bertrand Pluyaud*] (*Banque de France*), Andrea Karboni [*Andrea Carboni*] (Itālijas Banka), Eigirds Griškevičs [*Eigirdas Griškevičius*] (Lietuvas Statistikas birojs), Oksana Nadolinskaja [*Oksana Nadolinskaia*] (Nīderlandes Statistikas birojs), Rūsa Smita [*Roos Smit*] (Nīderlandes Statistikas birojs), Patrīcija Valtere [*Patricia Walter*] (Austrijas Centrālā Banka (*OeNB*)), Agņeška Matulska Bačura [*Agnieszka Matulska-Bachura*] (Polijas Statistikas birojs), Terēza Vestre [*Therese Vestre*] (Norvēģijas Statistikas birojs), Mārkijs Murjavans [*Markie Muryawan*] (Apvienoto nāciju organizācijas statistikas nodaļa (*UNSD*)), Jins Jaņs [*Ying Yan*] (PTO), Marijs Papaspiru [*Marios Papaspyrou*] (*Eurostat*).

Īpaša pateicība Antonellai Liberatorei (*OECD*), Barbarai Karmelīnai D’Andreai Adrianai (PTO), Žoslānam Magdelēnam (PTO) un Stīnam Vetsteinam (PTO) par vērtīgajiem komentāriem un ieguldīto darbu, jo īpaši 1., 2., 3. un 6. nodaļas tapšanā, kā arī izstrādājot konsolidēto PTO modeli, kas ir šīs rokasgrāmatas pamatā.

Kopējo rediģēšanu un koordinēšanu veica Iliana Savova un Georgijs Papadopuls, kuri pārstāv *Eurostat* G6 darba grupu “Pakalpojumu tirdzniecība un globalizācija”.

|  |  |
| --- | --- |
| **1** | **Ievads** |

|  |
| --- |
| **Šajā nodaļā aplūkots konteksts, kādā veido statistiku par pakalpojumu starptautisko sniegšanu iedalījumā pēc sniegšanas veida (turpmāk tekstā – “*MoS*”):**   * **raksturojot politikas virzītājspēkus, ar kuriem novērtē pakalpojumu starptautisko tirdzniecību pēc sniegšanas veida, un** * **izklāstot ar to saistīto darbu, kas veikts valsts un starptautiskajā līmenī.**   **Visbeidzot, šajā nodaļā raksturota arī šīs rokasgrāmatas piemērošanas joma.**  **Šajā rokasgrāmatā pieņemts, ka informāciju apkopojošā valsts jau ir izstrādājusi *MoS* statistikas veidošanai nepieciešamos pirmdatus un statistiku.** |

**1.1. Novērtēšanas svarīgums attiecībā uz pakalpojumu starptautisko sniegšanu iedalījumā pēc sniegšanas veida politikas mērķiem**

Pakalpojumu veidošanas īpatsvars katrā valstī ir atkarīgs no to ienākumu līmeņa, un vidēji tas ir 40–70 %. Līdz ar jauno tehnoloģiju un no tām izrietošo uzņēmējdarbības modeļu attīstību palielinās ieguldījumi pakalpojumu sektorā.

Pasaules Tirdzniecības organizācijas (turpmāk tekstā – “PTO”) Vispārējā vienošanās par pakalpojumu tirdzniecību (turpmāk tekstā – “*GATS*”)[[1]](#footnote-2), kas ir spēkā kopš 1995. gada, bija pirmā daudzpusējā tirdzniecības vienošanās, kas attiecās uz pakalpojumiem. *GATS* pakalpojumu sniegšana ir definēta, balstoties uz piegādātāja un patērētāja atrašanās vietu darījuma noslēgšanas brīdī. *GATS* pakalpojumu tirdzniecība ir definēta kā “pakalpojuma sniegšana iedalījumā pēc četriem veidiem”. Pakalpojumu iedalījums pēc sniegšanas veida ļauj gūt priekšstatu par to, kad un kādos veidos pakalpojumus sniedz ārvalstu klientiem. Piemēram, juridiskos pakalpojumus klientam var sniegt ar e-pasta starpniecību (pārrobežu darījumi jeb “1. veids”) vai, klientam dodoties uz valsti, kurā atrodas jurists (patēriņš ārvalstīs jeb “2. veids”). Tomēr jurists šos pakalpojumus var sniegt klientam arī personīgi, dodoties uz klienta rezidences valsti (fizisku personu klātbūtne jeb “4. veids”), vai arī ar klienta rezidences valstī izveidota jurista saistītā uzņēmuma starpniecību (komerciālā klātbūtne jeb “3. veids”).

Raugoties no tirdzniecības politikas perspektīvas, šai izvērstajai starptautiskās pakalpojumu tirdzniecības dimensijai, ko dēvē arī par **pakalpojumu starptautisko sniegšanu**, ir ļoti liela nozīme, jo tirgus piekļuves nosacījumi atšķiras atkarībā no tā, kuru no četriem minētajiem starptautiskās pakalpojumu sniegšanas veidiem izvēlas. Kopš *GATS* noslēgšanas vairums pārējo reģionālo (divpusējo vai daudzpusējo) tirdzniecības līgumu paredz līdzīgus principus, regulējot saistības atbilstoši šiem četriem pakalpojumu sniegšanas veidiem.

Līdz ar to tirdzniecības politikas veidotājiem ir nepieciešama statistika, kas viņiem palīdzētu risināt sarunas par saistībām viņu pakalpojumu tirgos un pārraudzīt šo sarunu rezultātus. Šīs sarunas var notikt globāli, daudzpusēji vai divpusēji saistībā ar konkrētiem pakalpojumu sektoriem un atbilstoši tam, kā attiecīgos pakalpojumus sniedz starptautiskā mērogā, t. i., iedalījumā pēc sniegšanas veida. Lai pārraudzītu šo saistību īstenošanu, politiķiem, valstu valdībām un analītiķiem ir nepieciešama statistika, kas viņiem ļauj izvērtēt, vai šīs saistības rada vai novirza tirdzniecību.

Statistiku par visos četros veidos sniegtajiem pakalpojumiem izmanto ekonomiskās analīzes veikšanai un ekonomikas politikas veidošanai, jo tā rada pilnīgāku priekšstatu par to, kā uzņēmumi sniedz un iegādājas pakalpojumus starptautiskā mērogā, apvienojot pārrobežu pakalpojumus (ko nerezidents sniedz rezidentam) ar pakalpojumiem, ko sniedz ar ārvalstu saistītu uzņēmumu starpniecību. Dziļāka izpratne par saikni starp tirdzniecību un ieguldījumiem pakalpojumu sektorā ļautu precīzāk novērtēt pakalpojumu lomu ekonomikas ražošanas struktūrā un to ieguldījumu šā sektora ekonomiskajā un sociālajā attīstībā, kā arī šā sektora pozīciju reģionālajās un globālajās piegādes ķēdēs.

Sīkāka informācija saistībā ar statistiku par pakalpojumu starptautisko sniegšanu iedalījumā pēc pakalpojumu kategorijas, sniegšanas veida un partnervalsts palīdz politikas veidotājiem īstenot pašreizējo un turpmāko tirdzniecības sarunu programmu, balstoties uz faktiem un spēcīgiem pierādījumos balstītiem argumentiem. Statistika par pakalpojumiem iedalījumā pēc *MoS* liecina par to, kā un kur pakalpojumus sniedz starptautiskā mērogā, un ļauj uzraudzīt pakalpojumu tirdzniecības līgumu radīto ietekmi.

Informāciju par pakalpojumu starptautisko sniegšanu sniedz divi dažādi statistikas regulējumi.

1. **Maksājumu bilancē (turpmāk tekstā – “*BOP*”)** iegrāmato darījumus starp rezidentiem un nerezidentiem, pamatojoties uz institucionālās vienības ekonomisko interešu centru (rezidenci). Tādējādi tajā principā iegrāmato *GATS* noteiktajā 1., 2. un 4. veidā sniegtos pakalpojumus, izmantojot starptautiskās pakalpojumu tirdzniecības statistiku (*ITSS*).

2. **Ārvalstu saistītu uzņēmumu statistika (turpmāk tekstā – “*FATS*”)** ietver vairākus kontrolēto ārvalstu saistītu uzņēmumu darbības rādītājus, tādējādi sniedzot informāciju par pakalpojumiem, ko sniedz *GATS* noteiktajā 3. veidā.

Aktuālā informācija par pakalpojumu starptautisko tirdzniecību ir strukturēta atbilstoši tam, “kurš” pakalpojumus tirgo (ar ko), “ko” tieši tirgo (pakalpojuma veids) un “cik daudz” pakalpojumu tirgo naudas izteiksmē. Rokasgrāmatā *Manual on Statistics of International Trade in Services 2010* [2010. gada Starptautiskās pakalpojumu tirdzniecības statistikas rokasgrāmata, turpmāk tekstā – “MSITS 2010”],[[2]](#footnote-3) to lasot vienkopus ar *Compiler’s Guide* [Apkopotāju rokasgrāmata],[[3]](#footnote-4) ir sniegti plaši norādījumi par starptautiskās pakalpojumu tirdzniecības statistikas vākšanu, apkopošanu un izplatīšanu atbilstoši starptautiski saskaņotiem standartiem. MSITS 2010 noteiktās prasības par statistikas veidošanu faktiski balstās uz *GATS* noteikto struktūru.

Aizvien vairāk uzsverot to, “kā” starp valstīm notiek pakalpojumu apmaiņa, šīs rokasgrāmatas mērķis ir izvērst jau izstrādātās pamatnostādnes, precizējot, kā:

* sniegt detalizētu informāciju par pakalpojumu starptautisko tirdzniecību atbilstoši 1., 2. un 3. veidam;
* uzlabot komerciālo klātbūtni atbilstoši *GATS* noteiktajai definīcijai;
* sasaistīt abus statistikas regulējumus (*ITSS* un *FATS*), lai sniegtu visaptverošu pārskatu par pakalpojumu tirdzniecību.

|  |
| --- |
| **1.1. ierāmējums. Sniegšanas veidu dati un citas jomas**  Raugoties no attiecīgās valsts perspektīvas, *MoS* datus vērtē kā svarīgu līdzekli starptautiskās pakalpojumu tirdzniecības statistikas pamatotības uzlabošanai. Pirmais solis šajā virzienā jau ir sperts, padarot pieejamus datus iedalījumā pēc partnervalsts/reģiona un pakalpojuma veida.  Savukārt pēc tam pakalpojumu tirdzniecības statistika jāiedala pēc starptautisko tirdzniecības līgumu veida, ņemot vērā četrus veidus, ar ko pakalpojumus sniedz ārvalstīs. Tas nozīmē, ka, raugoties no ekonomikas politikas perspektīvas, nepieciešama vēl viena pakalpojumu tirdzniecības statistikas dimensija.  Tas ietver arī pārrobežu darījumu šaurāku saskaņošanu un starptautiskas klātbūtnes izveidi ārvalstīs – divus pakalpojumu tirdzniecības aspektus, kas līdz šim statistikas ziņā traktēti atsevišķi.  Lai veicinātu pašreizējās tirdzniecības sarunas un izvērtētu pašreizējos tirdzniecības līgumus, jo īpaši ES brīvā tirgus (brīvas pakalpojumu apmaiņas un personu brīvas pārvietošanās) priekšrocības, nepieciešami atbilstoši statistikas dati, kas organizēti atbilstoši šo sarunu un līgumu struktūrai.  *MoS* datu pieejamība var veicināt stabilas, uz faktiem balstītas pašreizējās un turpmākās ES tirdzniecības sarunas.  Tomēr lielāks informācijas apjoms respondentiem nedrīkst radīt ievērojami lielāku informācijas sniegšanas slogu. Tādēļ pakāpeniska ieviešana, balstoties uz jēgpilniem novērtējumiem, atvieglos jaunas oficiālās statistikas apkopošanas procesu un nodrošinās līdzsvaru starp ieguvumiem un veicamo darbu. |

|  |
| --- |
| **1.2. ierāmējums. Pakalpojumu tirdzniecības dati iedalījumā pēc sniegšanas veida**  *Pakalpojumu tirdzniecības dati iedalījumā pēc sniegšanas veida uzlabos tirdzniecības sarunu procesu un citas būtiskās tirdzniecības politikas prioritātes*  Ja netiek veikts atbilstošs un detalizēts ekonomiskais novērtējums, sarunas par pakalpojumiem var ieilgt un sniegt mazāku labumu nekā tad, ja izmanto stabilu datu kopu un detalizēti izstrādātus analītiskos rīkus ar integrētiem sniegšanas veidus raksturojošiem parametriem. Tirdzniecības sarunu ieilgšana vai to nepietiekami optimāls rezultāts rada lielu risku. (..)  Ņemot vērā pakalpojumu pieaugošo nozīmi daudzās attīstības valstīs, ir ļoti svarīgi ārpus ES nodrošināt optimālu tirdzniecības sarunu rezultātu globālā mērogā, pievēršot galveno uzmanību svarīgākajām sektoru un pakalpojumu sniegšanas veidu kombinācijām, kas sniedz lielāku ekonomisku labumu visām sarunās iesaistītajām pusēm.  Globāla mēroga datu kopa par divpusējas pakalpojumu tirdzniecības plūsmām iedalījumā pēc sniegšanas veida, ko iespējams salīdzināt ar pieejamo informāciju par tirdzniecības ierobežojumiem, kuri jau ir klasificēti pēc sniegšanas veida, piemēram, ar Ekonomiskās sadarbības un attīstības organizācijas (turpmāk tekstā – “*OECD*”), Pasaules Bankas vai Pasaules Tirdzniecības organizācijas (PTO) apkopoto informāciju, analītiķiem un sarunu dalībniekiem būs neatsverams līdzeklis šā mērķa sasniegšanai.  Pakalpojumu tirdzniecības datu kopa iedalījumā pēc sniegšanas veida uzlabos ne tikai tirdzniecības sarunu procesu, bet arī citas svarīgas tirdzniecības politikas prioritātes, piemēram, noslēgto tirdzniecības līgumu uzraudzību un izpildi, *ex post* vērtējumus u. c. Pašlaik, kad daudzi skeptiķi apšauba tirdzniecības liberalizācijas sniegtos ieguvumus, ir ļoti svarīgi sniegt nepārprotamus pierādījumus tam, ka tirdzniecības līgumi darbojas efektīvi attiecībā uz preču tirdzniecības veicināšanu tarifu atcelšanas dēļ un ka tie ir izdevīgi pakalpojumu uzņēmumiem un to klientiem.  *Avots: The Chief Economist Note of DG TRADE* – 3. izdevums / 2016. gada 3. novembris |

**1.2. Pakalpojumu tirdzniecības statistika iedalījumā pēc sniegšanas veida valsts, starptautiskā un pārnacionālā kontekstā**

Starptautiskās un pārnacionālās organizācijas izmanto detalizētu pakalpojumu tirdzniecības statistiku, lai uzraudzītu un analizētu tirdzniecības tendences, taču tās arī atbalsta šīs statistikas izveidi valsts līmenī. Lai gan katras valsts tiesiskie regulējumi paredz šādas statistikas vākšanas, apmaiņas, apstrādes, apkopošanas un izplatīšanas ierobežojumus, starptautisko un pārnacionālo organizāciju uzdevums ir vadīt statistikas izveidi atbilstoši starptautiskajām vadlīnijām, lai garantētu tās salīdzināmību, konsekvenci, precizitāti un savlaicīgumu.

Veidojot statistiku iedalījumā pēc pakalpojumu sniegšanas veida, abi statistikas regulējumi (*BOP* un *FATS*) ir jāapvieno. Tādēļ institucionālas vienošanās starp attiecīgajiem datu apkopošanas subjektiem (ja iesaistītas vairākas iestādes) kopīgi jāīsteno efektīvi jau no šādas datu kopas izveides sākuma. Pēc tam šīs datu apkopotāju zināšanas jāapvieno ar lietotāju analītiskajām zināšanām, lai efektīvi izvērtētu konkrētās valsts situāciju (MSITS 2010 Apkopotāju rokasgrāmata, 3.10. punkts).

Par atskaites punktu jāizmanto ANO Statistikas komisijas ierosinātie datu kvalitātes novērtēšanas regulējumi un SVF datu kvalitātes novērtēšanas regulējums[[4]](#footnote-5). Kvalitātes novērtēšanas regulējums[[5]](#footnote-6) sniedz norādījumus par to, kā īstenot Eiropas Statistikas prakses kodeksu[[6]](#footnote-7), kurā noteikti standarti statistikas izstrādei, izveidei un izplatīšanai ES dalībvalstīs.

Pēdējos gados vairākas statistikas iestādes ir sākušas veikt eksperimentālus novērtējumus par pakalpojumu tirdzniecību iedalījumā pēc sniegšanas veida, sākotnēji izmantojot MSITS 2010 noteikto vienkāršoto metodi un bieži vien pilnveidojot veicamos pasākumus (piemēram, novērtējumu veikšanai izmantojot apsekojumus un papildu datu avotus). Savukārt *Eurostat* ir izstrādājusi “izmēģinājuma modeļa” metodiku, lai iegūtu informāciju par pakalpojumu tirdzniecību iedalījumā pēc sniegšanas veida, izmantojot pieejamos avotus un vairākus pieņēmumus. Lai atbalstītu darbu šajā jomā, 2017. gadā izveidoja *Eurostat* Pakalpojumu sniegšanas veidu izpētes darba grupu. Šajā darba grupā darbojas vairākas starptautiskas organizācijas (*Eurostat*, PTO, *OECD*, *UNSD*) un valstis. Dažas valstis jau ir izstrādājušas metodes, lai novērtētu pakalpojumu starptautisko sniegšanu iedalījumā pēc sniegšanas veida (Spānija, Norvēģija, ASV, Apvienotā Karaliste, Ungārija, Polija, Itālija, Nīderlande u. c.). Tomēr ne visi šie rezultāti ir publiski izplatīti. 2019. gadā PTO ar Eiropas Komisijas atbalstu publicēja pirmo eksperimentālo datu kopu globālā mērogā (*TiSMoS*).[[7]](#footnote-8) Tā sniedz vispārēju priekšstatu par pakalpojumu starptautisko tirdzniecību iedalījumā pēc sniegšanas veida, kā tas noteikts *GATS*.

Šī rokasgrāmata ir balstīta uz šo veikto darbu un izmantojama kā atskaites punkts statistikas apkopošanā.

**1.1. tabula. Izvēlētās *MoS* publikācijas, kuras sniegušas starptautiskās un valsts iestādes**

|  |  |  |
| --- | --- | --- |
| **Valsts/organizācija** | **Datu kopa/publikācija** | **Saite uz datu kopu/publikāciju** |
| **Spānija – Valsts Statistikas birojs (*INE*)** | *International Trade in Services Survey. 2014-2019 Series* [Starptautiskās pakalpojumu tirdzniecības apsekojums. 2014.–2019. gada sērija]  *Evaluation of Trade Policy*  *By mode of service supply* [Tirdzniecības politikas novērtējums iedalījumā pēc sniegšanas veida] | https://ine.es/dynt3/inebase/en/index.htm?type= pcaxis&path=/t37/p198/p01/serie&file=pcaxis&d h=0&capsel=0 |
| **Francija – Centrālā banka** | Francijas starptautiskā pakalpojumu tirdzniecība iedalījumā pēc sniegšanas veida | https://publications.banque- france.fr/sites/default/files/medias/documents/8 18046\_qsa49\_web.pdf#page=25 |
| ***Eurostat*** | Pakalpojumu tirdzniecības statistika iedalījumā pēc sniegšanas veida | https://ec.europa.eu/eurostat/statistics- explained/index.php/Services\_trade\_statistics\_ by\_modes\_of\_supply |
| **PTO** | *TISMOS: An experimental dataset built in modular form with a transparent methodology* [*TISMOS* – eksperimentāla modulāra datu kopa ar pārredzamu metodiku] | https://www.wto.org/english/res\_e/statis\_e/trade  \_datasets\_e.htm |
| **Austrālijas Ārlietu un tirdzniecības departaments** | *DFAT (2007) “Trade in services statistics – the Australian experience”* [“Pakalpojumu tirdzniecības statistika – Austrālijas pieredze”] | https://www.dfat.gov.au/sites/default/files/trade- in-services-statistics-the-australian- experience.pdf |
| **Apvienotā Karaliste – Valsts Statistikas birojs (*ONS*)** | *Modes of supply, UK experimental estimates: 2018* [Sniegšanas veidi, Apvienotās Karalistes eksperimentālie novērtējumi, 2018. gads] 2018 | https://www.ons.gov.uk/releases/modesofsuppl yexploratoryestimatesfortheuk |
| **ASV – Ekonomiskās analīzes birojs (*BEA*)** | *Measuring Trade in Services by Mode of Supply* [Pakalpojumu tirdzniecības novērtējums iedalījumā pēc sniegšanas veida] (2019. gada augusts) | https://www.bea.gov/system/files/papers/WP20 19-7\_2.pdf |
| *Exploratory Estimates of U.S. International Services by Mode of Supply* [Izpētes novērtējumi par ASV starptautiskajiem pakalpojumiem pēc sniegšanas veida] (2017. gada maijs) | https://www.bea.gov/system/files/papers/WP20 17-6.pdf |
| **ASV *BEA* un Apvienotās Karalistes *ONS*** | *Measuring trade in services by Modes of Supply*  [Pakalpojumu tirdzniecības novērtējums iedalījumā pēc sniegšanas veida] – ziņojums par ASV Ekonomikas analīzes biroja un Apvienotās Karalistes Valsts Statistikas biroja paralēli īstenotajiem pasākumiem | https://ec.europa.eu/eurostat/web/products- statistical-working-papers/-/KS-TC-19- 007?inheritRedirect=true |

**1.3. Statistikas regulējums un tiesiskais regulējums**

MSITS 2010 un MSITS 2010 Apkopotāju rokasgrāmatā ir sniegti ieteikumi par starptautiskajiem statistikas regulējumiem saistībā ar datu vākšanu un apkopošanu, lai novērtētu pakalpojumu starptautisko tirdzniecību un pakalpojumu starptautisko sniegšanu.

Uz datu vākšanu par pakalpojumu starptautisko sniegšanu attiecas šādas rokasgrāmatas un statistikas regulējumi:

* **2010. gada Pakalpojumu starptautiskās tirdzniecības statistikas rokasgrāmata (MSITS 2010)[[8]](#footnote-9)** – pakalpojumu tirdzniecības novērtēšanas sistēma, kas veicina starptautiskas sarunas par pakalpojumu tirdzniecību. MSITS 2010 noteiktās pakalpojumu definīcijas ir balstītas uz BPM6 klasifikāciju (skat. turpmāk).
* *Balance of Payments and International Investment Position Manual, Sixth Edition* [Rokasgrāmata par maksājumu bilanci un starptautisko ieguldījumu pozīciju, sestais izdevums] (BPM6)[[9]](#footnote-10) –
* standarta regulējums, lai apkopotu statistiku par darījumiem un posteņiem starp kādu valsti un pārējo pasauli;
* **Nacionālo kontu sistēma (SNA 2008)[[10]](#footnote-11)** – starptautiskie statistikas standarti, kas attiecas uz nacionālajiem kontiem. SNA 2008 un BPM6 ir kopējs konceptuālais regulējums.
* **Eiropas Kontu sistēma (ESA 2010)[[11]](#footnote-12)** – Eiropas statistikas standarts, kas attiecas uz nacionālajiem kontiem, t. i., *SNA* ekvivalents ES līmenī.

Izmantojamas arī citas noderīgas rokasgrāmatas, piemēram, *Eurostat Foreign AffiliaTes Statistics (FATS) Recommendations Manual* [Ārvalstu saistītu uzņēmumu statistikas (*FATS*) ieteikumu rokasgrāmata][[12]](#footnote-13) un *European business statistics methodological manual for statistical business registers* [Eiropas uzņēmējdarbības statistikas metodiskā rokasgrāmata statistikas uzņēmumu reģistriem][[13]](#footnote-14).

Attiecībā uz pakalpojumu sniegšanas veidiem datu prasības ES unEBTA valstīm ir noteiktas turpmāk minētajos tiesību aktos:

Komisijas 2020. gada 30. jūlija Īstenošanas regula (ES) 2020/1197, ar kuru nosaka tehniskās specifikācijas un kārtību saskaņā ar Eiropas Parlamenta un Padomes Regulu (ES) 2019/2152 par Eiropas uzņēmējdarbības statistiku;

Eiropas Parlamenta un Padomes 2019. gada 27. novembra Regula (ES) 2019/2152 par Eiropas uzņēmējdarbības statistiku, ar ko atceļ 10 tiesību aktus uzņēmējdarbības statistikas jomā.

Attiecībā uz maksājumu bilanci un pakalpojumu starptautiskās tirdzniecības statistiku datu prasības ES unEBTA valstīm ir noteiktas turpmāk minētajos tiesību aktos:

Komisijas Deleģētā 2018. gada 19. decembra regula (ES) 2019/505, ar ko attiecībā uz ģeogrāfiskā iedalījuma līmeņiem groza Eiropas Parlamenta un Padomes Regulas (EK) Nr. 184/2005 I pielikumu;

Eiropas Parlamenta un Padomes 2016. gada 8. jūnija Regula (ES) 2016/1013, ar ko groza Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem;

Komisijas 2012. gada 22. jūnija Regula (ES) Nr. 555/2012, ar ko attiecībā uz datu prasību un definīciju atjaunināšanu groza Eiropas Parlamenta un Padomes Regulu (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem;

Komisijas 2010. gada 20. decembra Regula (ES) Nr. 1227/2010, ar ko groza Regulu (EK) Nr. 1055/2008, ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku;

Komisijas 2008. gada 27. oktobra Regula (EK) Nr. 1055/2008, ar kuru īsteno Eiropas Parlamenta un Padomes Regulu (EK) Nr. 184/2005 saistībā ar kvalitātes kritērijiem un kvalitātes ziņojumiem, kas attiecas uz maksājumu bilances statistiku;

Eiropas Parlamenta un Padomes 2005. gada 12. janvāra Regula (EK) Nr. 184/2005 par Kopienas statistiku attiecībā uz maksājumu bilanci, starptautisko pakalpojumu tirdzniecību un ārvalstu tiešajiem ieguldījumiem.

Valstu tiesību akti un noteikumi papildus nosaka to valsts iestāžu tiesību un pienākumus, kuras vāc, apmainās, apstrādā, apkopo un izplata datus par pakalpojumu darījumiem starp rezidentiem un nerezidentiem, ārvalstu saistītu uzņēmumu statistiku un papildu monetāros un nemonetāros rādītājus pakalpojumu starptautiskās sniegšanas analizēšanai. Šāds tiesiskais pamatojums palīdz šajā procesā iesaistītajām iestādēm sagatavot nepieciešamās institucionālās vienošanās, sīki raksturojot katra dalībnieka iesaisti statistikas procesā.

**1.4. Institucionālas vienošanās**

Bieži vien datu vākšanā, apkopošanā un izplatīšanā, ko veic atbilstoši MSITS 2010 ierosinātajam statistikas regulējumam pakalpojumu starptautiskās sniegšanas novērtēšanai, ir iesaistītas vairākas valsts iestādes. Vairumā gadījumu atbildīgā valsts iestāde ir valsts statistikas birojs vai valsts centrālā banka. Par labu praksi uzskatāms tas, ka pakalpojumu starptautiskās sniegšanas datu vākšanā un apkopošanā iesaistītās iestādes un aģentūras sagatavo institucionālas vienošanās (piemēram, saprašanās memorandu vai vienošanos par starpiestāžu datubāzu apmaiņu), kas attiecas uz galvenajiem datu sagatavotājiem un atbilstoši atspoguļo valsts vajadzības, prioritātes un resursus. Šajās institucionālajās vienošanās skaidri jānorāda pienākumu un uzdevumu sadale starp iestādēm, kuras apkopo statistiku par pakalpojumu darījumiem starp rezidentiem un nerezidentiem, *FATS* un papildu monetāros un nemonetāros rādītājus starptautiskās pakalpojumu sniegšanas analizēšanai. Ir svarīgi izveidot atbilstošus saziņas kanālus un koordinācijas mehānismus.

Šīs institucionālās vienošanās parasti ietver vairākas vienošanās par kādas konkrētas statistikas jomas datu vākšanā, apkopošanā un izplatīšanā iesaistīto iestāžu pienākumu sadali. Šīs vienošanās nodrošina, ka oficiālā statistika atbilst lietotāju vajadzībām un kvalitātes standartiem un ka to apkopo un izplata pēc iespējas efektīvāk. Institucionālas vienošanās darbības joma var ietvert dažādus aspektus, sākot no visa statistikas sagatavošanas un izplatīšanas procesa līdz pat konkrētu šā procesa daļu regulēšanai.

Efektīvas institucionālas vienošanās iezīmes un paraugprakse detalizēti raksturota MSITS 2010 Apkopotāju rokasgrāmatā.[[14]](#footnote-15)

|  |
| --- |
| **1.3. ierāmējums. Institucionālas vienošanās valsts līmenī**  Kā vienu no piemēriem var minēt to, ka centrālajām bankām ir pienākums iegūt datus no finanšu iestādēm, savukārt valsts statistikas iestādei – vākt datus no citām iestādēm un tos apkopot un izplatīt. Taču ieguldījumu apstiprināšanas iestāde vai finanšu uzraudzības iestāde var sniegt ļoti svarīgu informāciju par pārrobežu pakalpojumu sniegšanu. Šādos apstākļos ir svarīgi sagatavot juridisku vai cita veida vienošanos, kas ļautu par konkrētu datu apkopošanu atbildīgajai iestādei iegūt attiecīgos datu kopumus vai tiem piekļūt.  *Avots:* MSITS 2010 Apkopotāju rokasgrāmata |

**1.5. Digitālā pakalpojumu tirdzniecība un sniegšanas veidi**

Ja domājam par to, “kā” pakalpojumus sniedz, nevar neņemt vērā digitālo pārveidi. Aizvien vairāk pakalpojumu ir tirgojami pārrobežu tirdzniecībā, ko nodrošina digitālie rīki, turklāt ir izveidoti jauni *digitālo* pakalpojumu veidi (piemēram, balstoties uz datu analīzi vai mākoņdatošanu).

Pēdējos gados nolūkā sīkāk izpētīt šo aspektu ir uzsāktas vairākas iniciatīvas, jo īpaši Apvienoto Nāciju Organizācijas Tirdzniecības un attīstības konferences (turpmāk tekstā – “*UNCTAD*”) vadītā partnerība par IKT novērtēšanu attīstības mērķu sasniegšanai.[[15]](#footnote-16) Nesen *OECD*-PTO-SVF izstrādātajā rokasgrāmatā *Handbook on Measuring Digital Trade* [Digitālās tirdzniecības novērtēšanas rokasgrāmata][[16]](#footnote-17) ietvēra pirmo visaptverošo konceptuālo digitālās tirdzniecības novērtēšanas regulējumu.

Šajā rokasgrāmatā *digitāli īstenota tirdzniecība* definēta kā “starptautiski darījumi, ko veic attālināti elektroniskā formātā, izmantojot šim nolūkam īpaši paredzētus datortīklus”, un pēc definīcijas attiecas vienīgi uz pakalpojumiem. Šī definīcija ir cieši saistīta ar *UNCTAD* ieviesto *IKT nodrošinātu pakalpojumu* tirdzniecības jēdzienu.[[17]](#footnote-18)

Tādēļ 1. veida definīcija nepārprotami lielā mērā pārklājas ar digitāli sniegto pakalpojumu definīciju.

Tomēr šie abi jēdzieni nav gluži viens un tas pats. Lai gan saskaņā ar *GATS*, definējot pakalpojumu sniegšanas veidus, vērā ņem pakalpojuma sniedzēja atrašanās vietu attiecībā pret klienta atrašanās vietu, izšķirot digitāli un nedigitāli sniegtus pakalpojumus, vērā ņem to, “kā” pakalpojumu sniedz.

Līdz ar to pakalpojumu sniegšanas 1. veids attiecas uz pakalpojumiem, ko sniedz ar tālruņa un faksa, kā arī manuāli drukāta e-pasta starpniecību, jo digitāli īstenota tirdzniecība šos pakalpojumu sniegšanas veidus neietver. Tomēr dažus 2. veida darījumus var noslēgt digitāli, piemēram, ja ceļotājs, kurš ir nerezidents, izmanto vietējo SIM karti.

Kā plašāk paskaidrots 7. nodaļā, lai izdarītu zemākās aplēses par 1. veida darījumiem ar IKT nodrošinātiem pakalpojumiem, iespējams izmantot apsekojumus par digitāli sniegtiem pārrobežu pakalpojumiem. Apsekojumi par digitāli sniegtiem pārrobežu pakalpojumiem arī ļauj veikt augstāko pamatoto novērtējumu par digitāli īstenotu pārrobežu tirdzniecību attiecībā uz to pašu pakalpojumu grupu.

**1.6. Rokasgrāmatas darbības joma**

Šis ir Sniegšanas veidu apkopotāju rokasgrāmatas pirmais izdevums. Tajā raksturots vispārējais standarta modelis (*Eurostat*-PTO modelis) un ierosinātas vairākas metodes, ko var izmantot šā modeļa pilnveidošanai.

Attiecībā uz ES un EBTA valstīm šajā rokasgrāmatā ir raksturotas visas ieteicamās metodes, ko var izmantot, lai izpildītu EUS regulā[[18]](#footnote-19) noteiktās prasības saistībā ar *MoS* statistiku. Kā norādīts Komisijas Īstenošanas regulas (ES) 2020/1197 6. pielikumā, rokasgrāmatas pirmajā izdevumā raksturots vispārējs modelis, ko var izmantot *MoS* statistikas apkopošanai. Tajā arī sniegti vairāki ieteikumi un minēti paraugprakses piemēri, ko valstis var izmantot, lai uzlabotu standarta modeli. Līdz ar to ES/EBTA valstis var izvēlēties sev piemērotāko datu apkopošanas metodi. Valsts var:

* piemērot standarta *Eurostat*-PTO modeli tieši (skat. 6. nodaļu);
* izvēlēties pilnveidot modeļa parametrus, balstoties uz valsts specifiku (skat. 6.–10. nodaļā raksturotās metodes), vai
* veikt tiešu datu vākšanu un/vai pievienot izveidotajai aptaujas anketai dažus papildu jautājumus, lai novērtētu pakalpojumu sniegšanas veidus.

Lai gan šī apkopotāju rokasgrāmata ir galvenokārt vērsta uz Eiropas uzņēmējdarbības statistiku, tajā raksturotās metodes un rīkus var izmantot arī valstis, kas nav ES dalībvalstis. Daudzas norādītās metodes un piemērus faktiski ir sniegušas valstis, kas nav ES dalībvalstis. Tādēļ šajā rokasgrāmatā raksturotās metodes principā ir piemērojamas globālā mērogā, proti, šīs metodes *MoS* statistikas apkopošanai var izmantot statistikas veidotāji gan no Eiropas valstīm, gan tām valstīm, kas nav Eiropas valstis. Vienu un to pašu metožu izmantošana ļaus turpmāk pilnveidot *MoS* statistikas salīdzināmību. Tādēļ šajā rokasgrāmatā vietām sniegtas norādes uz starptautiskām rokasgrāmatām, regulējumiem un klasifikāciju, kā arī to ekvivalentiem Eiropā.

Šajā rokasgrāmatā sniegti norādījumi par to, kā apkopot statistiku par četriem pakalpojumu sniegšanas veidiem, kas noteikti *GATS*. Literatūras avotos bieži vien pieminēts arī pakalpojumu sniegšanas “5. veids”. Tas attiecas uz precēs integrētajiem pakalpojumiem, ko pēc tam tirgo (piemēram, mobilajā tālrunī jau instalētajām lietotnēm). Noteiktas ekonomikas analīzes kontekstā 5. veids ir ļoti interesants, taču tas nav noteikts *GATS* (t. i., tas neietilpst šīs vienošanās darbības jomā, kad notiek starptautiskas tirdzniecības sarunas par pakalpojumu tirdzniecību). Tādēļ “5. veids” neietilpst šīs rokasgrāmatas piemērošanas jomā un turpmāk nav aplūkots.

MSITS 2010 arī sniegts ieteikums apkopot papildu rādītājus (līdzās katrā veidā īstenotās tirdzniecības vērtībai). Piemēram, noderīgs apkopojamais rādītājs ir to personu skaits, kuras šķērso valsts robežu, lai sniegtu pakalpojumus (skat. MSITS 2010 5.81. punktu). Tomēr šīs rokasgrāmatas mērķis ir sniegt ieteikumus par datu apkopošanas metodēm, lai aprēķinātu katrā veidā īstenotās tirdzniecības vērtību un izpildītu EUS regulā noteiktās datu prasības. Tādēļ tādi papildu rādītāji kā to personu skaits, kas šķērso valsts robežu (vai atrodas datus sniedzošajā valstī), lai sniegtu pakalpojumus, nav aplūkoti. Taču papildu informācijai 6. nodaļā ir sniegts pārskats par ieteikumu, kas saistīts ar iepriekš minēto.

Galvenie *MoS* datu apkopošanas avoti ir starptautiskās pakalpojumu tirdzniecības statistika (no *BOP* regulējuma) un ārvalstu saistītu uzņēmumu statistika (*FATS*). Nepieciešami vai noderīgi var būt arī citi statistikas apkopošanas mehānismi un rīki, piemēram, statistikas uzņēmumu reģistrs, uzņēmējdarbības strukturālā statistika, tūrisma statistika, ārvalstu tieši ieguldījumi u. c. Šajā rokasgrāmatā pieņemts, ka informāciju apkopojošā valsts jau ir izstrādājusi šo pamata statistiku un regulējumus. Tādēļ ieteikumi ir vērsti uz to, kā apkopotāji var izmantot šo izveidoto statistiku un regulējumus, lai apkopotu *MoS* datus.

**1.7. Šīs rokasgrāmatas struktūra**

Šīs rokasgrāmatas pārējā daļa ir strukturēta, kā norādīts turpmāk.

**A DAĻA. Definīcijas un jēdzieni**

2.–4. nodaļā apkopotas definīcijas, kā arī statistikas jēdzieni un mainīgie lielumi, ko var izmantot *MoS* datu apkopošanā un kas jau definēti citās rokasgrāmatās vai regulējumos.

* 2. nodaļā “Pārskats par sniegšanas veidiem” statistikas kontekstā raksturoti četri veidi, ko var izmantot pakalpojumu starptautiskai sniegšanai.
* 3. nodaļā “Definīcijas un pamatjēdzieni” apkopoti visi statistikas jēdzieni, kas attiecas uz *MoS* datu apkopošanu; šie jēdzieni ir iekļauti attiecīgajās rokasgrāmatās un regulējumos, un papildu informācijai sniegtas nepieciešamās norādes.
* 4. nodaļā “Klasifikācijas sistēmas” apkopotas klasifikācijas sistēmas, kas attiecas uz *MoS* datiem.

**B DAĻA. Ieteicamā metodoloģija un novērtēšanas modeļi**

* 5. nodaļā “Pārskats par datu avotiem” sniegts pārskats par galvenajiem un papildu datu avotiem, ko var izmantot *MoS* datu apkopošanai.
* 6. nodaļā “Pakalpojumu sniegšanas veidu novērtēšana” raksturots *Eurostat*-PTO modelis. Detalizēti ieteikumi par katru sniegšanas veidu sniegti turpmākajās nodaļās.
* 7. nodaļā aplūkots 1. un 4. veids.
* 8. nodaļā aplūkots 2. veids.
* 9. nodaļā aplūkots 3. veids.
* 10. nodaļā aplūkota izplatīšanas pakalpojumu novērtēšana.

**C DAĻA. Koncentrēšanās uz lietotājiem**

* 11. nodaļā “Statistikas raksturojums iedalījumā pēc sniegšanas veida” raksturota ieteicamā vienotā pieeja *MoS* datu izplatīšanai. Attiecībā uz ES un EBTA valstīm EUS regulā šīs vadlīnijas drīzumā aizstās; ieteicamā izplatīšana atbilst minētajā regulā noteiktajām prasībām, un to jau var brīvprātīgi veikt.

**D DAĻA. Iespējamie turpmāko pētījumu virzieni**

* 12. nodaļā ir aplūkots turpmāk veicamais darbs un izaicinājumi.

**E DAĻA. Valstu pieredze un gadījumi**

* 13. nodaļā raksturota dažu valstu pieredze un gadījumi saistībā ar *MoS* novērtējumiem.

|  |  |
| --- | --- |
| **2** | **A daļa. Definīcijas un jēdzieni**  **Pārskats par sniegšanas veidiem** |

|  |
| --- |
| **Šajā nodaļā statistikas kontekstā raksturoti četri starptautiskās pakalpojumu sniegšanas veidi, tādējādi papildinot MSITS 2010 un *GATS* iekļautās definīcijas.**  **Piemēros raksturoti gadījumi, kad izmanto vairākus sniegšanas veidus vai kad nav vienkārši izlemt, kāds(-i) veids(-i) attiecināms(-i) uz attiecīgo darbību.** |

**2.1. Četri sniegšanas veidi saskaņā ar Vispārējo vienošanos par pakalpojumu tirdzniecību (*GATS*)**

PTO Vispārējā vienošanās par pakalpojumu tirdzniecību (*GATS*) paredz četrus starptautiskās pakalpojumu sniegšanas veidus (*GATS* I. panta 2. punkts).

**1. veids. Pārrobežu darījumi** notiek, kad pakalpojumu sniedz “no vienas [PTO] dalībvalsts teritorijas uz jebkuras citas dalībvalsts teritoriju”.[[19]](#footnote-20)

No šīs definīcijas izriet, ka gan piegādātājs, gan patērētājs pakalpojuma patērēšanas laikā atrodas katrs savā attiecīgajā teritorijā. Tas līdzinās preču tirdzniecībai, kad produktu piegādā pāri robežām un gan patērētājs, gan piegādātājs atrodas katrs savā attiecīgajā teritorijā. Piemēri ietver banku vai inženiertehniskos pakalpojumus, kas tiek sniegti internetā vai pa pastu.

**2. veids. Patēriņš ārvalstīs** – tas notiek, kad pakalpojumu sniedz “vienas dalībvalsts teritorijā pakalpojuma patērētājam jebkurā citā dalībvalstī”.

Tas nozīmē, ka vai nu: i) patērētājs pakalpojuma patērēšanas brīdī atrodas ārvalstīs, vai arī ii) ar viņa īpašumu[[20]](#footnote-21) saistītais pakalpojuma darījums notiek ārvalstīs. Tipiski piemēri ir tūrisma pasākumi, piemēram, muzeju un teātru apmeklējumi, un ceļošana uz ārvalstīm, lai saņemtu medicīnisku aprūpi vai apgūtu valodas kursus. Uz darījumiem, kas saistīti ar patērētāja īpašumu, 2. veids attiecas vienīgi tad, ja pakalpojuma būtība maina pašas preces vai fiziskā aktīva stāvokli (tostarp preces transportēšanu, tīrīšanu, remontu vai cita veida pārveidošanu). Kā piemēri minami tādi pakalpojumi kā kuģu remonts ārvalstīs vai ražošanas pakalpojumi, izmantojot citiem piederošus izejmateriālus.[[21]](#footnote-22)

**3. veids. Komerciālā klātbūtne** – tā izpaužas kā pakalpojuma sniegšana, ko veic “pakalpojumu sniedzējs vienā dalībvalstī, nodibinot komerciālu klātbūtni jebkuras citas dalībvalsts teritorijā”.

Statistikas kontekstā ar komerciālo klātbūtni saprot kontrolēta saistīta uzņēmuma nodibināšanu ārvalstīs, un tā attiecas ne tikai uz juridiskām personām šā jēdziena tiešā juridiskā nozīmē, bet arī uz juridiskām personām, kurām piemīt dažas vienādas iezīmes, piemēram, pārstāvniecības birojiem un filiālēm.

**2.1. attēls. Visaptverošs pārskats par sniegšanas veidiem**

**A diagram of a group of people

Description automatically generated**

*Avots:* MSITS 2010

3. veidam jāattiecas vienīgi uz to pakalpojumu tirdzniecību, ko tirgo uzņēmējvalstij (ziņojošajai valstij).[[22]](#footnote-23) Pakalpojumus, ko ārvalstu kontrolēts subjekts sniedz citu valstu (tostarp ieguldītāja valsts) rezidentiem, uzskata par tādiem, ko sniedz 1., 2. vai 4. veidā (atkarībā no gadījuma), un iegrāmato kā uzņēmējvalsts pakalpojumu tirdzniecību. Tam par iemeslu ir tas, ka ir nodibināta komerciālā klātbūtne (t. i., ir pārvarēts jebkurš attiecībā uz ārvalstu kontroli noteikts ierobežojošs līdzeklis) un ārvalstu kontrolētie subjekti uzņēmējvalstī (ziņojošajā valstī) ir rezidenti, līdz ar to jebkuru darījumu starp rezidentu un nerezidentu iegrāmato uzņēmējvalsts maksājumu bilancē.

Kā piemērus 3. veidā sniegtiem pakalpojumiem var minēt finanšu pakalpojumus, ko sniedz ārvalstu bankas filiāle vai meitasuzņēmums, medicīniskus pakalpojumus, ko sniedz ārvalstij piederoša slimnīca, un kursus, ko piedāvā ārvalstij piederoša skola.

**4. veids. Fizisku personu klātbūtne** – tā notiek, kad kāds indivīds īslaicīgi atrodas tādas valsts teritorijā, kas nav viņa valsts, lai sniegtu pakalpojumu. *GATS* šo 4. veidu definē kā pakalpojuma sniegšanu, ko veic “vienas valsts pakalpojumu sniedzējs ar fizisku personu klātbūtni jebkuras citas dalībvalsts teritorijā”. 4. veids attiecas uz:[[23]](#footnote-24)

a) līgumiskiem pakalpojumu piegādātājiem neatkarīgi no tā, vai tie ir ārvalstu pakalpojumu sniedzēja darbinieki vai pašnodarbinātie;

b) uzņēmuma iekšienē pārceltām personām un ārvalstu darbiniekiem, kurus tieši nolīguši ārvalstīs nodibināti uzņēmumi;

c) pakalpojumu pārdevējiem, kuri ieceļo uzņēmējvalstī, lai nodibinātu līgumiskas attiecības saistībā ar pakalpojumu līgumu, vai personām, kuras ir atbildīgas par komerciālas klātbūtnes nodibināšanu.

Tomēr, nosakot 4. veidā sniegto pakalpojumu vērtību, vērā ņem vienīgi līgumisko pakalpojumu piegādātāju sniegtos pakalpojumus (kā norādīts a) apakšpunktā), savukārt visus pārējos gadījumus (kā norādīts a)–c) apakšpunktā) ņem vērā, novērtējot nemonetāros (kvantitatīvos) datus[[24]](#footnote-25) par to fizisko personu skaitu, kuras šķērso valsts robežu, lai sniegtu pakalpojumus (skat. MSITS 2010 Apkopotāju rokasgrāmatas 1.1. ierāmējumu).

Visbeidzot, *GATS* noteiktos sniegšanas veidus definē, pamatojoties uz piegādātāja un patērētāja atrašanās vietu pakalpojumu sniegšanas brīdī, piegādātāja pilsonību un pakalpojuma sniegšanas veidu (skat. MSITS 2010 2.25. punktu). MSITS iekļautajā II.1. attēlā, kas redzams iepriekš (skat. 2.1. attēlu), sniegts vizuāls raksturojums sniegšanas veidiem, kas definēti *GATS*.[[25]](#footnote-26)

**2.2. Sniegšanas veidi praksē**


Praksē ir sarežģīti attiecināt pakalpojumu starptautisko sniegšanu uz kādu konkrētu/unikālu pakalpojumu sniegšanas veidu, jo pakalpojumu bieži vien var sniegt daudzos veidos un tā sniegšanas pamatā var būt sarežģītas attiecības starp iesaistītajām personām.

Lai attiecinātu pakalpojumu darījumus uz attiecīgo sniegšanas veidu, var izmantot vienkāršotus statistikas kritērijus. Tie ir balstīti uz patērētāja un piegādātāja rezidenci, viņu atrašanos vietu pakalpojuma sniegšanas brīdī un piegādātāja veidu (juridiska vienība/privātpersona vai uzņēmējsabiedrība,[[26]](#footnote-27) MSITS 2010 5.32. punkts).

Vienkāršotie statistikas kritēriji, kas jāizmanto, lai katru pakalpojuma darījumu attiecinātu uz konkrēto sniegšanas veidu, ir norādīti 2.2. attēlā.

Vispārīgi, ja patērētājs vai tā īpašums pakalpojuma patērēšanas brīdī atrodas piegādātāja teritorijā, pakalpojumu sniedz 2. veidā. Savukārt, ja patērētājs pakalpojuma patērēšanas brīdī paliek savas valsts teritorijā, ir jānoskaidro, vai piegādātājs patērētāja valsts teritorijā ir nodibinājis klātbūtni. Ja klātbūtne nav nodibināta, notiek pakalpojuma pārrobežu sniegšana (1. veids). Ja piegādātājs ir nodibinājis klātbūtni patērētāja valsts teritorijā, pakalpojumu sniedz 3. veidā (nodibināts uzņēmums, birojs, filiāle u. c.) vai 4. veidā (fiziskas personas klātbūtne).[[27]](#footnote-28)

**2.2. attēls. Starptautiskā pakalpojumu sniegšana iedalījumā pēc četriem sniegšanas veidiem – vienkāršotie statistikas kritēriji**

****

*Avots*: informācija balstīta uz MSITS 2010 V.1. attēlu.

Šī diagramma attiecas arī uz sarežģītākiem gadījumiem, piemēram, kad pakalpojumu sniedz ārpus jebkuras no abu darījumā iesaistīto pušu ekonomiskās teritorijas. Šādā gadījumā sniegšanas veids būs atkarīgs no pakalpojuma sniedzēja un patērētāja rezidences valsts. Piemēram, A valstī rezidents uzņēmums sniedz B valstī rezidentam uzņēmumam ledlaužu pakalpojumus. Ja pakalpojumu sniedz starptautiskajos ūdeņos, proti, nevienas valsts teritorijā[[28]](#footnote-29), attiecīgos darījumus sniedz 1. veidā. Šo traktējumu var attiecināt uz jebkāda veida pakalpojumu, ko sniedz starptautiskā teritorijā, trešo valstu teritorijās (t. i., ne pakalpojuma sniedzēja, ne patērētāja valsts teritorijā) vai kosmosā.[[29]](#footnote-30)

Visbeidzot jāuzsver, ka atsevišķos gadījumos pakalpojumu darījumi var ietvert arī dažu preču vērtību (piemēram, maksājumu bilances posteņi “Citur neiekļauti apkopes un remonta pakalpojumi”, “Ceļošana” un “Būvniecība, valdības preces un pakalpojumi”).[[30]](#footnote-31) Lai novērtētu pakalpojumu starptautisko sniegšanu iedalījumā pēc sniegšanas veida, ir jānodala pakalpojumu komponents.[[31]](#footnote-32)

**2.2.1. Kombinēta pakalpojumu sniegšana**

Vienā pakalpojuma līgumā bieži vien var būt apvienoti dažādi pakalpojumu sniegšanas veidi (skat. MSITS 2010 5.22. punktu). Piemēram, ārsts var tiešsaistē konsultēt ārvalstu pacientu (1. veids) un lūgt viņu ierasties uz vizīti (2. veids). Tāpat arhitekts var iesniegt ārvalstīs esošam klientam būvniecības projektu ar e-pasta starpniecību (1. veids) un arī projekta īstenošanas posmā reizi pa reizei ierasties klienta valstī (4. veids). Ārvalstu kontrolēts saistīts uzņēmums var sniegt uzņēmējvalsts rezidentiem datorpakalpojumus (3. veids), un pakalpojuma sniegšanai var būt nepieciešama tehniķu pārcelšana no mātesuzņēmuma uz saistītu uzņēmumu (ko garantē 4. veida paredzētās saistības).

Šādos gadījumos viena pakalpojuma līguma daļas iespējams precīzi attiecināt uz dažādajiem pakalpojumu sniegšanas veidiem vienīgi tad, ja veic apsekojumus. Tomēr ne vienmēr ir sagaidāms, ka respondenti norādīs precīzu līguma vērtības iedalījumu pēc dažādajiem pakalpojumu sniegšanas veidiem. Līdz ar to apkopotāji jāaicina izvēlēties pragmatisku pieeju, attiecinot darījumus uz dominējošo pakalpojumu sniegšanas veidu.

Turpmāk aplūkoti daži piemēri par pakalpojumu iespējamo iegrāmatošanu.

* **Datorpakalpojumu sniegšana ar komerciālo klātbūtni**

Datorpakalpojumu sniedzējs, proti, rezidents A valstī, kontrolē ārvalstu saistītu uzņēmumu B valstī. Šajā gadījumā pakalpojuma sniedzējs ir nodibinājis klienta valsts teritorijā komerciālo klātbūtni. Izlaidi (pārdevumu), saistītajam uzņēmumam veicot pārdevumu B valsts rezidentiem, uzskata par pakalpojumu sniegšanu 3. veidā. Tomēr eksportu no saistītā uzņēmuma uz trešajām valstīm iegrāmato B valsts maksājumu bilancē un traktē kā pakalpojumu sniegšanu no B valsts (nevis A valsts) attiecīgajā pakalpojumu sniegšanas veidā (1. vai 4. veidā).

* **Pakalpojumu sniegšana ar komerciālo klātbūtni, veicot personāla pārcelšanu, piemēram, būvniecības pakalpojumu sniegšana**

Lai ārvalstīs varētu darboties tāds saistīts uzņēmums, kas sniedz pakalpojumus 3. veidā, var būt nepieciešama vadītāju, tehniķu un cita personāla pārcelšana no mātesuzņēmuma uz saistītu uzņēmumu. Lai gan šo darbinieku pārcelšanu būtībā garantē 4. veida paredzētās saistības, pakalpojuma sniegšanu ar klienta valstī nodibinātā ārvalstu saistīta uzņēmuma starpniecību klasificē kā 3. veidu un iegrāmato *FATS* par pārdevumiem/izlaidi. Tas attiecas arī uz īstermiņa objektu (piemēram, fizisku biroju), kad darījumus klasificē kā pakalpojumu tirdzniecību, ko iegrāmato maksājumu bilancē.

Piemēram, būvniecības uzņēmumam, parakstot līgumu ar klientu ārvalstīs, var būt nepieciešams izveidot pagaidu fizisku biroju un/vai pārcelt darbiniekus atbilstoši viņu prasmju līmenim (visu iegrāmatojot attiecīgajā pakalpojuma postenī – šajā piemērā postenī “Būvniecība”). Darījumu maksājumu bilancē iegrāmatotu kā “būvniecība”. Ja tiktu izveidots fizisks birojs, darījums attiektos uz 3. veidu. Ja tas netiktu izveidots un tā vietā pakalpojuma līguma izpildei tiktu pārcelts personāls, uz to attiektos 4. veids. Ja nav zināms, vai izveidots fizisks birojs, ir iespējams izmantot vienkāršotās attiecināšanas proporcijas, attiecinot darījumus gan uz 3. veidu, gan uz 4. veidu (vairāk informācijas skat. 6.4.1. punktā).[[32]](#footnote-33)

* **Arhitektūras pakalpojumu sniegšana**

Viens starp arhitektu un viņa klientu noslēgts līgums var ietvert vairākus pakalpojumu sniegšanas veidus. Piemēram, būvniecības projektu (piemēram, rasējumus) klientam var iesniegt ar elektronisko saziņas līdzekļu starpniecību. Šādā gadījumā uz rēķina postenī “Rasējumi” norādīto summu attiecināms 1. veids. Ja klients dodas uz arhitekta rezidences valsti (pieņemot, ka arhitekts ir pakalpojuma sniedzējs), lai saņemtu rasējumus vai konsultētos saistībā ar projektu, pakalpojumu sniedz 2. veidā. Došanās uz klienta valsti atsevišķos gadījumos (piemēram, uzsākot projektu, strādājot izveidotajās telpās un pabeidzot projektu) saistīta ar pakalpojuma sniedzēja fizisku pārvietošanos, tādēļ pakalpojumu sniedz 4. veidā. Ja pakalpojumu sniedzēju piesaista viena projekta posma īstenošanai, iespējams iegrāmatot tikai vienu pakalpojuma sniegšanas veidu, taču, ja viņš iesaistīts vairākos projekta posmos, pakalpojumu sniegšanas veidus iespējams kombinēt.[[33]](#footnote-34) Veicot apsekojumu, iespējams iegūt informāciju par to, kā sniedz arhitektūras pakalpojumus, piemēram, izvērtējot 1. veida paredzēto īpatsvaru vai tieši lūdzot norādīt pakalpojumu sniegšanas veidu proporciju. Ja apsekojums nav veikts, apkopotāji var izvēlēties attiecināt arhitektūras pakalpojumus (SJ311), balstoties uz 6. nodaļā raksturotajām iepriekš noteiktajām iedalījuma proporcijām.

* **Veselības aprūpes pakalpojumu sniegšana**

Veselības aprūpes pakalpojumus var sniegt visos četros atšķirīgajos veidos. Ārsts var sniegt pacientam tiešsaistes medicīniskās konsultācijas un novērtējumu ar tālruņa vai video starpniecību un pēc tam īslaicīgi doties uz ārvalstīm, lai klientu ārstētu. Šāda veida pakalpojumus uzskaita EBOPS 2010 apakškategorijā “Veselības aprūpes pakalpojumi” (SK21). Pakalpojuma daļu, ko sniedz tiešsaistē, attiecina uz 1. veidu, savukārt pārējo daļu – uz 4. veidu. Var veikt uzņēmuma vai mājsaimniecības apsekojumu, lai iegūtu informāciju par pakalpojuma sniegšanas proporcijām un to iedalītu pēc sniegšanas veida. Apkopotāji alternatīvi var piemērot iepriekš noteiktās iedalījuma proporcijas, ko paredz 6. nodaļā raksturotais *Eurostat*-PTO modelis. Ja attiecīgais traktējums paredz pacienta fizisku klātbūtni ārsta rezidences valstī, attiecīgos darījumus iegrāmato postenī “Ceļošana” (EBOPS 2010 apakškategorijā “Ar veselības aprūpi saistīta ceļošana” (SDB1)), līdz ar to uz pakalpojumu sniegšanu pilnībā attiecina 2. veidu. Savukārt, ja ārsts atver ārsta praksi ārvalstīs, pakalpojumu sniegšanu attiecina uz 3. veidu.

* **Juridisko pakalpojumu sniegšana**

Ja juridiskā firmā strādājošs jurists dodas uz ārvalstīm, lai ar klientu apspriestu uzņēmējdarbības līgumu, šajā brīdī pakalpojuma sniegšana nenotiek. Jurista pārvietošanās nav tieši saistīta ar pakalpojuma sniegšanu, līdz ar to nav saistīta arī ar konkrētu vērtību.[[34]](#footnote-35) Ja jurists saskaņā ar pēc tam parakstītu līgumu konsultē ārvalstīs esošu klientu vienīgi pa e-pastu/tālruni, starp juristu un klientu saziņa klātienē nenotiek ne pakalpojuma sniedzēja, ne pakalpojuma patērētāja valstī. Tā kā jurists sniedz juridiskos pakalpojums vienīgi tiešsaistē, darījuma vērtību pilnībā attiecina uz 1. veidu un iegrāmato postenī “Starptautiskā pakalpojumu sniegšana”. Pēc tam jurists piesaista jaunus klientus no kaimiņvalstīm, kuri dodas uz firmas biroju, lai saņemtu pakalpojumu personīgi. Šīs 2. veidā veiktās pakalpojuma sniegšanas vērtību ietver *EBOPS* postenī “Ceļošana”.[[35]](#footnote-36) Plašāku izpratni par šāda veida pakalpojumu sniegšanu sniedz vienīgi posteņa “Ceļošana” alternatīvs iedalījums pēc patērēto pakalpojumu veida. To pašu juristu pēc tam nosūta strādāt uz sākotnējā klienta valstī izveidotu saistītu uzņēmumu. Juridiskos pakalpojumus, ko filiāle sniedz vietējiem patērētājiem 3. veidā, iegrāmato kā *FATS* par izlaidi (pārdevumiem).[[36]](#footnote-37) Uz jurista kā uzņēmuma iekšienē pārceltas personas pārvietošanos attiecināms 4. veids (vairāk informācijas par nemonetārajiem mainīgajiem lielumiem skat. 2.1. iedaļā). Eksportu no filiāles uz citām (trešajām) valstīm iegrāmatotu kā tās valsts pakalpojumu tirdzniecību, kurā filiāle fiziski atrodas.

**2.2.2. Pakalpojumu sniegšana saskaņā ar apakšlīgumu**

Tādus pakalpojumus kā transporta pakalpojumi, būvniecības pakalpojumi, datorpakalpojumi un daudzus citus pakalpojumus var sniegt, “slēdzot apakšuzņēmuma līgumus” vai “izmantojot ārpakalpojumus”. Šādā gadījumā klients parasti maksā pakalpojuma organizētājam (jeb principālam) par pakalpojuma sniegšanu, savukārt pakalpojuma sniegšana saskaņā ar apakšlīgumu tiek nodota kādam citam pakalpojuma sniedzējam (BPM6 10.160. punkts). BPM6 ir sniegts ieteikums iegrāmatot šos darījumus to bruto vērtībā un klasificēt attiecīgajā pakalpojumu kategorijā. Līdzīgi uz katru “bruto” darījumu jāattiecina attiecīgais sniegšanas veids. Standarta gadījumā, kad principāls un darbuzņēmējs ir rezidenti dažādās valstīs un arī darījuma noslēgšanas laikā atrodas dažādās valstīs, šāds darījums klasificējams atbilstoši 1. veidam neatkarīgi no sniegtā pakalpojuma veida. Turklāt, ja standarta gadījumā pieņem, ka apakšuzņēmējs un klients ir vienas un tās pašas valsts rezidenti, nerodas turpmāki *ITSS-BOP* darījumi.

* **Datorpakalpojumu sniegšana saskaņā ar apakšlīgumu**

Pakalpojuma sniedzējam A valstī uzdod sniegt datorpakalpojumus klientam B valstī. Taču pakalpojuma sniedzējs darba veikšanai piesaista uzņēmumu, kas ir rezidents B valstī. Nenotiek personāla nosūtīšana no A valsts uz B valsti, un klients pakalpojuma saņemšanas brīdī atrodas B valstī. Visus darījumus iegrāmato to bruto vērtībā.

a) A valsts (principāla valsts) importē pakalpojumu no B valsts (apakšuzņēmēja valsts). Ne pakalpojuma patērētājs, ne pakalpojuma sniedzējs neatstāj savu ekonomisko teritoriju, līdz ar to ir uzskatāms, ka pakalpojums sniegts 1. veidā.

b) A valsts (principāla valsts) eksportē pakalpojumu uz B valsti (klienta valsti). Ne pakalpojuma patērētājs, ne pakalpojuma sniedzējs neatstāj savu ekonomisko teritoriju, līdz ar to uzskatāms, ka pakalpojums sniegts 1. veidā.

* **Būvniecības pakalpojumu sniegšana pilnā apjomā saskaņā ar apakšlīgumu**

Būvniecības uzņēmumam A valstī uzdots veikt būvdarbus B valstī. Taču darba veikšana saskaņā ar apakšlīgumu pilnībā nodota uzņēmumam, kas ir rezidents B valstī. Visu būvdarbu veikšanā iesaistīto personālu nodarbina darbuzņēmēja uzņēmums, kas ir rezidents B valstī.

Šajā gadījumā būvniecības uzņēmums B valstī nav nodibinājis fizisku klātbūtni. Darījumi bruto vērtībā būtu jānorāda, kā norādīts turpmāk.

a) Attiecībā uz A valsti:

* būvniecības ārvalstu eksports, uz ko attiecas 1. veids (projekta pilna vērtība);
* būvniecības ārvalstu imports, uz ko attiecas 1. veids (apakšuzņēmuma līguma vērtība).

b) Attiecībā uz B valsti:

* datus apkopojošajā valstī īstenotās būvniecības imports, uz ko attiecas 1. veids (projekta pilna vērtība);
* datus apkopojošajā valstī īstenotās būvniecības eksports, uz ko attiecas 1. veids (apakšuzņēmuma līguma vērtība).
* **Būvniecības pakalpojumu sniegšana saskaņā ar apakšlīgumu ar personāla pārcelšanu**

Būvniecības uzņēmumam A valstī uzdots veikt būvdarbus B valstī. Būvdarbu veikšana saskaņā ar apakšlīgumu nodota uzņēmumam, kas ir rezidents B valstī, taču daļu darba veic personāls, ko nodarbina būvniecības uzņēmums A valstī (personāls īslaicīgi nosūtīts uz B valsti).

Šajā gadījumā būvniecības uzņēmums B valstī nav nodibinājis fizisku klātbūtni.[[37]](#footnote-38) Darījumi bruto vērtībā būtu jānorāda, kā norādīts turpmāk.

a) Attiecībā uz A valsti:

* būvniecības ārvalstu eksports, uz ko attiecas 1. un 4. veids (projekta pilna vērtība sadalīta starp abiem veidiem, 1 veidam atspoguļojot apakšuzņēmuma līguma vērtību);
* būvniecības ārvalstu imports, uz ko attiecas 1. veids (apakšuzņēmuma līguma vērtība).

b) Attiecībā uz B valsti:

* datus apkopojošajā valstī īstenotās būvniecības imports, uz ko attiecas 1. un 4. veids (projekta pilna vērtība sadalīta starp abiem veidiem, 1. veidam atspoguļojot apakšlīguma vērtību);
* datus apkopojošajā valstī īstenotās būvniecības eksports, uz ko attiecas 1. veids (apakšuzņēmuma līguma vērtība).
* **Būvniecības pakalpojumu sniegšana saskaņā ar apakšlīgumu ar komerciālo klātbūtni**

Būvniecības uzņēmumam A valstī uzdots veikt būvdarbus B valstī. Tas nodibina fizisku klātbūtni (īstermiņa vai ilgtermiņa biroju, filiāli vai cita veida pārstāvību) B valstī. Darba veikšana saskaņā ar apakšlīgumu pilnībā nodota uzņēmumam, kas ir rezidents B valstī.

Šajā gadījumā B valstī ir nodibināta komerciālā klātbūtne. Darījumi bruto vērtībā būtu jānorāda, kā norādīts turpmāk.

a) Attiecībā uz A valsti:

* būvniecības ārvalstu eksports, uz ko attiecas 3. veids (projekta pilna vērtība);
* būvniecības ārvalstu imports (apakšuzņēmuma līguma vērtība), kas neietilpst starptautiskās pakalpojumu sniegšanas piemērošanas jomā (skat. 2.1. iedaļu).


b) Attiecībā uz B valsti:

* datus apkopojošajā valstī īstenotās būvniecības imports, uz ko attiecas 3. veids (projekta pilna vērtība);
* datus apkopojošajā valstī īstenotās būvniecības eksports (apakšuzņēmuma līguma vērtība), kas neietilpst starptautiskās pakalpojumu sniegšanas piemērošanas jomā (skat. 2.1. iedaļu).

**2.2.3. Digitālās starpniecības platformas (*DIP*)**

Digitālās starpniecības platformas (*DIP*) ir ne tikai mainījušas veidu, kādā patērētāji strādā un meklē izklaides iespējas, bet arī ietekmējušas starptautisko preču un pakalpojumu tirdzniecību. Lai gan BPM6 un MSITS 2010 nav sniegti precīzi norādījumi par to, kā traktēt ar *DIP* palīdzību noslēgtus darījumus, *OECD*-PTO-SVF Digitālās tirdzniecības novērtēšanas rokasgrāmatā[[38]](#footnote-39) sniegts šo platformu darbības sākotnējais raksturojums, tās definējot kā “tiešsaistes saskarnes, kas par noteiktu maksu nodrošina tiešu mijiedarbību starp vairākiem pircējiem un vairākiem pārdevējiem, starpniecības platformai nepārņemot ekonomiskās īpašumtiesības uz pārdodamajām (ar starpniecību nodrošināmajām) precēm vai pakalpojumiem”.[[39]](#footnote-40) 2.3. attēlā sniegts pārskats par iespējamajiem, ar *DIP* palīdzību noslēdzamajiem darījumiem.

**2.3. attēls. Ar *DIP* palīdzību noslēdzams darījums**

****

*Avots: OECD*-PTO-SVF Digitālās tirdzniecības novērtēšanas rokasgrāmata

Lai identificētu darījumu un iegrāmatotu saistītās tirdzniecības plūsmas, jānosaka dažādu iesaistīto pušu (digitālās starpniecības platformas, pircēja un pārdevēja) rezidence. Vispirms starpniecības pakalpojumi (ko nodrošina *DIP*) jānošķir no pakalpojuma (vai preces), ko nodrošina ar to starpniecību.

a) Starpniecības maksu iegrāmatošana

Lai gan BPM6 un MSITS 2010 attiecībā uz apakšuzņēmuma līgumu slēgšanu sniegts ieteikums iegrāmatot darījumus to bruto vērtībā (skat. arī 2.2.2. iedaļu), *OECD*-PTO-SVF Digitālās tirdzniecības novērtēšanas rokasgrāmatā provizoriski ieteikts iegrāmatot ar *DIP* starpniecību noslēgtos darījumus to neto vērtībā (t. i., iegrāmato vienīgi maksu). Tam par iemeslu ir tas, ka, sniedzot pakalpojumus saskaņā ar apakšlīgumu, starpnieks parasti iesaistās aktīvāk nekā digitālās starpniecības platformas, kas parasti ir pilnībā automātiskas.

Noslēdzot starptautisku darījumu, starpniecības maksas jāiegrāmato kā ar tirdzniecību saistītu pakalpojumu eksports tās valsts maksājumu bilancē, kas ir *DIP* rezidence, un uzskatāms, ka pakalpojums sniegts 1. veidā.[[40]](#footnote-41) Tomēr tas, kā darījumu attiecina uz partnervalsti un klasificē kā importa darījumu, ir atkarīgs no tā, vai šīs maksas maksā pakalpojuma pārdevējs, pakalpojuma patērētājs vai abi.[[41]](#footnote-42)

b) Ar starpniecību nodrošināto darījumu traktēšana

Ja *DIP* ar starpniecību nodrošina pakalpojumu darījumus starp rezidentiem un nerezidentiem, šis darījums jāiegrāmato maksājumu bilances attiecīgajā pakalpojumu kategorijā un jāattiecina uz attiecīgo pakalpojuma sniegšanas veidu.

Kā piemēru var minēt gadījumu, kad A valsts rezidents sniedz transporta pakalpojumus kādam citam A valsts rezidentam. Darījumu nodrošina digitāla platforma, kuras rezidences valsts ir B valsts. Šajā gadījumā B valsts iegrāmatotu pakalpojumu eksportu[[42]](#footnote-43) uz A valsti (kas sniegti 1. veidā) neatkarīgi no tā, vai starpniecības maksu maksā klients vai transporta pakalpojuma sniedzējs.

Tomēr, ja transporta pakalpojumu (personu pārvadāšanu) sniedz C valsts rezidentam, kurš ceļo uz A valsti, C valsts iegrāmatotu pakalpojumu importu no B valsts 1. veidā (pieņemot, ka starpniecības maksu maksā klients) un ceļošanas maksājumu (vietējos transporta pakalpojumus) A valstij (2. veidā).

Jāpiebilst, ka norādījumi par *DIP* (un saistīto darījumu) traktējumu starptautiskajos kontos (tostarp maksājumu bilancē) vēl atrodas izstrādes procesā,[[43]](#footnote-44) taču tam nevajadzētu ietekmēt to, kā pakalpojumu sniegšanas vērtību attiecina uz dažādiem pakalpojumu sniegšanas veidiem. Diskusijas par digitālajām starpniecības platformām notiek arī *NACE, ISIC* un BPM6 pārskatīšanas procesā. Pabeidzot šā izdevuma pārskatīšanu, šajās diskusijās vēl nebija pieņemts galīgais lēmums, taču jebkuri saistītie jautājumi tiks aplūkoti šīs Apkopotāju rokasgrāmatas otrajā izdevumā.

|  |  |
| --- | --- |
| **3** | **A daļa. Definīcijas un jēdzieni**  **Definīcijas un pamatjēdzieni** |

|  |
| --- |
| **Šajā nodaļā apkopoti *MoS* statistikā izmantotie pamatjēdzieni un mainīgie lielumi. Teksts lielākoties balstīts uz šādiem jau izstrādātiem statistikas standartiem (gan starptautiskajiem, gan Eiropas standartiem): SVF Maksājumu bilances rokasgrāmatu, 6. izdevums (BPM6), MSITS 2010, MSITS 2010 Apkopotāju rokasgrāmatu, *FATS* ieteikumu rokasgrāmatu, Digitālās tirdzniecības novērtēšanas rokasgrāmatu un Regulu par Eiropas uzņēmējdarbības statistiku (Regula (ES) 2020/1197).** |

**3.1. Pamatjēdzieni**

**3.1.1. Statistikas vienības**

BPM6 noteiktās pakalpojumu tirdzniecības statistikas izpratnē statistikas vienības ietver tādas institucionālās vienības kā mājsaimniecības, uzņēmumus, kvazisabiedrības, bezpeļņas organizācijas, valdības vienības un cita veida vienības. *FATS* izpratnē statistikas vienības var būt uzņēmumi vai iestādes. Savukārt Eiropas uzņēmējdarbības statistikas izpratnē *FATS* statistikas apkopošanā izmantotā statistikas vienība[[44]](#footnote-45) ir uzņēmums[[45]](#footnote-46). Starptautiskā vidē valstīm, kuras sadarbojas ar citām statistikas vienībām (piemēram, iestādi), jābūt iespējai viegli pielāgot šajā nodaļā aplūkotos jēdzienus to īstenotajai praksei.

**3.1.2. Rezidence**

Institucionālo vienību rezidences jēdzienu izmanto, lai noteiktu, kad iegrāmatojami starptautiskie darījumi. Institucionālās vienības rezidence ir tā ekonomiskā teritorija, ar kuru tai ir visciešākā saikne un kurā līdz ar to atrodas tās galveno ekonomisko interešu centrs. Saskaņā ar BPM6 4.113.–4.114. punktu “institucionāla vienība ir ekonomiskās teritorijas rezidents, ja šajā ekonomiskajā teritorijā pastāv kāda vieta, mājoklis, ražošanas vieta vai citas telpas, kur vai no kuras šī vienība iesaistās un paredz turpmāk iesaistīties būtiskās saimnieciskās darbībās un darījumos”.[[46]](#footnote-47) Saskaņā ar ESA 2010[[47]](#footnote-48) statistikas vienības ir kādas valsts rezidentvienības.

**3.1.3. Pakalpojumu sniegšanas virziens**

Pakalpojumu sniegšanu ārvalstīs, ko dēvē arī par pakalpojumu sniegšanu vai “eksportu” plašākā nozīmē (t. i., tos sniedz četros *GATS* noteiktajos pakalpojumu sniegšanas veidos), kopā veido:

* to pakalpojumu vērtība, ko rezidenti sniedz nerezidentiem (t. i., maksājumu bilancē iegrāmatotā vērtība), un
* to pakalpojumu vērtība, ko ar kāda citā jurisdikcijā nodibināta (un datus apkopojošās valsts rezidentvienības kontrolēta) saistīta uzņēmuma starpniecību sniedz rezidentiem valstī, kurā šis uzņēmums ir nodibināts.

Pakalpojumus, ko rezidenti sniedz nerezidentiem, galvenokārt sniedz 1., 2. un 4. veidā, savukārt pakalpojumus, ko sniedz ar ārvalstu saistīta uzņēmuma starpniecību, sniedz 3. veidā.

Pakalpojumu sniegšanu datus apkopojošajā valstī, ko dēvē arī par pakalpojumu iegādi vai “importu”, plašākā nozīmē veido:

* visu to pakalpojumu vērtība, ko nerezidenti sniedz rezidentiem, un
* to pakalpojumu vērtība, ko starptautiski sniedz rezidentiem ar tādu ārvalstu saistītu uzņēmumu starpniecību, kas nodibināti ziņojošajā valstī un ko kontrolē vienība, kas nav rezidentvienība.

Pakalpojumus, ko nerezidenti sniedz rezidentiem, galvenokārt sniedz 1., 2. un 4. veidā, savukārt pakalpojumus, ko rezidentiem sniedz ar ziņojošajā valstī nodibināta ārvalstu saistīta uzņēmuma starpniecību, sniedz 3. veidā.

Regulas par Eiropas uzņēmējdarbības statistiku izpratnē (skat. Regulu (ES) 2020/1197) ar pakalpojumu sniegšanu ārvalstīs (plašākā nozīmē “eksportu”) saprot mainīgo lielumu “pakalpojumu eksports un sniegšana”, bet ar pakalpojumu sniegšanu datus apkopojošajā valstī (plašākā nozīmē “importu”) – mainīgo lielumu “pakalpojumu imports un iegāde”.

**3.2. Datu prasības pakalpojumu starptautiskās sniegšanas novērtēšanai**

Šīs nodaļas mērķis ir noteikt pakalpojumu starptautiskās sniegšanas piemērošanas jomu un tvērumu, kā arī raksturot tās novērtēšanai izmantojamos pamatjēdzienus un mainīgos lielumus, pamatojoties uz jau izstrādātajiem statistikas regulējumiem un standartiem.

SNA 2008 **pakalpojumi[[48]](#footnote-49)** ir definēti kā “tādas ražošanas darbības rezultāts, kas maina patērējošo vienību darbības apstākļus vai veicina produktu vai finanšu aktīvu maiņu”. Pakalpojumi parasti nav patstāvīgi objekti, kam var noteikt īpašumtiesības, un tos parasti nevar nošķirt no to sniegšanas darbības (SNA 2008 6.17. pants).

“**Pakalpojumu starptautiskās sniegšanas**” piemērošanas joma ir definēta MSITS 2010.[[49]](#footnote-50) MSITS ir norādīts, ka, lai gan lietotāji “**pakalpojumu starptautisko tirdzniecību**” bieži vien interpretē kā pakalpojumu darījumus starp rezidentiem un nerezidentiem (t. i., kas iegrāmatoti maksājumu bilances preču un pakalpojumu kontā), “**pakalpojumu starptautiskā sniegšana**” jāinterpretē kā plašāks jēdziens, kas ietver:

* pakalpojumu tirdzniecību starp rezidentiem un nerezidentiem un
* pakalpojumu sniegšanu ar ārvalstu saistītu uzņēmumu starpniecību.

Statistiku par pakalpojumu starptautisko sniegšanu iedalījumā pēc sniegšanas veida apkopo, pamatojoties uz jau izstrādātajiem statistikas regulējumiem. Statistika par maksājumu bilancē iegrāmatoto pakalpojumu tirdzniecību sniedz informāciju par darījumiem starp rezidentiem un nerezidentiem, savukārt ārvalstu saistītu uzņēmumu statistika (*FATS*), jo īpaši izlaides mainīgais lielums, palīdz novērtēt komerciālo klātbūtni. Tomēr jāveic vairākas korekcijas, lai saskaņotu atbilstoši šiem abiem statistikas regulējumiem vāktos datus, kas ļauj novērtēt pakalpojumu starptautisko sniegšanu.

Būs nepieciešami papildu datu avoti (līdzās tiem, ko izmanto maksājumu bilances posteņu apkopošanai), lai maksājumu bilancē iedalītu pakalpojumu darījums 1., 2. un 4. veidā (un 3. veidā attiecībā uz būvniecību). Tāpat būs jāveic korekcijas, lai neieskaitītu preču vērtību[[50]](#footnote-51) dažos tādos darījumos kā citur neiekļauti apkopes un remonta pakalpojumi, ceļošana, būvniecība un citur neiekļautas valdības preces un pakalpojumi.

*FATS* izpratnē vērā jāņem vienīgi tie pakalpojumi, ko sniedz tās valsts teritorijā, kurā nodibināts ārvalstu saistīts uzņēmums, lai šajā valstī novērtētu pakalpojumu sniegšanu 3. veidā. Tādēļ jāizmanto papildinoša informācija (piemēram, par eksportu), lai novērtētu vietējo izlaidi (nevis kopējo izlaidi). Novērtējot pakalpojumu starptautisko sniegšanu, neņem vērā izlaidi, kas attiecas uz precēm, kam būtu nepieciešamas korekcijas vai novērtējumi, ja izlaides mainīgais lielums klasificēts iedalījumā pēc saimniecības nozarēm, nevis produktiem.

Pārējā nodaļas daļā izklāstīta pakalpojumu starptautiskās sniegšanas statistikas konceptualizācija, kuras pamatā ir SNA 2008, BPM6, MSITS 2010, rokasgrāmatā *OECD Handbook on Economic Globalisation Indicators* [*OECD* Rokasgrāmata par ekonomikas globalizācijas rādītājiem] un Ārvalstu saistītu uzņēmumu statistikas (*FATS*) ieteikumu rokasgrāmatā sniegtās definīcijas. Tajā arī aplūkoti precizējumi un papildu informācija, kas nepieciešama, lai veidotu statistiku par pakalpojumu sniegšanu iedalījumā pēc sniegšanas veida atbilstoši jau izstrādātajiem statistikas regulējumiem, kas sīkāk būs raksturoti un izklāstīti turpmāk šajā rokasgrāmatā. 3.1. tabulā apkopoti šajā nodaļā minētie jēdzieni.

**3.1. tabula. Pārskats par pakalpojumu starptautiskās sniegšanas novērtēšanu**

|  |  |  |
| --- | --- | --- |
|  | **Pakalpojumu starptautiskā tirdzniecība/maksājumu bilance** | ***FATS*** |
| **Piemērošanas joma** | Statistikas vienību rezidence | Statistikas vienību rezidence un ārvalstu kontrole |
| **Sniegšanas veidi** | 1., 2. un 4. veids | 3. veids |
| 1., 2., 4. un 3. veids (vienīgi būvniecības jomā) |  |
| **Pasākums** | Sniegto pakalpojumu vērtība | Izlaides/produkcijas vērtības attiecība (*OR*) |
| Saņemto pakalpojumu vērtība | Ārvalstu saistītu uzņēmumu apgrozījums |
| **Pakalpojumu sniegšanas virziens** | Eksports | Pakalpojumu sniegšana (izvešana) |
| Imports | Pakalpojumu iegāde (ievešana) |
| **Produktu iedalījums** | EBOPS 2010 | - produktus neiedala |
|  | - iedalījums pēc saimnieciskās pamatdarbības veida. To var izmantot kā produktu iedalījuma aizstājēju |
| **Partneru iedalījums** | Darījuma pušu rezidences valsts | Galīgās kontrolējošās institucionālās vienības valsts (pakalpojumu iegāde) |
| Valsts, kurā atrodas kontrolētais saistītais uzņēmums (pakalpojumu sniegšana) |
| **Korekcijas, lai veiktu saskaņošanu ar pakalpojumu starptautisko sniegšanu** | Preces neieskaita, ja darījumi ietver preces un pakalpojumus | Preces neieskaita, ja darījumi ietver preces un pakalpojumus |
|  | Neieskaita izlaidi uz trešajām valstīm |
| **Citas datu prasības** | Izplatīšanas pakalpojumi (kas ietverti preču tirdzniecībā) jāattiecina uz 1. veidu[[51]](#footnote-52) |  |

Jēdziens “izplatīšanas pakalpojumi”[[52]](#footnote-53) attiecas uz vairumtirgotāju un mazumtirgotāju peļņas normu, ko *GATS* izpratnē uzskata par pakalpojumu. Izplatīšanas pakalpojumi ir plašāk iztirzāti 10. nodaļā.

**3.3. Pakalpojumu tirdzniecība saskaņā ar maksājumu bilances regulējumu**

Darījums definēts kā mijiedarbība starp divām institucionālām vienībām pēc savstarpējas vienošanās, kas atspoguļo ekonomiskās vērtības radīšanu, pārveidošanu, apmaiņu, nodošanu vai izzušanu un ir saistīta ar izmaiņām institucionālās vienības aktīvu un saistību apjomā, sastāvā vai vērtībā.

Pakalpojumu tirdzniecība ir definēta kā pakalpojuma darījums (t. i., samaksa par sniegto pakalpojumu) starp rezidentiem un nerezidentiem ziņojošajā valstī. Pakalpojumu kredīti attiecas uz pakalpojumu eksportu, bet pakalpojumu debeti – uz to importu. BPM6 un MSITS 2010 pakalpojumi klasificēti 12 pamatkategorijās, kas sīkāk iedalītas izvērstajā maksājumu bilances pakalpojumu klasifikācijā (EBOPS 2010).[[53]](#footnote-54) Plašāka informācija par klasifikāciju sniegta 4. nodaļā.

Pakalpojumu tirdzniecību, ja to vērtē kā darījumus starp rezidentiem un nerezidentiem, parasti novērtē pēc realizācijas apjoma (izņemot pakalpojumus, kas var būt ziedoti). Novērtējot pakalpojumu sniegšanu, atsevišķos gadījumos priekšplānā jāizvirza tā realizācijas apjoma daļa, kas attiecas uz sniedzamo pakalpojumu vērtību, piemēram, neieskaitot to preču vērtību, kas var būt daļa no šo pakalpojumu postenī iegrāmatotā darījuma (piemēram, ceļošanas laikā iegādātās preces, pārdotā produkta peļņas norma u. c.).

Darījumu novērtējums

Pakalpojumu starptautiskās tirdzniecības darījumus, kas iegrāmatoti maksājumu bilancē, novērtē[[54]](#footnote-55) pēc tirgus cenām (MSITS 2010 3.32.–3.40. punkts).

Uzkrāšanas princips

Viens no galvenajiem elementiem, ierakstot *BOP*/*SNA* darījumus, ir uzkrāšanas principa piemērošana, kas plašāk izklāstīta BPM6 rokasgrāmatā.[[55]](#footnote-56) Šis princips paredz, ka attiecībā uz ierakstīšanas laiku darījumus ieraksta pakalpojumu sniegšanas brīdī, nevis tad, kad klients faktiski veicis maksājumu.

Institucionālie sektori

*MoS* regulējums ietver visus institucionālos sektorus, kā noteikts SNA 2008 4. nodaļā[[56]](#footnote-57), SVF MFSM 2000 [2000. gada SVF Monetārās un finanšu statistikas rokasgrāmata] 3. nodaļā[[57]](#footnote-58) un BPM6 rokasgrāmatas 4. nodaļā[[58]](#footnote-59). Tomēr jāpiebilst, ka, apkopojot *MoS* datus, valdības pakalpojumus ņem vērā vienīgi attiecībā uz importu.

**3.4. Ārvalstu saistītu uzņēmumu statistika (*FATS*)**

Attiecībā uz *MoS* datu apkopošanu pamatjēdzieni un prasības saistībā ar *FATS* ir raksturotas MSITS 2010 IV nodaļā.

ES kontekstā ārvalstu saistītu uzņēmumu statistikas (*FATS*) definīcijas saistībā ar iekšējo un ārējo *FATS* sniegtas EUS regulā (Komisijas Īstenošanas regulā (ES) 2020/1197).

|  |
| --- |
| **3.1. ierāmējums. Ar *FATS* saistītās definīcijas**  (..) **ārvalstu kontrolēts uzņēmums** – uzņēmums, kas ir rezidents informāciju apkopojošajā valstī un ko kontrolē galīgā kontrolējošā institucionālā vienība, kura nav informāciju apkopojošās valsts rezidents.  **Kontrole** – spēja noteikt uzņēmuma vispārējo politiku, piemēram, ja nepieciešams, izvēloties atbilstīgus direktorus. Šajā saistībā tiek uzskatīts, ka institucionālā vienība B kontrolē uzņēmumu A, ja B vai nu tieši, vai netieši kontrolē vairāk nekā pusi no akcionāru balsstiesībām vai citiem līdzekļiem nodrošina kontroli pār A.  **Ārvalstu kontrole** – galīgā kontrolējošā institucionālā vienība atrodas citā valstī, nevis tajā, kurā rezidents ir tā institucionālā vienība, ko tā kontrolē. **Filiāles** – ārvalstu uzņēmumu vietējās vienības, kas neveido atsevišķas juridiskas vienības. Pret tām attiecas kā pret kvazikorporatīviem uzņēmumiem Regulas (ES) Nr. 549/2013 nozīmē, un tās uzskata par uzņēmumiem ārvalstu saistītu uzņēmumu statistikas nolūkos.  **Galīgā saistīta uzņēmuma kontrolējošā institucionālā vienība** – institucionālā vienība, kas ir viena no saistītu uzņēmumu kontrolējošajām vienībām, kuru nekontrolē cita institucionālā vienība.  **Ārvalstu saistīts uzņēmums** – uzņēmums, kas ir rezidents valstī, kura apkopo informāciju, un ko galīgi kontrolē institucionāla vienība, kura nav rezidents šajā valstī, kas apkopo informāciju, vai arī uzņēmums, kas nav rezidents valstī, kura apkopo informāciju, un ko galīgi kontrolē institucionālā vienība, kura ir rezidents valstī, kas apkopo informāciju.  **Galīgās kontroles valsts** – galīgās kontrolējošās institucionālās vienības vai saskaņoti darbojošos vienību grupas rezidences valsts. Jēdzieniem “institucionāla vienība” un “vietējā vienība” ir tāda pati nozīme kā Regulā (EEK) Nr. 696/93. **Iekšējā statistika par ārvalstu saistītiem uzņēmumiem** – statistika, kas raksturo to ārvalstu saistītu uzņēmumu darbību, kuri ir rezidenti valstī, kas apkopo informāciju.  *Avots:* EUS regulas IV pielikums (Komisijas Īstenošanas regula (ES) 2020/1197). |

MSITS 2010 norādīts[[59]](#footnote-60), ka tiešo ieguldītāju (“pirmo ārvalstu mātesuzņēmumu”) var kontrolēt kāda cita vienība trešajā valstī. Galīgā kontrolējošā institucionālā vienība (*UCI*) attiecas uz galīgo ieguldītāju kontroles ķēdē.

MSITS 2010 sniegts ieteikums[[60]](#footnote-61) attiecināt *FATS* mainīgos lielumus uz galīgā ieguldītāja valsti (*UCI* rezidences valsti). *UCI* jēdzienu lieto arī Eiropas *FATS* statistikā.[[61]](#footnote-62)

***FATS* mainīgie lielumi**

Pārdošana/apgrozījums

MSITS 2010 jēdzieniem “pārdošana” un “apgrozījums” ir viena un tā pati nozīme, un tos lieto kā sinonīmus.

Apgrozījums ir viens no saimnieciskās darbības izlaides mēriem. Apgrozījums (pārdošana tirgum) būtībā ir mainīgais lielums, kas raksturīgs vienīgi uzņēmuma vienībai.

Apgrozījums ir galvenais *FATS* mainīgais lielums, ko izmanto 3. veida novērtēšanai, jo tas parasti ir pieejams nepieciešamajam iedalījuma līmenim. Attiecībā uz vairumu saimnieciskās darbības veidu apgrozījums ļauj atbilstoši novērtēt 3. veidā sniegtos pakalpojumus. Tomēr apgrozījumam ir konkrēti ierobežojumi (vairāk informācijas skat. nākamajā punktā un 9. nodaļā).

ES/EBTA valstīs attiecīgie mainīgie lielumi Regulā par Eiropas uzņēmējdarbības statistiku ir “neto apgrozījums” (*SBS*), “ārvalstu kontrolētu uzņēmumu neto apgrozījums” (*IFATS*) un “neto apgrozījums uzņēmumos ārvalstīs, kurus galīgi kontrolē ziņojošās valsts institucionālās rezidentvienības” (*OFATS*).

|  |
| --- |
| **3.2. ierāmējums. Neto apgrozījums**  Visām darbībām, izņemot *NACE* 64. un 65. nodaļā noteiktās darbības un dažas *NACE* 66. nodaļā noteiktās darbības, neto apgrozījums ir visi ienākumi, kas gūti pārskata periodā statistikas vienības parasto darbību gaitā, un to norāda, atskaitot visus tās piešķirtos cenu samazinājumus, atlaides un rabatus.  Ienākumus definē kā saimniecisko labumu pieaugumu pārskata periodā, kas nozīmē aktīvu ieplūdi vai to vērtības palielināšanos, vai saistību samazināšanos, kā rezultātā palielinās pašu kapitāls, taču tas nenotiek saistībā ar iemaksām no pašu kapitāla dalībnieku ieguldījumiem.  Iepriekš minētā aktīvu ieplūde izriet no līgumiem ar klientiem un tiek realizēta, statistikas vienībai īstenojot minētajos līgumos paredzētās izpildes saistības. Parasti izpildes saistības izpaužas kā preču pārdošana (nodošana) vai pakalpojumu sniegšana, tomēr bruto aktīvu ieplūdes var ietvert arī ieņēmumus, ko gūst kā ienesīgumu, citiem izmantojot statistikas vienības aktīvus.  Neto apgrozījumā neietver:   * visus nodokļus, nodevas vai maksājumus, kas tieši saistīti ar ieņēmumiem; * summas, kas iekasētas jebkura principāla vārdā, ja statistikas vienība darbojas kā aģents tās attiecībās ar minēto principālu; * visus ieņēmumus, kas tiek gūti ārpus statistikas vienības parastās darbības. Parasti šos ieņēmumu veidus klasificē kā “citus (saimnieciskās darbības) ieņēmumus”, “finanšu ieņēmumus”, “ārkārtas ieņēmumus” vai tamlīdzīgā postenī atkarībā no attiecīgā vispārpieņemto grāmatvedības standartu kopuma, kas izmantots finanšu pārskatu sagatavošanai.   (..)  Attiecībā uz darbībām, kas klasificētas NACE K6411, K6419 un K649, neto apgrozījumu definē kā izlaides vērtību, no kuras atskaitītas subsīdijas vai valdības dotācijas.  Attiecībā uz darbībām, kas klasificētas NACE K642 un K643, neto apgrozījumu var noteikt aptuveni pēc kopējām pamatdarbības izmaksām, ja neto apgrozījums nav pieejams finanšu pārskatos.  Attiecībā uz darbībām, kas klasificētas NACE K6511, K6512 un K652, neto apgrozījumu definē kā “bruto nopelnītās prēmijas”. Attiecībā uz darbībām, kas klasificētas NACE K653, neto apgrozījumu definē kā “kopējās pensiju iemaksas”.  Attiecībā uz darbībām, kuras klasificētas NACE K66 un par kurām neto apgrozījums nav pieejams finanšu pārskatos, neto apgrozījumu definē kā izlaides vērtību, no kuras atskaitītas subsīdijas vai valdības dotācijas. Attiecībā uz darbībām, kuras klasificētas NACE K66 un par kurām neto apgrozījums ir pieejams finanšu pārskatos, piemēro neto apgrozījuma standarta definīciju.  *Avots:* EUS regula (Komisijas Īstenošanas regula (ES) 2020/1197) |

Izlaides vērtība/produkcijas vērtība

MSITS 2010 formulētā izlaides definīcija atbilst SNA 2008 formulētajai definīcijai (skat. arī ESA 2010 3.42.–3.83. punktu). MSITS 2010 sniegts ieteikums[[62]](#footnote-63) statistikas apkopošanā izmantot izlaidi kā ieteicamo mainīgo lielumu, ņemot vērā, ka tas vairumā gadījumu ir lielāks un precīzāks darbību mērs. Attiecībā uz daudziem pakalpojumu sektoriem izlaide un pārdošana (vai apgrozījums)[[63]](#footnote-64) ir līdzvērtīgi lielumi. Tādēļ, tā kā apgrozījums ir pieejams biežāk, to praksē attiecībā uz vairumu saimniecisko darbību var izmantot izlaides vietā. Tomēr ir daži būtiski izņēmumi.[[64]](#footnote-65) Šie gadījumi ir aplūkoti 3.3. ierāmējumā.

ES/EBTA valstīs *FATS/SBS* mainīgo lielumu “produkcijas vērtība” (Regulā par Eiropas uzņēmējdarbības statistiku dēvē par “izlaides vērtību”) var lietot, lai labāk novērtētu izlaidi. Ar izlaides vērtību nosaka vienības faktiski saražoto apjomu, pamatojoties uz pārdošanu, ieskaitot krājumu izmaiņas un preču un pakalpojumu tālākpārdošanu.

Izlaides vērtība ir definēta[[65]](#footnote-66) kā šādu lielumu summa:

* + neto apgrozījums;
* +/– gatavās un nepabeigtās produkcijas krājumu izmaiņas;
* +/– izmaiņas talākpārdošanai paredzētu preču krājumos;
* + ienākumi no subsīdijām, kas saistītas ar produktiem vai apgrozījumu, un
* + kapitalizētā izlaide;
* – preču un pakalpojumu iepirkumi tālākpārdošanai.

Attiecībā uz nefinanšu uzņēmumiem ienākumus un izdevumus, ko uzņēmumu pārskatos klasificē kā finanšu vai ārkārtas ienākumus un izdevumus, produkcijas vērtībā neieskaita.

Turpmāk redzamajā ierāmējumā raksturoti trīs būtiski gadījumi, kad apgrozījuma vietā jāizmanto izlaides vērtība.

|  |
| --- |
| **3.3. ierāmējums. Pārdošana/apgrozījums un izlaide**  Ar pārdošanu nosaka bruto pamatdarbības ieņēmumus, no tiem atskaitot rabatus, atlaides un ienākumus.  Izlaide atšķiras no pārdošanas, jo tā ietver gatavās un nepabeigtās produkcijas krājumu izmaiņas un atšķiras tas, kā novērtē ar vairumtirdzniecību un mazumtirdzniecību saistītās darbības vai ar finanšu starpniecību saistītās darbības. Tā kā daudzas pakalpojumu sniegšanas darbības neietver gatavās produkcijas krājumus un nepabeigtās produkcijas izmaiņas parasti nav iespējams novērtēt, izlaide attiecībā uz vairumu pakalpojumu sniegšanas darbību būs līdzvērtīga pārdošanai.  MSITS 2010 sniegts ieteikums statistikas apkopošanā izmantot **izlaidi kā ieteicamo mainīgo lielumu**, ņemot vērā, ka tas vairumā gadījumu ir lielāks un precīzāks darbību mērs. MSITS 2010 formulētā izlaides definīcija atbilst SNA 2008 un ESA 2010 formulētajai definīcijai. Tomēr pārdošanas dati ir vieglāk apkopojami, turklāt tos var iedalīt sīkāk. Jebkurā gadījumā (skat. MSITS 2010 4.47. punktu) izlaide ir labāks pakalpojumu sniegšanas mērs attiecībā uz vairumtirdzniecību un mazumtirdzniecību, kā arī apdrošināšanas un finanšu pakalpojumiem:  a) attiecībā uz vairumtirdzniecību un mazumtirdzniecību izlaide atspoguļo peļņas normas, ko gūst par tālākpārdošanai iegādātajām precēm;  b) attiecībā uz finanšu starpniekiem izlaide ietver ne tikai pakalpojumus, par kuriem iekasē tiešu maksu, bet arī visas netiešās maksas (peļņas normu par pirkšanas un pārdošanas darījumiem, aktīvu pārvaldības izmaksas, ko atskaita no īpašuma ienākuma, kas saņemams aktīvu turējuma vienību gadījumā) un starpību starp procentu izdevumiem (vai procentu ieņēmumiem) un atsauces likmi aizdevumiem (netieši novērtētajiem finanšu starpniecības pakalpojumiem (*FISIM*));  c) attiecībā uz apdrošināšanu izlaidi aprēķina nevis pēc kopējās nopelnītās prēmijas, bet gan pēc pakalpojuma maksas, ņemot vērā ienākumus, kas nopelnīti ar tehniskajām rezervēm, un to, ka konkrēta prēmijas daļa jāizmanto nevis pakalpojumu sniegšanai, bet gan prasījumu apmaksai un dzīvības apdrošināšanas polisēs, mūža pensijas plānos un pensiju shēmās garantēto kapitāla summu uzkrāšanai. Visos šajos gadījumos izlaide parasti ir ievērojami zemāka nekā pārdošana, jo tā atšķirībā no pārdošanas neietver summas (kas var veidot lielu daļu no kopējiem pamatdarbības ieņēmumiem), kuras plūst caur uzņēmumu, tās neuzskatot par uzņēmuma starppatēriņa daļu.  Turklāt (skat. [9.5.1. iedaļu](#_bookmark12)) šajā rokasgrāmatā sniegts ieteikums lietot produkcijas vērtību (izlaidi) arī attiecībā uz D daļu “Elektroenerģija, gāze, ūdens tvaiks un gaisa kondicionēšana”.  *Avoti:* SNA 2008 6.157.–6.174. punkts, MSITS 4.46.–4.47. punkts un MSITS CG 15.59.–15.61. punkts. |

Bruto peļņas norma tālākpārdošanai paredzētām precēm

Tā atbilst ienākumam, ko gūst, preces nopērkot un pārdodot tālāk bez turpmākas pārstrādes. To aprēķina no apgrozījuma un to preču un pakalpojumu pirkumiem un krājumu izmaiņām, kas iepirkti tālākpārdošanai tādā pašā stāvoklī, kādā tie saņemti. Apgrozījumā un to preču un pakalpojumu pirkumos un krājumu izmaiņās, kas iepirkti tālākpārdošanai, ieskaita to pakalpojumu pārdošanu, pirkšanu un krājumu izmaiņas, kas iepirkti tālākpārdošanai tādā pašā stāvoklī trešajām personām. To dēvē arī par **tirdzniecības bruto peļņas normu**.

**3.5. Konkrētu mainīgo lielumu galvenie iedalījumi**

**3.5.1. Partnervalsts**

Partnervalstis klasificē pēc:

* valsts, kurā pakalpojumi sniegti pārskata periodā, un
* valsts, no kuras pakalpojumi iegādāti.

Attiecībā uz *BOP* darījumiem ģeogrāfiskais iedalījums atbilst tirdzniecības partneru rezidences valstij.[[66]](#footnote-67) Attiecībā uz komerciālo klātbūtni pakalpojumus, kurus ārvalstu saistīti uzņēmumi sniedz informāciju apkopojošajai valstij, attiecina uz galīgās kontrolējošās institucionālās vienības (*UCI*) valsti. Savukārt rezidentvienību sniegtos pakalpojumus attiecina uz valsti, kurā atrodas kontrolētais saistītais uzņēmums (MSITS 2010 4.31. un 4.32. punkts).

Ņemot vērā uzņēmumu atrašanās vietu globalizāciju, galvenajam klientam, kurš uzsācis pirkumu, faktiskajam klientam, kuram sniedz pakalpojumus, un rēķina saņēmējam rezidence var atšķirties. Šādos gadījumos jāatzīst principāla, proti, faktiskā līgumslēdzēja partnera, rezidences valsts[[67]](#footnote-68) (BPM6 4.149. punkts).

**3.5.2. Produktu iedalījums**

Produkts ir saimnieciskās darbības rezultāts, un šo vispārīgo terminu lieto gan attiecībā uz precēm, gan uz pakalpojumiem. Produktu klasifikācijas ir paredzētas, lai iedalītu kategorijās pakalpojumus, kuriem ir kopīgas īpašības. Atbilstoši tām veido statistiku par ražošanu, patēriņu, starptautisko tirdzniecību un tirdzniecības darbībām. Produktus iedala atbilstoši izvērstajai maksājumu bilances pakalpojumu klasifikācijai (EBOPS 2010).[[68]](#footnote-69) Jāpiebilst, ka, apkopojot statistiku iedalījumā pēc pakalpojumu sniegšanas veida, ieteicams izmantot produktu iedalījumu struktūru (*GATS* saistības attiecas uz pakalpojumu produktiem). Tomēr *FATS* bieži vien apkopo un uzrāda iedalījumā pēc saimniecības nozarēm, tādēļ ir jāgūst daži pieņēmumi, lai uzrādītu *FATS* (izlaides) rezultātus, balstoties uz produktiem, jo īpaši tad, ja nav pieejams *FATS* datu iedalījums pēc produkta.[[69]](#footnote-70)

**3.5.3. Saimnieciskā darbība**

Saimnieciskā darbība ietver preču un pakalpojumu piedāvāšanu konkrētā tirgū. Darbību raksturo produktu izlietojums, ražošanas process un saražotie produkti. Citiem vārdiem, saimnieciskā darbība notiek tad, kad resursi, piemēram, iekārtas, darbaspēks, ražošanas metodes, informācijas tīkli vai produkti, tiek apvienoti, radot konkrētas preces vai pakalpojumus. Saimnieciskās darbības klasificē, lai iedalītu kategorijās datus, kas var būt saistīti ar darbības vienību. Šo klasifikāciju izmanto, veidojot statistiku par izlaidi, ražošanas procesa resursiem, kapitāla veidošanu un šādu vienību finanšu darījumiem.

Eiropā saimnieciskās darbības klasificē atbilstoši saimniecisko darbību statistiskajai klasifikācijai (*NACE*). Tai līdzvērtīgā starptautiskā klasifikācija ir Starptautiskā standartizētā visu saimnieciskās darbības veidu klasifikācija (*ISIC*).[[70]](#footnote-71) Starptautiskās tirdzniecības statistikas kontekstā *NACE* klasifikācija[[71]](#footnote-72) attiecas uz tirgotāju saimniecisko darbību, t. i., tiem uzņēmumiem, kuri darbojas starptautiskās tirdzniecības jomā. 4. nodaļas 4.3.2. iedaļā detalizēti raksturota saimniecisko darbību klasifikācijas, proti, *NACE* 2. red. klasifikācijas, aktuālā versija.

|  |  |
| --- | --- |
| **4** | **A daļa. Definīcijas un jēdzieni**  **Klasifikācijas sistēmas** |

|  |
| --- |
| **Šīs nodaļas mērķis ir sniegt pārskatu par tipiskajām klasifikācijām un statistikas sistēmām, ko var izmantot, veidojot statistiku par pakalpojumu starptautisko sniegšanu iedalījumā pēc sniegšanas veida, kā arī sniegt atbilstošās norādes papildu informācijai. Lai ievērotu vispusību, šajā nodaļā aplūkota gan Eiropas, gan starptautiskā klasifikācija.**  **Šā izdevuma pabeigšanas brīdī *NACE* un *ISIC* vēl bija pārskatīšanas procesā. Šī rokasgrāmata tapusi, balstoties uz *NACE* 2. red.** |

**4.1. Ievads**

Šajā nodaļā aplūkotas visbiežāk izmantotās to produktu un saimniecisko darbību klasifikācijas, kas jāņem vērā, apkopojot datus par pakalpojumu starptautisko tirdzniecību iedalījumā pēc sniegšanas veida. Šajā nodaļā raksturotas starptautiskā mērogā izmantotas klasifikācijas un to ekvivalenti, ko piemēro ES līmenī, kā arī klasifikācijas, ko paredz Regula par Eiropas uzņēmējdarbības statistiku. Lai apkopotu *MoS* statistiku, klasifikācijas jāsasaista, jo īpaši *NACE/ISIC* klasifikācijas un *EBOPS*, un tas ne vienmēr ir vienkārši. 6. un 8. nodaļā ir iztirzāts jautājums par klasifikāciju sasaisti (kartēšanu) un ir aplūkoti daži kartēšanas tabulu piemēri.

Ir svarīgi piebilst arī to, ka *GATS* pakalpojumu kategorijas raksturotas atbilstoši W120 klasifikācijai.[[72]](#footnote-73) Lai gan tā nav statistikas klasifikācija, šajā rokasgrāmatā ir aplūkota arī W120 nolūkā ievērot vispusību.

Klasifikācijas[[73]](#footnote-74) un rokasgrāmatas saistībā ar pakalpojumu starptautiskās sniegšanas statistikas veidošanu globālā un ES līmenī ir grafiski attēlotas 4.1. attēlā.

*Eurostat* metadatu serveris *RAMON*[[74]](#footnote-75) un *UNSD*[[75]](#footnote-76) sagatavo dažādu klasifikāciju savstarpējās atbilstības tabulas.

**4.1. attēls. Pakalpojumu starptautiskās sniegšanas statistikas veidošanai izmantoto klasifikāciju grafisks attēlojums**

A diagram of a company

Description automatically generated

*Avots: Eurostat*

**4.2. Produktu klasifikācija**

**4.2.1. 2010. gada izvērstā maksājumu bilances pakalpojumu klasifikācija (EBOPS 2010)**

Izvērstā maksājumu bilances pakalpojumu klasifikācija (EBOPS 2010) ir aplūkota MSITS 2010 I pielikumā[[76]](#footnote-77), un tā ir balstīta uz BPM6 (10. nodaļa) formulētajām definīcijām[[77]](#footnote-78). EBOPS 2010 klasifikāciju bieži izmanto, lai uzrādītu datus par pakalpojumu starptautisko tirdzniecību. EBOPS 2010 komponentu definīcijas ir formulētas MSITS 2010 III nodaļā.

EBOPS 2010 ir galvenokārt uz produktiem balstīta klasifikācija, taču tā ietver arī dažus uz darījumiem vai patēriņa veidu balstītus posteņus, piemēram, “Ceļošana”, “Būvniecība” un “Citur neiekļautas valdības preces un pakalpojumi”.

Detalizētas EBOPS 2010 un *CPC* 2. versijas, kā arī EBOPS 2010 un W/120 savstarpējās atbilstības tabulas pieejamas *UNSD* tīmekļa vietnē. Šīs savstarpējās atbilstības tabulas apkopotājam var būt noderīgas, risinot ar klasifikāciju saistītas problēmas un sasaistot statistikas klasifikācijas ar *GATS* saistībās izmantotajām klasifikācijām.

Dažu posteņu (piemēram, “Ceļošana” un “Būvniecība”) standarta definīcija ietver arī preču vērtību. Saskaņā ar *GATS*, veidojot *MoS* statistiku, preču vērtība jānovērtē un jāatskaita no attiecīgā posteņa, lai novērtētu pakalpojumu starptautisko tirdzniecību (jo *MoS* datos iekļauj vienīgi pakalpojumu vērtības). Vairāk informācijas par to sniegts 6. un 8. nodaļā.

Apkopojot *MoS* datus, ieteikums izmantot mazāk detalizētu iedalījumu (salīdzinājumā ar pilnu *EBOPS* detalizēto iedalījumu, ko parasti izmanto, veicot ikgadējo *ITSS* datu vākšanu). Ieteicamā detalizācijas pakāpe produktu iedalījumam pēc EBOPS 2010 komponentiem, papildu grupējumiem un detalizētiem komponentiem, ko ES un EBTA valstu datu apkopotājiem vajadzētu izmantot, ir raksturots Regulā par Eiropas uzņēmējdarbības statistiku (Komisijas Īstenošanas regula (ES) 2020/1197). 12. nodaļā iekļauta tabula, ko var izmantot, lai ziņotu par *MoS* datiem, kas iedalīti pēc *EBOPS* galvenajiem posteņiem un dažiem apakšposteņiem. Detalizācijas pakāpe ir balstīta uz *MoS* novērtēšanas pieredzi lielākoties ES valstīs, un tā atbilst Regulā par Eiropas uzņēmējdarbības statistiku noteiktajai detalizācijas pakāpei.

Starptautiskā līmenī valsts var papildus pielāgot detalizācijas pakāpi, lai tā atbilstu valsts ekonomikas iezīmēm un apmēram, līdz ar to, ziņojot par *MoS* datiem vismaz EBOPS 2010 galveno komponentu līmenī, iespējams veicināt *MoS* statistikas starptautisko salīdzināmību.

Jāpiebilst, ka līdzās ierastajiem *EBOPS* posteņiem, lai ziņotu par pakalpojumu starptautisko sniegšanu, jāiekļauj kategorija “Izplatīšanas pakalpojumi” (skat. 10. un 12. nodaļu).

Savstarpējās atbilstības tabulas EBOPS 2010 datu konvertēšanai uz CPA 2008 un CPC 2 ir pieejamas *Eurostat* metadatu serverī *RAMON*.[[78]](#footnote-79) Tomēr jānorāda, ka šajās savstarpējās atbilstības tabulās ir iekļauti posteņi, kas jātraktē piesardzīgi, jo nav iekļauti tādi posteņi kā “Ceļošana”, “*FISIM*” un “Izplatīšanas pakalpojumi”.

**4.2.2. Centrālā produktu klasifikācija (*CPC*), 2.1. versija**

Apvienoto Nāciju Organizācijas Centrālā produktu klasifikācija (turpmāk tekstā – “*CPC*”)[[79]](#footnote-80) ir standarta klasifikācija attiecībā uz visiem produktiem, kas ir kādas saimnieciskās darbības rezultāts, tostarp transportējamam un netransportējamām precēm un pakalpojumiem, kā arī oriģināliem. Tā nodrošina visu preču un pakalpojumu visaptverošu klasifikāciju. *CPC* 2.1. versiju var izmantot, lai raksturotu maksājumu bilances pakalpojumu komponentus, par kuriem ieteikumi sniegti BPM6 un papildus definēti *EBOPS*.

**4.2.3. Preču statistiskā klasifikācija pēc saimniecības nozarēm (*CPA*)**

Preču statistiskā klasifikācija pēc saimniecības nozarēm (turpmāk tekstā – “*CPA*”) ir Apvienoto Nāciju Organizācijas *CPC* Eiropas versija.[[80]](#footnote-81) *CPA* ir strukturēta atbilstoši preču vai pakalpojumu ražošanas izcelsmei, izmantojot *NACE* kā bāzes klasifikāciju, t. i., ikviena veida preces vai pakalpojumus ražo, veicot tikai un vienīgi vienu *NACE* definēto darbību. Proti, *CPA* izmanto tā, lai katrs produktu postenis tiktu attiecināts uz vienu *NACE* klasifikācijā definēto posteni. *CPA* struktūra līdz ceturtajam līmenim atbilst *NACE* 2. red. struktūrai, piemēram, visos *CPA* līmeņos pirmo četru ciparu kods ir identisks *NACE* lietotajam kodam.[[81]](#footnote-82)

**4.2.4. Vispārējā vienošanās par pakalpojumu tirdzniecību (*GATT*) iekļautais Pakalpojumu sektoru klasifikācijas saraksts (W120).**

*GATT* Pakalpojumu sektoru klasifikācijas saraksts[[82]](#footnote-83), ko dēvē par W/120, ir klasifikācijas sistēma, kas izmantota Pasaules Tirdzniecības organizācijas (PTO) dalībvalstu saistību strukturēšanai. Tas pilnībā iekļauts MSITS 2010 IV pielikumā.[[83]](#footnote-84) Jāpiebilst, ka W120 nav statistikas klasifikācija.[[84]](#footnote-85) Tā šajā rokasgrāmatā minēta vienīgi tādēļ, lai sniegtu papildu informāciju un ievērotu vispusību.

|  |
| --- |
| **4.1. ierāmējums. MSITS 2010 iekļautais Pakalpojumu sektoru klasifikācijas saraksts**  2.21. 1991. gada 10. jūlijā *GATT* Sekretariāts izdeva piezīmes, kurās norādīta pakalpojumu sektoru klasifikācija (dokuments Nr. MTN.GNS/W/120 “Pakalpojumu sektoru klasifikācijas saraksts”, turpmāk tekstā – “W/120”), pamatojoties uz konsultācijām ar dalībvalstīm. Sarakstā iekļauti attiecīgie sektori un apakšsektori, lai dalībvalstis varētu uzņemties konkrētas saistības. Tādēļ, veicot tirdzniecības sarunas, W/120 aplūkojama nevis kā statistikas klasifikācija, bet gan kā fakultatīva pakalpojumu sektoru klasifikācijas sistēma.  2.22. W/120 sarakstā ir iekļautas šādas 12 galvenās kategorijas:  1) uzņēmējdarbības pakalpojumi;  2) sakaru pakalpojumi;  3) būvniecība un saistītie inženiertehniskie pakalpojumi;  4) izplatīšanas pakalpojumi;  5) izglītības pakalpojumi;  6) vides pakalpojumi;  7) finanšu pakalpojumi;  8) ar veselības aprūpi saistītie pakalpojumi un sociālie pakalpojumi;  9) tūrisma pakalpojumi un ar ceļošanu saistītie pakalpojumi;  10) izklaides, kultūras un sporta pakalpojumi;  11) transporta pakalpojumi;  12) citur neiekļauti pakalpojumi.  *Avots:* MSITS 2010 |

**4.3. Saimniecisko darbību klasifikācija**

**4.3.1. Starptautiskā standartizētā visu saimnieciskās darbības veidu klasifikācija (*ISIC*), 4. red.**

Apvienoto Nāciju Organizācijas Starptautiskā standartizētā visu saimnieciskās darbības veidu klasifikācijas (*ISIC*)[[85]](#footnote-86) 4. red. palīdz starptautiskā līmenī salīdzināt plaša mēroga ekonomikas un sociālās jomas statistiku datus. *ISIC* 4. red. kategorijas ir saistītas ar *CPC* 2. versijas kategorijām.[[86]](#footnote-87) Tā ir standarta saimniecisko darbību klasifikācija, kas pēc iespējas ciešāk saistīta ar līdzekļiem, ar kuriem ekonomiskos procesus organizē vienībās. Nozare definēta kā tādu ražošanas vienību kopums, kas nodarbojas ar vienu un to pašu vai līdzīgu saimnieciskās darbības veidu.

**4.3.2. Saimniecisko darbību statistiskā klasifikācija Eiropas Kopienā (*NACE*), 2. red.**

*NACE* 2. red.[[87]](#footnote-88) ir Eiropas saimniecisko darbību standarta klasifikācija un atspoguļo saimniecisko darbību kopumu,[[88]](#footnote-89) kas iedalīts tā, ka *NACE* kodu var saistīt ar statistikas vienību, kura veic šo darbību. 4.2. attēlā norādīta *NACE* struktūra. Eiropas statistikas sistēmā *NACE* izmantošana ir obligāta. Atbilstoši *NACE* veidotu statistiku var salīdzināt Eiropas un vispārīgi visas pasaules līmenī.

*NACE* ir atvasināta no *ISIC*; abu klasifikāciju posteņi augstākajos līmeņos ir pilnīgi vienādi, taču *NACE* ir detalizētāka zemākos līmeņos.[[89]](#footnote-90) Lai nodrošinātu starptautisku salīdzināmību, izstrādātās definīcijas un vadlīnijas *NACE* izmantošanai Eiropas Savienībā atbilst *ISIC* ievada daļā publicētajām definīcijām un vadlīnijām.

**4.2. attēls. *NACE* klasifikācijas struktūra**

|  |  |  |  |
| --- | --- | --- | --- |
| **Nomenklatūra** | **Iedalījuma līmenis** | **Kods** | **Skaitlis** |
| *NACE* 2. red. | Iedaļa  Nodaļa  Grupa  Klase | Alfabēta burti no A līdz U  Divu zīmju ciparu kods  Trīs zīmju ciparu kods  Četru zīmju ciparu kods | 21  88  272  615 |

Avots: *Eurostat*

*NACE* ir statistiskās klasifikācijas integrētās sistēmas daļa, kas izstrādāta galvenokārt ANO Statistikas nodaļas aizbildnībā. 4.3. attēlā redzamas saiknes starp starptautisko un Eiropas klasifikāciju šajā sistēmā.[[90]](#footnote-91)

**4.3. attēls. Starptautiskā ekonomisko darbību klasifikācijas sistēma**

**A diagram of a company

Description automatically generated**



Bāzes klasifikācija. Klasifikācijas ir savstarpēji saistītas ar struktūru

Bāzes klasifikācija. Klasifikācijas ir savstarpēji saistītas ar atbilstības tabulu   
Klasifikācijas ir savstarpēji saistītas ar atbilstības tabulām

*Avots: NACE* 2. red.

**4.4. Valstu klasifikācija, ģeogrāfiskais iedalījums partnervalstīm**

Lai apkopotu *MoS* un *FATS* statistiku saskaņā ar Regulu par Eiropas uzņēmējdarbības statistiku, Komisijas Īstenošanas regulas (ES) 2020/1470 II pielikumā[[91]](#footnote-92) noteikti ģeogrāfiskie iedalījumi, kas partnervalstīm jāievēro. EUS regulā noteikts, ka, veidojot *MoS* statistiku, attiecībā uz partnervalstu iedalījumu jāizmanto GEO 5. līmenis (kā noteikts Regulas (ES) 2020/1470 II pielikumā).

|  |  |
| --- | --- |
| **5** | **B DAĻA. Ieteicamā metodoloģija un novērtēšanas modeļi**  **Pārskats par datu avotiem** |

|  |
| --- |
| **Šīs nodaļas mērķis ir raksturot visus iespējamos datu un informācijas avotus, tostarp dažus piemērus no valstīm, kurām ir zināma pieredze datu vākšanā.** |

**5.1. Starptautiskās pakalpojumu sniegšanas (*ISS*) datu vākšana un sniegšanas veidi**

Konceptuālais regulējums[[92]](#footnote-93) starptautiskās pakalpojumu sniegšanas (*ISS*) statistikas veidošanai iedalījumā pēc sniegšanas veida ir balstīts uz jau izstrādātajām statistikas sistēmām un klasifikācijām, kas var sniegt informāciju, lai novērtētu pakalpojumu sniegšanu.

Lai veiktu starptautiskās pakalpojumu sniegšanas aprēķinus, jāapvieno no dažādām jomām izrietoša statistika:

* pakalpojumu starptautiskās tirdzniecības statistika (*ITSS*) (veicot aprēķinus atbilstoši maksājumu bilances (*BOP*) regulējumam);
* ārvalstu saistītu uzņēmumu statistika (*FATS*) (pieejama kā daļa no uzņēmējdarbības statistikas) un
* izplatīšanas pakalpojumi (atvasināti no preču starptautiskās tirdzniecības statistikas (*ITGS*) un tirdzniecības iedalījumā pēc uzņēmumu raksturlielumiem (*TEC*) datiem).

Veicot šos aprēķinus, jāizmanto vienota produktu klasifikācija (piemēram, EBOPS 2010), lai izvairītos no divkāršas uzskaites, novērtētu iztrūkstošos mainīgos lielumus un visbeidzot attiecinātu datus uz attiecīgo pakalpojumu sniegšanas veidu.


Starptautiskās pakalpojumu tirdzniecības statistika (*ITSS*), kas atbilst EBOPS 2010 produktu klasifikācijai, attiecas galvenokārt uz 1., 2. un 4. veidu (skat. 6. nodaļu). *ITSS* atbilst starptautiski saskaņotiem noteikumiem par statistikas apkopošanu,[[93]](#footnote-94) un to regulāri apkopo vairumā valstu visā pasaulē (jo īpaši visās ES dalībvalstīs).

Datus par 3. veidā sniegtajiem pakalpojumiem atvasina no ārvalstu saistītu uzņēmumu statistikas (*FATS*), pamatojoties uz saistītā uzņēmuma darbību, proti, no ārējās un iekšējās *FATS*.

Izplatīšanas pakalpojumi ir svarīgs starptautiskās pakalpojumu sniegšanas elements gan attiecībā uz 3. veidu (*FATS* statistika), gan uz 1. veidu (*ITSS* statistika).

Datus par pakalpojumu starptautisko sniegšanu iedalījumā pēc sniegšanas veida var vākt, veicot tiešo ziņošanu (apsekojumu), vai arī novērtēt/modelēt. Kopējos rādītājus arī var iegūt, apvienojot abas pieejas. Regula (ES) 2019/2152 par Eiropas uzņēmējdarbības statistiku un Komisijas Īstenošanas regula (ES) 2020/1197 paredz, ka ES/EBTA valstu datu apkopotāji var izvēlēties viņiem piemērotāko apkopošanas metodi (modelēšanu, izmantojot ierosināto *Eurostat*/PTO modeli, apsekojumu vai abas šīs metodes kopā), lai apkopotu *ISS* iedalījumā pēc sniegšanas veida.

**5.1. attēls. Pakalpojumu starptautiskā sniegšana; galvenie datu avoti iedalījumā pēc sniegšanas veida**

****

*Avots*: pielāgots no MSITS 2010

Apkopojot datus apsekojuma veidā, apkopotājiem kopumā tiek nodrošināta ievērojami lielāka kontrole un elastīgums saistībā ar apkopotajiem datiem; apkopotāji var formulēt apsekojuma jautājumus tā, lai atspoguļotu aktuālās politikas vajadzības. Tomēr apsekojumi ir darbietilpīgāki un dārgāki gan attiecībā uz apkopotājiem, gan uz respondentiem. Dati par pakalpojumu sniegšanas veidiem īstermiņā, visticamāk, būtiski nemainīsies, tādēļ katrā apsekojuma ciklā ne vienmēr jāiekļauj papildu jautājumi; labs risinājums būtu pievienot ar *MoS* saistītus jautājumus kādam jau izstrādātam uzņēmējdarbības apsekojumam. Tomēr datu apkopotājiem jārīkojas piesardzīgi, jo var palielināties slogs un izmaksas, ja apsekojuma aptaujas anketai pievieno pārāk daudz jautājumu. Lai ievērotu vispusību, šajā nodaļā sniegti daži norādījumi par to, kā formulēt apsekojuma jautājumus, un raksturota dažu valstu pieredze saistībā ar apsekojumu veikšanu, lai apkopotu datus par pakalpojumu sniegšanas veidiem (skat. 5.4. iedaļu).

MSITS 2010 Apkopotāju rokasgrāmatā[[94]](#footnote-95) sniegts ieteikums apkopot informāciju no vairākiem avotiem, lai panāktu nepieciešamo detalizācijas pakāpi un kvalitātes līmeni un mazinātu respondentu pārmērīgo slogu. Apkopotāji tiek aicināti katrā atsevišķajā gadījumā noteikt vispiemērotākos datu avotus, ņemot vērā katra datu avota stiprās un vājās puses. Vispirms jāapzina ticami datu avoti, savukārt pēc tam tie attiecībā uz sekundārajiem datu avotiem jāizmanto kā atsauces avoti.

Īpaša uzmanība jāpievērš šādiem aspektiem:

* katrā avotā izmantotās statistikas vienības;
* attiecīgie subjekti;
* apzinātās pakalpojumu kategorijas;
* apkopotie mainīgie lielumi (piemēram, pakalpojumu eksporta/importa vērtība iedalījumā pēc *EBOPS* kategorijām, lai apkopotu datus par pakalpojumu tirdzniecību starp rezidentiem un nerezidentiem, izlaidi vai apgrozījumu / pārdošanas apjomu un nodarbinātību *FATS* statistikas apkopošanas nolūkos u. c.);
* ģeogrāfiskā iedalījuma pieejamība;
* pārskata periods;
* noteiktās robežvērtības un
* apsekojuma veikšanas biežums.

**5.2. Galveno ievaddatu apkopošana – labā prakse**

**5.2.1. Pakalpojumu starptautiskās tirdzniecības datu apkopošana**

Pakalpojumu starptautiskās tirdzniecības dati ir galvenais datu avots attiecībā uz 1., 2. un 4. veidu. Šajā iedaļā apkopoti galvenie datu avoti un metodes, ko izmanto *ITSS* apkopošanai. Izpratne par šiem avotiem var veicināt *MoS* apkopošanu, piemēram, izmantojot pamata avotus un informāciju, lai precizētu modeļa parametrus. Šīs pieejas ir sīkāk aplūkotas 7.–10. nodaļā.

Valstis *ITS* datu apkopošanai kopumā izmanto dažādu metožu apvienojumu un dažādo *EBOPS* kategoriju vērtību aprēķināšanai bieži vien izmanto dažādu līdzekļu apvienojumu. 5.1. tabulā apkopotas visbiežāk izmantotās datu vākšanas metodes[[95]](#footnote-96), lai kopumā novērtētu ikgadējo *ITSS*.

|  |  |  |
| --- | --- | --- |
| **5.1. tabula. Datu avots(-i) *ITSS* datu vākšanai** |  | |
| **Datu avots** | **To valstu skaits, kuras izmanto šo datu avotu *ITSS* apkopošanai** | |
| **Kredīti** | **Debeti** |
| **Uzņēmumu apsekojums(-i)** | **33\*** | **33\*** |
| **Administratīvie reģistri** | **23** | **23** |
| **Statistikas modeļi** | **19** | **19** |
| **Personu un mājsaimniecību apsekojums(-i)** | **14** | **14** |
| **Informācija par muitas ieņēmumiem** | **11** | **12** |
| ***ITRS*** | **10** | **9** |
| **Partnervalsts dati (spoguļdati)** | **7** | **8** |
| **Starptautisko organizāciju sniegtie dati** | **7** | **6** |
| ***MOSS* (izmantoti digitālās tirdzniecības pakalpojumiem)** | **5** | **6** |
| ***VIES* (PVN informācijas apmaiņas sistēma)** | **2** | **2** |
| **Komerciālie datu avoti** | **1** | **3** |
| **Citi** | **7** | **8** |
| *\* No kurām 6 valstis ITSS datu vākšanai izmanto vienīgi šo avotu.*  *Avots: Eurostat* |  |  |

**5.2.2. Ārvalstu saistītu uzņēmumu statistikas (*FATS*) datu vākšana**


*FATS* ir galvenais datu avots, lai novērtētu 3. veidu. 3. veids kļūst arvien nozīmīgāks, jo “pakalpojumu sniedzēji var izvēlēties izveidot saistītus uzņēmumus kā līdzekli savu pakalpojumu pārdošanai ārvalstu tirgos alternatīvi vai papildus eksportēšanai citos veidos”.[[96]](#footnote-97) To apliecina nesen veiktie pētījumi, proti, tie liecina, ka Eiropas Savienībā vairāk nekā 60 % no ES kopējiem pakalpojumiem (ieskaitot *ITSS* un *FATS* pakalpojumus) sniedz trešajām valstīm ar ārvalstīs nodibinātu ES saistītu uzņēmumu starpniecību (t. i., 3. veidā).

Galvenais avots 3. veida datu aprēķināšanai ir ārvalstu saistītu uzņēmumu statistikas dati – ārējā ārvalstu saistītu uzņēmumu statistika (*OFATS*) un iekšējā ārvalstu saistītu uzņēmumu statistika (*IFATS*).

Valstis *FATS* datu vākšanai izmanto dažādas pieejas. Turpmāk raksturoti daži aptaujas “Starptautiskā pakalpojumu sniegšana iedalījumā pēc sniegšanas veida – datu pieejamība *FATS* jomā” rezultāti. Aptauja tika veikta 2020. gada aprīlī, un tajā piedalījās *IFATS* un *OFATS* datu apkopotāji no 27 ES dalībvalstīm, kā arī no Norvēģijas, Šveices un ASV.

*IFATS* jomā informāciju, ko nosaka piemērojamie noteikumi, vāc, izmantojot galvenokārt administratīvos avotus un iekļaujot konkrētus jautājumus citu jomu apsekojumos (piemēram, ārvalstu tiešo ieguldījumu (*FDI*), uzņēmumu strukturālās statistikas (*SBS*) un pētniecības un izstrādes (*R&D*) apsekojumos, pilnos ikgadējos uzņēmumu apsekojumos, kā arī izmantojot datus no administratīvo datu avotiem (uzņēmumu reģistrus un Eiropas Grupu reģistru)).


**5.2. attēls. *IFATS* datu vākšana** – **avoti** (iespējamas vairākas atbildes)



*Avots: Eurostat* aptauja “Starptautiskā pakalpojumu sniegšana iedalījumā pēc sniegšanas veida – datu pieejamība *FATS* jomā”

*OFATS* jomā datus vāc, galvenokārt veicot apsekojumus, izmantojot administratīvos avotus un iekļaujot konkrētus jautājumus citu jomu apsekojumos (piemēram, *FDI* un *SBS* apsekojumā, kā arī pilnajā ikgadējā uzņēmumu apsekojumā).

**5.3. attēls. *OFATS* datu vākšana** – **avoti** (iespējamas vairākas atbildes)



*Avots: Eurostat* aptauja “Starptautiskā pakalpojumu sniegšana iedalījumā pēc sniegšanas veida – datu pieejamība *FATS* jomā”

*FATS* regulējums paredz, ka var apkopot arī papildu mainīgos lielumus, kas palīdzētu novērtēt pakalpojumu sniegšanas veidus (skat. 5.2. tabulu). Datu avoti attiecībā uz 5.2. tabulā uzskaitītajiem mainīgajiem lielumiem ir iekļauti 5.3. tabulā. Šo tabulu avots ir *Eurostat* aptauja “Starptautiskā pakalpojumu sniegšana iedalījumā pēc sniegšanas veida – datu pieejamība *FATS* jomā”.

**5.2. tabula. Informācija, kas pieejama *FATS* jomā dažādās valstīs**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | ***IFATS*** | | |  | ***OFATS*** | | | |
| ***NACE*** |  | ***EBOPS*** | ***CPA*** | ***NACE*** |  | ***EBOPS*** | ***CPA*** |
| **Preču apgrozījums** | **9 1** | | **0** | **1** | **5 2** |  | **0** | **0** |
| ES, PT, BE, RO, CZ, EL, FR, LT, BG | |  | CZ | BE, SI, RO, CZ, EL |  |  |  |
| **Pakalpojumu apgrozījums** | **9 1** | | **0** | **1** | **5 2** |  | **0** | **0** |
| ES, PT, BE, RO, CZ, EL, FR, LT, BG | |  | CZ | BE, SI, RO, CZ, EL |  |  |  |
| **Kopējie pārdošanas apjomi vietējā tirgū** | **8 3** | | **0** | **0** | **6** |  | **0** | **0** |
| **(Apgrozījums no vietējiem klientiem)** | ES, BE, HU, PL, RO, CZ, EL, FR | |  |  | BE, HU, SI, PL, EL, IT |  |  |  |
| **Preču pārdošanas apjomi vietējā tirgū** | **2** | | **0** | **0** | **3** |  | **0** | **0** |
| BE, EL | |  |  | BE, EL, SI |  |  |  |
| **Pakalpojumu pārdošanas apjomi vietējā tirgū** | **2** | | **0** | **0** | **3** |  | **0** | **0** |
| BE, EL | |  |  | BE, EL, SI |  |  |  |
| **Kopējais eksports** | **9 3** | | **0** | **0** | **8 4** |  | **0** | **0** |
| **(Apgrozījums no ārvalstu klientiem)** | ES, BE, HU, PL, RO, CZ, EL, FR, LT | |  |  | PT, BE, HU, SI, PL, EL, IT, CZ |  |  |  |
| **Preču eksports** | **7 5** | | **0** | **1** | **4** |  | **0** | **1** |
| PT, BE, PL, RO, EL, BG, CH | |  | BE | BE, SI, CZ, EL |  |  | BE |
| **Pakalpojumu eksports** | **4** | | **1** | **0** | **4** |  | **1** | **0** |
| BE, RO, PL, EL | | BE |  | BE, SI, CZ, EL |  | BE |  |
| **Produkcijas vērtība (izlaide)** | **14 6** | | **0** | **0** | **3** |  | **0** | **0** |
| ES, PT, BE, AT, HU, PL, RO, CZ, LU, HR, FR, BG, LT, IT | |  |  | BE, SI, RO |  |  |  |
| **Citi** | **8 7** | | **1** | **1** | **7 8** |  | **1** | **1** |
| ES, HU, PL, CZ, LU, HR, FR, CH | | HU | HU | HU, SI, PL, CY, HR, FR, PT |  | HU | HU |

Piezīmes.

¹ BG – neto ieņēmumi no preču pārdošanas/precēm.

PT – norādes uz informāciju, kas pieejama par Portugāli, ir balstītas uz informāciju saistībā ar *SBS* (iedalījumi pēc tirgus tiek salīdzināti ar grupas savstarpējām attiecībām), nevis *MoS*, proti, 3. veidu. Saistībā ar *MoS* PT rīcībā ir arī informācija par *IFATS*, kas pieejama attiecībā uz pārdošanas apjomiem vietējā tirgū (precēm un pakalpojumiem kopā) un eksportu (precēm un pakalpojumiem kopā).

² SI – mainīgais lielums: postenis “Ieņēmumi no pārdošanas” neietver finanšu un citus ieņēmumus un ienākumus, kas saņemti citas personas vārdā un tās kontā. ³ CZ – dati pieejami, ciktāl tie nepieciešami *SBS* statistikai (8B, 8D, 8F sērija).

⁴ SI – “preču un pakalpojumu eksports/nosūtīšana” ir ārvalstu kontrolēto uzņēmumu kopējais preču un pakalpojumu eksports un nosūtīšana pārskata gadā. ⁵ CH – preču eksports iedalījumā pēc saimniecības nozarēm (grupēts *NACE* sadaļās).

BG – var nodrošināt, sasaistot mikrodatus ar *ITGS*. ⁶ PL – mainīgais lielums, kas aprēķināts *SBS* jomā.

⁷ CH – preču imports iedalījumā pēc saimniecības nozarēm (grupēts *NACE* sadaļās).

PL – kopējais preču un pakalpojumu apgrozījums, tālākpārdošanai paredzēto preču kopējais apgrozījums. HR – uzņēmējdarbības statistikas mainīgie lielumi (datu avots: *SBS* dati).

LU – *SBS* galvenie raksturlielumi.

⁸ HR – ārvalstu saistītu uzņēmumu valsts, *NACE*, ārvalstīs esošo juridisko personu skaits, darbinieku skaits, kopējais pārdošanas apjoms, kopējās darbinieku izmaksas, pievienotā vērtība, bruto ieguldījumi materiālajos aktīvos (datu avots: *FDI*).

CY – visus papildu mainīgos lielumus apkopo atbilstoši *NACE* klasifikācijai.

PT – apkopo tādus mainīgos lielumus kā apgrozījums, darbinieku skaits, bruto pievienotā vērtība, preču un pakalpojumu eksports, preču un pakalpojumu imports, grupas savstarpējais eksports, grupas savstarpējais imports.

PL – preču, pakalpojumu un tālākpārdošanai paredzēto preču kopējais apgrozījums.

Papildu piezīmes.

HR – visi *SBS* veidošanai vāktie dati pieejami arī *IFATS* veidošanai.

EE – *IFATS.* Datus par eksportu (t. i., apgrozījumu no ārvalstu klientiem) vāc kā datus par kopējo eksportu un eksportu uz ES dalībvalstīm.

HU – sasaistot starptautiskās tirdzniecības un *FATS* datus subjekta līmenī, apgrozījumu var iedalīt sīkāk pēc izcelsmes un noteiktās klasifikācijas, izmantojot *NACE-EBOPS* atbilstības tabulu un *NACE CPA*.

ASV – *NAICS* ir publicējis visus tabulā uzskaitītos mainīgos lielumus, kas ir līdzīgi, bet ne identiski *NACE*.

**5.3. tabula. Dažādu datu avotu izmantošanas biežums**

|  |  |
| --- | --- |
| **Datu avots** | **Valstu skaits** |
| **Uzņēmējdarbības strukturālās statistikas apsekojums(-i) (*SBS*)** | 24¹ |
| **Tirdzniecība iedalījumā pēc uzņēmumu raksturlielumiem (*TEC*)** | 6² |
| **Pakalpojumu tirdzniecība iedalījumā pēc uzņēmumu raksturlielumiem (*STEC*)** | 2² |
| **Informācija par muitas ieņēmumiem** | 2 |
| ***VIES* (PVN informācijas apmaiņas sistēma)** | 6 |
| ***FDI* (dati konkrētiem partneriem)** | 5² |
| **Statistikas uzņēmumu reģistri, tostarp *EGR* un *ADIMA*** | 5 |
| **Finanšu pārskati** | 6 |
| ***MOSS* (izmanto digitālās tirdzniecības pakalpojumiem)** | 1 |
| **Piedāvājuma un izlietojuma tabulas** | 1 |
| **Spoguļdati (izmantojot partnervalsts datus vai *Eurostat* datubāzē publicētos datus)** | 1 |
| **Valsts nolūkiem vākti dati** | 2 |
| ***ITSS* un *ITGS* apsekojumi** | 1 |
| **Papildu jautājumi *OFATS* apsekojumā** | 1 |
| **Citi** | 5 |

Piezīmes.

¹ No kurām 3 valstis datu vākšanai izmanto vienīgi šo avotu.

² No kurām 1 valsts datu vākšanai izmanto vienīgi šo avotu.

**5.2.3. Avoti attiecībā uz izplatīšanas pakalpojumiem**

Izplatīšanas pakalpojumi ir definēti kā tirdzniecības pakalpojumi, ko sniedz vairumtirdzniecības un mazumtirdzniecības nozarē. SNA 2008 vairumtirgotāji un mazumtirgotāji ir definēti kā subjekti, kas pērk un pārdod tālāk preces bez pārstrādes vai tikai ar minimālu pārstrādi (piemēram, tīrīšanu un iepakošanu). Lai gan lielāko daļu vairumtirgotāju un mazumtirgotāju izplatīšanas pakalpojumu *EBOPS* neieskaita, tie ir iekļauti W/120, ko izmanto *GATS* sarunās.[[97]](#footnote-98)

Izplatīšanas pakalpojumi ir svarīgs starptautiskās pakalpojumu sniegšanas elements gan attiecībā uz 3. veidu (*FATS* statistika), gan uz 1. veidu (*ITSS* statistika). Attiecībā uz 3. veidu izplatīšanas pakalpojumus novērtē, balstoties uz *NACE* G sadaļā “Vairumtirdzniecība un mazumtirdzniecība” norādīto darbību produkcijas vērtību (skat. 9. nodaļu).

Tomēr *ITSS* dati neietver to daļu no izplatīšanas pakalpojumiem, kas jāattiecina uz 1. veidu. Tā vietā izplatīšanas pakalpojuma vērtība ir iekļauta *ITGS* un *TEC*, jo šī vērtība ir ietverta robežai pārvesto tirgoto preču kopējā vērtībā. Līdz ar to vairumtirgotāju un mazumtirgotāju peļņas normas kopumā neatšķirami ir iekļautas pārdoto preču vērtībā.

Peļņas normu aprēķināšanai var izmantot arī nacionālo kontu datus. Izplatīšanas pakalpojumu novērtēšanas metodes ir sīki raksturotas 10. nodaļā.

**5.3. Iespējamie datu avoti pakalpojumu sniegšanas veidu novērtēšanai**

Kā norādīts iepriekš (skat. 1.6. iedaļu), valstis var tieši izmantot *Eurostat*/PTO modeli ar tā ieteicamajām standarta proporcijām (skat. 6. nodaļu). Ja valsts izlemj precizēt *EBOPS* posteņu iedalījumu pēc pakalpojumu sniegšanas veida, tā var izmantot šajā punktā apkopotos ieteicamos datu avotus, lai aprēķinātu iedalījuma proporcijas, kas precizētas atkarībā no konkrētajiem apstākļiem valstī.

**5.4. tabula. Iespējamie datu avoti pakalpojumu sniegšanas veidu novērtēšanai – ierastā prakse**

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Ražošanas pakalpojumi, apstrādājot citiem piederošus izejmateriālus (SA) | | | | Citur neiekļauti apkopes un remonta pakalpojumi (SB) | | | Pārvadājumi (SC) | | | Ceļošana (SD) | | | | Būvniecība (SE) | | | Apdrošināšanas un pensiju pakalpojumi (SF) | | | Finanšu pakalpojumi (SG) | | Citur neiekļauta maksa par intelektuālā īpašuma izmantošanu (SH) | | Telekomunikāciju pakalpojumi, datorpakalpojumi un informācijas pakalpojumi (SI) | | | | Citi saimnieciskās darbības pakalpojumi (SJ) | | | | Individuālie, kultūras un atpūtas pakalpojumi (SK) | | | Citur neiekļautas valdības preces un pakalpojumi (SL) | | | | | | | | | *IFATS* |  | *OFATS* | |
|  | EKSPORTS  IMPORTS | | EKSPORTS  IMPORTS | | | | | EKSPORTS  IMPORTS | | | EKSPORTS  IMPORTS | | | | | EKSPORTS  IMPORTS | | | EKSPORTS  IMPORTS | | EKSPORTS  IMPORTS | | EKSPORTS  IMPORTS | | | EKSPORTS  IMPORTS | | | EKSPORTS  IMPORTS | | | | EKSPORTS  IMPORTS | | | | | EKSPORTS  IMPORTS | | | | | |  | | | |
| Uzņēmumu apsekojumi |  | | | | | | | | | |  | | |  | |  | | | | | | | | | | | | | | | | | | | | | |  | | | | | |  |  | |  | |
| (iestāžu apsekojumi *FATS* apkopošanai) |  | | | | | |  | |
| Administratīvie reģistri/avoti |  | | | | | | | | | |  | | |  | | | | | | | | | | | | | | | | | | | | | | |  | | | | | | | |  | | |  |
| Informācija par muitas ieņēmumiem |  | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| Statistikas modeļi/modelēšana/novērtēšana |  | | | | | |  | | | |  | | |  | |  | | | | | | | | | | | | | | | | | | | | |  | | | |  | | | |  | | | |
| Komerciālie datu avoti |  | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| Starptautisko organizāciju sniegtie dati |  | | | | | | | | | | | | | | | | | | | | | | | | | | | | | | | | | | |  | | | | | | | | |  | | | |
| *ITRS* |  | | | |  |  | | | | | | | | |  | | | |  | | | |  | | | | | | | | | | | | |  | | | |  | | | | |  | | | |
| Neattiecas |  | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| Citi |  | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| *VIES* (PVN reģistrācija) |  | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| Partnervalsts dati (spoguļdati) |  | |  | | | |  | | | | | |  | | | | | | | | | | | | |  | | |  | |  | | | | | | | | | | | | | |  | | | |
| Personu un mājsaimniecību apsekojums(-i) |  | |  | | | | | | |  | | |  | | | | | | | | | | | | |  | | |  | |  | | | | | | | | | | | |  | |  | | | |
| *MOSS* (izmantoti digitālās tirdzniecības pakalpojumiem) |  | |  | | | | | | | | | | | | | | | | | | | | | | |  | |  |  | |  |  | | |  | | | | | | |  | | |  | | | |
| Pilns apsekojums | | | | | | | | | | | | | | | | | | | | | | | | | | | | | | | | | | | | | | | | | | | | |  | | | |
| Jautājumi citu jomu apsekojumos | | | | | | | | | | | | | | | | | | | | | | | | | | | | | | | | | | | | | | | | | | | | |  | | | |

Paskaidrojums:

|  |  |  |
| --- | --- | --- |
| visbiežākā izmantošana |  | ierobežota izmantošana |
| mērena izmantošana |  | nav ziņots par izmantošanu |

*Avots: Eurostat*

**5.5. tabula. Iespējamie datu avoti 1. veida novērtēšanai**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | **EBOPS 2010** | | | | | | | **Datu avoti** | | | | | |
| **Postenis** | **Posteņa nosaukums** | Uzņēmumu apsekojums(-i) | Administratīvie reģistri | *ITRS* | Statistikas modeļi | Starptautisko organizāciju sniegtie dati | Informācija par muitas ieņēmumiem | | *VIES* (PVN reģistrācija) | *MOSS* (izmantoti digitālās tirdzniecības pakalpojumiem) | Komerciālie datu avoti | Partnervalsts dati (spoguļdati) | Personu un mājsaimniecību apsekojums(-i) |
| **SC** | **Pārvadājumi** | **1.** | **2.** | **3.** | **1.** |  | **2.** | |  |  |  | |  |
| **SF** | **Apdrošināšanas un pensiju pakalpojumi** |  | **1.** | **3.** | **2.** |  | | | |  | | | |
| **SG** | **Finanšu pakalpojumi** |  | **1.** | **1.** | **1.** |  | | | |  | | | |
| **SH** | **Citur neiekļauta maksa par intelektuālā īpašuma izmantošanu** |  | **2.** | **1.** |  | | | | |  |  |  | |
| **SI** | **Telekomunikāciju pakalpojumi, datorpakalpojumi un informācijas pakalpojumi** |  | **2.** | **1.** |  | | | | | **2.** |  | | |
| **SJ** | **Citi saimnieciskās darbības pakalpojumi** |  | **2.** | **1.** |  |  |  | |  | **Debets** |  | | |
| **SK** | **Individuālie, kultūras un atpūtas pakalpojumi** |  | **1.** | **2.** |  |  |  | |  | **Debets** | **Debets** |  |  |
| **SL** | **Citur neiekļautas valdības preces un pakalpojumi** | **2.** | **1.** | **3.** | **2.** | **1.** |  | | **Kredīts** | |  |  |  |

Paskaidrojums:

|  |  |  |
| --- | --- | --- |
| visbiežākā izmantošana |  | ierobežota izmantošana |
| mērena izmantošana |  | nav ziņots par izmantošanu |

*Avots: Eurostat*

**5.3.1. Galvenie datu avoti 1. veida novērtēšanai**

Šajā punktā sniegta informācija un sīks raksturojums vienīgi par galvenajiem datu avotiem, kas attiecas uz 1. veidu. Lai ievērotu vispusību, citi iespējamie datu avotu ir uzskaitīti 5.5. tabulā.

*ITSS* dati ir galvenais datu avots, lai novērtētu 1. veidu. Tomēr ne visi *EBOPS* posteņi attiecas uz 1. veidu.

5.5. tabulā sniegts pārskats par iespējamajiem datu avotiem 1. veida novērtēšanai, pievēršot galveno uzmanību *EBOPS* posteņiem, kas attiecas uz 1. veidu.

Lai uzlabotu 1. veida datu aprēķinus, kā piemērotāko datu avotu ieteicams izmantot uzņēmumu apsekojumus. Ieteicams pievienot dažus jautājumus jau izstrādātiem apsekojumiem, lai noteiktu 1. veidā sniegto pakalpojumu daļu. Iespējamie jautājumi ir ietverti 5.10. tabulā.

Šim mērķim var izmantot šādus apsekojumus:

* uzņēmumu apsekojumus starptautiskās pakalpojumu tirdzniecības statistikas (*ITSS*) apkopošanai;
* uzņēmējdarbības strukturālās statistikas apsekojumus (*SBS*).

5.4.1., 5.4.2. un 5.4.3. iedaļā aplūkoti reāli piemēri par apkopotājiem konkrētās valstīs, kuri ir izstrādājuši un izmantojuši apsekojumus, lai iegūtu *EBOPS* posteņu precīzu iedalījumu pēc sniegšanas veidiem.

Kā datu avotu var izmantot arī administratīvos reģistrus, piemēram, uzņēmumu reģistrus, *VIES* un *MOSS*. *EGR* (Eiropas Grupu reģistrs) un *OECD* *ADIMA* ir statistikas produkti, ko papildus var izmantot kā uzņēmumu kopumu regulējumus *FATS* apkopošanai, kas attiecas vienīgi uz starpvalstu grupām. *Eurostat* aicina valstis aktīvāk izstrādāt kvalitatīvus statistikas reģistrus, kuri tām varētu palīdzēt divējādi, proti, lai izmantotu tos kā datu avotus, piemēram, mikrodatu sasaistei, un lai izlases veida apsekojumu modelēšanā noteiktu atbilstošākos piemērus.

Kā datu avotu var izmantot arī *VIES* (ES PVN informācijas apmaiņas sistēmu).[[98]](#footnote-99) VIES ir efektīvs rīks, ko var izmantot sistemātiskāk, lai validētu un koriģētu kopējo ES iekšējo pakalpojumu darījumu eksportu un importu, par ko ziņojuši uzņēmumi, uz kuriem attiecas *VIES*. Turklāt, izmantojot *VIES*, dalībvalstis iegūst visaptverošu informāciju par uzņēmumiem, kuri atrodas zem apsekojuma sliekšņa, un uzņēmumiem, kuri ziņojumus nesniedz.[[99]](#footnote-100)

Katra ES dalībvalsts izmanto *VIES* atšķirīgi (lai kontrolētu vienīgi uzņēmumu pamatkopumu, koriģētu ES kopējo iekšējo pakalpojumu daļu vai salīdzinātu datus ar valsts mērogā veikto *ITS* apsekojumu rezultātiem). Vairākas ES dalībvalstis izmanto *VIES* to *ITSS* apkopošanas procesā, lai kontrolētu uzņēmumu pamatkopumu/izveidotu apsekojuma apakšgrupas, koriģētu ES kopējos iekšējos darījumus vai salīdzinātu apsekojuma rezultātus un/vai ģeogrāfisko iedalījumu.

“Vienas pieturas aģentūras minishēma” (*MOSS*) ir vērsta uz darījumiem starp uzņēmumiem, kuri sniedz telekomunikāciju, televīzijas, radio apraides un elektroniski sniegtus pakalpojumus privātām mājsaimniecībām citās dalībvalstīs. Līdz ar to ar *MOSS* tiek fiksēti tie digitālie pakalpojumu darījumi, kurus citādi ir ļoti grūti kontrolēt, un tā ļauj pilnībā kontrolēt ES iekšējo pakalpojumu eksportu un importu atbilstoši pilnam ģeogrāfiskam iedalījumam. *Eurostat* ieskatā, izmantojot *MOSS*, *EBOPS* kategorijas būtu ievērojami aptverošākas.

Vismaz vienpadsmit ES dalībvalstis ir norādījušas, ka tās šo datu avotu jau ir iekļāvušas ierastajā statistikas apkopošanas procesā.

**5.3.2. Datu avoti 2. veida novērtēšanai**

2. veidu novērtē, izmantojot *ITSS* datus. Proti, postenī “Ceļošana” iegrāmatotos pakalpojumus pilnībā attiecina uz 2. veidu, jo tas jau pēc būtības ietver “patēriņu ārvalstīs”. Arī ražošanas pakalpojumus, apstrādājot citiem piederošus izejmateriālus, un citur neiekļautus apkopes un remonta pakalpojumus lielākoties attiecina uz 2. veidu, tostarp dažus konkrētus posteņus “Transports” un “Citi saimnieciskās darbības pakalpojumi” apakšposteņus.

5.6. tabulā sniegts pārskats par iespējamajiem datu avotiem 2. veida novērtēšanai. Apkopotāji var pilnveidot datu apkopošanas procesu (tostarp posteņa “Ceļošana” iedalījumu), pievienojot konkrētus papildjautājumus jau šādiem izstrādātiem apsekojumiem:

* valstu robežpunktos veiktie apsekojumi (tūrisma izdevumi – kredīti);
* mājsaimniecību apsekojumi (tūrisma izdevumi – debeti);
* fizisku personu apsekojumi;
* uzņēmumu apsekojumi (saistībā ar ražošanas pakalpojumiem, apstrādājot citiem piederošus izejmateriālus, un apkopes un remonta pakalpojumiem).

Iespējamie jautājumi ir ietverti 5.10. tabulā.

Ceļojumu pakalpojumi ir cieši saistīti ar tūrisma statistikas apkopošanu. Līdz ar to apkopotājiem var būt noderīgi izprast tūrisma statistikas konceptuālo regulējumu, piemēram, *International Recommendations for Tourism Statistics 2008* [2008. gada Starptautiskie ieteikumi tūrisma statistikas veidošanai] (IRTS 2008) un tūrisma satelītkontu. Lai detalizēti analizētu 2. veidu un to personu kategorijas, uz kurām attiecas 4. veids, nepieciešama informācija par personu plūsmām un krājumiem.

|  |
| --- |
| **5.1. ierāmējums. 2008. gada Starptautiskie ieteikumi tūrisma statistikas veidošanai (IRTS 2008)**  5.90. IRTS 2008 ir visaptverošs metodisks regulējums tūrisma statistikas datu vākšanai un apkopošanai. Šis konceptuālais regulējums definē tūrismu un attiecas uz tādiem saistītajiem jēdzieniem kā rezidences valsts, pastāvīgā dzīvesvieta, ierastā vide u. c. Šajā regulējumā ceļotāju darbība aplūkota no viņu izdevumu perspektīvas, un tā nodrošina to produktu un ražošanas darbību standarta klasifikāciju, kas jāņem vērā, veicot ar tūrismu saistīta pieprasījuma un piedāvājuma salīdzinošu analīzi. IRTS 2008 ir papildināti ar tūrisma satelītkontu, kas ļauj sasaistīt tūrisma statistiku ar standarta makroekonomikas analīzi. Saskaņā ar šiem regulējumiem apkopota statistika būtu noderīgs papildinājums padziļinātai tūrisma nozares analīzei, ietverot visus pakalpojumu sniegšanas veidus.  *Avots:* IRTS 2008 |

**5.6. tabula. Iespējamie datu avoti 2. veida novērtēšanai**

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **EBOPS 2010** | | | | | | | | | **Datu avoti** | | | | | | | |
| **Postenis** | **Posteņa nosaukums** | **Uzņēmumu apsekojums(-i)** | **Administratīvie reģistri** |  | ***ITRS*** | | **Statistikas modeļi** | | | **Starptautisko organizāciju sniegtie dati** | **Informācija par muitas ieņēmumiem** | ***VIES* (PVN reģistrācija)** | ***MOSS* (izmantoti digitālās tirdzniecības pakalpojumiem)** | **Komerciālie datu avoti** | **Partnervalsts dati (spoguļdati)** | **Personu un mājsaimniecību apsekojums(-i)** |
| **SA** | **Ražošanas pakalpojumi, apstrādājot citiem piederošus izejmateriālus** | **1.** | **1.** |  | | | | | |  | **1.** |  |  |  |  | |
| **SB** | **Citur neiekļauti apkopes un remonta pakalpojumi** | **1.** | **2.** | **1.** | | |  | | | | **2.** |  |  | | | |
| **SC** | **Pārvadājumi** | **1.** | **2.** | **3.** | |  | | **1.** | |  | **2.** |  |  |  | |  |
| **(SC13: Jūras pārvadājumi, izņemot pasažieru un kravu pārvadājumus; SC23: Aviopārvadājumi, izņemot pasažieru un kravu pārvadājumus; SC33: Citi pārvadājumu veidi, izņemot pasažieru un kravu pārvadājumus; SC3G: Citi atbalsta un pārvadājumu papildpakalpojumi)** |
| **SD** | **Ceļojumu pakalpojumi** | **1.** | **2.** |  | | | **2.** | | |  | |  | |  | | **1.** |
| **SJ** | **Citi saimnieciskās darbības pakalpojumi** |  | **2.** | **1.** | | | **Debets** | | | | | | |  | | |
| **(SJ32: Atkritumu pārstrāde un attīrīšana, lauksaimniecības un ieguves rūpniecības pakalpojumi, kā arī SJ321: Atkritumu pārstrāde un attīrīšana)** |
| **SK** | **Individuālie, kultūras un atpūtas pakalpojumi** |  | **1.** | **2.** | | |  | | |  |  |  | **Debets** | **Debets** |  |  |
| **(SK1: Audiovizuālie un ar tiem saistītie pakalpojumi)** |

Paskaidrojums:

|  |
| --- |
| visbiežākā izmantošana |
| mērena izmantošana |
| ierobežota izmantošana |

nav ziņots par izmantošanu

*Avots: Eurostat*

BPM6 rokasgrāmatā apkopotāji aicināti nodrošināt konsekvenci starp ceļošanas statistiku un citu ar to saistīto statistiku, piemēram, tūrisma statistiku, tūrisma satelītkontu un piedāvājuma un izlietojuma tabulu (tabulu var uzskatīt par iespējamo datu avotu; vairāk informācijas skat. 9.5.1. punktā).

**Mobilo tālruņu dati** (***MPD***)[[100]](#footnote-101) – šos datus var izmantot kā papildu avotu, lai veiktu *BOP* posteni “Ceļošana” un “Starptautiskie pasažieru pārvadājumi” novērtējumus. *MPD* var papildināt valstu robežpunktos veiktu apsekojumu par starptautisko tūrismu un palīdzēt precīzāk noteikt to ceļotāju skaitu, kuri ik mēnesi dodas uz attiecīgo valsti/no tās izceļo (ienākošā un izejošā plūsma), joprojām izmantojot valstu robežpunktos veikto apsekojumu, lai fiksētu citu svarīgu informāciju, ko *MPD* nesniedz, piemēram, izdevumus, galveno ceļojuma iemeslu u. c.

Arī migrācijas statistika var būt noderīgs datu avots, lai novērtētu 2. veidu.

|  |
| --- |
| **5.2. ierāmējums. Migrācijas statistika**  5.94. Ieteikumos *Recommendations on Statistics of International Migration Revision 1* [Ieteikumi starptautiskās migrācijas statistikas apkopošanai, 1. redakcija] (*RSIM* 1. red.) definētas divas galvenās starptautiski mobilu personu grupas, proti, personas, kas nav migranti, un starptautiskie migranti (kuri ietver īstermiņa un ilgtermiņa migrantus). Tie arī ietver regulējumu šo personu grupu ienākošās un izejošās plūsmas statistikas apkopošanai.  5.98. (..) Ņemot vērā atbilstoši šiem ieteikumiem apkopoto statistiku, iespējams noteikt to personu skaitu, kuras atrodas ārvalstīs un līdz ar to patērē pakalpojumus, ko sniedz 2. veidā. To personu kategorijās, kuras nav migranti, jāiekļauj pārrobežu darba ņēmēji, tūristi, personas, kuras ceļo darījumu nolūkos, u. c., savukārt migrantu kategorijām pieder dažādi pilsoņi, kuri maina savu rezidenci un patērē pakalpojumus ārvalstīs. Piemēram, viena īpaša migrantu kategorija, kas varētu raisīt interesi, ir personas, kuras ceļo izglītības un mācību nolūkos.  *Avots:* MSITS 2010 |

**Maksājumu karšu dati (piemēram, kredītkaršu informācija)**

2. veidu arī var novērtēt, izmantojot informāciju par kredītkaršu lietojumu. Galvenais maksājumu karšu lietošanas princips paredz, ka tiek identificēts kartes **izdevējs** atbilstoši iestādei, kura karti (kas ir kartes īpašnieka rīcībā) izdevusi, un kartes **pieņēmējs** atbilstoši iestādei, kurā veic pirkumu. *Eurostat* iesaka izmantot maksājumu karšu datus arī posteņa “Ceļošana” apkopošanai. Maksājumu karšu dati sniedz informāciju[[101]](#footnote-102) par maksājumu karšu pakalpojumus piedāvājošo finanšu iestāžu ienākošajiem un izejošajiem maksājumiem, kas precizēti pēc darījumā iesaistītās puses rezidences valsts iedalījumā pēc kopējās ekonomikas nozares, kurā notiek darījums.

Datu apkopotāji var iegūt maksājumu statistiku: i) saskaņā ar starpiestāžu līgumiem ar valsts iestādēm, kuras vāc datus no ziņojošajām iestādēm un ir atbildīgas par bankomātu un kases aparātu tīklu un maksājumu kanālu uzraudzību, vai iii) iegādājoties datubāzes no maksājumu pakalpojumu sniedzējiem un/vai valstu banku ziņojošajiem pārstāvjiem.

Attiecībā uz eirozonas valstīm ir vērts atsaukties uz *ECB* regulu (ECB/2020/59)[[102]](#footnote-103), kas reglamentē dažādus jautājumus, tostarp dažus jautājumus par posteņa “Ceļošana” datu apkopošanu. Jaunās datu prasības, kas noteiktas *ECB* regulā, attiecas uz iestāžu, kas nav MFI (jeb nemonetāro finanšu iestāžu), nosūtīto darījumu skaitu un vērtību iedalījumā pēc tirgotāja kategorijas kodiem (*MCC*) un ģeogrāfiskās atrašanās vietas (Geo 6). Pirmā datu pārraide notiks 2022. gada maija beigās, un dati attieksies uz 2022. gada pirmā ceturkšņa pārskata periodu.

Attiecībā uz citur neiekļautiem apkopes un remonta pakalpojumiem uzņēmumu apsekojumi ir visefektīvākais veids, kā vākt nepieciešamo informāciju. Lai uzņēmumu apsekojumā noteiktu pakalpojumu sniegšanas veidu, iespējams iekļaut atbilstošus atlases jautājumus:

* jautājumus par pakalpojuma maksas vērtību;
* jautājumus par apstrādei vai remontam nosūtīto un saņemto preču vērtību;
* jautājumus, lai veiktu partnervalsts attiecināšanu;
* jautājumus, lai noteiktu detalizētu eksporta un importa produktu sastāvu attiecībā uz uzņēmumiem, kuri norādījuši, ka tie saņem vai nosūta preces uz ārvalstīm to apstrādei vai remontam.

Šo informāciju var izmantot preču konta koriģēšanai, lai novērtētu preču tirdzniecību, balstoties uz īpašumtiesību maiņu.

*MSITS 2010 Apkopotāju rokasgrāmatā* sniegts ieteikums salīdzināt to preču vērtības tendences, kurām piemēro ievešanas un izvešanas muitas procedūras (tostarp darījumu kodu lietojumu), ar ražošanas pakalpojumu apjoma tendencēm laika gaitā. Lai gan faktiskās naudas summas atšķirsies, apkopotāji varētu sagaidīt, ka pieauguma tendence starp šīm datu sērijām būs līdzīga, kas var būt noderīga, lai novērtētu starptautiskās ražošanas pakalpojumu tirdzniecības statistikas apkopošanas kvalitāti.

Arī **administratīvie avoti**, tostarp nodokļu reģistri, var sniegt noderīgu informāciju (skat. BPM6 CG 12.20.–12.25. punktu[[103]](#footnote-104) par ražošanas pakalpojumiem un 12.35.–12.37. punktu[[104]](#footnote-105) (tostarp 12.1. un 12.2. tabulu par kravu pārvedumiem)).

Attiecībā uz ražošanas pakalpojumiem, apstrādājot citiem piederošus izejmateriālus, nepieciešamo informāciju vāc, veicot uzņēmumu apsekojumus un izmantojot administratīvos reģistrus un informāciju par muitas ieņēmumiem.

Lai novērtētu citus saimnieciskās darbības pakalpojumus, jo īpaši atkritumu pārstrādi un attīrīšanu, lauksaimniecības un ieguves rūpniecības pakalpojumus (SJ32), tostarp atkritumu pārstrādi un attīrīšanu (SJ321), var izmantot informāciju, ko sniedz *ITRS*, administratīvie reģistri un *MOSS*.

Individuālo, kultūras un atpūtas pakalpojumu daļu, proti, audiovizuālos un ar tiem saistītos pakalpojumus (SK1), novērtē, balstoties uz administratīvajiem reģistriem, *ITRS* un *MOSS*, savukārt komerciālus datu avotus var izmantot attiecībā uz debetu.

**5.3.3. Datu avoti 3. veida novērtēšanai**

Galvenais datu avots 3. veida novērtēšanai ir *FATS* dati. *FATS* datus parasti apkopo no vairākiem avotiem. Galvenos datu avotus *FATS* apkopošanai (un līdz ar to 3. veida novērtēšanai) iedala trīs plašākās kategorijās, kā norādīts turpmāk.

* **Uzņēmumu/iestāžu apsekojumi** – visizplatītākais datu avots *FATS* datu vākšanai. Tie ietver uzņēmējdarbības strukturālās statistikas apsekojumus, ikgadējos uzņēmējdarbības apsekojumus, *EGR*, ikgadējos uzņēmumu reģistra uzturēšanas apsekojumus un datu ieguvi no informācijas sistēmām visu ekonomiski aktīvo uzņēmumu gada pārskatu apkopošanai tiešsaistē. Gada pārskatos parasti iekļauj uzskaites un statistikas aptaujas anketas.
* **Ārvalstu tiešo ieguldījumu apsekojumi** – var uzskatīt, ka *FDI* statistika sniedz vispārēju priekšstatu par to, cik lielā mērā valstis paļaujas uz komerciālo klātbūtni ārvalstīs, lai sniegtu pakalpojumus.
* Administratīvie reģistri, piemēram, nodokļu reģistri, uzņēmumu gada deklarācijas, administratīvie avoti, publiski pieejami avoti un tiešās kontaktpersonas izmanto kā papildu avotus, lai identificētu galīgo kontrolējošo institucionālo vienību (*UCI*).

**5.7. tabula. Iespējamie datu avoti 3. veida novērtēšanai**

|  |  |  |  |  |  |
| --- | --- | --- | --- | --- | --- |
| **Apsekojums** | | **Pilns apsekojums** | **Administratīvie avoti** | **Modelēšana/novērtēšana** | **Citu jomu apsekojumos ir iekļauti konkrēti jautājumi** |
| ***IFATS*** |  |  |  |  |  |
| ***OFATS*** |  |  |  |  | |

Paskaidrojums:

|  |
| --- |
| visbiežākā izmantošana |
| mērena izmantošana |
| ierobežota izmantošana |

nav ziņots par izmantošanu

*Avots: Eurostat*

Uzņēmumu reģistrus var izmantot, lai identificētu filiāles un komercbankas (*NACE* 2. red. kods 64.19). Datus par *IFATS* uzņēmumu kopumu var apkopot, izmantojot valsts uzņēmumu grupu reģistru un valsts nodokļu iestādes datus, kas iekļauti ziņojumā par kontrolētajām un kontrolējošajām vienībām un personām.

Savukārt *OFATS* var būt vērsta uz valsts *UCI* ārvalstu meitasuzņēmumiem, kuri reģistrā *EGR* norādījuši, ka tie vada kādu daudznacionālu grupu, vai uzņēmumiem, kuri norādījuši, ka tie nepieder pie kādas konkrētas grupas, bet tiem ir filiāles ārvalstīs.

Kā papildu avotus var izmantot ārvalstu saistītu uzņēmumu komerciālās datubāzes. Tomēr komerciālajām datubāzēm paredzēto veidlapu un anketu sagatavošana tā, lai tās sniegtu noderīgus datus statistiskiem un analītiskiem mērķiem, nevar būt vienkārša.

|  |
| --- |
| **5.3. ierāmējums. *FDI* statistika un *FATS* regulējums**  5.83. (..) Lai padziļināti analizētu 3. veidu, pārdošanas (un izlaides) statistika jāpapildina ar citiem statistikas mainīgajiem lielumiem, kas izriet no *FDI* statistikas un *FATS* regulējuma. Šī papildu informācija var būt saistīta, piemēram, ar piegādēm vai piegādātājiem noteikto ierobežojumu kategorijām, kas raksturotas konkrēto saistību sarakstā. Šie ierobežojumi attiecas uz pakalpojumu sniedzēju skaitu, aktīvu kopējo vērtību, to fizisko personu skaitu, kuras pakalpojumu sniedzēji var nodarbināt, atsevišķa vai kopējā ārvalstu ieguldījuma kopējo vērtību u. c.  5.84. (..) Lai gan *FDI* statistika (finanšu darījumi, ienākumi un postenis) neatspoguļo ārvalstu saistītu uzņēmumu darbību, tā uzskatāma par svarīgu *FATS* papildinājumu. Lai gan tā ir visaptverošāka (*FDI* attiecas uz visiem ārvalstu saistītiem uzņēmumiem, savukārt *FATS* – tieši uz ārvalstu kontrolētiem saistītiem uzņēmumiem), *FDI* statistika var sniegt noderīgu informāciju tad, kad *FATS* nav pieejama.  5.85. Novērtējot komerciālās klātbūtnes ietekmi uz valstīm, ir svarīgi apkopot *FDI* statistiku par krājumiem un plūsmām iedalījumā pēc pakalpojuma saimniecības nozares, izcelsmes valsts un ieguldījuma mērķa. Tas atspoguļotu ārvalstu pakalpojumu sniedzēju interesi par saistītu uzņēmumu dibināšanu uzņēmējvalstī un sniegtu noderīgu informāciju par ienākumiem no ieguldījuma, kas atgriežas vietējā ekonomikā.  *Avots:* MSITS 2010 |

Valstīm, kuras vēl neveido pilnu *FATS* datu kopu, vispirms (un līdz *FATS* statistikas pilnīgai izveidei) iesakām iekļaut konkrētus jautājumus citu jomu apsekojumos.

* **Uzņēmējdarbības strukturālās statistikas (*SBS*) apsekojums**– jautājumi par tiešo un netiešo kontroli, kā arī ārvalstu saistītu uzņēmumu *UCI* rezidenci.
* **Ārvalstu tiešo ieguldījumu (*FDI*) apsekojumi**– standarta *FDI* aptaujas anketās var iekļaut papildu jautājumus par:
* īpašumtiesībām un *UCI* (lai identificētu iekšējās *FATS* uzņēmumu kopumu un *UCI* rezidences valsti);
* uzņēmumiem, kuri nav rezidenti un kurus valsts uzņēmumi kontrolē (tieši vai netieši) ar balsstiesībām vairāk nekā 50 % apmērā; šādi jautājumi ietver uzņēmumu identifikācijas kodu, nosaukumu, *NACE* 2. red. kodu, balsstiesību īpatsvaru, valsti, kurā uzņēmums atrodas, nodarbināto personu skaitu un apgrozījumu.

**5.3.4. Datu avoti 4. veida novērtēšanai**

4. veida novērtēšanai izmantojami tie paši datu avoti kā 1. veida novērtēšanai.

5.8. tabulā sniegts pārskats par iespējamajiem datu avotiem 4. veida novērtēšanai, pievēršot galveno uzmanību *EBOPS* posteņiem, kas attiecas uz šo pakalpojumu sniegšanas veidu. Kā labāko datu avotu ieteicams izmantot uzņēmumu apsekojumus līdzās *BOP* postenim “Valdības pakalpojumu darījumi”, ko visbiežāk apkopo, izmantojot administratīvos reģistrus.

Punkta pārējā daļā apkopoti ieteikumi par to, kā apkopot nemonetāros mainīgos lielumus attiecībā uz 4. veidu (to personu skaits, uz kurām attiecas 4. veids un kuras strādā konkrētajā valstī).

Tūrisma un migrācijas statistiku var izmantot, lai analizētu pakalpojumu starptautisko sniegšanu 4. veidā. Šos datus vāc atbilstoši šādiem regulējumiem:

* 2008. gada Starptautiskie ieteikumi tūrisma statistikas veidošanai (IRTS 2008);
* *Tourism Satellite Account:* *Recommended Methodological Framework 2008* [2008. gada Tūrisma satelītkonts. Ieteicamais metodiskais regulējums] (TSA-RMF 2008);
* Ieteikumi starptautiskās migrācijas statistikas apkopošanai, 1. redakcija (*RSIM* 1. red.).

MSITS 2010 norādīts[[105]](#footnote-106), ka vāktie dati par to ceļotāju plūsmām, kuru ceļojuma galvenais mērķis ir saistīts ar darījumiem vai profesiju, ir noderīgi, analizējot to personu plūsmas, uz kurām attiecas 4. veids. Šie dati attiecas uz pašnodarbināto un darba ņēmēju darbībām (ciktāl tās neietver darba devēja-darba ņēmēja attiecības ar ražotāju, kas ir apmeklētās valsts rezidents), kā arī ieguldītāju, darījumu personu un citu tādu personu darbībām, kuras ceļo profesionālos nolūkos.

|  |
| --- |
| **5.4. ierāmējums. Valstu robežpunktos veikta apsekojuma paraugs 4. veida identificēšanai**  5.116. Šajā saistībā Pasaules Tūrisma organizācija izstrādāja valstu robežpunktos veikta apsekojuma paraugu, kurā apvienoti administratīvie dati (ieceļošanas/izceļošanas kartes) un statistikas dati, kas iegūti no apsekojumiem, kas veikti brīdī, kad ceļotāji izceļo no apmeklētās valsts. Iespējams pievienot dažus vienkāršus jautājumus, lai identificētu 4. veida kategorijas iedalījumā pēc personām, kuras ceļo starptautisku darījumu un profesionālos nolūkos. Lai šo priekšlikumu īstenotu, gluži kā vācot cita veida datus, nepieciešama stabila sadarbība starp valstu tūrisma iestādēm un migrācijas un tirdzniecības iestādēm.  *Avots:* MSITS 2010 |

Dažus papildu jautājums, lai identificētu personas, uz kurām attiecas 4. veids, var iekļaut darbaspēka apsekojumā un mājsaimniecību apsekojumā.

**5.8. tabula. Iespējamie datu avoti 4. veida novērtēšanai**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **EBOPS 2010** | | | | | | | | | **Datu avoti** | | | | | | | | | |
| **Postenis** | **Posteņa nosaukums** | **Uzņēmumu apsekojums(-i)** | **Administratīvie reģistri** |  | ***ITRS*** | **Statistikas modeļi** | **Starptautisko organizāciju sniegtie dati** | | | **Informācija par muitas ieņēmumiem** | | | | ***VIES* (PVN reģistrācija)** | ***MOSS* (izmantoti digitālās tirdzniecības pakalpojumiem)** | **Komerciālie datu avoti** | **Partnervalsts dati (spoguļdati)** | **Personu un mājsaimniecību apsekojums(-i)** |
| **SB** | **Citur neiekļauti apkopes un remonta pakalpojumi** | **1.** | **2.** | **1.** | |  | | | | | **2.** |  | | |  | | | |
| **SE** | **Būvniecība (10 % attiecas uz 3. veidu)** | **1.** | **2.** | **1.** | |  | | | | | | | | |  |  |  | |
| **SI** | **Telekomunikāciju pakalpojumi, datorpakalpojumi un informācijas pakalpojumi** |  | **2.** | **1.** | |  | | | | | | | | | **2.** |  | | |
| **(SI2: Datorpakalpojumi)** |
| **SJ** | **Citi saimnieciskās darbības pakalpojumi** |  | **2.** | **1.** | | **Debets** | | | | | | | | | |  | | |
| **SK** | **Individuālie, kultūras un atpūtas pakalpojumi** |  | **1.** | **2.** | |  | | | |  | | | |  | **Debets** | **Debets** |  |  |
| **SL** | **Citur neiekļautas valdības preces un pakalpojumi** | **2.** | **1.** | **3.** |  | **2.** | | **1.** | | |  | | **Kredīts** | | |  |  |  |

Paskaidrojums:

|  |
| --- |
| visbiežākā izmantošana |
| mērena izmantošana |
| ierobežota izmantošana |

nav ziņots par izmantošanu

*Avots: Eurostat*

|  |
| --- |
| **5.5. ierāmējums. Darbaspēka apsekojumi un 4. veids**  5.117. Iespējams izmantot arī darbaspēka apsekojumus, ko regulāri veic daudzas valstis, kuras sniedz pakalpojumus 4. veidā. Tajos var iekļaut ierobežotu skaitu jautājumu par mājsaimniecību locekļu (pēdējiem) ceļojumiem uz ārvalstīm darba nolūkos, tostarp jautājumus par līgumslēdzējām pusēm, ilgumu un maksājumu veidiem. Šādi jautājumi arī palīdzētu nošķirt ceļojumus, uz kuriem attiecas 4.veids, no starptautiskās darbaspēka mobilitātes.  5.118. Ja šo informāciju varētu iedalīt citās kategorijās (apmešanās iemesli, nodarbinātības nozare un/vai darbinieku nodarbošanās, uzturēšanās ilgums), tā būtu vēl noderīgāka, analizējot pakalpojumu starptautisko sniegšanu. (..)  Starptautiskā Valūtas fonda (SVF) publikācijā *International Transactions in Remittances:* *Guide for Compilers and Users* [Starptautiskie naudas pārvedumu darījumi. Apkopotāju un lietotāju rokasgrāmata] sniegts ieteikums izmantot mājsaimniecību apsekojumus, lai vāktu informāciju par tām personām, kuras pārvietojas nodarbinātības un migrācijas nolūkos. To var panākt, iekļaujot vairākus specializētus moduļus vai jautājumus jau izstrādātajos apsekojumos vai veicot specializētus apsekojumus, kas ļautu identificēt attiecīgās mājsaimniecības. Turklāt, iekļaujot apsekojumos attiecīgos moduļus/jautājumus par 4. veidu, analītiķi varētu gūt plašāku izpratni par saistību starp pakalpojumu sniegšanu, nodarbinātības statusu u. c.  *Avots:* MSITS 2010 |

Var izmantot šādus citus papildu avotus:

* migrācijas iestādes un citi administratīvie avoti (iedzīvotāju reģistri, atļauju dati, vīzas u. c., lai novērtētu to pašnodarbināto nerezidentu skaitu, kuri strādā informāciju apkopojošajā valstī);
* tautas skaitīšanas dati (ko var izmantot kā atskaites punktu);
* mājsaimniecību apsekojumi, uzņēmumu apsekojumi, darbaspēka apsekojumi un valstu robežpunktu/pasažieru apsekojumi. Papildu ieteikumi sniegti MSITS 2010 V nodaļā.

**5.9. tabula. Iespējamo datu avotu kopsavilkums**

|  |  |  |  |  |  |
| --- | --- | --- | --- | --- | --- |
| **1. veids** | | **2. veids** | | **3. veids** | **4. veids** |
| **Uzņēmumu apsekojums(-i)** |  | | | | |
| **Administratīvie reģistri** |  | | | |  |
| ***ITRS*** |  | | |  |  |
| **Statistikas modeļi** |  | | |  |  |
| **Starptautisko organizāciju sniegtie dati** |  | | |  |  |
| **Informācija par muitas ieņēmumiem** |  | | |  |  |
| ***VIES* (PVN reģistrācija)** |  | | |  |  |
| ***MOSS* (izmantoti digitālās tirdzniecības pakalpojumiem)** |  |  | | |  |
| **Komerciālie datu avoti** |  |  | | |  |
| **Partnervalsts dati (spoguļdati)** |  |  | | |  |
| **Personu un mājsaimniecību apsekojums(-i)** |  |  | | |  |
| **Ārvalstu tiešo ieguldījumu apsekojumi** |  |  |  | |  |
| **Darbaspēka apsekojumi** |  |  |  | |  |

Paskaidrojums:

|  |
| --- |
| iesaka – visbiežākā izmantošana |
| mērena izmantošana – iespējami daži ierobežojumi |
| Ierobežota izmantošana |

Neizmanto

*Avots: Eurostat*

**5.4. Norādījumi par apsekojumu izveidi un apsekojumu rezultātu izmantošanu, lai novērtētu pakalpojumu sniegšanu iedalījumā pēc sniegšanas veida**

Kā norādīts iepriekš (skat. 1.6. iedaļu), datu apkopotāji ES un EBTA valstīs var izmantot *Eurostat*/PTO modeli ar ieteicamajām standarta proporcijām. Apkopotāji var arī precizēt modeļa parametrus vai iegūt informāciju par *MoS* no respondentiem.

Ņemot vērā, ka daudziem datu apkopotājiem datu vākšana būs jāveic “no nulles”, iesakām jau šajā posmā rūpīgi apsvērt piemērotāko datu vākšanas pieeju, tostarp iespēju izveidot apsekojumu, lai vāktu *MoS* datus tieši no respondentiem.

Šajā iedaļā sniegti norādījumi par *MoS* apsekojuma izveidi, aplūkojot piemērus no valstīm, kuras šādus apsekojumus jau ir izveidojušas.

5.10. tabulā sniegti daži ieteikumi par iespējamajiem apsekojumu jautājumiem, lai palīdzētu apkopot datus par pakalpojumu sniegšanas veidiem. Šos vienkāršos jautājumus var iekļaut arī jau izstrādātajos apsekojumos, piemēram, uzņēmumu apsekojumos. Uzņēmumiem atbildēšana uz šiem vispārīgajiem jautājumiem ievērojamas grūtības parasti nesagādā, vismaz sniedzot aptuvenu novērtējumu. Precīzs jautājumu formulējums, iespējams, vēl jāpielāgo. Pēdējā kolonna iekļauta vienīgi informatīvos nolūkos, un to faktiskajā apsekojumā nav paredzēts ietvert.

Turpmākajos divos punktos sīkāk aplūkotas dažādas iespējas, atsaucoties uz dažādās pasaules valstīs izstrādātiem apsekojumiem; divas šādas *MoS* aptaujas anketas (ASV un Norvēģijā izstrādātas aptaujas anketas) aplūkotas sīkāk.

**5.10. tabula. Ieteikumi par iespējamajiem apsekojumu jautājumiem pakalpojumu sniegšanas veidu identificēšanai**

|  |  |  |  |  |  |  |
| --- | --- | --- | --- | --- | --- | --- |
|  | | | | **Atbilde balstās uz** | | **Jautājums attiecas uz** |
| **uzskaites reģistri** | **vispārīgas zināšanas/minējums** |
| 1. Vai jūs eksportējat pakalpojumus klientiem ārvalstīs? | Jā | Nē | Nezinu/nav piemērojams |  |  |  |
| 2.a. Vai jūs sniedzat pakalpojumus ārvalstu klientiem attālināti ar e-pasta, tālruņa, pasta, faksa, tiešsaistes platformu, interneta u. c. līdzekļu starpniecību? (Vai pakalpojumi tiek sniegti, jūsu personālam vai klientam fiziski nešķērsojot valsts robežu?) | Jā | Nē | Nezinu/nav piemērojams |  |  | **1. veids** |
| 2.b. Kāda ir klientiem ārvalstīs attālināti sniegto pakalpojumu procentuālā daļa? |  | | Nezinu/nav piemērojams |  |  | **1. veids** |
| 3.a. Vai jūs sniedzat pakalpojumus ārvalstu klientiem, kuri dodas uz jūsu valsti (piemēram, citas valsts rezidentiem, kuri fiziski šķērsojuši valsts robežu, lai saņemtu pakalpojumu)? | Jā | Nē | Nezinu/nav piemērojams |  |  | **2. veids** |
| 3.b. Kāda ir tiem ārvalstu klientiem sniegto pakalpojumu procentuālā daļa, kuri dodas uz jūsu valsti? |  | | Nezinu/nav piemērojams |  |  | **2. veids** |
| 4.a. Vai jūs ārvalstīs esat izveidojuši ārvalstu saistītus uzņēmumus? | Jā | Nē | Nezinu/nav piemērojams |  |  | **3. veids** |
| 4.b. Lūdzu, norādiet aptuvenu apgrozījumu pakalpojumiem, kurus ārvalstu saistīti uzņēmumi ārvalstīs “vietējā līmenī” (valstī, kurā atrodas ārvalstu saistīts uzņēmums) pārdevuši tās valsts rezidentiem, kurā atrodas ārvalstu saistīts uzņēmums. |  | | Nezinu/nav piemērojams |  |  | **3. veids** |
| 5.a. Vai jūs sniedzat pakalpojumus, jūsu personālam dodoties uz klienta valsti? | Jā | Nē | Nezinu/nav piemērojams |  |  | **4. veids** |
| 5.b. Kāda ir to jūsu pakalpojumu procentuālā daļa, kas tiek sniegti, jūsu personālam dodoties uz klienta valsti? |  | | Nezinu/nav piemērojams |  |  | **4. veids** |
| 6.a. Vai jūs importējat pakalpojumus no ārvalstīm? | Jā | Nē | Nezinu/nav piemērojams |  |  | **1., 2. un 4. veids** |
| 6.b. Kāda ir to pakalpojumu procentuālā daļa, kurus jums sniedz attālināti (ne jūsu, ne pakalpojuma sniedzēja personāls nedodas uz attiecīgo valsti)? |  | | Nezinu/nav piemērojams |  |  | **1. veids** |
| 6.c. Kāda ir to pakalpojumu procentuālā daļa, kurus jums sniedz, pakalpojuma sniedzējam personālam dodoties uz jūsu valsti? |  | | Nezinu/nav piemērojams |  |  | **4. veids** |
| 6.d. Kāda ir to pakalpojumu procentuālā daļa, ko jums sniedz, jūsu personālam dodoties uz/apmeklējot pakalpojuma sniedzēja valsti? |  | | Nezinu/nav piemērojams |  |  | **2. veids** |

**5.4.1. Atsevišķu valstu pieredze saistībā ar apsekojumu izveidi un apsekojumos savākto datu izmantošanu**

Daudzas valstis pašlaik izmanto vai plāno izmantot pakalpojumu tirdzniecības apsekojumus, lai vāktu informāciju, kuru izmantot, lai novērtētu to, kā attiecināt tirdzniecību uz 1., 2. un 4. veidu. Tomēr nav pilnīgas skaidrības par to, kā vislabāk formulēt apsekojuma jautājumus un pēc atbilžu saņemšanas novērtēt pakalpojumu sniegšanas veidu datus, kas izriet no apsekojumos vāktajiem datiem. Daudzās jomās ir vairāk jautājumu nekā atbilžu, taču varētu būt lietderīgi apzināt vērā ņemamos lēmuma pieņemšanas punktus un dalīties informācijā par to, kā citas valstis ir risinājušas šo jautājumu.

**Apsekojuma izveide**

* Par kādiem pakalpojumu veidiem jāvāc informācija par *MoS*?
* Labāk ir lūgt respondentus norādīt, kā viņu pakalpojumus sniedz/saņem iedalījumā pēc pakalpojuma veida, vai sniegt informāciju tikai par konkrētu pakalpojumu veidu apakškopu un izteikt pieņēmumus par pārējiem pakalpojumu veidiem.
* Amerikas Savienotās Valstis (Ekonomikas analīzes birojs (*BEA*)) apsekojumā *Benchmark Survey of Transactions in Selected Services and Intellectual Property with Foreign Persons* [Standarta apsekojums par izvēlētu pakalpojumu un intelektuālā īpašuma darījumiem ar ārvalstniekiem] (BE-120) lūdza respondentus sniegt *MoS* datus vienīgi par konkrētu pakalpojumu veidu apakškopu. Jautājumi par *MoS* vēlāk tika iekļauti *BEA* apsekojumā *Benchmark Survey of Financial Services Transactions between U.S. Financial Services Providers and Foreign Persons* [Standarta apsekojums par finanšu pakalpojumu darījumiem starp ASV finanšu pakalpojumu sniedzējiem un ārvalstniekiem] (BE-180) attiecībā uz visiem finanšu pakalpojumu veidiem, kas apkopoti apsekojumā.
* Savukārt Apvienotā Karaliste (Valsts Statistikas birojs (*ONS*)) izvēlējās atšķirīgu pieeju un vāca *MoS* datus par visiem pakalpojumu veidiem, uz kuriem attiecas tās apsekojums *International Trade in Services Survey* [Starptautiskās pakalpojumu tirdzniecības apsekojums] (Mann un Cheung[[106]](#footnote-107)). *ONS* bija konstatējis atšķirības starp apsekojuma respondentu norādīto pakalpojumu sniegšanas veidu un vienkāršotās pieejas paredzēto pakalpojumu sniegšanas veidu. Tas var norādīt uz to, ka ir izdevīgi lūgt sniegt *MoS* datus par plašāku pakalpojumu klāstu, taču tas var liecināt arī par pārpratumiem saistībā ar jautājumiem par *MoS*.
* *UNCTAD* pievērsa galveno uzmanību ierobežotai pakalpojumu grupai, par kuru tā jau bija norādījusi, ka šie pakalpojumi, iespējams, saistīti ar aptaujas anketā minētajiem darījumiem saistībā ar to pakalpojumu eksportu, ko var sniegt attālināti ar IKT tīklu starpniecību, lai novērtētu ar IKT tīklu īstenoto tirdzniecību, kas ir koncepcija, kura cieši saistīta ar 1. veidu (*UNCTAD*[[107]](#footnote-108), 23. lpp.).
* Vai jautājumi attiecināmi vienīgi uz 1. veidu vai arī jālūdz sniegt informāciju par visiem pakalpojumu sniegšanas veidiem?
* Lūdzot sniegt informāciju vienīgi par 1. veidā sniegtajiem pakalpojumiem, jautājumu iespējams vienkāršot, taču prasa pieņēmumus par to, kā iedalīt pārējos darījumus.
* Kā formulēt jautājumus par *MoS* un izmantot attēlus/diagrammas, lai vairotu izpratni par koncepciju?
* Ir sarežģīti paskaidrot apsekojuma respondentiem, ko saprot ar pakalpojumu sniegšanas veidu, un atsauksmes par apsekojuma struktūru liecina par to, ka var rasties pārpratumi.
* *BEA* un *ONS* lūdza respondentus norādīt 1. veidā sniegto/saņemto pakalpojumu proporciju.
* Jautājuma formulējums nedaudz atšķiras. *BEA* raksturoja 1. veidu kā attālināti “īstenotu” pakalpojumu pārdošanu vai iegādi, savukārt *ONS* to raksturoja kā attālināti “sniegtus” vai “saņemtus” pakalpojumus.
* Gan *BEA*, gan *ONS* šā jēdziena paskaidrošanai izmantoja piemērus.
* *BEA* izmantoja attēlu ar piemēru, lai respondenti varētu izprast, kāda veida darījumus uzskata par tādiem, ko “īsteno attālināti”.
* Kāda ir labākā pieeja, lai iegūtu pietiekamu respondences rādītāju, vācot informāciju par *MoS*?
* Respondentus var lūgt norādīt vienā vai vairākos veidos sniegto pakalpojumu proporciju (*BEA* un *ONS*), kādā konkrētā veidā sniegta pakalpojuma vērtību, dominējošo pakalpojumu sniegšanas veidu attiecībā uz kādu konkrētu pakalpojumu veidu (kā to dara Spānija) vai uzdot binārus (jā/nē) jautājumus par to, kāds pakalpojumu sniegšanas veids tika izmantots kāda konkrēta pakalpojuma sniegšanai. Vai informāciju par *MoS* iespējams iegūt citos veidos?
* Ja iegūtas sniegto atbilžu proporcijas:
* Vai labāk norādīt intervālus vai arī lūgt respondentus norādīt precīzas proporciju vērtības?
* *BEA* un *ONS* izmantoja intervālus, savukārt *UNCTAD* lūdza norādīt vērtības.
* Ja izmanto intervālus, cik daudz intervālu jānorāda un kā tie jānorāda/jāiedala?
* Daudzu intervālu izmantošana sarežģī apsekojuma jautājumu, turklāt respondentam var rasties grūtības uz to atbildēt, taču, norādot pārāk maz intervālu, tiks iegūta mazāk detalizēta informācija (Iarossi[[108]](#footnote-109), 59.–60. lpp.).
* Literatūrā par apsekojumu metodiku norādīts, ka atbilžu kategoriju izvēle var ietekmēt atbildes (Schaeffer un Presser[[109]](#footnote-110), 73. lpp.). Piemēram, nesimetriski intervāli attiecībā uz atbilžu kategorijām rada iespaidu, ka “vidējā” iespēja (50–74 %) ir vidējā svērtā atbilde, kas savukārt var ietekmēt to, kā respondents atbild uz jautājumu (Dillman u. c.[[110]](#footnote-111), 65. lpp., un Schwarz u. c.[[111]](#footnote-112), 392. lpp.). Šādas problēmas var nebūt raksturīgas uzņēmumu apsekojumiem, kuros atbildes lielākoties balstītas uz uzskaites un citiem reģistriem, taču, ja respondenti balstās uz savu pieredzi vai iespaidiem, jāpievērš uzmanība tam, kā šīs atbildes strukturēt.
* *BEA* izmantoja intervālus, kuros procentuāli lielākā intervālu daļa paredz vairāk datu punktu (<25 %, 25–49 %, 50–74 %, 75–89 %, 90–99 %, 100 %).
* Savukārt *ONS* izmantoja simetriskākus intervālus un iekļāva atbildi “nav zināms” (0 %, 1–24 %, 25–49 %, 50–74 %, 75–99 %, 100 %, nav zināms).
* Vai jāiekļauj atbilde “nav zināms”? Šāda atbilde varētu palīdzēt izvairīties no situācijas, kad respondenti norāda atbildes ar zemu ticamības pakāpi, taču viņi šo atbildi arī varētu izmantot, lai izvairītos atbildēt uz jautājumu šaubu gadījumā. Apsekojumu metodiķi parasti iesaka iekļaut “atteikšanās” iespēju, lai uzlabotu datu kvalitāti (Iarossi, 61. lpp.).
* Kādu papildu informāciju varētu vākt, lai veicinātu *MoS* statistikas veidošanu?
* Piemēram, *BEA* lūdza respondentus norādīt, vai atbildes ir balstītas uz uzskaites reģistriem vai pieredzi/vispārīgām zināšanām par uzņēmumu darbību. Tas palīdz novērtēt atbilžu kvalitāti.
* Kādā detalizācijas pakāpē vislabāk vākt *MoS* datus, neradot pārmērīgu atbilžu sniegšanas slogu?
* *BEA* vāca informāciju par *MoS* iedalījumā pēc pakalpojuma veida, nevis saistītā uzņēmuma vai valsts.

**Apsekojumā iegūto atbilžu izmantošana**

* Ja informācija par *MoS* vākta, respondentiem norādot sniegto/saņemto pakalpojumu proporciju iedalījumā pēc sniegšanas veida, šīs proporcijas parasti reizina ar norādīto tirdzniecības vērtību.
* Ja informācija par proporciju vākta kā kategorijas mainīgais lielums (intervāli), kāda intervāla vērtība jāizmanto vērtību aplēšanai? ASV izmantoja intervāla vidējo vērtību, savukārt Kanāda (Kanādas Statistikas birojs) apsver iespēju izmantot maksimālo vērtību. Iespējams, ka ir pieejama metodiskā literatūra par apsekojumiem, kurā būtu norādīts, kāda būtu izmantojamā optimālā intervāla vērtība.
* Ja informāciju par *MoS* nevāc attiecībā uz visiem pakalpojumu veidiem, kādi pieņēmumi jāizmanto, lai iedalītu atlikušos pakalpojumu veidus?
* Lai iedalītu atlikušos pakalpojumu veidus pēc sniegšanas veida, *BEA* un *ONS* izmantoja pieņēmumus, kas lielākoties balstīti uz 2010. gada Starptautiskās pakalpojumu tirdzniecības statistikas rokasgrāmatas (MSITS) C1. iedaļā raksturoto “vienkāršoto pieeju” (United Nations: New York, 2012).
* Kā novērtēt *MoS* attiecībā uz tiem uzņēmumiem, kas nav snieguši atbildes? Vai būtu jāizmanto “vienkāršotā pieeja”, līdzīgu uzņēmumu atbildes vai kāds cits līdzeklis?
* Vai par kādu konkrētu gadu vāktu informāciju par *MoS* var ticami attiecināt uz citiem gadiem? Vai veicamas jebkādas korekcijas, lai informācija būtu vieglāk attiecināma uz citiem gadiem?

**Valstu pieredze saistībā ar apsekojumu izveidi un apsekojumos sniegto atbilžu analizēšanu**

Turpmāk aplūkotas saistītas problēmas un jautājumi, ko var izpētīt sīkāk.

* Kāda informācija vākta, valsts iestādēm aptaujājot apsekojuma respondentus?
* Vai apsekojuma respondenti mēdz iegrāmatot ar *MoS* saistītu informāciju uzskaites reģistros? Ja nē, vai viņi, balstoties uz savām zināšanām par uzņēmuma darbību, var viegli ziņot par to, kā pakalpojumi sniegti/saņemti?
* Vai valstis ir konstatējušas, ka ar *MoS* saistītas informācijas iekļaušana jau izveidotos apsekojumos ietekmētu respondences rādītājus?
* Ieteicams izmantot to valstu secinājumus, kas saņēmušas apsekojumu atbildes, kuras var būt noderīgas valstīm, kas apsekojumos nevāc informāciju par *MoS* vai to vāc ļoti vispārīgi (piemēram, par visiem pakalpojumu veidiem vai iedalījumā pēc pakalpojuma veida, nevis pēc valsts).
* Vai atbildes uz jautājumiem par *MoS* atšķiras atkarībā no pakalpojumu sniegšanas/saņemšanas valsts?
* Cik lielā mērā *MoS* proporcijas, kas norādītas apsekojuma atbildēs, katrā valstī atšķiras atkarībā no pakalpojumu veidiem?
* Kā apsekojumā noskaidrotās *MoS* proporcijas atšķiras no MSITS noteiktās “vienkāršotās pieejas”?
* Būtu noderīgi izveidot pārskatu tabulas formā par to, vai un kā katra valsts apsekojumos vāc informāciju par *MoS*. Turpmāk redzamajā tabulā sniegta informācija par piecām valstīm[[112]](#footnote-113), kurām ir pieredze *MoS* apsekojumu izveidē un veikšanā.

**5.11. tabula. *MoS* datu vākšana izvēlētās valstīs**

|  |  |  |  |  |
| --- | --- | --- | --- | --- |
| **Valsts** | **Vai tika veikts apsekojums, lai vāktu informāciju par *MoS*?** | **Kādi pakalpojumu veidi apsekojumā ir aplūkoti?** | **Par kādiem pakalpojumu sniegšanas veidiem apsekojumā tiek uzdoti jautājumi?** | **Vai informāciju par *MoS* vāc, balstoties uz norādītajām proporcijām?** |
| **Kanāda** | Jā ([[113]](#footnote-114)) | Attālināti sniegti pakalpojumi | 1. veids | Jā |
| **Norvēģija** | Jā – Norvēģijas Statistikas birojs |  | Aptaujas anketas izveide saistībā ar *MoS* datiem, lai vāktu datus par 1., 2. un 4. veidu |  |
| **Spānija** | Jā – Valsts Statistikas birojs (*INE*) | Visas | 1. veids, 2. veids (izņemot posteni “Ceļošana”), 3. veids (izņemot *FATS*) un 4. veids | Nē (apkopo informāciju tikai par izplatītāko pakalpojumu sniegšanas veidu) |
| **Apvienotā Karaliste** | Jā ([[114]](#footnote-115)) |  |  |  |
| **Amerikas Savienotās Valstis** | Jā ([[115]](#footnote-116)) | Izvēlētie pakalpojumi un finanšu pakalpojumi | 1. veids | Jā |

**5.4.2. ASV pieredze, apsekojumos apkopojot informāciju par pakalpojumu sniegšanas veidiem**

ASV Ekonomiskās analīzes birojs (*BEA*) sāka vākt informāciju par pakalpojumu sniegšanas veidiem 2017. gada Standarta apsekojumā par izvēlētu pakalpojumu un intelektuālā īpašuma darījumiem ar ārvalstniekiem (BE-120).[[116]](#footnote-117) Šis apsekojums attiecas uz vairumu saimnieciskās darbības pakalpojumu, izņemot apdrošināšanas un finanšu pakalpojumus, un jautājumi par pakalpojumu sniegšanas veidiem aptver 13 pakalpojumu kategorijas attiecībā uz posteņiem “Citi saimnieciskās darbības pakalpojumi” un “Individuālie, kultūras un atpūtas pakalpojumi”. BE-120 apsekojumā izmantota inovatīva pieeja, lai vāktu informāciju par pakalpojumu sniegšanas veidiem, proti, lūdzot uzņēmumus norādīt vienu veidu, nevis visus veidus tā, lai pārējos pakalpojumu sniegšanas veidus varētu novērtēt, ņemot vērā pārējo sniegto informāciju vai citus datu avotus.

Pirms 2017. gada BE-120 apsekojuma uzsākšanas *BEA* nolēma veikt jauno jautājumu par pakalpojumu sniegšanas veidiem kognitīvo pārskatīšanu, kas ietvēra apmeklējumus respondentu uzņēmumos, lai nodrošinātu, ka dati tiek ziņoti precīzi. Vairums uzņēmumu informēja *BEA*, ka to sistēmas nekontrolē vai neapkopo informāciju par pakalpojumu sniegšanas veidiem un ka šo sistēmu pielāgošana, lai ziņotu par šo informāciju, radītu uzņēmumam būtisku slogu. *BEA* pārbaudīja vairākas apsekojuma jautājumu versijas. Vienā no versijām uzņēmumi tika lūgti norādīt procentuālo apmēru, kādā pakalpojumus sniedz 1., 2. un 4. veidā (katram veidam atsevišķi). Respondenti norādīja, ka tas ir pārāk apgrūtinoši. Otrajā versijā respondenti tika lūgti vienkārši atzīmēt lauciņu, lai norādītu dominējošo pakalpojumu sniegšanas veidu, ko izmantot katram pakalpojumu veidam. Lai gan uzņēmumi šo pieeju vērtēja atzinīgi, *BEA* secināja, ka ar šo informāciju nevarētu precizēt sniegto pakalpojumu procentuālo apmēru iedalījumā pēc sniegšanas veida, lai to lietderīgi izmantotu izpētes novērtējumos. *BEA* sadarbībā ar *Eurostat* Pakalpojumu sniegšanas veidu izpētes darba grupu modificēja jautājumus, lai vāktu vienīgi informāciju par 1. veidā sniegtajiem pakalpojumiem. Respondenti šo versiju vērtēja atzinīgi, norādot, ka informācijas sniegšana grūtības nesagādāja un ka viņi var ticami ziņot par šiem datiem, aizpildot šādu veidlapu. Lai vēl vairāk vienkāršotu ziņošanu, veidlapā respondenti tiek lūgti norādīt 1. veidā sniegto pakalpojumu procentuālo apmēru, atzīmējot lauciņu, kurā norādīts attiecīgajam procentuālajam apmēram atbilstošais vērtību intervāls, nevis norādīt precīzu vērtību, ko būtu grūti aprēķināt. Respondenti arī tika lūgti norādīt, vai minētie procentuālie apmēri balstīti uz uzskaites reģistriem vai viņu vispārīgajām zināšanām par uzņēmuma darbību; sniegtās atbildes liecina, ka vairums proporciju bija balstītas uz respondentu vispārīgajām zināšanām. *BEA* apsekojuma veidlapas pēdējā versijā tiek vākta informācija par ASV pakalpojumu pārdošanu (D sadaļā) un ASV pakalpojumu iegādi (E sadaļā).

Attiecībā uz vairumu kategoriju par 1. veidu norādītais procentuālais apmērs, balstoties uz apsekojuma datiem, bija samērā tuvu tam procentuālajam apmēram, kas bija norādīts *BEA* agrākajos izpētes novērtējumos, kuru veikšanas pamatā bija MSITS 2010 ierosinātā vienkāršotā pieeja. Izņēmums bija attālināti sniegto datorpakalpojumu eksports, proti, apsekojuma dati liecināja par daudz lielāku 1. veidā sniegto pakalpojumu procentuālo apmēru, nekā *BEA* to sākotnēji bija novērtējis. Savukārt attiecībā uz izglītības pakalpojumiem apsekojuma rezultāti liecināja, ka vairumu pakalpojumu sniedz pedagogi un instruktori, dodoties uz uzņēmējvalsti (4. veids), nevis tos sniedzot attālināti (1. veids), kas bija dominējošais pakalpojumu sniegšanas veids, par ko bija izdarīts pieņēmums *BEA* agrākajos novērtējumos.

Atlikusī daļa no 1. veidā sniegto pakalpojumu procentuālā apjoma attiecībā uz vairumu kategoriju, kuras ietver apsekojuma jautājumus par pakalpojumu sniegšanas veidiem, attiecināta uz 4. veidu, izņemot juridiskos pakalpojumus, attiecībā uz kuriem atlikusī daļa vienlīdzīgi sadalīta starp 2. un 4. veidu. Attiecībā uz pakalpojumu kategorijām, ko jautājumi par pakalpojumu sniegšanas veidiem neietver, izmanto precizēto vienkāršoto pieeju, kā tas ierosināts MSITS 2010, lai iedalītu pirkumus un pārdevumus pēc pakalpojumu sniegšanas veidiem. *BEA* ir sācis vākt informāciju par finanšu pakalpojumu sniegšanas veidiem tā 2019. gada BE-180 Standarta apsekojumā par finanšu pakalpojumu darījumiem starp ASV finanšu pakalpojumu sniedzējiem un ārvalstniekiem.

**5.4.3. Norvēģijas Statistikas birojs – aptaujas anketas izveide *MoS* datu vākšanai**

Norvēģija 2018. gadā izveidoja tīmekļa aptaujas anketu, lai apkopotu *MoS* datus par 1., 2. un 4. veidu. Projekta mērķis bija gūt plašāku izpratni par to, kā respondenti izprot attiecīgos jēdzienus, un par viņu spēju sniegt ticamus datus. Šo darbu finansiāli atbalstīja Eiropas Komisija (*Eurostat*), piešķirot mērķfinansējumu. Projekts paredzēja izveidot un pārbaudīt tīmekļa aptaujas anketu, izmantojot *ITSS* parauga apakškopu, kas izvēlēta, balstoties uz eksporta rādītājiem.

Projekta sākuma posmā tika organizēta tikšanās ar Ārlietu ministriju. Ieinteresēto pušu iesaisti un izpratnes gūšanu par viņu vajadzībām pirms apsekojuma izveides atzina par ļoti noderīgu un bagātīgu pieredzi.

Lai ievērotu vispusību, šajā nodaļā sniegts īss pārskats par šo darbu. Pilnīga informācija pieejama 13. nodaļā.

Testēšanas posmā par galveno mērķi izvirzīja uz apsekojuma jautājumiem sniegto atbilžu izvērtēšanu un ar jautājumiem saistīto problēmu risināšanu.

* Vai respondenti izprot dažādo pakalpojumu sniegšanas veidu būtību?
* Vai viņi šos datus var iegūt no saimnieciskās darbības uzskaites dokumentiem?
* Cik precīzs būtu pakalpojumu sniegšanas veidu iedalījums?
* Vai atbilžu sniegšanas sloga izvērtēšana, ko paredzēja citi mērķi, ir apgrūtinoša?

Lietotāja testu iedalīja divās galvenajās daļās.

1. Respondentiem bija dota iespēja lasīt mūsu jautājumu projekta versijas un sniegt par tiem komentārus.

2. Respondenti varēja sniegt komentārus par pirmajā daļā apzinātajiem trūkumiem vai problēmām.

Aptaujas anketa attiecās gan uz eksportu, gan uz importu. Testēšanu veica ar tālruņa starpniecību, un lietotāji tika lūgti iedalīt vērtības starp visiem pakalpojumu sniegšanas veidiem.

Aptaujas anketas *gala versijā* pēc lietotāju testu veikšanas veica dažas būtiskas korekcijas. Aptaujas anketas pirmo versiju testēja septiņi respondenti, un tajā veica korekcijas, balstoties uz sniegtajām atbildēm un komentāriem. Precizēto aptaujas veidlapu, proti, “gala versiju”, pēc tam testēja trīs respondenti.

Tai pievienoja jautājumus saistībā ar attiecīgo pakalpojumu veidu novērtējumu precizitāti, lai noskaidrotu, vai pakalpojumu sniegšanas veidi atšķiras atkarībā no valsts. Tika pieņemts, ka pakalpojumu sniegšanas veidi starp dalībvalstīm un attālākām valstīm var atšķirties.

|  |  |
| --- | --- |
| **6** | **B DAĻA. Ieteicamā metodoloģija un novērtēšanas modeļi**  **Sniegšanas veidu novērtēšana** |

|  |
| --- |
| **Šajā nodaļā raksturota vispārējā novērtēšanas metode *MoS* datu apkopošanai, proti, *Eurostat*-PTO modelis. Šis modelis *MoS* statistikas apkopošanā izmantojams sākotnēji atbilstoši EUS regulā noteiktajām datu prasībām.** |

**6.1. Ievads**

Šajā nodaļā raksturota vispārēja novērtēšanas metode *MoS* datu apkopošanai, proti, *Eurostat*-PTO modelis.

*Eurostat*-PTO modelis ir balstīts uz oficiālo statistiku, ekspertu atzinumu, statistikas modelēšanas un novērtēšanas metodēm, citu saimnieciskās darbības statistiku un administratīvajiem datu avotiem. Šīs pieejas kopumā nav balstītas uz pieņēmumiem un/vai par valsti specifiskiem pierādījumiem, un tās var izmantot neatkarīgi no attiecīgās valsts.

Šajā pirmajā rokasgrāmatas izdevumā jau ir sniegti daži ieteikumi par sarežģītākām metodēm, ko var izmantot vispārējā modeļa precizēšanai. Apkopotāja rokasgrāmatas pārskatītajā otrajā izdevumā paredzēts izvērst ierosinātās metodes, kuras var izmantot, lai novērtētu pakalpojumu sniegšanas veidus, preču vērtības un izplatīšanas pakalpojumus, izmantojot visus pieejamos avotus, kā arī modelēšanas metodes.

*Eurostat*-PTO modelis ir vispārējs modelis, kas balstīts uz MSITS 2010 ierosināto pieeju (zināma kā MSITS 2010 vienkāršotā pieeja), MSITS 2010 Apkopotāja rokasgrāmatā sniegtajiem norādījumiem, *Eurostat* un PTO Sekretariāta pieredzi (*TiSMoS* projektā), kā arī vairāku valstu veiktajiem *MoS* novērtējumiem. Gan *Eurostat*, gan PTO pieredze bija balstīta uz MSITS 2010 vadlīnijām kā pamatnostādnēm ar dažiem uzlabojumiem, tostarp katras *EBOPS* kategorijas procentuālā apmēra iedalījumu pēc attiecīgajiem pakalpojumu sniegšanas veidiem.

EBOPS 2010 klasifikācija visvairāk atbilst uz produktiem balstītai klasifikācijai, ko izmanto tirdzniecības sarunu dalībnieki, izņemot 3 gadījumus:

* postenis “Ceļošana” (kas var ietvert ļoti daudzus pakalpojumus un preces);
* postenis “Būvniecība” (kurā lielu daļu no vērtības veido preču komponenti) un
* postenis “Izplatīšanas pakalpojumi” (uz vairumu no tiem *EBOPS* neattiecas, jo to vērtība ir iekļauta tirgoto preču vērtībā).

EBOPS 2010 klasifikāciju visbiežāk izmanto, lai uzrādītu datus par pakalpojumu tirdzniecību. Turklāt vairumā valstu datu apkopošanas sistēmas izmanto EBOPS 2010, lai vāktu *ITS* datus (pirmdatus attiecībā uz 1., 2. un 4. veidu). 3. veida kartēšana (balstoties uz iedalījumu pēc saimnieciskās darbības, piemēram, *NACE* vai *ISIC*) ar *EBOPS* rada papildu grūtības. Šajā rokasgrāmatā aplūkoti divi veidi, kā risināt šo problēmu, proti, kartējot 3. veidu (*NACE*) ar *EBOPS* vai izmantojot “*ISIC/EBOPS* hibrīda” klasifikāciju iedalījumā pēc produkta. Nākotnē viens no ilgtermiņa mērķiem var būt pakalpojumu tirdzniecības un *MoS* statistikas izveide, izmantojot vienīgi uz produktiem balstītu klasifikāciju (piemēram, *CPC* un *CPA*).

Šīs nodaļas pārējā daļa ir strukturēta, kā norādīts turpmāk.

* 6.2. iedaļā īsumā aplūkota MSITS 2010 vienkāršotā pieeja.
* 6.3. iedaļā aplūkots *Eurostat*/PTO modelis. Šajā modelī ir konsolidētas pieejas, ko izstrādājuši *Eurostat* (*Eurostat* vienkāršotais modelis) un PTO (*TiSMoS* modelis), un tas balstīts uz MSITS 2010 vienkāršoto pieeju.
* 6.4. iedaļā aplūkoti daži modeļa ierobežojumi un dažas pārdomas par pakalpojumu sniegšanas veidu iedalījumu, jo īpaši ņemot vērā aizvien pieaugošo digitalizāciju, pārmaiņas uzņēmējdarbības modeļos pēc Covid-19 pandēmijas, kā arī alternatīvos, topošos un jaunos datu avotus.
* 6.5. iedaļā sniegts pārskats par ieteikumiem saistībā ar *Eurostat*-PTO modeļa piemērošanu.

Valstu piemēri par modeļa izmantošanu praksē ir aplūkoti 13. nodaļā.

**6.2. MSITS 2010 vienkāršotā pieeja**

Lai ievērotu vispusību, šajā iedaļā īsumā aplūkota MSITS 2010 vienkāršotā pieeja. MSITS 2010 ierosināts sākotnēji izmantot “vienkāršoto pieeju”, lai novērtētu pakalpojumu tirdzniecību iedalījumā pēc sniegšanas veida, sākot ar maksājumu bilancē un *FATS* jomās pieejamo informāciju.

MSITS 2010 vienkāršotā pieeja nav pilnībā funkcionāls modelis, ko statistikas veidotāji uzreiz varētu izmantot, piemēram, tas sniedz vienīgi norādījumus par to, kuri pakalpojumu sniegšanas veidi ņemami vērā, attiecinot sniegtos pakalpojumus uz katru *EBOPS* posteni, tomēr tas nenorāda šāda iedalījuma faktiskās proporcijas. *Eurostat*-PTO modelis (aplūkots 6.4. iedaļā) balstās uz vienkāršoto modeli un sniedz praktiskus ieteikumus, ko var izmantot *MoS* datu apkopošanai.

MSITS 2010 vienkāršotā pieeja būtībā darbojas pēc turpmāk raksturotā principa.

* *FATS* mainīgie lielumi “pārdošanas apjoms (apgrozījums)” un/vai “izlaide” sniedz informāciju par 3. veidu. Maksājumu bilances pakalpojumu statistika kopumā atbilst 1., 2. un 4. veidam (izņemot posteni “Būvniecība”, ko var attiecināt uz 3. vai 4. veidu).
* Katrs maksājumu bilances pakalpojumu komponents (iedalījumā pēc EBOPS 2010) jāattiecina uz vienu dominējošo pakalpojumu sniegšanas veidu. Ja nav šāda dominējošā pakalpojumu sniegšanas veida, šos komponentus var attiecināt uz būtiskāko pakalpojumu sniegšanas veidu (vai veidiem), kā ierosināts MSITS 2010 V nodaļas V.2. tabulā, kas atveidota turpmāk 6.1. tabulā.
* Lai gan tirgoto izplatīšanas (t. i., vairumtirdzniecības un mazumtirdzniecības) pakalpojumu vērtība ir iekļauta tirgoto preču vērtībā, atsevišķa peļņas normu novērtēšana uzlabotu 1. veidā sniegto pakalpojumu novērtēšanu.

MSITS 2010 V.2. tabulā sniegti sākotnējie norādījumi par pakalpojumu tirdzniecības novērtēšanu iedalījumā pēc sniegšanas veida atbilstoši EBOPS 2010 kategorijām. Ja apkopotājiem rodas grūtības ar datu attiecināšanu uz detalizētiem EBOPS 2010 posteņiem, to var ierobežot, paredzot lielākas pakalpojumu darījumu kategorijas (t. i., 12 galvenie pakalpojumu posteņi, tostarp izplatīšanas pakalpojumu novērtējumu, ja tas iespējams).

MSITS 2010 uzsvērts, ka iedalījums var atšķirties atkarībā no valsts, un apkopotāji ir aicināti vākt papildu informāciju, lai uzlabotu un izvērstu vienkāršoto iedalījumu. Jo īpaši attiecībā uz pakalpojumu sektoriem, kas informāciju apkopojošajām valstīm ir svarīgi, novērtējumi laika gaitā jāuzlabo un jāprecizē, balstoties uz to, kā pakalpojumus praksē visbiežāk sniedz[[117]](#footnote-118), un ievērojot turpmāk raksturoto datu iedalīšanas, izvērtēšanas un precizēšanas trīspakāpju procedūru.

1. **Attieciniet** katru pakalpojuma posteni uz dominējošo pakalpojuma sniegšanas veidu. Proti, balstoties uz pieņēmumu par to, kā attiecīgās valsts eksportētāji (vai importētāji), visticamāk, sniedz kādu konkrētu pakalpojumu (vispārīgais iedalījums).

2. **Izvērtējiet**, vai faktiskais iedalījums ir salīdzināms ar “vispārīgo iedalījumu”. Piemēram, apkopotājam var būt lietderīgi apspriest ar iestādi, kura atbildīga par sarunām saistībā ar pakalpojumu tirdzniecību, vai rezultāti atspoguļo viņu zināšanas par to, kā pakalpojumus sniedz ārvalstīs un viņu valstī, ņemot vērā *BOP* iegrāmatotos darījumus. Jāpārbauda arī tas, vai modelētie dati atbilst faktiskajiem datiem.

3. **Precizējiet** iedalījumu, apkopojot papildu informāciju, lai uzlabotu dažu konkrētu pakalpojumu sektoru pārstāvību. Šādu papildu informāciju var apkopot, sadarbojoties ar valstu iestādēm, kuras atbildīgas par pakalpojumu tirdzniecību un var apstiprināt statistikas veidotāju vai sarunu dalībnieku agrāk izdarītos pieņēmumus.

**6.1. tabula. MSITS vienkāršotais *FATS* un *ITSS* datu iedalījums pēc pakalpojumu sniegšanas veida[[118]](#footnote-119)a**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| ***FATS* (pārdošanas apjoms vai izlaide)[[119]](#footnote-120)b** | | **Maksājumu bilances pakalpojumu tirdzniecība** | | | | | | | | | | |
| **3. veids** | | **Veids(-i)** | | | | | | | | | | |
| **1.** | **2.** | | **4.** | | **1. un 4.** | | **2. un 4.** | | **3. un 4.** | |
| **Ražošanas pakalpojumi, apstrādājot citiem piederošus izejmateriālus** | **X** |  | | **X** | |  | | | | | | | |
| **Citur neiekļauti apkopes un remonta pakalpojumi** | **X** |  | | **X** | |
| **Transports** | **X** | **X** | |  | |
| **Pasažieris** | X | X | |  | |
| **Krava** | X | X | |  | |
| **Citi** | X |  | |  | |
| **- Pasta un kurjeru pakalpojumi** | X | X | |  | |
| **- Pakalpojumi vietējiem pārvadātājiem ārvalstu ostās (un otrādi)** | X |  | | X | |
| **- Cits** | X | X | |  | |
| **Ceļošana** |  |  | | **X** | |
| **Preces** |  |  | |  | |  | |  | |  | |  | |
| **Vietējie transporta pakalpojumi** | X |  | | X | |  | |  | |  | |  | |
| **Izmitināšanas pakalpojumi** | X |  | | X | |  | |  | |  | |  | |
| **Ēdināšanas pakalpojumi** | X |  | | X | |  | |  | |  | |  | |
| **Citi pakalpojumi** | X |  | | X | |  | |  | |  | |  | |
| **Būvniecība** | **X** |  | |  | |  | |  | |  | | **X** | |
| **Preces** |  |  | |  | |  | |  | |  | |  | |
| **Pakalpojumi** | X |  | |  | |  | |  | |  | | X | |
| **Apdrošināšanas un pensiju pakalpojumi** | **X** | **X** | |  | |  | |  | |  | |  | |
| **Finanšu pakalpojumi** | **X** | **X** | |  | |  | |  | |  | |  | |
| **Citur neiekļauta maksa par intelektuālā īpašuma izmantošanu[[120]](#footnote-121)c** | **X** | **X** | |  | |  | |  | |  | |  | |
| **Telekomunikāciju pakalpojumi, datorpakalpojumi un informācijas pakalpojumi** | **X** |  | |  | |  | | **X** | |  | |  | |
| **Telekomunikāciju pakalpojumi** | **X** | **X** | |  | |  | |  | |  | |  | |
| **Datorpakalpojumi** | **X** |  | |  | |  | | X | |  | |  | |
| **Informācijas pakalpojumi** | **X** | **X** | |  | |  | |  | |  | |  | |
| **Citi saimnieciskās darbības pakalpojumi** | **X** |  | |  | |  | | **X** | |  | |  | |
| **Pētniecības un izstrādes pakalpojumi** | **X** |  | |  | |  | | X | |  | |  | |
| **Profesionālie un vadībzinību konsultatīvi pakalpojumi** | **X** |  | |  | |  | | X | |  | |  | |
| **Tehniskie, ar tirdzniecību saistītie un citi saimnieciskās darbības pakalpojumi** | **X** |  | |  | |  | |  | |  | |  | |
| **- Arhitektūras, inženiertehniskie, zinātniskie un citi tehniskie pakalpojumi** | X |  | |  | |  | | X | |  | |  | |
| **- Atkritumu pārstrāde un attīrīšana, lauksaimniecības un ieguves rūpniecības pakalpojumi** | **X** |  | |  | |  | |  | |  | |  | |
| **\* Atkritumu pārstrāde un attīrīšana** | **X** |  | |  | |  | |  | | X | |  | |
| **\* Pakalpojumi, kas ir saistīti ar lauksaimniecību, mežsaimniecību un zivsaimniecību** | **X** |  | |  | | X | |  | |  | |  | |
| **\* Pakalpojumi, kas ir saistīti ar ieguves rūpniecību un naftas un gāzes ieguvi** | **X** |  | |  | | X | |  | |  | |  | |
| **- Operatīvās nomas pakalpojumi** | **X** | X | |  | |  | |  | |  | |  | |
| **- Ar tirdzniecību saistītie pakalpojumi** | **X** | X | |  | |  | |  | |  | |  | |
| **- Citur neiekļauti citi saimnieciskās darbības pakalpojumi** | **X** |  | |  | |  | | X | |  | |  | |
| **Individuālie, kultūras un atpūtas pakalpojumi** | **X** |  | |  | |  | | **X** | |  | |  | |
| **Citur neiekļautas valdības preces un pakalpojumi** |  |  | |  | |  | |  | |  | |  | |
| **Citur neiekļautas valdības preces, kredīts un debets** |  |  | |  | |  | |  | |  | |  | |
| **Citur neiekļauti valdības pakalpojumi, kredīts** |  |  | |  | |  | |  | |  | |  | |
| **Citur neiekļauti valdības pakalpojumi, debets** |  |  | |  | |  | |  | |  | |  | |
| **- Uzņēmējvalstīs iegādātie komercpakalpojumi** |  |  | |  | |  | |  | |  | |  | |
| **\* Valdības vienības diplomātiskajos un līdzīgos anklāvos** |  |  | |  | |  | | X | |  | |  | |
| **\* Personāls no pašu valsts un apgādājamie** |  |  | | X | |  | |  | |  | |  | |
| **- Citur neiekļauti citi valdības iegādāti komercpakalpojumi** |  |  | |  | |  | | X | |  | |  | |
| **- Valdības iegādātie nekomerciālie pakalpojumi** |  |  | |  | |  | |  | |  | |  | |
| **Izplatīšanas (vairumtirdzniecības un mazumtirdzniecības) pakalpojumi** | **X** | **X** | |  | |  | |  | |  | |  | |

*Avots:* MSITS 2010

**6.3. Vienkāršotā pieeja praksē – *Eurostat*/PTO modelis**

Šajā iedaļā raksturots *Eurostat*/PTO modelis, kas ir MSITS 2010 vienkāršotās pieejas operatīvā versija; to var izmantot, lai sākotnēji novērtētu pakalpojumu starptautisko sniegšanu, balstoties uz pieejamo statistiku.[[121]](#footnote-122) Konsolidēto *Eurostat*/PTO modeli abas organizācijas ir izstrādājušas sadarbībā ar vairākām valstīm. Tas apvieno un balstās uz pieredzi, kas gūta, īstenojot divus savstarpēji papildinošus projektus:

* *Eurostat* izstrādāja šo vienkāršoto pieeju[[122]](#footnote-123) sadarbībā ar PTO un vairākām valstīm. Tā balstās uz MSITS 2010. *Eurostat* ir izstrādājis arī kartēšanas tabulu, lai attiecinātu pēc *NACE* klasificētos *FATS* apgrozījuma datus (3. veids) uz *EBOPS* posteņiem.
* PTO projekts “Pakalpojumu tirdzniecība iedalījumā pēc pakalpojumu sniegšanas veida” (*TiSMoS*)[[123]](#footnote-124) ir eksperimentāla datu kopa, ko izveidojusi PTO un finansē Eiropas Komisijas Tirdzniecības ģenerāldirektorāts. *TiSMoS* ietver datus no 200 dažādām valstīm par laika periodu no 2005. līdz 2017. gadam. Eiropas Savienības kopējie rādītāji ir pieejami par laika posmu no 2010. līdz 2017. gadam. Informācija ir iedalīta pēc pakalpojumu sektora un attiecas uz valstu tirdzniecību ar pārējo pasauli.

Abām pieejām sākotnēji izmanto MSITS 2010 vadlīnijas. Tiek izmantoti publiski pieejamie dati no *ITSS* (balstoties uz *EBOPS* produktu klasifikāciju) un *FATS* (balstoties uz saistītu uzņēmumu saimniecības nozari, kas uzrādīta atbilstoši *NACE* klasifikācijai). Novērtējumi papildināti ar citiem datu avotiem (piemēram, tūrisma statistiku, datiem par tirdzniecību iedalījumā pēc uzņēmumu raksturlielumiem (*TEC*), pakalpojumu tirdzniecību iedalījumā pēc uzņēmumu raksturlielumiem (*STEC*) un uzņēmējdarbības strukturālo statistiku (*SBS*)).

Izmantojot šo modeli, katru *EBOPS* posteni klasificē vienā vai vairākos pakalpojumu sniegšanas veidos. Vispirms konkrētajos posteņos jāveic vairākas korekcijas (piemēram, *BOP* posteņus “Ceļošana” un “Būvniecība” koriģē, neieskaitot tajos preces, savukārt 1. veidā tirgotos izplatīšanas pakalpojumus novērtē, balstoties uz preču vērtību). Pēc tam uz katru *EBOPS* posteni attiecina vienu vai vairākus pakalpojumu sniegšanas veidus, balstoties uz MSITS 2010 sniegtajiem ieteikumiem un ekspertu vērtējumu par to, kā konkrētu posteņu pakalpojumus, visticamāk, sniedz patērētājiem. Šie pieņēmumi bija balstīti uz: i) dažu ES dalībvalstu pierādījumiem un datiem un ii) eksperta atzinumu. Šo iedalījumu izmanto attiecībā uz abām tirdzniecības plūsmām visos gados. Vispārīgi (un ja nav citu liecinājumu) ieteikums ir izmantot vienu un to pašu iedalījumu attiecībā uz visām partnervalstīm (cits iedalījums ierosināts vienīgi attiecībā uz ES iekšējo būvniecības pakalpojumu tirdzniecību).

Lai novērtētu 3. veidu, *FATS* ekonomiskie mainīgie lielumi tika grozīti, lai tie attiektos vienīgi uz vietējā līmenī pārdotajiem produktiem. Visbeidzot, rezultātus attēlo, izmantojot atbilstības tabulas, līdz ar to *NACE/ISIC* kategorijas var attiecināt uz *EBOPS* posteņiem.

Datu apkopotāji ir aicināti aktīvāk apkopot informāciju par to, kā notiek pakalpojumu tirdzniecība viņu valstī. Viņiem ir ieteikts pieaicināt ekspertus, lai pielāgotu un precizētu šo konsolidēto modeli, kas labāk atspoguļotu pakalpojumu sniegšanas veidu. To iespējams panākt, apmeklējot/intervējot galvenos katras nozares/jomas pārstāvjus (iekļaujot konkrētus jautājumus valstu uzņēmumu apsekojumos) vai veicot dokumentu pārbaudi. Šādas pārbaudes ieteicams veikt regulāri, piemēram, ik pēc 2 vai 3 gadiem.

Lai veicinātu starptautisko salīdzināmību, valstu prakse un pierādījumos balstītie pieņēmumi jāiekļauj papildinošajā metadatu informācijā.

Ņemot vērā, ka ekonomikas digitalizācija pēdējos gados ir paātrinājusies, dažus nesenos (5–10 gadus senus) pieņēmumus var nākties pārskatīt, jo īpaši pēc Covid-19 pandēmijas. Šie aspekti ir sīkāk aplūkoti 6.4. iedaļā.

Turpmākajos punktos ir sīkāk raksturoti konsolidētā modeļa ieviešanas soļi. Iedaļās atsevišķi raksturoti veicamie *BOP* un *FATS* precizējumi un korekcijas, pirms abas datu kopas tiek apvienotas.

**6.3.1. 1. solis. *BOP* datu vākšana un koriģēšana**

Pieejamā maksājumu bilances statistika iedalījumā pēc *EBOPS* kategorijām ir *Eurostat*-PTO modeļa sākuma punkts. Pieņem, ka informāciju apkopojošā valsts jau veido pakalpojumu starptautiskās tirdzniecības datus iedalījumā pēc *EBOPS* un (vismaz) galvenajām partnervalstīm atbilstoši BPM6 noteiktajam regulējumam. Attiecībā uz ES/EBTA valstīm prasības par *MoS* datu ziņošanu ir noteiktas Regulas (ES) 2020/1197 I pielikuma 38. tabulā.

*BOP* datiem nepieciešamas vairākas korekcijas, lai nodrošinātu atbilstību pakalpojumu starptautiskās sniegšanas statistikas definīcijām (kā norādīts 2. nodaļā). Pirmkārt, postenī “Ceļošana” norādītā preču vērtība jāizslēdz vai arī to postenī neieskaita. Saskaņā ar *GATS* attiecībā uz *MoS* vērā ņem vienīgi posteņa “Ceļošana” pakalpojumu daļu (t. i., pakalpojumus, kurus nerezidenti iegādājušies valstī, kuru viņi apmeklē). Tāpat preču vērtību neieskaita postenī “Būvniecība” un, iespējams, arī posteņos “Citur neiekļautas valdības preces un pakalpojumi” un “Apkopes un remonta pakalpojumi”.[[124]](#footnote-125)

Otrkārt, resursu iegāde no uzņēmējvalsts rezidentiem jāizslēdz no būvniecības pakalpojumu eksporta un importa, jo pakalpojumu starptautiskā sniegšana uz to neattiecas, kā norādīts 2. nodaļā. Visbeidzot jānovērtē vairumtirgotāju un mazumtirgotāju sniegtie pakalpojumi, izplatot preces. *BOP* regulējums paredz, ka šos pakalpojumus kopumā neatšķirami iekļauj pārdoto produktu vērtībā un iegrāmato preču kontā. Visbeidzot, preču daļu neieskaita *EBOPS* postenī “Valdības preces un pakalpojumi”, ja tā attiecas uz informāciju apkopojošo valsti.

Šo korekciju galvenie principi ir sīkāk aplūkoti turpmākajos punktos. Pilnīga informācija pieejama 7.–10. nodaļā.

Lai izmantotu vienkāršoto pieeju nepieciešamajā detalizācijas pakāpē, vispirms datiem jāietver 6.2. tabulā norādītie pakalpojumu posteņi. Apkopotājiem parasti ir pieejama informācija nepieciešamajā detalizācijas pakāpē. Ja viņiem tā tomēr nav pieejama, iztrūkstošus sīkākus datus iespējams novērtēt aptuveni (vairāk informācijas skat. 7.–8. nodaļā).

**6.3.1.1. CEĻOŠANA**

*BOP* postenis “Ceļošana” ietver gan preces, gan pakalpojumus, kas iegādāti no nerezidentiem valstī, kuru viņi apmeklē. Tomēr pakalpojumu sniegšanas veidu kontekstā svarīga ir vienīgi pakalpojumu daļa.

Ja šī posteņa datus iespējams uzrādīt iedalījumā pēc produkta, pakalpojuma komponenta identificēšana grūtības nesagādā. Līdz ar to iespējams identificēt preces, kas no šī posteņa izslēdzamas. Ja posteņa “Ceļošana” datus iedalījumā pēc nolūka apkopo vienīgi standarta veidā, jānovērtē ārvalstu ceļotāju izdevumi par precēm, lai izdalītu pakalpojuma komponentu no darījumu un personiskajiem braucieniem, tostarp to apakšposteņiem (vairāk informācijas skat. 8.3. iedaļā).

No nerezidentiem iegādāto preču proporciju iespējams novērtēt kādā no turpmāk minētajiem veidiem.

1. Preču proporciju iespējams novērtēt pēc eksporta datiem, izmantojot informāciju par tūrisma satelītkontā norādītajiem ienākošā tūrisma izdevumiem, ja šāds tūrisma satelītkonts pieejams. Patēriņa produktu kategorijā, ja apkopo datus par precēm, ko iegādājušies ārvalstu ceļotāji, piemēram, dāvanām un suvenīriem, iegādāto preču proporciju no kopējiem patēriņa produktiem iespējams aprēķināt par visiem pieejamajiem gadiem. Ja pieejamie dati nav konsekventi un proporcijas laika gaitā mainās minimāli, vidējo vērtību iespējams aprēķināt iedalījumā pēc valsts par visiem pieejamajiem gadiem. Izmantojot tūrisma statistiku, lai postenī “Ceļošana” novērtētu preču proporciju, var nākties saskarties ar zināmām nepilnībām, jo tūrisma jomā lietotie jēdzieni pilnībā nesakrīt ar *BOP* postenī “Ceļošana” lietotajiem jēdzieniem, turklāt detalizēta tūrisma statistika lielākoties pieejama par ienākošo tūrismu (eksportu). Ievērojot zināmu piesardzību[[125]](#footnote-126), eksporta proporcijas var attiecināt uz importu, pieņemot, ka ceļotāju izdevumi veidojas līdzīgi.

2. Fizisko personu/mājsaimniecību apsekojumi ir vēl viens datu avots[[126]](#footnote-127), kas sniedz informāciju par tūrisma izdevumu kredītu (eksportu) vai debetu (importu).

3. Var balstīties arī uz eksperta atzinumu vai zināšanām par to, kā pakalpojumus sniedz ārvalstīs un pašu valstī.

**6.3.1.2. BŪVNIECĪBA**

*BOP* postenī “Būvniecība” iegrāmato bruto vērtības. Tajā norāda no tās valsts rezidentiem iegādātās preces un pakalpojumus[[127]](#footnote-128), kurās īsteno būvniecības projektu. Tomēr no uzņēmējvalsts rezidentiem iegādātos resursus pakalpojumu sniegšanas veidu regulējumā neieskaita (skat. 2. nodaļu), ja darbuzņēmējs ir izveidojis komerciālu klātbūtni (piemēram, fizisku biroju) valstī, kurā īsteno būvniecības projektu. Tā ir vistipiskākā situācija, un praksē var būt grūti apzināt citus gadījumus (t. i., ja izmanto vienīgi 4. veidu vai projekta īstenošana saskaņā ar apakšlīgumu nodota citam uzņēmumam, skat. 2. nodaļu). Tādēļ mēs iesakām pilnībā izslēgt to preču/pakalpojumu vērtību, ko iegādājas valstī, kurā īsteno projektu (skaitlisko piemēru skat. 6.1. ierāmējumā). Minētais atbilst arī tam, kā traktē *FATS* (t. i., netiek novērtēts saistītu uzņēmumu patēriņš uzņēmējvalstī). Tādēļ būvniecības pakalpojumu kopējo eksportu un importu koriģē, lai tie atspoguļotu vienīgi veiktā būvniecības darba[[128]](#footnote-129) galīgo vērtību (t. i., cenu, ko klienti maksā darbuzņēmējiem):

* *SE*\* eksports = būvniecība ārvalstīs (SE1) – eksports;
* *SE*\* imports = būvniecība informāciju apkopojošajā valstī (SE2) – imports.

Koriģētās vērtības jāattiecina uz 3. un 4. veidu. Modelis kopumā paredz 50/50 iedalījumu. Tomēr attiecībā uz ES iekšējo būvniecību ieteikums ir samazināt uz 3. veidu attiecināmās darbības līdz 10 %. Tiek pieņemts, ka vairumā gadījumu darījumus var noslēgt bez komerciālās klātbūtnes (t. i., lai īstenotu salīdzinoši nelielus/īsus projektus, ES būvniecības uzņēmums var īslaicīgi nosūtīt kādā ES dalībvalstī reģistrētos darbiniekus uz kādu citu valsti).

Kā norādīts iepriekš, saskaņā ar *GATS* attiecībā uz būvniecību jāņem vērā vienīgi pakalpojumu daļa. Tomēr, ņemot vērā aktuālo datu pieejamību (un neatkarīgi no korekcijas SE\*), no būvniecības ne vienmēr iespējams izdalīt vienīgi pakalpojuma komponentu.[[129]](#footnote-130)

Ja nav pieejami šī būvniecības posteņa apakškomponenti, tā vietā var izmantot visu posteni “Būvniecība” (SE) un attiecināt datus uz 3. un 4. veidu vislabāk noteiktajās proporcijās.

|  |
| --- |
| **6.1. ierāmējums. Būvniecības novērtēšanas skaitliskais piemērs** |

|  |  |
| --- | --- |
| **Angļu val.** | **Latviešu val.** |
| a Labour (compensation of employees) is recorded as primary income in the macroeconomic statistics (see paras. 3.59-3.60 and chap. V for an explanation of the difference between service provision and the provision of labour). The labour purchased in economy B for 2110 was provided by residents of economy B, and will be recorded as compensation of employees in the primary income account of the balance of payments.  b This is a transaction between a resident and non-resident, as the goods are purchased from a resident of economy B by enterprise A. Although the goods were imported from A, they are now part of the stock of goods of economy B.  c Gross value of construction.  d Amount of goods and services purchased by enterprise A in economy B (the host economy), equal to 525+1730+2290 units (economy A *debit*; economy B *credit*). | a Darbaspēku (atlīdzību nodarbinātajiem) iegrāmato makroekonomikas statistikā kā primāros ienākumus (skat. 3.59.–3.60. punktu un V nodaļu, kur skaidrota atšķirība starp pakalpojuma sniegšanu un darbaspēka nodrošināšanu). B valstī par 2110 vienībām nolīgto darbaspēku nodrošināja B valsts rezidenti, un to iegrāmato kā atlīdzību nodarbinātajiem maksājumu bilances primāro ienākumu kontā.  b Tas ir darījums starp rezidentu un nerezidentu, jo A uzņēmums iegādājas preces no B valsts rezidenta. Lai gan preces tika importētas no A valsts, tās tagad veido daļu no B valsts preču krājumiem.  c Būvniecības bruto vērtība.  d To preču un pakalpojumu apjoms, ko A uzņēmums iegādājies B valstī (uzņēmējvalstī) un kas līdzvērtīgs 525+1730+2290 vienībām (A valsts *debets*, B valsts *kredīts*). |
| Box III.6  A numerical example of the measurement of construction | III.6. ierāmējums  Būvniecības novērtēšanas skaitliskais piemērs |
| Enterprise A, resident economy A, undertakes construction in economy B valued at 10,260. To undertake the construction, enterprise A purchases inputs of materals and labour consisting of: | A uzņēmums, kas ir A valsts rezidents, apņemas veikt būvniecības darbus B valstī 10 260 vienību vērtībā. Lai veiktu būvniecības darbus, A uzņēmums iegādājas izejmateriālus un nolīgst darbaspēku turpmāk norādītajās vienībās. |
| Materials (goods and services) and labour purchased in economy A | A valstī iegādātie materiāli (preces un pakalpojumi) un nolīgtais darbaspēks |
| Of which:  Goods  Services  Laboura | Tostarp:  preces  pakalpojumi  darbaspēksa |
| Materials and labour purchased from residents of economy B | No B valsts rezidentiem iegādātie materiāli un nolīgtais darbaspēks |
| Of which:  Imported from economy Ab  Imported from economy C  Sourced in economy B  Laboura | Tostarp:  importēts no Ab valsts  importēts no C valsts  iegūts B valstī  darbaspēksa |
| Total cost of purchased inputs | Kopējās izmaksas par iegādātajiem resursiem |
| In addition, a gross operating surplus accrues to enterprise A of: | Tostarp A uzņēmumam uzkrājas bruto darbības ieņēmumi |
| Giving a gross value of construction of: | Veido būvniecības bruto vērtību |
| Units | Vienības |
| The total value of constuction is the sum of the inputs into the production process and the gross operating surplus accruing to the producing enterprise. Thus, the value of construction is 10,260 units.  What would be measured under construction between residents and non-residents? | Būvniecības kopējo vērtību veido ražošanas procesā ieguldītie resursi, tiem pieskaitot bruto darbības ieņēmumus, kas ražošanas uzņēmumam uzkrājas. Līdz ar to būvniecības vērtība ir 10 260 vienības.  Ko aprēķina, balstoties uz būvniecību starp rezidentiem un nerezidentiem? |
| In economy A  Units  In economy B | A valstī  Vienības  B valstī |
| Construction abroad  Cconstruction in the compilling economy | *Būvniecība ārvalstīs*  *Būvniecība informāciju apkopojošajā valstī* |
| Credit  Debit | Kredīts  Debets |

*Avots:* MSITS 2010

**6.3.1.3. IZPLATĪŠANAS PAKALPOJUMI**

Maksājumu bilancē to vairumtirgotāju un mazumtirgotāju peļņas normu, kuri iegādājas preces pirms to tālākpārdošanas, kopumā neatšķirami iekļauj preču vērtībā un iegrāmato preču postenī. Šīs peļņas normas, kas atspoguļo izplatīšanas pakalpojumu sniegšanas vērtību, jānovērtē atsevišķi un jāattiecina uz 1. veidu, kā ierosināts MSITS 2010 un noteikts *GATS*.

Izplatīšanas pakalpojumus var novērtēt turpmāk minētajos veidos.

1. Novērtējot vairumtirdzniecības un mazumtirdzniecības nozarē tirgoto preču apjomu.

Tā kā šī informācija nav tieši pieejama, šo apjomu var novērtēt, izmantojot šīs nozares eksporta (vai importa) un kopējā eksporta (vai importa) attiecību un to reizinot ar eksportēto (importēto) preču vērtību.

2. Noskaidrojot vairumtirgotāju un mazumtirgotāju peļņas normu. Tas iespējams, piemēram, izmantojot *Eurostat SBS* datus[[130]](#footnote-131) un aprēķinot tālākpārdošanai paredzēto preču bruto peļņas un apgrozījuma proporciju.

3. Reizinot 1. un 2. rādītāju, lai novērtētu izplatīšanas pakalpojumus.

Visbeidzot novērtētos izplatīšanas pakalpojumus iekļauj postenī “Ar tirdzniecību saistītie pakalpojumi”, ko sniedz 1. veidā.

10. nodaļā sniegta papildu informācija par šo pieeju, kā arī raksturotas alternatīvas izplatīšanas pakalpojumu novērtēšanas metodes.

**6.3.2. 2. solis. *EBOPS* kategoriju attiecināšana uz pakalpojumu sniegšanas veidiem**

Pēc tam, kad *BOP* dati vākti un koriģēti atbilstoši pakalpojumu sniegšanas veidiem, tirdzniecības vērtības attiecina uz vienu vai vairākiem pakalpojumu sniegšanas veidiem, izmantojot vienkāršotās datu iedales tabulu (skat. konsolidēto *Eurostat*-PTO sadalījumu 6.2. tabulā). Jāuzsver, ka šāda iedalījuma proporcijas atspoguļo vispārīgus pieņēmumus, un tās var izmantot, ja nav pieejama sīkāka/par valsti specifiska informācija.

Posteņu iedalījums pēc pakalpojumu sniegšanas veida ir balstīts uz MSITS 2010 vienkāršoto pieeju. Ieteicamās iedalījuma proporcijas ir balstītas uz ekspertu atzinumu un dažos gadījumos pamatotas ar empīriskiem datiem. Kravu un pasažieru pārvadājumus attiecina uz 1. veidu neatkarīgi no transporta veida. Savukārt ceļošanu attiecina vienīgi uz 2. veidu. Vairākus *EBOPS* posteņus attiecina vienīgi uz 1. veidu, jo, ņemot vērā to būtību, droši sagaidāms, ka pakalpojumus sniegs tikai attālināti. Kā piemērus var minēt apdrošināšanas un pensiju pakalpojumus, finanšu pakalpojumus un citur neiekļautu maksu par intelektuālā īpašuma izmantošanu. Šos trīs posteņus (kā arī katru to apakšposteni atsevišķi) pilnībā attiecina uz 1. veidu, kā to paredz arī MSITS vienkāršotā pieeja.

Dažus apakšposteņus attiecina vienīgi uz 1. veidu (lielākoties “Telekomunikāciju pakalpojumi”, “Informācijas pakalpojumi”, “Pētniecībā un attīstībā iegūto īpašumtiesību pārdošana”, “Operatīvās nomas pakalpojumi”, kā arī “Ar tirdzniecību saistītie pakalpojumi”).

6.2. tabulā ierosinātie iedalījumi apakšposteņos var atšķirties no to attiecīgā pamatposteņa. Tas attiecas uz tādiem posteņiem kā “Pārvadājumi”, “Telekomunikāciju pakalpojumi, datorpakalpojumi un informācijas pakalpojumi”, “Individuālie, kultūras un atpūtas pakalpojumi” un “Citi saimnieciskās darbības pakalpojumi”. Tādēļ, ja dati ir pieejami, darījumus iespējams iedalīt sīkāk. Ja apkopo vienīgi galvenās kategorijas, tiks piemērotas atbilstošās ieteicamās proporcijas.

Valstu datu apkopotāji ir aicināti pakāpeniski pielāgot iedalījuma proporcijas atbilstoši viņu valsts reālajai situācijai (skat. arī 6.4. iedaļu un diskusijas 7.–9. nodaļā). Turklāt apkopotājiem ieteicams regulāri pārskatīt iedalījuma proporcijas (piemēram, reizi 2–3 gados).

**6.2. tabula. Ieteicamais standarta iedalījums pēc pakalpojumu sniegšanas veida atbilstoši *Eurostat*-PTO modelim**

|  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Līmenis** | | | |  | | **EBOPS 2010** | |  | | | **Pakalpojumu sniegšanas veida tips (%)** | | | | | | |  |
| **Kategorija** | | **Kategorijas raksturojums** | | **M1** | | | **M2** | | | **M3** | | **M4** | | |
| **0** | | **ISS** | | | | **Starptautiskā pakalpojumu (tostarp izplatīšanas pakalpojumu) sniegšana** | |  | | |  | | |  | |  | | |
| **1** | | **S** | | | | **Pakalpojumi** | |  | | |  | | |  | |  | | |
| **2** | | **SA** | | | | **Ražošanas pakalpojumi, apstrādājot citiem piederošus izejmateriālus** | |  | | | **100** | | |  | |  | | |
| **2** | | **SB** | | | | **Citur neiekļauti apkopes un remonta pakalpojumi** | |  | | | **90** | | |  | | **10** | | |
| **3** | | **SC** | | | | **Pārvadājumi** | | **90** | | | **10** | | |  | |  | | |
|  | |  | | | | **Pārvadājumi – 1. alternatīva: pārvadājumu veids** | |  | | | | | |  | |  | | |
| **3** | | **SC1** | | | | **Jūras pārvadājumi** | | 100 | | |  | | |  | |  | | |
| **4** | | **SC11** | | | | **Pasažieri (jūras pārvadājumi)** | | 100 | | |  | | |  | |  | | |
| **4** | | **SC12** | | | | **Kravas (jūras pārvadājumi)** | | 100 | | |  | | |  | |  | | |
| **4** | | **SC13** | | | | **Citi (jūras pārvadājumi)** | |  | | | 100 | | |  | |  | | |
| **3** | | **SC2** | | | | **Aviopārvadājumi** | | 100 | | |  | | |  | |  | | |
| **4** | | **SC21** | | | | **Pasažieri (aviopārvadājumi)** | | 100 | | |  | | |  | |  | | |
| **4** | | **SC22** | | | | **Kravas (aviopārvadājumi)** | | 100 | | |  | | |  | |  | | |
| **4** | | **SC23** | | | | **Citi (aviopārvadājumi)** | |  | | | 100 | | |  | |  | | |
| **3** | | **SC3** | | | | **Citi pārvadājumu veidi** | | 100 | | |  | | |  | |  | | |
| **4** | | **SC31** | | | | **Pasažieri (citi)** | | 100 | | |  | | |  | |  | | |
| **4** | | **SC32** | | | | **Kravas (citi)** | | 100 | | |  | | |  | |  | | |
| **4** | | **SC33** | | | | **Citi (citi)** | |  | | | 100 | | |  | |  | | |
| **3** | | **SC4** | | | | **Pasta un kurjeru pakalpojumi** | | 100 | | |  | | |  | |  | | |
|  | |  | | | | **Citu pārvadājumu plašāka klasifikācija** | |  | | | | | |  | |  | | |
| **4** | | **SC3A** | | | | **Kosmiskais transports** | | 100 | | |  | | |  | |  | | |
| **4** | | **SC3B** | | | | **Dzelzceļa pārvadājumi** | | 100 | | |  | | |  | |  | | |
| **4** | | **SC3C** | | | | **Autopārvadājumi** | | 100 | | |  | | |  | |  | | |
| **4** | | **SC3D** | | | | **Iekšējo ūdensceļu pārvadājumi** | | 100 | | |  | | |  | |  | | |
| **4** | | **SC3E** | | | | **Cauruļvadu transports** | | 100 | | |  | | |  | |  | | |
| **4** | | **SC3F** | | | | **Elektroenerģijas pārvade** | | 100 | | |  | | |  | |  | | |
| **4** | | **SC3G** | | | | **Citi atbalsta un pārvadājumu papildpakalpojumi** | |  | | | 100 | | |  | |  | | |
|  | |  | | | | **Pārvadājumi – 2. alternatīva: kas tiek pārvadāts (visiem pārvadājumu veidiem)** | |  | | |  | | |  | |  | | |
| **3** | | **SCA** | | | | **Pasažieri (visi pārvadājumu veidi)** | | 100 | | |  | | |  | |  | | |
| **3** | | **SCB** | | | | **Kravas (visi pārvadājumu veidi)** | | 100 | | |  | | |  | |  | | |
| **3** | | **SCC** | | | | **Citi (visi pārvadājumu veidi)** | | 50 | | | 50 | | |  | |  | | |
| **4** | | **SC4** | | | | **Pasta un kurjeru pakalpojumi** | | 100 | | |  | | |  | |  | | |
| **4** | | **SCC1** | | | | **Citi (visi pārvadājumu veidi, izņemot pasta un kurjeru pakalpojumus)** | |  | | | 100 | | |  | |  | | |
| **2** | | **SD** | | | | **Ceļošana** | |  | | | **100** | | |  | |  | | |
|  | |  | | | | **Ceļošana – 1. alternatīva: pēc produkta (ieteicamais variants)** | |  | | |  | | |  | |  | | |
| **3** | | **SD1** | | | | **Preces (atskaitāmas no ceļošanas)** | |  | | |  | | |  | |  | | |
| **3** | | **SD2** | | | | **Vietējie transporta pakalpojumi** | |  | | | 100 | | |  | |  | | |
| **3** | | **SD3** | | | | **Izmitināšanas pakalpojumi** | |  | | | 100 | | |  | |  | | |
| **3** | | **SD4** | | | | **Ēdināšanas pakalpojumi** | |  | | | 100 | | |  | |  | | |
| **3** | | **SD5** | | | | **Citi pakalpojumi** | |  | | | 100 | | |  | |  | | |
| **4** | | **SD5z** | | | | **Tostarp: Veselības aprūpes pakalpojumi** | |  | | | 100 | | |  | |  | | |
| **4** | | **SD5y** | | | | **Tostarp: Izglītības pakalpojumi** | |  | | | 100 | | |  | |  | | |
|  | |  | | | | **Ceļošana – 2. alternatīva: pēc ceļošanas nolūka (praktiskais variants)** | |  | | |  | | |  | |  | | |
| **3** | | **SDA** | | | | **Darījumi** | |  | | | 100 | | |  | |  | | |
| **4** | | **SDA1** | | | | **Pakalpojumu un preču iegāde, ko veic pārrobežu, sezonālie vai citi nodarbinātie ar īstermiņa līgumiem** | |  | | | 100 | | |  | |  | | |
| **4** | | **SDA2** | | | | **Citi (darījumu braucieni)** | |  | | | 100 | | |  | |  | | |
| **3** | | **SDB** | | | | **Personiskie** | |  | | | 100 | | |  | |  | | |
| **4** | | **SDB1** | | | | **Ar veselību saistītie** | |  | | | 100 | | |  | |  | | |
| **4** | | **SDB2** | | | | **Ar izglītību saistītie** | |  | | | 100 | | |  | |  | | |
| **4** | | | **SDB3** | | | **Citi (personiskie braucieni)** |  | | | | | 100 |  | | | |  | |
| **2** | | | **SE** | | | **Būvniecība** |  | | | | |  | **50** | | | | **50** | |
| **3** | | | **SE1** | | | **Būvniecība ārvalstīs** |  | | | | |  | 50 | | | | 50 | |
| **3** | | | **SE2** | | | **Būvniecība ziņojošajā valstī** |  | | | | |  | 50 | | | | 50 | |
| **2** | | | **SE** | | | **Būvniecība (ES iekšējās tirdzniecības īpašais gadījums)** |  | | | | |  | **10** | | | | **90** | |
| **2** | | | **SF** | | | **Apdrošināšanas un pensiju pakalpojumi** | **100** | | | | |  |  | | | |  | |
| **3** | | | **SF1** | | | **Tiešā apdrošināšana** | 100 | | | | |  |  | | | |  | |
| **4** | | | **SF11** | | | **Dzīvības apdrošināšana** | 100 | | | | |  |  | | | |  | |
| **4** | | | **SF12** | | | **Kravu apdrošināšana** | 100 | | | | |  |  | | | |  | |
| **4** | | | **SF13** | | | **Cita veida tiešā apdrošināšana** | 100 | | | | |  |  | | | |  | |
| **3** | | | **SF2** | | | **Pārapdrošināšana** | 100 | | | | |  |  | | | |  | |
| **3** | | | **SF3** | | | **Apdrošināšanas papildpakalpojumi** | 100 | | | | |  |  | | | |  | |
| **3** | | | **SF4** | | | **Pensiju un standartizētie garantiju pakalpojumi** | 100 | | | | |  |  | | | |  | |
| **4** | | | **SF41** | | | **Pensiju pakalpojumi** | 100 | | | | |  |  | | | |  | |
| **4** | | | **SF42** | | | **Standartizētie garantiju pakalpojumi** | 100 | | | | |  |  | | | |  | |
| **2** | | | **SG** | | | **Finanšu pakalpojumi** | **100** | | | | |  |  | | | |  | |
| **3** | | | **SG1** | | | **Finanšu pakalpojumi, par kuriem maksā tieši, un citi finanšu pakalpojumi** | 100 | | | | |  |  | | | |  | |
| **3** | | | **SG2** | | | **Netieši novērtētie finanšu starpniecības pakalpojumi (*FISIM*)** | 100 | | | | |  |  | | | |  | |
| **2** | | | **SH** | | | **Citur neiekļauta maksa par intelektuālā īpašuma izmantošanu** | **100** | | | | |  |  | | | |  | |
| **3** | | | **SH1** | | | **Maksas franšīzes un prečzīmes licences saņemšanai** | 100 | | | | |  |  | | | |  | |
| **3** | | | **SH2** | | | **Licences pētniecības un attīstības rezultātu izmantošanai** | 100 | | | | |  |  | | | |  | |
| **3** | | | **SH3** | | | **Licences datoru programmatūras reproducēšanai un/vai izplatīšanai** | 100 | | | | |  |  | | | |  | |
| **3** | | | **SH4** | | | **Licences audiovizuālo un saistīto produktu reproducēšana un/vai izplatīšanai** | 100 | | | | |  |  | | | |  | |
| **4** | | | **SH41** | | | **Licences audiovizuālo produktu reproducēšanai un/vai izplatīšanai** | 100 | | | | |  |  | | | |  | |
| **4** | | | **SH42** | | | **Licences citu produktu reproducēšanai un/vai izplatīšanai** | 100 | | | | |  |  | | | |  | |
| **2** | | | **SI** | | | **Telekomunikāciju pakalpojumi, datorpakalpojumi un informācijas pakalpojumi** | **80** | | | | |  |  | | | | **20** | |
| **3** | | | **SI1** | | | **Telekomunikāciju pakalpojumi** | 100 | | | | |  |  | | | |  | |
| **3** | | | **SI2** | | | **Datorpakalpojumi** | 75 | | | | |  |  | | | | 25 | |
| **4** | | | **SI21** | | | **Datoru programmatūra** | 75 | | | | |  |  | | | | 25 | |
| **5** | | | **SI21z** | | | **Tostarp: Programmatūru oriģināli** | 100 | | | | |  |  | | | |  | |
| **4** | | | **SI22** | | | **Citi datorpakalpojumi** | 75 | | | | |  |  | | | | 25 | |
| **3** | | | **SI3** | | | **Informācijas pakalpojumi** | 100 | | | | |  |  | | | |  | |
| **4** | | | **SI31** | | | **Ziņu aģentūru pakalpojumi** | 100 | | | | |  |  | | | |  | |
| **4** | | | **SI32** | | | **Citi informācijas pakalpojumi** | 100 | | | | |  |  | | | |  | |
| **2** | | | **SJ** | | | **Citi saimnieciskās darbības pakalpojumi** | **80** | | | | |  |  | | | | **20** | |
| **3** | | | **SJ1** | | | **Pētniecības un izstrādes pakalpojumi** | 90 | | | | |  |  | | | | 10 | |
| **4** | | | **SJ11** | | | **Sistemātisks darbs, ko veic, lai palielinātu uzkrātās zināšanas** | 90 | | | | |  |  | | | | 10 | |
| **5** | | | **SJ111** | | | **Pielāgotu un nepielāgotu pētniecības un attīstības pakalpojumu sniegšana** | 90 | | | | |  |  | | | | 10 | |
| **5** | | | **SJ112** | | | **Pētniecībā un attīstībā iegūto īpašumtiesību pārdošana** | 100 | | | | |  |  | | | |  | |
| **6** | | | **SJ1121** | | | **Patenti** | 100 | | | | |  |  | | | |  | |
| **6** | | | **SJ1122** | | | **Pētniecībā un attīstībā iegūtās īpašumtiesības** | 100 | | | | |  |  | | | |  | |
| **6** | | | **SJ1123** | | | **Ražošanas procesi un izstrāde** | 100 | | | | |  |  | | | |  | |
| **6** | | | **SJ1124** | | | **Cita pētniecībā un attīstībā iegūto īpašumtiesību pārdošana** | 100 | | | | |  |  | | | |  | |
| **4** | | | **SJ12** | | | **Citi pētniecības un attīstības pakalpojumi** | 90 | | | | |  |  | | | | 10 | |
| **3** | | | **SJ2** | | | **Profesionālie un vadībzinību konsultatīvi pakalpojumi** | 75 | | | | |  |  | | | | 25 | |
| **4** | | | **SJ21** | | | **Juridiskie, grāmatvedības, vadībzinību un sabiedrisko attiecību pakalpojumi** | 75 | | | | |  |  | | | | 25 | |
| **5** | | | **SJ211** | | | **Juridiskie pakalpojumi** | 75 | | | | |  |  | | | | 25 | |
| **5** | | | **SJ212** | | | **Grāmatvedības, revīzijas, uzskaites un nodokļu konsultatīvi pakalpojumi** | 75 | | | | |  |  | | | | 25 | |
| **5** | | | **SJ213** | | | **Saimnieciskās darbības un vadībzinību konsultatīvi un sabiedrisko attiecību pakalpojumi** | 75 | | | | |  |  | | | | 25 | |
| **4** | | | **SJ22** | | | **Reklāmas, tirgus un sabiedriskās domas izpēte** | 75 | | | | |  |  | | | | 25 | |
| **5** | | | **SJ22z** | | | **Tostarp: Sanāksmju, tirdzniecības izstāžu un izstāžu organizēšanas pakalpojumi** | 75 | | | | |  |  | | | | 25 | |
| **3** | **SJ3** | | | | **Tehniskie, ar tirdzniecību saistītie un citi saimnieciskās darbības pakalpojumi** | | | | 80 |  | | |  | | 20 | | | |
| **4** | **SJ31** | | | | **Arhitektūras, inženiertehniskie, zinātniskie un citi tehniskie pakalpojumi** | | | | 75 |  | | |  | | 25 | | | |
| **5** | **SJ311** | | | | **Arhitektūras pakalpojumi** | | | | 75 |  | | |  | | 25 | | | |
| **5** | **SJ312** | | | | **Inženiertehniskie pakalpojumi** | | | | 75 |  | | |  | | 25 | | | |
| **5** | **SJ313** | | | | **Zinātniskie un citi tehniskie pakalpojumi** | | | | 75 |  | | |  | | 25 | | | |
| **4** | **SJ32** | | | | **Atkritumu pārstrāde un attīrīšana, lauksaimniecības un ieguves rūpniecības pakalpojumi** | | | |  | 10 | | |  | | 90 | | | |
| **5** | **SJ321** | | | | **Atkritumu pārstrāde un attīrīšana** | | | |  | 75 | | |  | | 25 | | | |
| **5** | **SJ322** | | | | **Pakalpojumi, kas ir saistīti ar lauksaimniecību, mežsaimniecību un zivsaimniecību** | | | |  |  | | |  | | 100 | | | |
| **5** | **SJ323** | | | | **Pakalpojumi, kas ir saistīti ar ieguves rūpniecību un naftas un gāzes ieguvi** | | | |  |  | | |  | | 100 | | | |
| **4** | **SJ33** | | | | **Operatīvās nomas pakalpojumi** | | | | 100 |  | | |  | |  | | | |
| **4** | **SJ34** | | | | **Ar tirdzniecību saistītie pakalpojumi** | | | | 100 |  | | |  | |  | | | |
| **4** | **SJ35** | | | | **Citur neiekļautie saimnieciskās darbības pakalpojumi** | | | | 75 |  | | |  | | 25 | | | |
| **5** | **SJ35z** | | | | **Tostarp: Nodarbinātības pakalpojumi, t. i., darba meklēšanas, darbā iekārtošanas un personāla atlases pakalpojumi** | | | | 75 |  | | |  | | 25 | | | |
| **2** | **SK** | | | | **Individuālie, kultūras un atpūtas pakalpojumi** | | | | **75** |  | | |  | | **25** | | | |
| **3** | **SK1** | | | | **Audiovizuālie un ar tiem saistītie pakalpojumi** | | | | 70 | 10 | | |  | | 20 | | | |
| **4** | **SK11** | | | | **Audiovizuālie pakalpojumi** | | | | 70 | 10 | | |  | | 20 | | | |
| **5** | **SK11z** | | | | **Tostarp: Audiovizuālie oriģināli** | | | | 100 |  | | |  | |  | | | |
| **4** | **SK12** | | | | **Ar mākslu saistītie pakalpojumi** | | | | 70 | 10 | | |  | | 20 | | | |
| **3** | **SK2** | | | | **Individuālie, kultūras un atpūtas pakalpojumi** | | | | 75 |  | | |  | | 25 | | | |
| **4** | **SK21** | | | | **Veselības aprūpes pakalpojumi** | | | | 75 |  | | |  | | 25 | | | |
| **4** | **SK22** | | | | **Izglītības pakalpojumi** | | | | 75 |  | | |  | | 25 | | | |
| **4** | **SK23** | | | | **Ar mantojumu saistīti un atpūtas pakalpojumi** | | | | 75 |  | | |  | | 25 | | | |
| **4** | **SK24** | | | | **Citi individuālie pakalpojumi** | | | | 75 |  | | |  | | 25 | | | |
| **2** | **SL** | | | | **Citur neiekļautas valdības preces un pakalpojumi, kredīts** | | | |  |  | | |  | |  | | | |
| **2** | **SL\*** | | | | **Citur neiekļautas valdības preces un pakalpojumi, debets (tikai komercpakalpojumi)** | | | | **10** | **10** | | |  | | **10** | | | |
| **3** | **SL1** | | | | **Vēstniecības un konsulāti** | | | | 10 | 10 | | |  | | 10 | | | |
| **3** | **SL2** | | | | **Militārās vienības un aģentūras** | | | | 10 | 10 | | |  | | 10 | | | |
| **3** | **SL3** | | | | **Citur neiekļautas valdības preces un pakalpojumi** | | | | 10 | 10 | | |  | | 10 | | | |
| **1** | **S\_DS\*\*** | | | | **Izplatīšanas pakalpojumi** | | | | **100** |  | | |  | |  | | | |
|  | \* Saistībā ar pakalpojumu sniegšanas veidiem attiecas vienīgi uz komercpakalpojumu importu. Pieņem, ka nekomerciālie pakalpojumi veido 70 % no citur neiekļautajām valdības precēm un pakalpojumiem. | | | | | | | | | | | | | | | | | |
|  | \*\* Postenis “Izplatīšanas pakalpojumi” nav EBOPS 2010 standarta kategorija (*EBOPS* tā ir iekļauta, papildinot posteni “Kopējie ar tirdzniecību saistītie pakalpojumi”); tā ir iekļauta *Eurostat*-PTO modelī. | | | | | | | | | | | | | | | | | |
|  | Ierosinātie iedalījumi apakšposteņos var atšķirties no to attiecīgā posteņa. Tas attiecas uz tādiem posteņiem kā “Telekomunikāciju pakalpojumi, datorpakalpojumi un informācijas pakalpojumi”, “Citi saimnieciskās darbības pakalpojumi” un “Individuālie, kultūras un atpūtas pakalpojumi”. Tādēļ, ja dati ir pieejami, iespējams izmantot detalizētāku iedalījumu. Ja apkopo vienīgi galvenās kategorijas, tiks piemērotas atbilstošās ieteicamās proporcijas. | | | | | | | | | | | | | | | | | |

**6.3.3. 3. solis. *FATS* datu vākšana un koriģēšana**

Komerciālo klātbūtni, t. i., 3. veidu, var aptuveni novērtēt, izmantojot *ārvalstu saistītu uzņēmumu statistiku* (*FATS*). Tā attiecas uz ārvalstu kontrolētu saistītu uzņēmumu darbību ziņojošajā valstī (iekšējā *FATS*) un otrādi, proti, uz darbību, ko veic ārvalstīs dibinātu rezidentu uzņēmumu saistītie uzņēmumi, kuru kontrolpakete pieder rezidentiem (ārējā *FATS*). MSITS 2010 (IV nodaļā) sniegti ieteikumi saistībā ar *FATS* regulējumu. Eiropas Savienībā *FATS* datu vākšanu reglamentē EUS regula (Regula (ES) 2019/2152). 3. veida novērtēšanai svarīgākie mainīgie lielumi ir apgrozījums un izlaides vērtība.

Saskaņā ar *FATS* regulējumu ārvalstu saistītus uzņēmumus klasificē pēc to pamatdarbības. Ārvalstu saistītu uzņēmumu pārdošanas apjomu, kas klasificēts vienā no pakalpojumu nozarēm *NACE* 2. red. D–S iedaļā, izņemot O iedaļu, ņem vērā 3. veida novērtēšanai. Saistītos uzņēmumus, kuri darbojas ražošanas sektorā, neņem vērā, izņemot attiecībā uz apkopes un remonta pakalpojumiem (NACE C33). Ideālā gadījumā jāņem vērā arī ražošanas nozares uzņēmumu sekundārās pakalpojumu darbības, tomēr kopumā pašlaik nav iespējams viegli identificēt šādas sekundārās darbības. Ar šo pieeju, no vienas puses, var pārvērtēt pakalpojumu daļu (piemēram, ja lielākoties pakalpojumu uzņēmumi arī pārdod preces tirgū, kas būtu to sekundārā darbība) un par zemu novērtēt citus gadījumus (piemēram, ražošanas uzņēmumus, no kuriem daži veic uz pakalpojumiem vērstas sekundārās darbības).

Iekšējās un ārējās *FATS* datu pieejamība var atšķirties, turklāt var būt nepieciešamas dažas aplēses. Šīs rokasgrāmatas pabeigšanas brīdī P, Q un R iedaļa vairumā ES/EBTA valstu *IFATS* apkopošanai vēl nebija pieejamas, savukārt K iedaļa bija pieejama tikai daļēji. Paredzams, ka datu apjoms uzlabosies līdz ar EUS regulas īstenošanu. Šādus iztrūkstošus posteņus var nākties novērtēt (skat., piemēram, 6.3.3.2. iedaļu).

Saskaņā ar *GATS* uz 3. veidu attiecināmi vienīgi rezidentiem sniegtie pakalpojumi, savukārt nerezidentiem sniegtie pakalpojumi nav attiecināmi. Ja pieejama informācija (piemēram, tūrisma statistika), kas liecina, ka ievērojamu pakalpojumu daļu pārdod nerezidentiem, šo daļu 3. veidā neieskaita. Tas var būt raksturīgs tādiem posteņiem kā “Izmitināšana un ēdināšanas pakalpojumi”, “Izglītība”, “Veselības aprūpes pakalpojumi” vai pat “Māksla, izklaide un atpūta”. Tomēr kopumā iespējams, ka saistītie uzņēmumi jebkurā citā sektorā eksportē pakalpojumus klientiem, kuri ir citu valstu rezidenti.

*FATS* mainīgo lielumu “izlaide” (vai “produkcijas vērtība”) uzskata par piemērotāko mēru, lai novērtētu pakalpojumu starptautisko sniegšanu iedalījumā pēc sniegšanas veida, lai gan vairumā gadījumu arī apgrozījums (pārdošanas apjoms) ir ļoti labs mērs. Attiecībā uz vairumtirdzniecību un mazumtirdzniecību vai finanšu starpniecību jāizmanto vienīgi izlaide. Turklāt līdzīgi tam, kā norādīts 6.3.1. iedaļā, saistībā ar maksājumu bilanci *FATS* datiem nepieciešamas dažas korekcijas, lai nodrošinātu atbilstību pakalpojumu sniegšanas definīcijai un tvērumam. Šīs korekcijas ir sīkāk skatītas turpmākajos punktos. 3. veida novērtēšana ir detalizētāk aplūkota 9. nodaļā.

**6.3.3.1. VAIRUMTIRDZNIECĪBA UN MAZUMTIRDZNIECĪBA; AUTOMOBIĻU UN MOTOCIKLU REMONTS (G)**

Produkcijas vērtību (vai izlaides vērtību) uzskata par labu pakalpojumu sniegšanas mēru (skat. MSITS 2010 5.65. punktu). Attiecībā uz vairumu pakalpojumu sektoru apgrozījums (vai pārdošanas apjoms) ir līdzvērtīgs izlaidei, kā norādīts 9.5.1. iedaļā. Attiecībā uz posteni “Vairumtirdzniecība un mazumtirdzniecība; automobiļu un motociklu remonts” ne katra valsts var uzrādīt produkcijas mainīgo lielumu un/vai tas var būt pieejams vienīgi iekšējā statistikā. Līdz ar to vidējo produkcijas un apgrozījuma (pārdošanas apjoma) proporciju var izmantot, lai novērtētu mainīgo lielumu “izlaide”, kad trūkst nepieciešamās informācijas. Vidējā svērtā aprēķinātā attiecība[[131]](#footnote-132) ir 25 %, kas nozīmē to, ka produkcijas vērtība ietver vienu ceturto daļu no izplatīšanas pakalpojumu apgrozījuma vērtības.

**6.3.3.2. FINANŠU UN APDROŠINĀŠANAS DARBĪBAS (K)**

Finanšu sektorā produkcijas vērtība jāizmanto, kad vien tā ir pieejama. Ja informācija par sektoru kopumā nav pieejama, var ņemt vērā K iedaļas apakšsektorus, kā norādīts turpmāk (šī informācija ir balstīta uz aktuālo situāciju ES un EBTA valstīs attiecībā uz iekšējo *FATS*).

a) Attiecībā uz finanšu pakalpojumu darbībām, izņemot apdrošināšanu un pensiju finansēšanu (NACE K64), produkcijas vērtība ir pieejama un to var izmantot.

b) Attiecībā uz apdrošināšanu, pārapdrošināšanu un pensiju finansēšanu, izņemot obligāto sociālo apdrošināšanu (NACE K65), un finanšu pakalpojumu un apdrošināšanas darbības papildinošajām darbībām (NACE K66) *IFATS* ir pieejama vienīgi apgrozījuma vērtība. Valstis ir aicinātas koriģēt šīs vērtības (piemēram, atskaitot lielo apdrošināšanas uzņēmumu apmaksājamos prasījumus, ja šie dati pieejami finanšu pārskatos). Ja tas nav iespējams, apkopotājiem jākoriģē apgrozījuma vērtības ar reizināšanu, izmantojot svēruma koeficientu, kas izriet no citas statistikas un ekonomikas sektoriem, par kuriem pieejama gan apgrozījuma, gan produkcijas vērtība. Piemēram, *SBS* statistikā (*Eurostat* tabula “Detalizēta uzņēmumu gada statistika par pakalpojumiem” [sbs\_na\_1a\_se\_r2]) ir pieejama gan apgrozījuma, gan produkcijas vērtība attiecībā uz K65. nodaļu. Svēruma koeficientu, ko iegūst, dalot produkcijas vērtību ar apgrozījumu, pēc tam var izmantot kā korekcijas koeficientu, kas reizināms ar *IFATS* apgrozījumu (vairāk informācijas skat. 9.5.1. iedaļā).

c) Kopējo vērtību attiecībā uz K iedaļu aprēķina, pieskaitot a) un b).

K iedaļas datu pieejamība iekšējā *FATS* kopumā ir ierobežota. Tādēļ, ja nav pieejami iekšējās *FATS* dati par K sadaļu, iztrūkstošās vērtības var novērtēt, piemēram, balstoties uz nacionālo kontu datiem (tabulām par pakalpojumu sniegšanu un izlietojumu), izmantojot proporcionālas aplēses (vairāk informācijas skat. 9.5.1. iedaļā). Iztrūkstošās vērtības arī var novērtēt, balstoties uz partnervalstu spoguļdatiem.

Attiecībā uz *OFATS* kopumā pieejams apgrozījums par K iedaļu. Šo vērtību var koriģēt, izmantojot netiešo attiecību, kas izriet no SBS datiem (vairāk informācijas skat. 9.5.1. iedaļā).

**6.3.3.3. VIETĒJĀ LĪMENĪ PĀRDOTĀS PRODUKCIJAS NOŠĶIRŠANA**

Kā norādīts 2. nodaļā, attiecībā uz 3. veidā sniegtajiem pakalpojumiem vērā ņem vienīgi vietējā līmenī pārdoto produkciju (t. i., valstī, kurā atrodas saistīts uzņēmums). Saistītu uzņēmumu eksportu klasificē kā 1. veidu attiecībā uz to valsti, kurā saistīts uzņēmums ir nodibināts, un iekļauj starptautiskās pakalpojumu tirdzniecības statistikā (tas attiecas arī uz jebkuru eksportu saistītam uzņēmumam atpakaļ uz izcelsmes valsti).

Vietējā līmenī pārdotās produkcijas proporciju var tieši atvasināt no valsts līmenī publicētās *FATS*, atskaitot preču un pakalpojumu eksportu (vai importu) no produkcijas (vai apgrozījuma) vērtības. Ja dati par eksportu (importu) nav pieejami, *FATS* apgrozījums iedalījumā pēc klienta rezidences jānovērtē, piemēram, izmantojot pieejamo informāciju, ko sniedz *TEC* un *STEC* dati. Abās statistikās preču un pakalpojumu tirdzniecība iedalīta pēc tirdzniecības uzņēmuma kontroles statusa.

**6.3.4. 4. solis. Datu kopuma apvienošana, izmantojot *EBOPS–ISIC / NACE* 2. red. atbilstības tabulu**

EBOPS 2010 ir lielākoties uz produktiem balstīta klasifikācija (kas vairāk atbilst daudzos tirdzniecības līgumos, tostarp *GATS*, pieņemtajai pieejai, savukārt FATS mainīgie lielumi iedalīti pēc saimniecības nozares, proti, *NACE* 2. red. (vai *ISIC* 4. red.). MSITS 2010 ieteikts uzrādīt rezultātus iedalījumā pēc produkta. Līdz ar to nepieciešama atbilstības tabula, lai uzrādītu rezultātus iedalījumā pēc sniegšanas veida un produkta tipa.

Uz produktiem balstīta klasifikācija tika izstrādāta tā, lai izpildītu sarunu dalībnieku prasības saistībā ar informāciju. Tā izriet no EBOPS 2010, taču vienlaicīgi tai atbilst visdetalizētākajā iedalījuma līmenī. Tā pārgrupē ar izglītību un veselības aprūpi saistītos pakalpojumus un pievieno izplatīšanas pakalpojumus. *ICFA* 1. red. klasifikācija (balstoties uz *ISIC* 4. red.), kas iekļauta MSITS 2010, nodrošina EBOPS 2010 un *NACE* 2. red. savstarpējo atbilstību. Tomēr, ņemot vērā to, ka *FATS* neapkopo pietiekami augstā detalizācijas pakāpē, lai atbilstu *ICFA* 1. red. (un līdz ar to EBOPS 2010), nepieciešams izstrādāt vispārīgu EBOPS 2010 un *NACE* 2. red. savstarpējās atbilstības tabulu.

Savstarpējās atbilstības tabula tika izstrādāta, ņemot vērā eksperta atzinumu (gan *Eurostat*, gan PTO līmenī) un datos balstītus pierādījumus. 6.3. tabulā iekļauta savstarpējās atbilstības tabula, izmantojot “hibrīdās *EBOPS*” kategorijas. Izveidojot dažas hibrīdās kategorijas, ar šo iedalījumu iespējams atrisināt raksturīgo problēmu saistībā ar konkrētu *NACE* saimniecības nozaru attiecināšanu uz *EBOPS* tad, kad grūtības sagādā precīza iedalīšana.

Dažkārt apkopotājiem var nākties apkopot statistiku atbilstoši ierastajiem EBOPS 2010 posteņiem, jo daudzi lietotāji ir pieraduši pie šīs klasifikācijas. Proti, EUS regula paredz, ka datu apkopotājiem ES un EBTA valstīs ir jāapkopo *MoS* dati iedalījumā pēc EBOPS 2010 standarta posteņiem. To var panākt, izmantojot 6.4. tabulā aplūkoto attiecināšanas metodi. Šī kartēšanas tabula ir praktisks līdzeklis, lai sasaistītu *NACE* 2. red. iedaļas un nodaļas ar *EBOPS* standarta kategorijām. Lai to panāktu, jāīsteno daži papildu pieņēmumi par konkrētu *NACE* kategoriju iedalījuma proporcijām (jo dažas *NACE* sadaļas/nodaļas faktiski var atbilst vairākiem[[132]](#footnote-133) *EBOPS* posteņiem). jāvērš uzmanība uz to, ka pamata iedalījuma proporcijas būtībā ir tādas pašas, kādas norādītas 6.3. un 6.4. tabulā.

Iespējams, ka dati par dažām saimnieciskajām darbībām netiek apkopoti vai nav pieejami. Piemēram, ES un EBTA valstīs *IFATS* dati pašlaik neietver P, Q un R iedaļu. Daudzos gadījumos šīm saimnieciskajām darbībām raksturīgas ļoti mazas vērtības, kad pieņem, ka tās ir nulle (šīs vērtības var arī noteikt aptuveni). Datu apkopotājiem iesakām valsts metadatos pievienot piezīmi par izmantoto pieeju. Ja *FATS* dati pieejami attiecībā uz kādu iedaļu, bet ne nodaļu, sadalījumu var aplēst (piemēram, izmantojot iedalījumu, ko paredz attiecīgās *SBS* datu nodaļas).

Dažām kategorijām (piemēram, SISK1 6.3. tabulā, kā arī SI un SK 6.4. tabulā) norādīta arī to atbilstība apakšposteņiem. Iesakām izmantot augstāku detalizācijas līmeni, ja tas iespējams.

**6.3. tabula. EBOPS 2010 un *NACE* 2. red. savstarpējā atbilstība (tostarp “hibrīdās *EBOPS*” kategorijas)**

|  |  |  |  |  |
| --- | --- | --- | --- | --- |
| ***EBOPS* līdzīgs kods** | **Apraksts** | ***NACE* 2. red. kods** | **Apraksts** | **%** |
| SA | Ražošanas pakalpojumi, apstrādājot citiem piederošus izejmateriālus | – | – |  |
| SB | Citur neiekļauti apkopes un remonta pakalpojumi | C33 | Iekārtu un ierīču remonts un uzstādīšana | 100 |
| S95 | Datoru, individuālās lietošanas priekšmetu un mājsaimniecības piederumu remonts | 50 |
| SC | Pārvadājumi | D | Elektroenerģija, gāze, ūdens tvaiks | 50 |
| H | Transports un uzglabāšana | 100 |
| SDB1SK21 | Veselības aprūpes pakalpojumi | Q | Veselība un sociālā aprūpe | 100 |
| SDB2SK22 | Izglītības pakalpojumi | P | Izglītība | 100 |
| SDASDB3 | Tūrisms un darījumu braucieni |  | Izmitināšana un ēdināšanas pakalpojumi | 100 |
| SE | Būvniecība | F | Būvniecība | 100 |
| SFSG | Apdrošināšanas un finanšu pakalpojumi | K | Finanšu un apdrošināšanas darbības | 100 |
| SF | Apdrošināšanas un pensiju pakalpojumi | K65 | Apdrošināšana, pārapdrošināšana un pensiju finansēšana, izņemot obligāto sociālo apdrošināšanu | 100 |
| K66 | Finanšu pakalpojumu un apdrošināšanas darbības papildinošas darbības | 50 |
| SG | Finanšu pakalpojumi | K64 | Finanšu pakalpojumi, izņemot apdrošināšanu un pensiju finansēšanu | 100 |
| K66 | Finanšu pakalpojumu un apdrošināšanas darbības papildinošas darbības | 50 |
| SH | Citur neiekļauta maksa par intelektuālā īpašuma izmantošanu | N77 | Iznomāšanas un ekspluatācijas līzinga pakalpojumi | 25 |
| SISK1 | Telekomunikāciju pakalpojumi, datorpakalpojumi, informācijas pakalpojumi un audiovizuālie pakalpojumi | J | Informācija un sakari | 100 |
| N77 | Iznomāšanas un ekspluatācijas līzinga pakalpojumi | 50 |
| S95 | Datoru, individuālās lietošanas priekšmetu un mājsaimniecības piederumu remonts | 50 |
| SI1 | Telekomunikāciju pakalpojumi | J61 | Telekomunikācija | 100 |
| SI2 | Datorpakalpojumi | J62 | Datorprogrammēšana | 100 |
| N77 | Iznomāšanas un ekspluatācijas līzinga pakalpojumi | 25 |
| S95 | Datoru, individuālās lietošanas priekšmetu un mājsaimniecības piederumu remonts | 50 |
| SI3 | Informācijas pakalpojumi | J58 | Izdevējdarbība | 100 |
| J63 | Informācijas pakalpojumi | 100 |
| SK1 | Audiovizuālie pakalpojumi un saistītie pakalpojumi | J59 | Kinofilmu, videofilmu un televīzijas programmu producēšana, skaņu ierakstīšana un mūzikas izdošana | 100 |
| J60 | Radio un televīzijas programmu izstrāde un apraide | 100 |
| N77 | Iznomāšanas un ekspluatācijas līzinga pakalpojumi | 25 |
| SJXSJ34 | Citi saimnieciskās darbības pakalpojumi (izņemot ar tirdzniecību saistītos pakalpojumus) | L | Darbības ar nekustamo īpašumu | 100 |
| M | Profesionālie, zinātniskie un tehniskie pakalpojumi | 100 |
| N77 | Iznomāšanas un ekspluatācijas līzinga pakalpojumi | 25 |
| N78–82 | Nodarbinātība, tūrisma aģentūra, apsardze | 100 |
| D | Elektroenerģija, gāze, ūdens tvaiks | 50 |
| E | Ūdens apgāde; notekūdeņu, atkritumu apsaimniekošana un sanācija | 100 |
| 33SK23 | Ar mantojumu saistīti un atpūtas pakalpojumi | R | Māksla, izklaide un atpūta | 100 |
| SK24 | Citi individuālie pakalpojumi | S94 | Organizāciju darbība | 100 |
| S96 | Citi individuālie pakalpojumi | 100 |
| SWSJ34 | Kopējie ar tirdzniecību saistītie pakalpojumi (izplatīšana) | G | Vairumtirdzniecība un mazumtirdzniecība; automobiļu un motociklu remonts | 100 |

*Avots: PTO TiSMOS*

**6.3. tabula. EBOPS 2010 un *NACE* 2. red. savstarpējā atbilstība**

|  |  |  |  |  |
| --- | --- | --- | --- | --- |
| ***EBOPS* kods** | **Apraksts** | ***NACE* 2. red. kods** | **Apraksts** | **%** |
| SA | Ražošanas pakalpojumi | – | – | – |
| SB | Apkope un remonts | C33 | Iekārtu un ierīču remonts un uzstādīšana | 100 |
| S95–96 | Datoru remonts un personisko un mājsaimniecības priekšmetu remonts, citas pakalpojumu darbības | 50 |
| SC | Pārvadājumi | D\* | Elektroenerģija, gāzes apgāde, siltumapgāde un gaisa kondicionēšana | 50 |
| H | Transports un uzglabāšana | 100 |
| SD | Ceļošana | – | – | – |
| SE | Būvniecība | F | Būvniecība | 100 |
| SF | Apdrošināšana un pensija | K65\* | Apdrošināšana, pārapdrošināšana un pensiju finansēšana, izņemot obligāto sociālo apdrošināšanu | 100 |
| K66\* | Finanšu pakalpojumu un apdrošināšanas palīgdarbības | 50 |
| SG | Finanšu | K64\*  K66\* | Finanšu pakalpojumi, izņemot apdrošināšanu un pensiju finansēšanu  Finanšu pakalpojumu un apdrošināšanas palīgdarbības | 100  50 |
| SH | Intelektuālais īpašums | N77 | Iznomāšanas un ekspluatācijas līzinga pakalpojumi | 25 |
| SI | Telekomunikāciju pakalpojumi, datorpakalpojumi un informācijas pakalpojumi | J58 | Izdevējdarbība | 100 |
| J61 | Telekomunikācija | 100 |
| J62 | Datorprogrammēšana, konsultēšana un ar to saistītas darbības | 100 |
| J63 | Informācijas pakalpojumi | 100 |
| N77 | Iznomāšanas un ekspluatācijas līzinga pakalpojumi | 25 |
| S95–96 | Datoru remonts un personisko un mājsaimniecības priekšmetu remonts, citas pakalpojumu darbības | 50 |
| *SI1* | *Telekomunikāciju pakalpojumi* | *J61* | *Telekomunikācija* | *100* |
| *SI2* | *Datorpakalpojumi* | *J62* | *Datorprogrammēšana, konsultēšana un ar to saistītas darbības* | 100 |
| *N77* | *Iznomāšanas un ekspluatācijas līzinga pakalpojumi* | 25 |
| *S95–96* | *Datoru remonts un personisko un mājsaimniecības priekšmetu remonts, citas pakalpojumu darbības* | 50 |
| *SI3* | *Informācijas pakalpojumi* | *J58* | *Izdevējdarbība* |  |
| *J63* | *Informācijas pakalpojumi* | 100 |
| SJ | Citi saimnieciskās darbības pakalpojumi | D\* | Elektroenerģija, gāzes apgāde, siltumapgāde un gaisa kondicionēšana | 50 |
| E | Ūdensapgāde; notekūdeņu, atkritumu apsaimniekošana un sanācija | 100 |
| L | Darbības ar nekustamo īpašumu | 100 |
| M | Profesionālie, zinātniskie un tehniskie pakalpojumi | 100 |
| N77 | Iznomāšanas un ekspluatācijas līzinga pakalpojumi | 25 |
| N78–82 | Nodarbinātība, tūrisma aģentūra, apsardze | 100 |
| SK | Individuālie, kultūras un atpūtas pakalpojumi | I | Izmitināšana un ēdināšanas pakalpojumi | 100 |
| J59 | Kinofilmu, videofilmu un televīzijas programmu producēšana, skaņu ierakstīšana un mūzikas izdošana | 100 |
| J60 | Radio un televīzijas programmu izstrāde un apraide | 100 |
| N77 | Iznomāšanas un ekspluatācijas līzinga pakalpojumi | 25 |
| P | Izglītība | 100 |
| Q | Veselība un sociālā aprūpe | 100 |
| R | Māksla, izklaide un atpūta | 100 |
| S94 | Organizāciju darbība | 100 |
| *SK1* | *Audiovizuālie pakalpojumi un saistītie pakalpojumi* | *J59* | *Kinofilmu, videofilmu un televīzijas programmu producēšana, skaņu ierakstīšana un mūzikas izdošana* | *100* |
| *J60* | *Radio un televīzijas programmu izstrāde un apraide* | *100* |
| *N77* | *Iznomāšanas un ekspluatācijas līzinga pakalpojumi* | *25* |
| *SK2* | *Citi individuālie, kultūras un atpūtas pakalpojumi* | *I* | *Izmitināšana un ēdināšanas pakalpojumi* | *100* |
| *P* | *Izglītība* | *100* |
| *Q* | *Veselība un sociālā aprūpe* | *100* |
| *R* | *Māksla, izklaide un atpūta* | *100* |
| *S94* | *Organizāciju darbība* | *100* |
| Izplatīšanas pakalpojumi | | G\* | Vairumtirdzniecība un mazumtirdzniecība; automobiļu un motociklu remonts | 100 |

PIEZĪME. Jāizmanto apgrozījuma vērtība, izņemot ar zvaigznīti atzīmētās darbības, attiecībā uz kurām jāizmanto produkcijas vērtība. Avots: *Eurostat*, *OECD* un PTO

**6.4. *Eurostat*-PTO modeļa ierobežojumi un jomas, kurās turpmāk veicams darbs**

Šajā nodaļā aplūkotais *Eurostat*-PTO modelis valstu datu apkopotājiem jāizmanto sākotnēji, lai novērtētu pakalpojumu tirdzniecību iedalījumā pēc sniegšanas veida. Tas balstīts uz jau izveidoto statistiku, paredz tikai dažas korekcijas un ir sasaistīts ar MSITS 2010 iekļauto vienkāršoto datu iedales tabulu V.2. Modelis ļauj viegli novērtēt *MoS* datus par minimālām izmaksām, vienlaicīgi nodrošinot datu salīdzināmību starp valstīm.

Tomēr, neraugoties uz tā priekšrocībām, jo īpaši datu salīdzināmību starp valstīm, šim kopīgi izstrādātajam modelim ir daži trūkumi. Kā norādīts iepriekš šajā nodaļā, daži no tiem ir cieši saistīti ar to, kā statistiku apkopo starptautiskajos standartos. Piemēram, saskaņā ar *GATS* izplatīšanas pakalpojumi ir daļa no *MoS,* bet ne daļa no *EBOPS*, līdz ar to vairumtirgotāju un mazumtirgotāju peļņas norma attiecībā uz preču pārrobežu tirdzniecību jānovērtē, ņemot vērā preču vērtības. Daži tādi *EBOPS* sektori kā ceļošana un būvniecība iekļauj to preču vērtību, ko nerezidenti iegādājušies laikā, kad viņi uzturējušies ārvalstīs, vai ko iegūst no valsts, kurā īsteno būvniecības projektu. Dažkārt nav viena konkrēta veida, kā vienkārši novērtēt preču daļu.

Novērtējot 3. veidā sniegtos pakalpojumus, modelis balstās uz ārvalstu kontrolētu saistītu uzņēmumu apgrozījumu/izlaidi iedalījumā pēc saimniecības nozares, nevis produkta (preces attiecībā pret pakalpojumiem), jo šo uzņēmējdarbības statistiku (*FATS*) apkopo iedalījumā pēc saimnieciskās nozares (nevis produkta). No vienas puses, pakalpojumu tirdzniecību apkopo atbilstoši *EBOPS*, taču ne vienmēr ir viegli sasaistīt šīs abas klasifikācijas. Šis ierobežojums raksturīgs statistikai un neizbēgami arī ietekmē kopīgi izstrādāto modeli. Jāizstrādā labākas abu šo klasifikāciju kartēšanas tabulas, un to šajā ziņā var panākt, izmantojot *STEC* datus.

Rodas arī citas problēmas saistībā ar *FATS* izmantošanu 3. veida novērtēšanai; daudzos gadījumos ir grūti nošķirt preču pārdošanu no pakalpojumu pārdošanas. Šī problēma ir saistīta ar pārdošanas apjoma nošķiršanu no uzņēmuma sekundārajām darbībām.

BPM6 2020. gada redakcijā valstu datu apkopotāji aicināti identificēt pakalpojumus nošķirti no 2025. gadā publicējamās *BPM7* jaunajiem posteņiem, kas balstīti uz darījuma veicēju (jāatzīmē, ka šīs rokasgrāmatas sagatavošanas brīdī *BPM* aktualizējums vēl nebija pabeigts). Šī joma, kurā turpmāk veicams darbs, tieši ietekmēs *Eurostat*-PTO modeli ilgtermiņā.

Iespējams, ka būtiskākais kopīgi izstrādātā modeļa trūkums ir fiksēta modāla procentuālā apmēra iedalīšana laika gaitā. No vienas puses, tas atvieglo apkopotāju darbu. No otras puses, netiek ņemtas vērā izmaiņas uzņēmējdarbības modelī, kas izriet no tehnoloģiskā progresa un digitalizācijas, vai tirdzniecības politikā vai arī nesenie ar veselību saistītie ceļošanas ierobežojumi. Tomēr šis jautājums tiks aplūkots, tiklīdz vairums datu apkopotāju būs pielāgojuši procentuālo sadalījumu pierādījumos balstītajiem datiem, ņemot vērā ziņojošās valsts īpatnības. Vēl viens būtisks aspekts (saistīts ar MSITS 2010 vienkāršotās pieejas izmantošanu) ir tāds, ka modelis pašlaik attiecina *EBOPS* posteni uz ne vairāk kā diviem pakalpojumu sniegšanas veidiem (lai gan dažos gadījumos postenis attiecināts uz trīs pakalpojumu sniegšanas veidiem).

Piemēram, *apkopes un remonta pakalpojumus*, ko var sniegt vienīgi 2. veidā atbilstoši MSITS 2010, tagad iespējams sniegt, izmantojot attālināmi vadāmas ierīces[[133]](#footnote-134), līdz ar to 1. veidā. Līdzīgi – būvniecību attiecina vienīgi uz 3. un 4. veidu. Tomēr būvniecības sektorā aizvien vairāk izmanto modernās tehnoloģijas, piemēram, bezpilota lidaparātus ēku būvniecības projektu uzraudzībai no gaisa un būvniecību, ražotnēs izmantojot automatizēto 3D drukāšanu, līdz ar to pakalpojumus sniedzot 1. veidā.

Pēc Covid-19 pandēmijas, kas paredzēja ierobežojumus starptautiskiem ceļojumiem, palielinājās tiešsaistē apgūstamo kursu piedāvājums. Piemēram, tālmācība var kļūt par lētāku alternatīvu tiem studējošajiem visā pasaulē, kuri nevar doties uz ārvalstīm, lai iegūtu augstāko izglītību. Līdz ar to paredzams, ka 1. veidā sniegto izglītības pakalpojumu relatīvā proporcija palielināsies. Kā vēl vienu piemēru var minēt nopietno ietekmi uz pakalpojumu sniegšanu 4. veidā, kad pakalpojuma sniedzējam fiziski jādodas uz pakalpojuma patērētāja valsti, kas daļēji vai pilnībā aizstāts ar virtuālām sapulcēm/tīmekļsemināriem/konferencēm, ko tāpat nodrošina 1. veidā.

Tie ir tikai daži neseno notikumu piemēri, kas ietekmējuši pakalpojumu sniegšanas veidu, tādējādi liecinot par to, ka nākamo gadu laikā jāizvērtē “kādreizējie” apstākļi, kas aplūkoti datu iedales tabulā, kā norādīts 6.2. tabulā. Katras valsts datu apkopotājiem nākotnē jāapsver tas, kā uz pakalpojumu sniegšanas veidiem attiecinātās proporcijas laika gaitā mainās.

Visi iepriekš minētie aspekti tiks sīkāk aplūkoti šīs Apkopotāja rokasgrāmatas otrajā izdevumā.

**6.5. Norādījumu kopsavilkums**

Šajā iedaļā sniegts pārskats par to, kā konsolidēto modeli izmantot praksē.

* Korekcijas. Lai izpildītu MSITS 2010 noteiktās prasības, *BOP* un *FATS* dati jāprecizē, piemēram, atskaitot preces no 2010. gada izvērstās maksājumu bilances pakalpojumu klasifikācijas (*EBOPS*) posteņiem “Apkope un remonts” (ja iespējams), “Ceļošana”, “Būvniecība” un “Valdības preces un pakalpojumi”. No *FATS* datiem jāizslēdz preču apgrozījums, kā arī tiem klientiem pārdoto produktu apgrozījums, kuri ir nerezidenti (vairāk informācijas skat. 9. nodaļā).
* Attiecināšana uz *EBOPS* posteņiem. Ja nav pieejami apsekojumu dati vai citi pierādījumi, valstu datu apkopotāji kā sākuma punktu var izmantot *EBOPS* posteņus un apakšposteņus, lai novērtētu 1., 2. un 4. veidu, izmantojot proporcijas, ko paredz konsolidētais *Eurostat*-PTO modelis, kas apvieno *Eurostat* un *TiSMoS* modeli (skat. 6.2. tabulu).
* Konsolidētais modelis paredz izmantojamās proporcijas. Ņemot vērā datu pieejamību un citus praktiskus apsvērumus, apkopotājs var izvēlēties izmantot daudz vispārīgāku vai detalizētāku risinājumu.
* Attiecībā uz jebkuru ierosināto proporciju valstu datu apkopotāji var izmantot papildu avotus, lai precizētu iedalījuma proporcijas un tādējādi atspoguļotu ekonomisko situāciju precīzāk, kā norādīts 7. un 8. nodaļā.
* 3. veids un *FATS* dati. Sākotnēji izmantojot *FATS* apgrozījumu un produkcijas vērtību, datu apkopotāji var novērtēt 3. veidu un izmantot kartēšanas pieeju, lai:
* raksturotu 3. veidu iedalījumā pēc *EBOPS* posteņiem (kā EUS regula to paredz ES un EBTA valstīm) vai
* raksturotu pakalpojumu sniegšanas veidus atbilstoši *ISIC/EBOPS* hibrīda klasifikācijai iedalījumā pēc produkta, jo *GATS* saistības nosaka iedalījumā pēc produkta veida (skat. 6.3. nodaļu).
* Izplatīšanas pakalpojumi (ko novērtē, balstoties uz preču tirdzniecības statistiku) jāattiecina uz 1. veidu (skat. arī 10. nodaļu).

Šajā nodaļā raksturots standarta modelis *MoS* novērtēšanai, izmantojot vienkāršoto pieeju. Vairāk informācijas par katru pakalpojumu sniegšanas veidu sniegts 7.–9. nodaļā.

|  |  |
| --- | --- |
| **7** | **B DAĻA. Ieteicamā metodoloģija un novērtēšanas modeļi**  **1. un 4. veida novērtēšana** |

|  |
| --- |
| **Vairāku veidu pakalpojumus var sniegt lielākoties 1. un/vai 4. veidā. Šajā nodaļā raksturotas ieteicamās pieejas maksājumu bilances pakalpojumu darījumu attiecināšanai uz šiem diviem pakalpojumu sniegšanas veidiem.**  **Standarta iedalījuma proporcijas katram *EBOPS* postenim paredz *Eurostat*-PTO modelis (skat. 6. nodaļu). Šīs proporcijas var izmantot, ja nav pieejama papildu informācija.**  **Šī nodaļa ir vērsta uz iespējamajām ieteicamajām novērtēšanas metodēm, un tajā sniegti ieteikumi par to, kā vākt attiecīgos datus, izmantojot jau izstrādātos datu vākšanas mehānismus. Metodes ir balstītas uz vairāku valstu pieredzi un izstrādātajām pieejām.** |

**7.1. Ievads**

Šī nodaļa ir vērsta uz 1. un/vai 4. veidā sniegtajiem pakalpojumiem. Saskaņā ar *GATS*:

* pakalpojumu sniegšana 1. veidā (pārrobežu darījumi) notiek, kad pakalpojumu sniedz “no vienas [PTO] dalībvalsts teritorijas uz jebkuras citas dalībvalsts teritoriju”[[134]](#footnote-135), un
* pakalpojumu sniegšana 4. veidā (fizisku personu klātbūtne) notiek, kad kāds indivīds īslaicīgi atrodas tādas valsts teritorijā, kas nav viņa valsts, lai sniegtu pakalpojumu.

Dažus pakalpojumus[[135]](#footnote-136) (piemēram, juridiskos pakalpojumus, veselības aprūpes pakalpojumus, arhitektūras pakalpojumus un izglītības pakalpojumus) var sniegt 1. vai 4. veidā vai arī abos veidos. Tas nozīmē, ka datu apkopotājiem jāidentificē 1. un 4. veids attiecībā uz darījumiem vai jānovērtē un jāattiecina attiecīgās proporcijas uz abiem pakalpojumu sniegšanas veidiem. Precīza identificēšana vai attiecināšana iespējama vienīgi tad, ja veic apsekojumus vai intervijas ar uzņēmumiem vai balstās uz ekspertu zināšanām. Tā kā praksē tas ne vienmēr ir tik vienkārši, atbilstoši pragmatiskajai pieejai tad, kad nav pieejama precīzāka informācija, darījumi jāattiecina uz dominējošo pakalpojumu sniegšanas veidu (vai veidiem) un katram *EBOPS* postenim jāizmanto standarta iedalījuma proporcijas, kā to paredz 6. nodaļā raksturotais konsolidētais modelis.

Šajā nodaļā raksturotas ieteicamās novērtēšanas metodes, aplūkoti būtiskākie datu avoti un ierosinātas dažas idejas par to, kā vākt datus, izmantojot jau izstrādātās datu vākšanas sistēmas. Metodes ir balstītas uz vairāku valstu pieredzi un izstrādātajām pieejām.

Šajā nodaļā arī raksturota saikne starp 1. veidu un digitālo tirdzniecību (digitāli sniegtajiem pakalpojumiem).

**7.2. 1. un 4. veida iedalījuma novērtēšana**

Vairākus *EBOPS* posteņus var attiecināt gan uz 1. veidu, gan uz 4. veidu, kā to paredz standarta *Eurostat*-PTO modelis (skat. 6. nodaļu). Ja nav pieejama datu vākšanas sistēma, šis modelis sniedz ieteikumus par iedalījuma proporciju izmantošanu, tādējādi ļaujot apkopotājiem pārdomātāk attiecināt darījumus uz pakalpojumu sniegšanas veidiem. Iedalījuma proporcijas ir balstītas uz MSITS 2010 vienkāršoto pieeju, eksperta atzinumu un dažiem pierādījumiem, kas balstīti uz pētījumiem un vairāku pasaules valstu pieredzi.

Turpmāk minētos posteņus un to apakšposteņus var attiecināt gan uz 1. veidu, gan uz 4. veidu:

* Telekomunikāciju pakalpojumi, datorpakalpojumi un informācijas pakalpojumi (SI);
* Citi saimnieciskās darbības pakalpojumi (SJ);
* Individuālie, kultūras un atpūtas pakalpojumi (SK);
* Citur neiekļautas valdības preces un pakalpojumi, kredīts (SL).

Piemēram, saskaņā ar *Eurostat*-PTO modeli 75 % no datorpakalpojumiem (SI2) attiecina uz 1. veidu, bet 25 % – uz 4. veidu, jo datorpakalpojumus aizvien vairāk sniedz attālināti 1. veidā (skat. 6.2. tabulu). 25 % attiecina uz 4. veidu, lai uzrādītu gadījumus, kad pakalpojuma sniedzējam jādodas uz ārvalstīm, lai sniegtu pakalpojumu (piemēram, nodrošinot personalizētu programmatūru).

Datu apkopotāji var izvēlēties precizēt standarta iedalījuma proporcijas, lai labāk atspoguļotu valsts ekonomisko situāciju. Piemēram, datu apkopotāji var balstīties uz uzņēmumu apsekojumiem, lai iegūtu iedalījuma proporcijas starp 1. un 4. veidu. 7.3. iedaļā kā piemērs aplūkota ASV pieeja, izmantojot apsekojumu, lai precizētu 1. veida/4. veida iedalījumu. Līdzīgi piemēri, balstoties uz apsekojumiem, ir sīki raksturoti 13. nodaļā.

Papildus apsekojumiem iedalījuma precizēšanai var izmantot citas praktiskas metodes, piemēram, eksperta atzinumu vai digitāli sniegto pakalpojumu tirdzniecības aplēses. Šajā nodaļā aplūkotas dažas praktiskas metodes, ko var izmantot, lai sīkāk izpētītu pakalpojumu attiecināšanu uz 1. un 4. veidu.

**7.2.1. Digitāli īstenota tirdzniecība un 1. veids**

1. veids pēc būtības ietver visus “digitāli sniegtus pakalpojumus” (ko sniedz ar datortīklu, t. i., tīmekļa/interneta, mobilo ierīču, ārtīkla un elektroniskās datu apmaiņas palīdzību). Tomēr 1. veids attiecas arī uz visiem attālināti sniegtiem pakalpojumiem (ko sniedz ar tālruņa un faksa, kā arī manuāli drukāta e-pasta starpniecību). Digitāli īstenotas tirdzniecības definīcija[[136]](#footnote-137) uz pēdējiem minētajiem pakalpojumiem neattiecas, jo to sniegšanas laikā izmanto nevis “īpašam mērķim paredzētus datortīklus”, bet gan vispārējus tīklus un sistēmas.

Tas, kā pakalpojumus pasūta, neietekmē to, kā nosaka to sniegšanas veidu. Citiem vārdiem (kā noprotams no paša jēdziena), pakalpojuma veida noteikšanai būtisks ir tikai veids, kā pakalpojumu sniedz.

Tādēļ uz “digitāli sniegtu pakalpojumu tirdzniecību” var balstīties, lai novērtētu 1. veidu (lai gan abi jēdzieni nenozīmē tieši vienu un to pašu).

|  |
| --- |
| **7.1. ierāmējums. Digitālās tirdzniecības definīcija**  *OECD*-PTO-SVF Digitālās tirdzniecības novērtēšanas rokasgrāmatā[[137]](#footnote-138) digitālā tirdzniecība definēta kā *visa veida tirdzniecība, ko digitāli pasūta un/vai digitāli sniedz*.  Rokasgrāmatā arī definēta **digitāli pasūtīta tirdzniecība** (kas līdzvērtīga *OECD* izstrādātajai e-komercijas definīcijai) šādi:  *Preču vai pakalpojumu pārdošana vai pirkšana, kas tiek veikta datortīklā, izmantojot konkrēti pasūtījumu izvietošanai un saņemšanai izstrādātas metodes.*  Savukārt **digitāli īstenota tirdzniecība** definēta šādi:  *Starptautiski darījumi, ko noslēdz attālināti elektroniskā formātā, izmantojot īpaši šim mērķim paredzētus datortīklus.*  Gan attiecībā uz **digitāli pasūtītu, gan digitāli īstenotu tirdzniecību** darījumi saistīti ar pakalpojumu pasūtīšanu/sniegšanu ar datortīklu starpniecību (izmantojot tīmekli/internetu, tostarp mobilās ierīces, ārtīklu vai elektronisko datu apmaiņu), taču tie neietver pakalpojumus, ko nesniedz vai nepasūta ar datortīklu, tostarp tālruņa un faksa, kā arī manuāli drukāta e-pasta starpniecību.  *Avots:* Digitālās tirdzniecības novērtēšanas rokasgrāmata (1. versija, *OECD*, PTO un SVF). |

**7.2.2. Informācija par informācijas un komunikāciju tehnoloģiju (IKT) nodrošinātiem pakalpojumiem**

IKT nodrošināti pakalpojumi katrā *EBOPS* postenī var liecināt par to, kādos veidos tos sniedz (piemēram, IKT nodrošinātos pakalpojumus sniedz lielākoties 1. veidā).

Lai gan visus “digitāli sniegtus pakalpojumus” sniedz 1. veidā, pēc būtības ne visi IKT nodrošinātie pakalpojumi attiecināmi uz 1. veidu. Piemēram, IKT pakalpojumu sniedzēji var doties uz ārvalstīm, lai saviem klientiem sniegtu datorpakalpojumus, un šādā gadījumā uzskata, ka pakalpojumus sniedz 4. veidā.

Tehniskajās piezīmēs *UNCTAD Technical Notes on ICT for Development N˚3* [*UNCTAD* Tehniskās piezīmes par IKT attīstības mērķu sasniegšanai Nr. 3][[138]](#footnote-139) apspriests jautājums par to, kā identificēt pakalpojumus, ko var sniegt attālināti ar IKT tīklu starpniecību (piemēram, IKT potenciāli nodrošinātus pakalpojumus). IKT potenciāli nodrošinātie pakalpojumi definēti kā pakalpojumi, ko var sniegt attālināti. Tie ietver: IKT pakalpojumus, pārdošanas un mārketinga, vadības, administrācijas, saistītos un atbalsta pakalpojumus, inženiertehniskos, pētniecības un izstrādes, izglītības un citus pakalpojumus, ko var sniegt attālināti.

Pakalpojumi, ko nevar sniegt attālināti ar IKT tīklu starpniecību, ietver tos pakalpojumus, kas saistīti ar objektu vai personu fizisku pārvietošanu, piemēram, transporta pakalpojumus vai tos pakalpojumus, kuru sniegšanai nepieciešama saziņa klātienē, piemēram, individuālos pakalpojumus. Tas tā ir pat tad, ja šo pakalpojumu sniegšanā IKT izmanto mērķiem, kas nav attālināta pakalpojumu sniegšana (piemēram, lai kontrolētu loģistiku, pārvietojot objektus, vai kontrolētu tikšanās reizes individuālo pakalpojumu sniegšanai).

Pētījums liecina, ka pakalpojumi, ko iespējams sniegt attālināti ar IKT tīklu starpniecību, ir nevienmērīgi attiecināti uz EBOPS 2010 galvenajām kategorijām. *EBOPS* posteņa “Citur neiekļauti citi saimnieciskās darbības pakalpojumi” gadījumā tikai 46 % no pakalpojumiem, kas šajā kategorijā klasificēti pēc *CPC* 2.1. versijas produktu kodiem, iespējams sniegt attālināti (skat. 7.2. ierāmējumu).

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **7.2. ierāmējums. IKT nodrošināti pakalpojumi**  ***UNCTAD* Tehniskās piezīmes par IKT attīstības mērķu sasniegšanai Nr. 3**  1. attēlā redzami pakalpojumi ar *CPC* 2.1. versijas kodiem, kas identificēti kā IKT potenciāli nodrošināti pakalpojumi iedalījumā pēc galvenā EBOPS 2010 pakalpojumu komponenta.     |  |  | | --- | --- | | **Angļu val.** | **Latviešu val.** | | Figure 1. Distribution of potentially ICT-enabled services by EBOPS 2010 major components, EBOPS 2010-CPV Ver.2.1 correspondences | 1. attēls. IKT potenciāli nodrošināto pakalpojumu iedalījums EBOPS 2010 galvenajās kategorijās, balstoties uz EBOPS 2010 un *CPC* 2.1. versijas savstarpējo atbilstību | | 10. Other business services | 10. Citi saimnieciskās darbības pakalpojumi | | 9. Telecommunications, computer and information services | 9. Telekomunikāciju pakalpojumi, datorpakalpojumi un informācijas pakalpojumi | | 11. Personal, cultural and recreational services | 11. Individuālie, kultūras un atpūtas pakalpojumi | | 6. Insurance and pension services | 6. Apdrošināšanas un pensiju pakalpojumi | | 7. Financial services | 7. Finanšu pakalpojumi | | 8. Charges for the use of intellectual property n.i.e. | 8. Citur neiekļauta maksa par intelektuālā īpašuma izmantošanu | | 3. Transport | 3. Pārvadājumi | | 12. Government goods and services n.i.e. | 12. Citur neiekļautas valdības preces un pakalpojumi | | 2. Maintenance and repair services n.i.e. | 2. Citur neiekļauti apkopes un remonta pakalpojumi | | 5. Construction | 5. Būvniecība | | 1. Manufacturing services on physical inputs owned by others | 1. Ražošanas pakalpojumi, apstrādājot citiem piederošus izejmateriālus | | Potentially ICT-enabled  Not ICT-enabled | Potenciāli nodrošina IKT  Nenodrošina IKT | | **Number of CPV Ver.2.1 codes based on the EBOPS 2010-CPV.2 most detailed correspondence** | ***CPC* 2.1. versijas kodu skaits, balstoties uz precīzāko EBOPS 2010 un *CPC* savstarpējo atbilstību** |   *Avots: (United Nations, 2012) and UN Statistical Division, ‘Correspondence between the EBOPS 2010 and the Central Product Classification (CPC, version 2) - Detailed version’ and correspondence between CPC Ver.2 and CPC Ver.2.1 http://unstats.un.org/unsd/tradeserv/tfsits/msits2010/ebops2cpc\_detailed.htm#ebops4*  Lai vāktu datus, kas ļauj novērtēt IKT nodrošināto pakalpojumu tirdzniecību, iespējams apsvērt un elastīgi pielietot divas metodes.  i) Iespējams noteikt 1. veidā (pārrobežu darījumi) sniegto pakalpojumu vērtību, izmantojot MSITS 2010 izklāstīto apsekojumu metodiku attiecībā uz IKT potenciāli nodrošinātajiem pakalpojumiem.[[139]](#footnote-140) Izmantojot šo pieeju, informāciju apkopojošajai iestādei (centrālajai bankai un/vai statistikas iestādei) datu vākšanas un apkopošanas laikā jāidentificē pakalpojumu sniegšanas veidi. Ja izmanto vienīgi administratīvos reģistrus (piemēram, Starptautisko darījumu ziņošanas sistēmu (*ITRS*)), jāpārbauda, vai tajos nav norāžu par izmantotajiem pakalpojumu sniegšanas veidiem. Ja izmanto uzņēmējdarbības apsekojumus, tajos iespējams iekļaut konkrētus jautājumus, lai identificētu pakalpojumu sniegšanas veidus un līdz ar to informācijas tehnoloģiju nodrošinātus pakalpojumus (*ITES*). Kopumā, lai noskaidrotu IKT nodrošināto pakalpojumu daļu katrā pakalpojumu kategorijā, valstis var vākt datus par 1., 2. un 4. veidā sniegto pakalpojumu tirdzniecību. Dati, ko norāda saskaņā ar 1. veidu (pēc formulējuma “pakalpojums, ko sniedz dalībvalsts teritorijā no kādas citas dalībvalsts teritorijas”), atbilst IKT nodrošināto pakalpojumu tirdzniecībai attiecībā uz iepriekš tekstā identificēto pakalpojumu veidiem.  ii) Iespējams izmantot uzņēmējdarbības apsekojumu, lai novērtētu IKT nodrošinātus pakalpojumus, iekļaujot uzņēmējdarbības apsekojumā jautājumu “Norādiet ar [x valsti] attālināti noslēgto pakalpojumu darījumu procentuālo apmēru” (skat. kā piemēru 5. tabulu).    Avots: *UNCTAD* Tehniskās piezīmes par IKT attīstības mērķu sasniegšanai Nr. 3   |  |  | | --- | --- | | **Angļu val.** | **Latviešu val.** | | Table 5. Model questions for business survey measuring at ICT-enabled services | 5. tabula. Parauga jautājumi uzņēmējdarbības apsekojumam, lai novērtētu IKT nodrošinātos pakalpojumus | | Type of Service (based on the alternative grouping for potentially ICT-enabled services) | Pakalpojuma veids (balstoties uz IKT potenciāli nodrošināto pakalpojumu alternatīvo iedalījumu) | | % of sales to [country X] delivered remotely | % no [x valstij] pārdotajiem pakalpojumiem, kas sniegti attālināti | | % of purchases from [country X] received over internet or phone, | % no [x valsts] iegādātajiem pakalpojumiem, kas sniegti ar interneta vai tālruņa starpniecību | | 1.1 ICT services – Telecommunications | 1.1. IKT pakalpojumi – telekomunikācijas | | 1.2 ICR services – Computer services | 1.2. IKT pakalpojumi – datorpakalpojumi | | 1.3 Sales and marketing services, not including trade and leasing services | 1.3. Pārdošanas un mārketinga pakalpojumi, izņemot tirdzniecības un līzinga pakalpojumus | | 1.4 Information services | 1.4. Informācijas pakalpojumi | | 1.5 Insurance and financial services | 1.5. Apdrošināšanas un finanšu pakalpojumi | | 1.6 Management, administration, and back office services | 1.6. Vadības, administrācijas un saistītie un atbalsta pakalpojumi | | 1.7 Licensing services | 1.7. Licencēšanas pakalpojumi | | 1.8 Engineering, related technical services and R&D | 1.8. Inženiertehniskie pakalpojumi, ar tiem saistītie pakalpojumi, pētniecība un izstrāde | | 1.9 Education and training services | 1.9. Izglītības un mācību pakalpojumi | |

**7.2.3. Iedalījuma proporciju koriģēšana atbilstoši partnervalsts atrašanās vietai/teritorijai**

Izmantojot *Eurostat*-PTO modeli, proporciju iedalījums ir laikā nemainīgs un nav atkarīgs no partnervalsts (izņemot būvniecības kategoriju). Tomēr pakalpojumu tirdzniecība starp dažādām partnervalstīm notiek atšķirīgi. Piemēram, 4. veidā sniegto pakalpojumu tirdzniecība vairāk notiek ar kaimiņvalstīm (vai tuvām partnervalstīm) un jo īpaši ar valstīm, kuras noslēgušas tirdzniecības līgumus vai pievienojušās ekonomikas savienībām. Tādēļ ES dalībvalstis var izvēlēties attiecināt ES iekšējos un ārējos pakalpojumus uz 4. veidu dažādos veidos. Datu apkopotāji var šo pieņēmumu pārbaudīt, piemēram, aptaujājot izvēlētos lielākos pakalpojumu eksportētājus/importētājus. ES dalībvalstīs kopumā var pieņemt, ka 4. veidā sniegto pakalpojumu apjoms ir mazāks attiecībā uz ES ārējo tirdzniecību nekā uz ES iekšējo tirdzniecību.

**7.2.4. Modeļa koriģēšana, ņemot vērā ar Covid-19 pandēmiju saistītos ierobežojumus**

Kā norādīts 6. nodaļā, pieņēmumi par *Eurostat*-PTO modeli ir balstīti uz pēdējos gados iegūto informāciju. Covid-19 pandēmijas kontekstā šie pieņēmumi var izrādīties nepatiesi, ņemot vērā noteiktos ierobežojošos pasākumus, piemēram, sanitāros un ceļošanas ierobežojumus. Ceļošanas ierobežojumi vairumā valstu bija noteikti laikā no 2020. līdz 2021. gadam. Tā kā līdz ar to personu pārvietošanās ievērojami samazinājās, ir pamatoti prognozēt strauju darījumu braucienu (4. veids) un tūrisma kritumu (t. i., 2. veids, ko atspoguļo *EBOPS* postenis “Ceļošana”).

Jāveic papildu pasākumi, lai izprastu Covid-19 pandēmijas ietekmi uz to, kā notiek pakalpojumu tirdzniecība. Var izstrādāt praktisku metodi, aplūkojot posteņa “Ceļošana” (jo īpaši darījumu braucienu) vērtību samazinājumu no laika pirms Covid-19 pandēmijas līdz 2020. gadam (un/vai 2021. gadam). Piemēram, ES ceļojumu eksports (kredīts) no ārpus ES esošajām valstīm[[140]](#footnote-141) samazinājās par 66 %, no vidēji 156 miljardiem *euro* līdz 52 miljardiem *euro* 2020. gadā. Šis samazinājums (vai tā daļa) jāatspoguļo to pakalpojumu samazinājumā, kas 2020. gadā sniegti 4. veidā (jo 4. veids attiecas uz darījumu braucieniem). Līdz ar to uz 4. veidu attiecināmās proporcijas var koriģēt par vienu trešdaļu. Piemēram, posteņa “Datorpakalpojumi” sākotnējā attiecinājuma proporcija (75–25) uz 1. un 4. veidu attiecīgi būtu 91,75–8,25 (attiecīgo proporciju aprēķinot kā 8,25 = (1–1/6) \*25). Tādēļ šajā piemērā 91,75 % no posteņa “Datorpakalpojumi” tiktu attiecināti uz 1. veidu, savukārt 8,25 % – uz 4. veidu, lai uzrādītu ceļošanas apjoma samazinājumu pandēmijas ierobežojumu ietekmē.

**7.3. Valstu piemēri un pieredze**

**7.3.1. Austrijas pieredze saistībā ar 1. un 4. veida novērtēšanu**

Apkopojot datus par 1. un 4. veidu[[141]](#footnote-142), jābalstās uz MSITS V nodaļas 5.50. punktu (1. un 4. veids). Ja apkopo detalizētu maksājumu bilances pakalpojumu statistiku (proti, atbilstoši EBOPS 2010), var būt vienkāršāk attiecināt dažus darījumus gadījumos, kad 1. veidu uzskata par dominējošo pakalpojumu sniegšanas veidu, pirms turpmāk koncentrēties uz pārējiem darījumiem.

Apkopojot datus par 1. veidā sniegto pakalpojumu eksportu, jāievēro MSITS 2010 sniegtie ieteikumi par “dominējošo pakalpojumu sniegšanas veidu”. Tiem pakalpojumiem, attiecībā uz kuriem dominējošais pakalpojumu sniegšanas veids var būt 1. vai 4. veids (vai 2. veids) un kuri atšķiras no IKT nodrošinātajiem pakalpojumiem atbilstoši *UNCTAD* definīcijai, atsevišķu uzņēmumu uzrādītajiem apjomiem jābūt sasaistītiem ar reģistra datiem, lai identificētu nozari pēc *NACE* koda. Pēc tam šos apjomus var iedalīt pēc *NACE* un *EBOPS* kategorijām. Par dominējošo pakalpojumu sniegšanas veidu jāziņo vienīgi tām nozarēm, kas nav uz padziļinātām zināšanām balstītas nozares vai nozares, kas klasificētas kā augsta vai vidēja līmeņa tehnoloģijas. Šīs pieejas detalizēts raksturojums un precīzu kodu saraksts, kas nosaka, kuras nozares klasificējamas kā uz padziļinātām zināšanām balstītas nozares, ir sniegts 13. nodaļā.

**7.3.2. ASV pieredze 1. un 4. modeļa novērtēšanā, kā arī digitāli sniegto pakalpojumu tirdzniecībā**

ASV Ekonomiskās analīzes birojs (*BEA*) sāka vākt informāciju par pakalpojumu sniegšanas veidiem 2017. gada Standarta apsekojumā par izvēlētu pakalpojumu un intelektuālā īpašuma darījumiem ar ārvalstniekiem (BE-120).[[142]](#footnote-143) Apsekojumā respondenti tika lūgti norādīt 1. veidā sniegto pakalpojumu proporciju attiecībā uz 13 pakalpojumu kategorijām attiecībā uz posteņiem “Citi saimnieciskās darbības pakalpojumi” un “Individuālie, kultūras un atpūtas pakalpojumi”. Atlikusī daļa no 1. veidā sniegto pakalpojumu procentuālā apjoma attiecībā uz pakalpojumu kategorijām, kuras ietver apsekojuma jautājumus par pakalpojumu sniegšanas veidiem, attiecināta uz 4. veidu, izņemot juridiskos pakalpojumus, attiecībā uz kuriem atlikusī daļa vienlīdzīgi sadalīta starp 2. un 4. veidu. Attiecībā uz pakalpojumu kategorijām, ko jautājumi par pakalpojumu sniegšanas veidiem neietver, izmanto precizēto vienkāršoto pieeju, kā tas ierosināts MSITS 2010, lai iedalītu pirkumus un pārdevumus pēc pakalpojumu sniegšanas veidiem.

*BEA* plāno izmantot informāciju, kas izriet no jautājumiem par pakalpojumu sniegšanas veidiem, lai precizētu digitāli sniegto pakalpojumu tirdzniecības novērtējumu. *BEA* pašlaik publicē statistiku par IKT potenciāli nodrošinātajiem pakalpojumiem, kas ietver pakalpojumus, ko *var* lielākoties sniegt attālināti ar IKT tīklu starpniecību (digitāli), neidentificējot pakalpojumus, ko *sniedz* ar IKT tīklu starpniecību. Lai gan šie jēdzieni nenozīmē vienu un to pašu, 1. veida un digitālās pakalpojumu sniegšanas jēdzieni ir diezgan līdzīgi. Informācija, ko *BEA* vāc par 1. veidā sniegto pakalpojumu procentuālo apmēru, tam ļauj precizēt digitāli sniegto pakalpojumu novērtējumus, un to var izmantot kā augstāko pamatoto vērtību attiecībā uz tiem pārrobežu pakalpojumiem, ko faktiski sniedz digitāli.

**7.4. Norādījumu un ieteikumu kopsavilkums**

Šajā iedaļā apkopoti galvenie ieteikumi, kas ļauj novērtēt 1. un 4. veidā noslēgtos darījumus.

* Kā paredz 6. nodaļā raksturotais *Eurostat*-PTO modelis, standarta iedalījuma proporcijas katram *EBOPS* postenim var izmantot, ja nav pieejami pierādījumos balstīti dati, lai atbilstošajās proporcijās attiecinātu pakalpojumus uz 1. un 4. veidu.
* Datu apkopotāji var arī standarta iedalījuma proporcijas, lai labāk atspoguļotu valsts ekonomisko situāciju.
* Pakalpojumu sniegšanas veidu nosaka nevis pēc pakalpojumu pasūtīšanas veida, bet gan pēc to sniegšanas veida, piemēram, tvērumā ietilpst vienīgi “digitāli sniegtu pakalpojumu tirdzniecība”, ko var izmantot kā pietuvinājumu 1. veidam.
* IKT nodrošinātie pakalpojumi iedalījumā pēc *EBOPS* posteņiem var liecināt par galveno sniegšanas veidu.
* 4. veidā sniegto pakalpojumu nozīme ir atkarīga no tā, kurā teritorijā darījumā iesaistītās personas atrodas (t. i., attāluma un tā, vai noslēgts tirdzniecības līgums).
* Gados, kad *EBOPS* postenī “Darījumu braucieni” novērojamas būtiskas izmaiņas, varētu būt sagaidāma ietekme uz proporciju sadalījumu starp 1. un 4. veidu (visticamāk, tiks atspoguļota viena un tā pati proporcija)

|  |  |
| --- | --- |
| **8** | **B DAĻA. Ieteicamā metodoloģija un novērtēšanas modeļi**  **2. veida novērtēšana** |

|  |
| --- |
| **Šajā nodaļā aplūkotas ieteicamās metodes 2. veida novērtēšanai. Tā sniedz sīku informāciju par to, kā identificēt datu avotus, un ieteikumus par attiecīgo datu vākšanu, izmantojot jau izstrādātos datu vākšanas mehānismus un regulējumus.** |

**8.1. Ievads**

Šī nodaļa vērsta uz 2. veidu (patēriņš ārvalstīs), sniedzot ieteikumus par novērtēšanas metodēm un uzsverot tūrisma statistikas kā papildu datu avota izmantošanu. Tā arī sniedz norādījumus par to, kā novērtēt un izslēgt preču proporciju *EBOPS* posteņos, tādējādi veidojot 2. veida darījumus.

Pakalpojumu sniegšana 2. veidā notiek, kad pakalpojumu sniedz “vienas dalībvalsts teritorijā[[143]](#footnote-144) pakalpojuma patērētājam jebkurā citā dalībvalstī” (skat. pilnu definīciju un praktiskus piemērus 2.6. nodaļā). Tas tā parasti ir attiecībā uz posteni “Ceļojumu pakalpojumi” un tā apakšposteņiem (vietējie transporta pakalpojumi, izmitināšanas pakalpojumi, ēdināšanas pakalpojumi, veselības un izglītības pakalpojumi), “Ražošanas pakalpojumi, apstrādājot citiem piederošus izejmateriālus” un “Citur neiekļauti apkopes un remonta pakalpojumi”. Tipiski 2. veida piemēri ir tūrisma pasākumi, piemēram, muzeju un teātru apmeklējumi, un ceļošana uz ārvalstīm, lai saņemtu medicīnisku ārstēšanu vai apgūtu valodas kursus.

Uz 2. veidu var attiecināt arī cita veida pakalpojumus:

* apkopes un remonta pakalpojumus, piemēram, valsts rezidentam piederošas preces var nogādāt kādā citā valstī, lai veicinātu pakalpojumu sniegšanu, kā tas ir gadījumā, kad veic iekārtu apkopi ārvalstīs (piemēram, kuģu remontu ārvalstīs);
* citiem piederošu fizisko ieguldāmo resursu ražošanas pakalpojumus;
* kādu konkrētu darījumu attiecībā uz pārvadājumu pakalpojumiem (2. nodaļa);
* uz daļu no atkritumu pārstrādes un attīrīšanas pakalpojumiem;
* uz daļu no audiovizuālajiem un ar tiem saistītiem pakalpojumiem;
* pakalpojumiem, kurus uzņēmējvalstīs komerciālos vai konkurences apstākļos iegādājas valdības vienības, kuras atrodas diplomātiskos un līdzīgos anklāvos. Šo kategoriju pārstāvji joprojām ir rezidenti savās valstīs, pat ja viņi dzīvo ārpus anklāviem. Diplomātu u. c. izdevumi viņu uzņēmējvalstīs ir iekļauti citur neiekļautās valdības precēs un pakalpojumos (MSITS 3.14. punkts).

**8.2. Datu avoti 2. veida novērtēšanai**

Turpmākajās iedaļās aplūkoti ieteicamie datu avoti 2. veida novērtēšanai. Ir ieteikts apsvērt iespēju iekļaut dažus papildu jautājumus aptaujas anketās, ko jau izmanto, lai apkopotu attiecīgos datus par *BOP* ceļojumu pakalpojumu posteni un tūrisma datus, tādējādi identificējot 2. veidā sniegtos pakalpojumus.

**8.2.1. Maksājumu bilances postenis “Ceļošana”**

*BOP* sistēmā reģistrē visus saimnieciskos darījumus, kas notiek starp rezidentvienībām un vienībām, kuras nav rezidenti/starpniekiem pārrobežu ceļošanas laikā (nepārsniedzot vienu gadu), neatkarīgi no ceļošanas mērķa un biežuma. Tādēļ, neraugoties uz to, ka ir grūti fiksēt visus datus, *BOP* postenis “Ceļošana” ir primārais datu avots, lai novērtētu 2. veidu, kas attiecas uz fizisko personu pārvietošanos.

*EBOPS* posteņa “Ceļošana” kredīts (eksports) atbilst to ceļotāju patēriņa izdevumiem, kuri uzturas attiecīgajā valstī mazāk par gadu[[144]](#footnote-145), un to attiecina uz 2. veidā sniegto pakalpojumu starptautisko sniegšanu. Attiecībā uz debetu posteņa “Ceļošana” vērtību attiecina uz 2. veida importu.

*BOP* postenī “Ceļošana” uzskaita nerezidentu patēriņu laikā, kad tie atrodas kādas citas valsts teritorijā, un tas ietver 2. veidam atbilstošos darījumus. Postenis “Ceļošana” atšķirībā no vairuma pārējo pakalpojumu kategoriju neatbilst kādam konkrētam produktam. Tā balstīta uz iesaistītajiem komersantiem, proti, ja nerezidenti patērē pakalpojumus valstī, kuru tie apmeklē, viņu patēriņu ieraksta šajā kategorijā. Līdz ar to kategorija “Ceļošana” ietver daudz dažādu preču[[145]](#footnote-146) un pakalpojumu, ko nerezidenti patērējuši valstī, kuru viņi apmeklē (pašu lietošanai vai tālāknodošanai). Tā attiecas arī uz jebkāda ilguma uzturēšanos, ja netiek mainīta rezidence.

Jāpiebilst, ka *BOP* postenī “Ceļošana” norādītās preču vērtības uz pakalpojumu sniegšanas veidiem neattiecas (skat. MSITS 5.44. punktu). Šīs preces neietilpst šā pakalpojuma sniegšanas veida tvērumā; jāņem vērā vienīgi šī posteņa pakalpojumu daļa.

|  |
| --- |
| **8.1. ierāmējums. Ceļošana un tālākpārdošanai paredzētās preces *BOP* preču un pakalpojumu kontā**  10.19. Tālākpārdošanai paredzētās preces, ko ceļotāji iegādājas ceļojuma laikā (ko dažkārt dēvē arī par ārvalstīs iegādātu preču sīktirdzniecību), kopumā iekļauj vispārējās nozīmes precēs. Tā kā ceļojuma mērķis nav iegādāties preces personīgai lietošanai, ko ieraksta postenī “Ceļošana”, bet gan iesaistīties uzņēmējdarbībā un gūt peļņu, iegādātās un pārdotās preces uzskaita kā vispārējās nozīmes preces.  10.89. Preces un pakalpojumus, ko iegādājušās personas, kuras studē vai saņem medicīnisko aprūpi ārpus viņu rezidences valsts teritorijas, iekļauj postenī “Ceļojumi”. Šajā postenī iekļauj arī tās preces un pakalpojumus, ko iegādājas pārrobežu, sezonālie vai citi nodarbinātie ar īstermiņa līgumiem valstī, kurā viņi ir nodarbināti. Preces un pakalpojumus, ko iegādājas diplomāti, konsulārie darbinieki, militārais personāls u. tml. un viņu apgādājamie (bet ne uz vietas darbā pieņemtais personāls un tā locekļu apgādājamie) teritorijā, uz kuru viņi nosūtīti, iekļauj citur neiekļautās valdības precēs un pakalpojumos.  10.90. Postenī “Ceļošana” neiekļauj tālākpārdošanai paredzētās preces, ko uzskata par vispārējas nozīmes precēm. Vispārējas nozīmes preču kategorijā iekļauj arī iegādātās vērtslietas (piemēram, dārglietas), ilgstoša patēriņa preces (piemēram, automašīnas un elektropreces), kā arī citus patērētāju pirkumus personīgai lietošanai vai tālāknodošanai, kas ietverti muitas datos, pārsniedzot noteikto muitas slieksni.  *Avots:* SVF Maksājumu bilances rokasgrāmatas *sestais izdevums* (BPM6) |

Papildus kopējam novērtējumam par ceļojumu eksportu (kredītu) un importu (debetu) BPM6 un EBOPS 2010 ierosināts iedalīt posteni “Ceļošana” vēl sīkāk. Šos iedalījumus var izmantot ne tikai tamdēļ, lai precīzāk novērtētu ceļojumu tvērumu un to iespējamo ietekmi uz saimniecisko darbību, bet arī tamdēļ, lai sadalītu vienu ceļojumu izdevumu posteni daļās, ko var izmantot saistītās statistikas, piemēram, tūrisma statistikas, tūrisma satelītkonta vai piedāvājuma un izlietojuma tabulas, izveidei.

**8.2.2. Tūrisma statistika kā papildu datu avots**

Ceļošanas jēdziens, kā norādīts MSITS 2010, ir cieši saistīts ar tūrisma jēdzienu. Tādēļ *MoS* apkopotājiem ieteicams gūt dziļāku izpratni par tūrisma statistikas konceptuālo regulējumu, tostarp tūrisma satelītkontu (*TSA*). Tūrisma satelītkonts ir standarta statistikas regulējums un galvenais rīks tūrisma ekonomiskajai novērtēšanai. To izstrādāja Pasaules Tūrisma organizācija (*UNWTO*), *OECD*, *Eurostat* un *UNSD*. Detalizēts raksturojums pieejams šādās publikācijās: 2008. gada Starptautiskie ieteikumi tūrisma statistikas veidošanai (IRTS 2008)[[146]](#footnote-147), Tūrisma satelītkonts. Ieteicamais metodikas regulējums (TSA-RMF 2008)[[147]](#footnote-148) un *Compilation Guide for Tourism Statistics* [Tūrisma statistikas apkopošanas rokasgrāmata][[148]](#footnote-149). Publikācijā “2008. gada Tūrisma satelītkonts. Ieteicamais metodikas regulējums (zināms arī kā TSA RMF 2008) ietver aktualizēto vienoto konceptuālo regulējumu *TSA* izveidei.

Attiecībā uz 2. veidu jānorāda, ka tūrisma datu avoti var būt noderīgs papildu datu avots. Piemēram, tos var izmantot, lai noteiktu postenī “Ceļošana” iekļauto preču vērtību (vairāk informācijas skat. 13.2.2. iedaļā). Tomēr tie jāizmanto piesardzīgi, jo tie parasti ir vērsti uz datu kvalitāti, raksturojot ceļotāja profilu, izcelsmes valsti un galamērķi, patērētā produkta veidu u. c.

Tūrisma satelītkonts (*TSA*) vienotā formātā integrē datus par tādu preču un pakalpojumu sniegšanu un lietojumu, kas saistīti ar tūrismu, kā arī sniedz kopējos rādītājus par tūrisma ieguldījumu ražošanā un nodarbinātībā. Tas ļauj salīdzināt tūrismu ar citām nozarēm, jo izmantotās koncepcijas un metodes ir balstītas uz nacionālo kontu sistēmu. *TSA* veido 10 tabulas,[[149]](#footnote-150) kurās iekļauti dati par ceļotāju veidu pēc rezidences, galamērķa (pašu valsts vai ārvalstis), galamērķī pavadītā laika (tūrists vai vienas dienas apmeklējums), ceļojuma mērķa (personisks vai darījumu brauciens), kā arī par tūrisma pieprasījumu un piedāvājumu saistīto produktu un saimniecības nozaru veidiem.

Attiecībā uz *TSA* ienākošo izdevumu apkopošanu, lai gan ir pieejami *BOP* dati par ceļošanu, nacionālos kontus ieteicams izmantot kā primāro datu avotu, jo tūrisms ir daļa no attiecīgās valsts ekonomikas. Datu apkopotājiem jāizmanto tas pats avots un metode, ko izmanto nacionālajos kontos, piemēram, viena no labākajām metodēm, lai novērtētu ienākošo viesnīcas pakalpojumu patēriņu nacionālajos kontos, ir reizināt cenu par nakti ar viesnīcā pavadīto nakšu skaitu.[[150]](#footnote-151)

*TSA* fiksētie darījumi ietver ne tikai *BOP* postenī “Ceļošana” uzskaitītos ienākošos un izejošos izdevumus, bet arī izdevumus, kas uzskaitīti *BOP* posteņos, kuri saistītas ar starptautiskajiem pasažieru pārvadājumiem. *TSA* varētu pārveidot tā, lai izslēgtu pasažieru pārvadājumu pakalpojumu tirdzniecību no 2. veida, un tā vietā to attiecināt uz 1. veidu.

**8.2.3. Citi avoti**

Lai novērtētu personu pārvietošanos, uz ko attiecas 2. veids, visticamāk, tiks izmantoti tie paši datu avoti, kādus izmanto, lai apkopotu informāciju par ceļošanu, piemēram, mājsaimniecību,[[151]](#footnote-152) valstu robežpunktu un darbaspēka apsekojumus. Attiecībā uz ienākošo personu plūsmu, uz ko attiecas 2. veids, iespējams balstīties uz konkrētiem apsekojumiem, kas vērsti uz studējošajiem, medicīnas darbiniekiem un tūristiem, kā arī valstu robežpunktos veiktajiem apsekojumiem. Bieži vien dati jāapvieno ar citiem datu avotiem, piemēram, administratīvajiem datiem par robežu šķērsojošo personu skaitu vai ieceļošanas un izceļošanas kartes, lai iegūtu atbilstošus datus par pārvietošanās apjomu/personu skaitu, uz ko attiecas 2. veids (skat. MSITS 2010 Apkopotāju rokasgrāmatu, kurā minēti noderīgi avoti, ko izmanto tajā pašā valstī).

MSITS 2010 Apkopotāju rokasgrāmatā sniegts ieteikums izmantot administratīvos reģistrus, lai veidotu starptautiskās pakalpojumu sniegšanas statistiku, tomēr jāņem vērā attiecīgās priekšrocības un ierobežojumi. Kā priekšrocības var minēt samazinātas izmaksas, mazāku informācijas sniegšanas slogu uzņēmumiem, datu iztrūkumu novēršanu un statistikas uzņēmumu reģistru uzlabošanu. Tipiskākie ierobežojumi ir ierobežota piekļuve informācijai konfidencialitātes apsvērumu dēļ, metodiskās atšķirības ar statistikas standartiem, konsekvences trūkums, savlaicīgums un citas ar kvalitāti saistītas problēmas (MSITS 2010 Apkopotāju rokasgrāmatas 9. nodaļa).

Atsaucoties uz administratīvajiem datiem, nodokļu atmaksāšanas sistēma var būt noderīgs datu avots, lai apzinātu ES ārējo ceļotāju izdevumus par precēm. Izmantojot nodokļu atmaksāšanas sistēmu, ES ārējie ceļotāji, kuri uzturas Eiropā un veic pirkumus, ceļojuma noslēgumā var pieprasīt PVN atmaksu atbilstoši atmaksas procedūrām.

Vēl viens alternatīvs datu avots ir maksājumu karšu dati. Maksājumu karšu dati var būt noderīgs avots, lai apkopotu ceļojumu statistiku. Izmantojot maksājumu karšu izdevējiestāžu sniegto informāciju, iespējams iegūt informāciju par pirkumu skaitu un vērtību un naudas izņemšanu no rezidentvalsts bankomātiem un tirdzniecības vietās, izmantojot ārvalstīs (ārvalstu iestāžu) izdotas kartes, kā arī informāciju par pirkumiem un naudas izņemšanu ārvalstīs, izmantojot rezidentvienību izdotas maksājumu kartes. Turklāt maksājumu karšu dati var saturēt informāciju par konkrētiem raksturlielumiem, kas saistīti ar kartēm, piemēram, vai tā ir individuāla vai darījumu karte, kā arī informāciju par maksājumu metodi un izdotajām summām, kas atskaitītas no nerezidentu kartes rezidences valsts tirdzniecības vietās, un otrādi.

Izmantojot šos datus, ik mēnesi iespējams novērtēt ceļojumu izdevumus gan kredīta, gan debeta izpratnē.

|  |
| --- |
| **8.2. ierāmējums. Kartēm piesaistīti maksājumu darījumi**  7) Lai uzraudzītu pārrobežu tirdzniecību un uzlabotu maksājumu bilances statistikas apkopošanai nepieciešamās informācijas vispārējo kvalitāti, jo īpaši postenī “Ceļošana” un postenī “Transports”, un postenī “Preču un pakalpojumu tirdzniecība tiešsaistē (e-komercija)”, nepieciešama sīkāka informācija par kartēm piesaistītiem maksājumu darījumiem. Statistiskās informācijas vākšana par komersanta darbības nozari, izmantojot tirgotāja kategorijas kodu (TKK), un kartēm piesaistītu maksājumu darījumu datu vākšana attiecībā uz visu pasauli ļauj padziļināti analizēt starptautiskos maksājumu darījumus un precīzi sadalīt maksājumus starp dažādām preču un pakalpojumu kategorijām.  Tā paša iemesla dēļ pārskatu sniedzējiem šī statistika jāsniedz reizi ceturksnī un īsākos termiņos, lai palielinātu tās nozīmīgumu un lietderību un veicinātu ceturkšņa maksājumu bilances apkopošanu.  *Avots:* Eiropas Centrālās bankas Regula (ES) 2020/2011, ar ko groza Regulu (ES) Nr. 1409/2013 par maksājumu statistiku (ECB/2013/43) (ECB/2020/59).[[152]](#footnote-153) |

**8.2.4. Lielo datu avoti – mobilo tālruņu dati**

Nesen tika atzīts, ka mobilo tālruņu dati (*MPD*) ir viens no daudzsološākajiem lielo datu avotiem[[153]](#footnote-154), ko izmanto, lai pētītu dažādas sociālas un ekonomiskas norises, jo tie nodrošina uzlabotu iespēju apkopot datus reāllaikā, detalizētu informāciju un precizitāti laika un telpas ziņā salīdzinājumā ar ierastajiem un jau izveidotajiem datu vākšanas mehānismiem. *MPD* var izmantot kā papildu avotu, lai veiktu *BOP* posteņu “Ceļošana” un “Starptautiskie pasažieru pārvadājumi” novērtējumus.

2018. gadā Itālijas Banka uzsāka sadarbību ar vienu no lielākajiem Eiropas mobilo tīklu operatoriem, lai izpētītu *MPD* lietojumu un precīzāk novērtētu to ceļotāju skaitu, kuri ik mēnesi ieceļo Itālijā/no Itālijas izceļo (proti, ienākošās un izejošās plūsmas), vienlaicīgi joprojām izmantojot valstu robežpunktos veikto apsekojumu, lai iegūtu citu svarīgu informāciju, ko *MPD* nesniedz, piemēram, izdevumi, apmeklējuma galvenais mērķis u. tml.

2021. gadā *MPD* ir kļuvuši par ceļošanas novērtēšanas procesa neatņemamu daļu, un tā tālruņa operatora valstisko piederību, kurš izdod SIM karti, izmanto, lai noskaidrotu ceļotāja rezidenci.

Uzskaites procedūras pamatā, izmantojot *MPD*, ir SIM kartes pieslēgšanās/atslēgšanās no mobilo tālruņu torņiem, kas atrodas netālu no robežām, proti, ārvalstu ceļotājam ierodoties uz Itālijas robežas, viņa tālrunis ar citas valsts SIM kārti pieslēdzas Itālijas operatora kontrolētajam tornim, tādējādi signāla veidā ziņojot par ceļotāja ierašanos. Un līdzīgi, tiklīdz zūd signāls, ko pārraida Itālijas SIM karte netālu no robežas, tiek ziņots, ka ceļotājs ir izceļojis no Itālijas. Lai izvairītos no raksturīgā trokšņa robežu tuvumā, ko rada pārejas efekts starp diviem torņiem, kas atrodas pāri robežai, SIM ārvalstīs jāreģistrē vismaz 30 secīgas minūtes. Mobilā tīkla operators ir definējis dažus “tranzīta koridorus” katram robežšķērsošanas punktam. “Tranzīta koridoru” veido divu vai vairāku torņu virkne, kas izvietoti gar ceļu/dzelzceļu krustojumā, un mobilajam tālrunim jāpieslēdzas visiem šiem torņiem, lai persona tiktu klasificēta kā starptautisks ceļotājs. Tranzīta koridori ļauj arī apzināt izmantotos transporta veidus, ja tuvumā atrodas ceļš vai dzelzceļš (un tie šķērso vienu un to pašu torni, kas atrodas tuvāk robežai).

**8.3. Preču izslēgšana no posteņa “Ceļošana”**

Maksājumu bilances postenis “Ceļošana” ietver gan preces, gan pakalpojumus, ko iegādājušies nerezidenti valstī, kuru tie apmeklē. Attiecībā uz 2. veidu ņem vērā vienīgi pakalpojumu vērtību.

Lai gan pakalpojumi postenī “Ceļošana” ir svarīga ceļotāja patēriņa daļa, ceļotāji arī iegādājas preces ceļojumam un ceļojuma laikā. Noteiktos gadījumos ceļojuma mērķis var būt preču iegāde, piemēram, dodoties iepirkumu ceļojumā uz izpārdošanas veikaliem vai īpašām beznodokļu zonām. Tūrisma statistikā un *BOP* postenī “Ceļošana” iekļauj tādu preču vērtību kā dāvanas, suvenīri un citas preces, ko ceļotāji iegādājas personīgai lietošanai vai tālāknodošanai ceļojumu laikā un ko var izvest no apmeklētās valsts. Tomēr, nosakot pakalpojumu sniegšanas veidu vērtības, MSITS 2010 sniegts ieteikums neņemt vērā preču vērtību, jo uz *MoS* attiecas vienīgi pakalpojumu daļa.

Tādēļ ir ieteikums novērtēt ceļošanas postenī norādīto preču vērtību un to pēc tam neņemt vērā, apkopojot 2. veidā sniegto pakalpojumu eksportu un importu. Šajā punktā raksturotas vairākas metodes, ko šajā ziņā var izmantot.

Ceļotāju patēriņu nosaka, balstoties uz pilnu pircēja preces cenu, kas ietver pilnu cenu, ko samaksājis ceļotājs vai citas personas personīgai lietošanai, iespējams, atskaitot pievienotās vērtības nodokli (PVN) vai tirdzniecības nodokli, ko ceļotājiem, kuri nav rezidenti, atmaksā, kad viņi izceļo no valsts.

Lai gan preču iegāde ir daļa no ceļotāju patēriņa visā pircēja cenu vērtībā, ceļotājiem faktiski tiešu labumu sniedz vienīgi mazumtirdzniecības darbība, kas saistīta ar precēm, kuras ceļotāji iegādājušies.[[154]](#footnote-155)

Jāpiebilst, ka ceļotāju iegādāto preču vērtība ietver arī tādu izplatīšanas pakalpojumu summu (skat. 10. nodaļu par izplatīšanas pakalpojumiem), kas atspoguļo pakalpojumu darbību, kura izriet no iepirkšanās (šī situācija ir līdzīga sadales uzcenojuma jēdzienam (sadales pakalpojumiem), uz ko attiecas 1. veids, skat. 10. nodaļu). Tādēļ datu apkopotājiem ir ieteikums novērtēt iepirkšanās izdevumus, atskaitot mazumtirdzniecības peļņas normas, un izslēgt no 2. veida tikai preču neto vērtību, bet atstāt tajā saistītos izplatīšanas pakalpojumus. Mazumtirdzniecības peļņas normas iespējams novērtēt līdzīgi kā izplatīšanas pakalpojumu peļņas normas, kā norādīts 10. nodaļā.

**8.3.1. Preču vērtības izslēgšana no posteņa “Ceļošana”**

Attiecībā uz metodēm preču izslēgšanai no posteņa “Ceļošana” datu apkopotājiem ir pieejami dažādi alternatīvi risinājumi atkarībā no datu pieejamības attiecīgajās valstīs. Vispārīgi izšķir trīs situācijas:

a) *BOP* ceļošanas postenis jau paredz atsevišķu papildu iedalījumu pēc preču un pakalpojumu veidiem. Ja pieejams ceļošanas posteņa papildu iedalījums, pakalpojumu proporciju no ceļošanas eksporta/importa kopējās vērtības aprēķina tieši un pēc tam atskaita no darījumu un personisko braucienu posteņa (un to apakšposteņiem);

b) ceļošanas papildu posteņi (ceļošana: preces un ceļošana: pakalpojumi) nav pieejami; šādā gadījumā var izmantot tādas novērtēšanas metodes, kādas paredz *Eurostat*-PTO modelis (skat. 4.3. punktu);[[155]](#footnote-156)

c) *BOP* ceļošanas postenis jau paredz atsevišķu papildu iedalījumu pēc preču un pakalpojumu veidiem, un valsts izveido *TSA*. Šajā gadījumā preču proporciju no ceļošanas eksporta/importa kopējās vērtības aprēķina tieši. Ir iespējams novērtēt arī izplatīšanas pakalpojumu vērtību, kas iekļauta iegādāto preču vērtībā, pamatojoties uz *TSA* datiem, un atstāt šo daļu 2. veidā (vairāk informācijas skat. 13.2.2. punktā).

**8.3.2. Dažu valstu aplēses par ceļošanas postenī ietvertajām precēm**

Šajā punktā aplūkoti vairāki reāli piemēri par metodēm, ko valstis izmantojušas, lai aprēķinātu ceļošanas postenī iekļauto preču proporciju. Datu apkopotāji ir aicināti izmantot metodi(-es), kas atbilst konkrētajiem apstākļiem viņu valstī.

Preču izdevumu apmērs ceļošanas postenī būtiski atšķiras starp dažādām ES dalībvalstīm, kuras šīs vērtības ir varējušas novērtēt, un tas lielā mērā atkarīgs no katras valsts konkrētajiem apstākļiem. 8.1. tabulā norādīti dažu valstu veiktie novērtējumi par preču proporciju.

Austrija, Vācija, Spānija un Polija ir noteikušas ceļošanas postenī uzrādīto pakalpojumu relatīvās proporcijas. Vairums šo valstu varēja sniegt informāciju gan par eksportu, gan par importu[[156]](#footnote-157) iedalījumā pēc ES ārējiem darījumiem ar partnervalstīm, ES iekšējiem darījumiem un darījumiem ar pārējo pasauli (Austrija un Polija), pasauli (Vācija) un jebkuru pasaules valsti (Spānija).

Galvenos avotus šo novērtējumu veikšanai veido:

* mājsaimniecību apsekojumi saistībā ar ceļošanas izdevumiem (DE);
* tūrisma statistika (ES);
* apmeklētāju apsekojums, kredītkaršu dati, pieprasījuma apsekojums (AT);
* mājsaimniecību apsekojums, valstu robežpunktos veiktais apsekojums (PL).

Itālijas Banka regulāri un savlaicīgi informē par ceļošanas statistikas iedalījumu pēc *EBOPS*, izmantojot mikrodatus un īpašas *Excel* datnes (tomēr ne visas šīs datnes ir pieejamas angļu valodā).

Lai gan Polija un Austrija sniedza iedalījumu pēc 1) vietējiem transporta pakalpojumiem, 2) izmitināšanas pakalpojumiem, 3) ēdināšanas pakalpojumiem un 4) citām precēm un pakalpojumiem, Vācija un Itālija varēja sniegt šādu iedalījumu vienīgi ar pirmajām trim kategorijām.

Tūrisma statistika Spānijā attiecībā uz izdevumiem ir iedalīta pēc precēm un pakalpojumiem, bet attiecībā uz pakalpojumiem – pēc vietējiem transporta pakalpojumiem, izmitināšanas pakalpojumiem, ēdināšanas pakalpojumiem un citiem pakalpojumiem. Spānija nevar izdalīt izglītības un veselības aprūpes pakalpojumu proporciju no pārējiem pakalpojumiem (skat. 13.2.5. iedaļu).

**8.1. tabula. Valstu novērtējumi par preču izdevumiem kopējā ceļošanas postenī (%)**

|  |  |  |  |  |  |  |
| --- | --- | --- | --- | --- | --- | --- |
|  | **2018** | | **2019** | | **Vidējie novērtējumi** | |
| **Eksports** | **Imports** | **Eksports** | **Imports** | **Eksports** | **Imports** |
| **ES 28 dalībvalstis7** | 27,0 | 32,0 |  |  |  |  |
| **Dānija 1, 2** |  |  |  |  | 32,6 | 32,0 |
| **Vācija 6** |  |  |  |  |  | 39,0 |
| **Itālija 7, 9** | 17,6 | 14,0 | 17,110 | 12,711 |  |  |
| **Ungārija 1, 3** |  |  |  |  | 36,0 |  |
| **Lietuva 1, 4** |  |  | 38,7 | 17,7 |  |  |
| **Portugāle 1, 5** | 25,7 | 35,5 |  |  |  |  |
| **Polija 6** |  |  |  |  | 72,4 | 34,3 |
| **Polija 7** | 28,0 | 34,0 |  |  |  |  |
| **Spānija 1, 8** | 16,7 | 13,7 | 16,7 | 13,9 |  |  |

Piezīmes.

1) Avots: *Eurostat* Pakalpojumu sniegšanas veidu izpētes darba grupas ziņojums (2021. gada aprīlis).

2) Debeta (importa) procentuālais apmērs izriet no maksājumu karšu statistikas (ar dažiem pieņēmumiem), bet kredīta (eksporta) procentuālais apmērs – no Dānijas Valsts tūrisma veicināšanas centra sniegtās informācijas, līdz ar to rādītāji nav pilnībā precīzi.

3) Preces un pakalpojumi nav skaidri nošķirami visos ceļošanas gadījumos. Tādēļ tika izslēgti tikai tie posteņi, ko var nepārprotami traktēt kā preces, piemēram, tādas kategorijas kā “ēdieni un dzērieni”, “degviela”, “citi pirkumi (piemēram, dāvanas un suvenīri)”. Šo posteņu vērtība 2015. un 2016. gadā (pārskata gados) bija vidēji 36 % no eksporta.

4) Vērā ņemts to pircēju sniegtais ieguldījums, kuri dzīvo kaimiņvalstīs, kas nav ES dalībvalstis.

Lietuvas Statistikas birojs un Lietuvas Banka savām vajadzībām neapkopo datus par preču proporciju ceļošanas postenī, līdz ar to novērtējums ir provizorisks un to var pārskatīt, ja šī informācija nepieciešama statistikas veidošanai.

5) Preču proporcija kopējā tūrisma importā/eksportā.

6) Avots: *MoS* metodiskā aptaujas anketa, ko prezentēja *MoS TF* sanāksmē 2018. gada februārī.

7) Partneris (pasaule).

8) Partneris (ES iekšējie/ārējie darījumi); novērtējumu balstīti uz tūrisma statistiku.

9) Aprēķini balstīti uz *BOP* datiem.

10) 20,0 % 2020. gadā.

11) 16,0 % 2020. gadā.

Plašāka informācija par valstu izmantotajām pieejām preču vērtības noteikšanai ceļošanas postenī sniegta 13.2. iedaļā.

**8.4. 2. veids, kas attiecas uz īpašuma pārvietošanu**

2. veids attiecas arī uz pakalpojumiem, ko sniedz, kad patērētāja īpašums atrodas ārpus rezidences valsts teritorijas, lai veicinātu pakalpojumu sniegšanu. Kā piemērus var minēt kuģu remontu, iekārtu apkopi ārvalstīs un konkrētus kosmiskā transporta pakalpojumus.

Attiecībā uz transporta pakalpojumiem, atbalsta pakalpojumiem un palīgpakalpojumiem, ko pārvadātājiem, kuri ir rezidenti, sniedz nerezidentu ostās vai pārvadātājiem, kuri nav rezidenti, sniedz rezidentu ostās, tie jāattiecina uz 2. veidu, ja tos var izdalīt atsevišķi. 2. veids arī attiecas uz tādām kategorijām kā “Apkopes un remonta pakalpojumi” un “Citiem piederošu fizisko ieguldāmo resursu ražošanas pakalpojumi”, ja patērētāja īpašumu pārvieto, lai sniegtu pakalpojumu. 2. veida darījumi kategorijā “Citi saimnieciskās darbības pakalpojumi” ietver darījumus saistībā ar atkritumu pārstrādi un attīrīšanu, lauksaimniecības un ieguves rūpniecības pakalpojumus. Atzīts, ka svarīgus 2. veida elementus ietver tādas pakalpojumu kategorijas kā “Radioaktīvo un citu atkritumu pārvadājumi to pārstrādei”, “Atkritumu pārstrāde un attīrīšana”, “Pakalpojumi, kas ir saistīti ar lauksaimniecību, mežsaimniecību un zivsaimniecību” un “Pakalpojumi, kas ir saistīti ar ieguves rūpniecību un naftas un gāzes ieguvi”. Tomēr ne vienmēr īpašuma pārvietošana ir iemesls tam, lai attiecinātu pakalpojumu uz 2. veidu. Piemēram, ja patērētājs nosūta savu grāmatvedības reģistru fizisku kopiju uz piegādātāja valsti, lai piegādātājs varētu sniegt grāmatvedības pakalpojumus, grāmatvedības pakalpojumus neuzskatītu par tādiem, uz kuriem attiecas 2. veids (skat. MSITS 2010 5.46. punktu). Plašāku šā jautājuma iztirzājumu skat. 2.1. iedaļā,

Lai novērtētu 2. veida darījumus, kas saistīti ar īpašuma pārvietošanu, visticamāk, tiktu izmantoti tie paši datu avoti kā to *BOP* posteņu novērtēšanai, uz kuriem attiecas 2. veids. Tomēr, tā kā šāda veida darījumus var noslēgt arī citos veidos, jo īpaši 4. veidā, nepieciešama papildu informācija par to, kā pakalpojumi sniegti. Piemēram, lai vāktu informāciju par 2. veidā slēgto darījumu proporciju, var balstīties uz *ITSS*, ko izmanto, lai novērtētu apkopes un remonta pakalpojumus, ja tā apvienota ar informāciju par pakalpojumu sniegšanas veidiem, kas izriet no pakalpojumu tirdzniecības apsekojuma jautājumiem.

**8.5. 2. veids saistībā ar valdības precēm un pakalpojumiem**

Arī tos pakalpojumus, kurus uzņēmējvalstīs iegādājas diplomāti, konsulārie darbinieki un militārais personāls, kas strādā valdības anklāvos, un viņu apgādājamie, kā arī valdības vienības, kas atrodas diplomātiskos un līdzīgos anklāvos, attiecina uz 2. veidu, ja šos pakalpojumus sniedz komerciālos vai konkurences apstākļos.[[157]](#footnote-158) Šos darījumus iekļauj *BOP* kontos postenī “Citur neiekļautas valdības preces un pakalpojumi”. Tomēr, ja vien šos darījumus neuzskata par tādiem, kas nepieciešami ekonomisko rādītāju apkopošanai, MSITS 2010 sniegts ieteikums neizdalīt šos darījumus atsevišķi, jo to proporcija no kopējām citur neiekļautām valdības precēm un pakalpojumiem uzskatāma par salīdzinoši nelielu.

*Eurostat*-PTO modelis paredz, ka valdības pakalpojumu iedalījuma proporcija attiecībā uz 2. veidu ir 10 % no importa (valdības preču un pakalpojumu debets).

**8.6. Norādījumu un ieteikumu kopsavilkums**

Datus par 2. veidu lielākoties apkopo, balstoties uz *BOP* posteni “Ceļošana”. Šo aprēķinu primārie avoti katrā valstī ir atšķirīgi, tomēr vairumā gadījumu izmanto tūristu izdevumu apsekojumus (attiecībā uz ceļošanas eksportu), rezidentu ceļošanas apsekojumu (attiecībā uz ceļošanas importu), maksājumu karšu datus saistībā ar ārējiem darījumiem, par kuriem norēķinās ar valstī izdotām bankas kartēm, kas piesaistītas kontiem, kā arī informāciju, kas izriet no mājsaimniecību apsekojumiem (attiecībā uz ceļošanas importu).

Vispārīgi ir ieteikts iekļaut papildu jautājumus jau izstrādātajos uzņēmumu, personu, valstu robežpunktu un mājsaimniecību apsekojumos, ko izmanto primāro datu apkopošanai, tādējādi ļaujot identificēt personas, kas dodas uz ārvalstīm un tur izmanto pakalpojumus, kā arī rezidentus, kuri nošķirami no nerezidentiem un uz kuriem attiecas 2. pakalpojumu sniegšanas veids.

Galvenie ieteikumi 2. veida novērtēšanai ir apkopoti turpmāk.

* Būtu noderīgi iedalīt posteni “Ceļošana” sīkāk (piemēram, izmantojot administratīvos avotus vai maksājumu karšu datus iedalījumā pēc tirgotāja kategorijas koda).
* Novērtējiet un izslēdziet preču vērtības no 2. veida attiecībā uz turpmāk minētajiem *EBOPS* posteņiem:
* Citur neiekļauti apkopes un remonta pakalpojumi (ja iespējams);
* Ceļošana;
* Citur neiekļautas valdības preces un pakalpojumi.

Viens no veidiem, kā postenī “Ceļošana” nošķirt preces no pakalpojumiem, ir analizēt ceļošanas izdevumus apliecinošos dokumentus un izdevumus, balstoties uz proporcijām, ko aprēķina, izmantojot tūrisma satelītkontu datus.

Ideālā gadījumā, izslēdzot preču vērtību no ceļošanas posteņa, jāizslēdz vienīgi preču neto vērtība, atstājot 2. veidā saistīto izplatīšanas pakalpojumu vērtību.

|  |  |
| --- | --- |
| **9** | **B DAĻA. Ieteicamā metodoloģija un novērtēšanas modeļi**  **3. veida novērtēšana** |

|  |
| --- |
| **Šajā nodaļā aplūkotas ieteicamās metodes 3. veida novērtēšanai. Tajā sniegta detalizēta informācija par to, kā apzināt datu avotus un apkopot datus par 3. veidu.** |

**9.1. Ievads**

Kā norādīts un precizēts MSITS 2010 attiecībā gan uz precēm, gan pakalpojumiem, pakalpojumus var sniegt starptautiski ne tikai ar darījumiem starp rezidentiem un nerezidentiem, ko uzskaita maksājumu bilances (*BOP*) kontos (uz ko kopumā attiecas 1., 2. un 4. veids), bet arī ar ārvalstīs nodibinātu uzņēmumu komerciālo klātbūtni (3. veids). Attiecībā uz pakalpojumiem metode, kas paredz tirdzniecību ārvalstu tirgos, nodibinot komerciālo klātbūtni, ir īpaši svarīga, jo tā bieži vien ir vienīgā metode, kas nodrošina ciešu un pastāvīgu kontaktu starp pakalpojumu sniedzējiem un to klientiem.

3. veida darījumus *BOP* kontu sistēmā parasti neuzskaita, jo tie teorētiski ir rezidentu savstarpējie darījumi, ko nodrošina ar daudznacionālu uzņēmumu saistīts uzņēmums. Statistiku, kas raksturo ārvalstu kontrolētu saistītu uzņēmumu darbību, dēvē par ārvalstu saistītu uzņēmumu statistiku (*FATS*). Eiropas Savienībā *FATS* datu prasības ir noteiktas Regulā par Eiropas uzņēmējdarbības statistiku. Starptautiskā statistikas kopiena ir atzinusi *FATS* par noderīgu sākotnējo datu avotu, lai novērtētu 3. veidu. Ir nepieciešams veikt dažas korekcijas un precizējumus, lai novērtētu 3. veidu, balstoties uz *FATS*, un šie precizējumi (lai arī tie jau ir minēti 6. nodaļā) ir sīkāk aplūkoti šajā nodaļā.

Nesen veiktie pētījumi[[158]](#footnote-159) liecina, ka Eiropas Savienībā visizplatītākais pakalpojumu sniegšanas veids ir 3. veids, proti, 2018. gadā aptuveni 60 % no ES kopējiem starptautiski sniegtajiem pakalpojumiem (uz ko attiecas visi četri pakalpojumu sniegšanas veidi, t. i., tostarp *ITSS* un *FATS* pakalpojumi) tika sniegti valstīm, kas nav ES dalībvalstis, ar tādu ES kontrolētu saistītu uzņēmumu starpniecību, kas nodibināti valstīs, kuras nav ES valstis (t. i., 3. veidā).

*FATS* uzskaites principi atbilst starptautiskajiem statistikas standartiem, jo īpaši tiem, kas reglamentē ārvalstu tiešo ieguldījumu (*FDI*) novērtēšanu atbilstoši BPM6 (skat. MSITS 2010 IV ierāmējumu un publikāciju *OECD Benchmark Definition of Foreign Direct Investment, 4th edition* [Ārvalstu tiešo ieguldījumu *OECD* etalondefinīcija, ceturtais izdevums] (BD4)).[[159]](#footnote-160) Viens no priekšnoteikumiem ārvalstu saistīta uzņēmuma dibināšanai kopumā ir tādu ieguldījumu plūsmu izveide, kas ir par pamatu *FDI* attiecībām.

**9.2. Iekšējās un ārējās *FATS* definēšana un apkopošana**

*FATS* attiecas gan uz ārvalstu kontrolētiem saistītiem uzņēmumiem informāciju apkopojošajā valstī (iekšējā *FATS*), gan uz informāciju apkopojošās valsts kontrolētiem ārvalstu saistītiem uzņēmumiem (ārējā *FATS*). Saskaņā ar *GATS* valstis uzņemas saistības attiecībā uz pakalpojumiem, ko viņu pašu valstī sniedz citu valstu piegādātāji (nevis attiecībā uz pakalpojumiem, kurus tās sniedz ārvalstīs). Tādēļ, raugoties no *GATS* perspektīvas, dati, kas vistiešāk saistīti ar komerciālo klātbūtni, ir dati par ārvalstu saistītu uzņēmumu darbību iekšzemes ekonomikā (iekšējā *FATS*). Ārējās *FATS* datus var izmantot, lai aptuveni novērtētu ienākošās plūsmas, un tie sniedz priekšstatu par valsts komerciālo klātbūtni ārvalstīs.

ES un EBTA valstīs, kā arī vairākās valstīs, kas nav ES dalībvalstis, gan iekšējā *FATS*, gan ārējā *FATS* ir labi izveidotas statistikas apkopošanas sistēmas.[[160]](#footnote-161)

|  |
| --- |
| **9.1. ierāmējums. Iekšējās un ārējās *FATS* apkopošana**  4.18. Bieži vien iekšējo *FATS* ir vieglāk apkopot nekā ārējo *FATS*. Attiecīgie subjekti atrodas informāciju apkopojošajā valstī, un dati par šiem subjektiem parasti jau ir iekļauti attiecīgās valsts iekšzemes uzņēmumu statistikā. Lai iegūtu pamata datu kopumu, var būt nepieciešams tikai apzināt ārvalstu kontrolēto iekšzemes uzņēmumu datu apakškopu un apkopot par tiem pieejamos datus. Savukārt ārējās *FATS* gadījumā attiecīgie subjekti atrodas ārpus informāciju apkopojošās valsts un pieejamie dati parasti uz tiem neattiecas. Šajā gadījumā būtu jāveic nevis pašu ārvalstu saistītu uzņēmumu apsekojumi, bet gan konkrēti to tiešo ieguldītāju apsekojumi, kuri ir attiecīgās valsts rezidenti.  4.19. Ņemot vērā, ka valsts iekšējā *FATS* sniedz informāciju par partnervalstu ārējo *FATS*, informācijas apmaiņa starp partnervalstīm var palīdzēt valstīm, kuras neapkopo datus par ārējo *FATS*, iegūt informāciju par pašu daudznacionālu uzņēmumu ārējās tirdzniecības darbībām.  *Avots:* MSITS 2010 |

**9.1. attēls. Iekšējā *FATS* – pakalpojumu sniegšanas piemērs**

**A diagram of a company

Description automatically generated**

|  |  |
| --- | --- |
| **Angļu val.** | **Latviešu val.** |
| ABROAD | ĀRVALSTIS |
| Parent company, (operating in the Country B)  COUNTRY B | Mātesuzņēmums (darbojas B valstī)  B VALSTS |
| Possible BoP transactions – Import of services if not performed via the affiliated company | Iespējamie *BOP* darījumi – pakalpojumu imports, ja tos neveic ar saistīta uzņēmuma starpniecību |
| Sales back to the parent company (Intra-group sales) | Pārdošana atpakaļ mātesuzņēmumam (pārdošana grupas ietvaros) |
| COUNTRY A  REPORTING ECONOMY  Foreign Affiliate Company, operating in Country A (an INWARD foreign affiliate for the economy of the Country A)  Resident -to- resident sales  Mode 3 supply of Country A from Country B  Client – resident in Country A | A VALSTS  ZIŅOJOŠĀ VALSTS  Ārvalstu saistīts uzņēmums, kas darbojas A valstī (IEKŠĒJS ārvalstu saistīts uzņēmums attiecībā uz A valsti)  Rezidentu savstarpēja pārdošana  Pakalpojumu sniegšana 3. veidā no A valsts uz B valsti  Klients – A valsts rezidents |
| Exports  Resident to non-resident sales/transactions  BoP transaction  International Services Exports | Eksports  Pārdevumi/darījumi starp rezidentu un nerezidentu  *BOP* darījums  Starptautiskais pakalpojumu eksports |
| COUNTRY C  Client – resident in Country C | C VALSTS  Klients – C valsts rezidents |

**9.2. attēls. Ārējā *FATS* – pakalpojumu sniegšanas piemērs**

A diagram of a company

Description automatically generated

|  |  |
| --- | --- |
| **Angļu val.** | **Latviešu val.** |
| Client – resident in | Klients – valsts rezidents |
| Foreign Affiliate of a company operating in the Country A (an OUTWARD foreign affiliate for the economy of the Country A) | Tāda uzņēmuma ārvalstu saistīts uzņēmums, kas darbojas A valstī (ĀRĒJS ārvalstu saistīts uzņēmums attiecībā uz A valsti) |
| Resident -to- resident sales/transactions  Mode 3 supply of Country A to B | Rezidentu savstarpēja pārdošana/darījumi  Pakalpojumu sniegšana 3. veidā no A valsts uz B valsti |
| Client – resident in Country B | Klients – B valsts rezidents |
| Direct investments  Data to be collected via surveys of resident direct investors | Tiešie ieguldījumi  Dati, kas apkopojami, veicot apsekojumus par tiešajiem ieguldītājiem, kas ir rezidenti attiecīgajā valstī. |
| Possible BoP transaction – Import of services if not performed via the parent company | Iespējamais *BOP* darījums – pakalpojumu imports, ja tos neveic ar mātesuzņēmuma starpniecību |
| Parent company, operating in Country A = Direct investor | Mātesuzņēmums, kas darbojas A valstī = tiešais ieguldītājs |
| Sales to residents  Resident -to- resident transactions  Captured in the National Accounts | Pārdošana rezidentiem  Rezidentu savstarpējie darījumi  Iegrāmatošana nacionālajos kontos |

**9.3. No *FATS* līdz 3. veida precizēšanai un papildu avotiem**

*FATS* dati ir galvenais 3. veida novērtēšanas avots. Tomēr novērtējumu precizēšanai var izmantot vairākus citus avotus.

Daudzos gadījumos šie papildu dati, kas nepieciešami, lai apkopotu informāciju par 3. veidu, jau ir pieejami valsts līmenī dažādu jomu datu kopās vai arī tos var iegūt no administratīvajiem avotiem un reģistriem. Daži šādu datu avotu piemēri ir šādi:

* spoguļdati no partnervalstīm (apgrozījuma iedalījums pēc precēm un pakalpojumiem un klientu rezidences). Spoguļdatus var izmantot, veicot savstarpēju validāciju vai kad attiecīgās valsts *FATS* dati nav pieejami;
* *SBS* datus izmanto, lai novērtētu apgrozījumu attiecīgajā valstī (skat. 9.5.2. iedaļu);
* *TEC* un *STEC* dati var palīdzēt iedalīt *FATS* apgrozījumu[[161]](#footnote-162) pēc precēm un pakalpojumiem un aprēķināt *FATS* apgrozījuma daļu ziņojošajā valstī (skat. 9.5.2. iedaļu);
* ārvalstu tiešo ieguldījumu (*FDI*) datus var izmantot kā *FATS* aizstājēju, ja *FATS* dati nav pieejami, piemēram, attiecībā uz konkrētiem partneriem. Kā norādīts BPM6 un BD4, *FDI* atspoguļo vienas valsts rezidenta uzņēmuma (tiešā ieguldītāja) mērķi izveidot ilgstošu interesi uzņēmumā (tiešā ieguldījuma uzņēmumā), kas ir rezidents valstī, kura nav tiešā ieguldītāja valsts. Par šādu saikni liecina tas, ka tiešās vai netiešās īpašumtiesības uz 10 % vai vairāk balsstiesību uzņēmumā, kas ir rezidents vienā valstī, pieder ieguldītājam, kas ir rezidents kādā citā valstī. Tiešais ieguldījums ietver ne tikai sākotnējo darījumu starp ieguldītāju un uzņēmumu, bet arī visus turpmākos darījumus starp tiem un starp saistītajiem uzņēmumiem;
* uzņēmumu reģistri un *EuroGroup* reģistrs, lai noteiktu izvērtējamo uzņēmumu loku, noskaidrojot ārvalstu kontrolētu uzņēmumu galīgo kontrolējošo institucionālo vienību un ārvalstij piederošas uzņēmumu grupas meitasuzņēmumus.

Mikrodatu sasaistīšanas (*MDL*) metodes, ko arī var izmantot papildu informācijas iegūšanai, apvienojot no pieejamajām datu kopām iegūtos mikrodatus.

Skat. papildu informāciju un valsts līmenī izmantoto metožu piemērus 13. nodaļā.

**9.4. Atbilstība starp saimniecisko darbību un *EBOPS* posteņiem**

*FATS* datus parasti apkopo, ņemot vērā uzņēmuma saimnieciskās pamatdarbību veidu. Saimnieciskās pamatdarbības veidu parasti nosaka atbilstoši *ISIC* klasifikācijai (vai *NACE* klasifikācijai Eiropā un *NAICS* klasifikācijai Ziemeļamerikā). Tā kā pakalpojumu tirdzniecību klasificē atbilstoši *EBOPS*, ir grūti saskaņot *ISIC/NACE* saimnieciskās darbības ar atbilstošajiem *EBOPS* kodiem, lai visus četrus pakalpojumu sniegšanas veidus konsekventi atspoguļotu vienotā klasifikācijā.

*Eurostat*-PTO modelis ir balstīts uz *NACE* un *EBOPS* kategoriju savstarpējās atbilstības tabulu – skat. 6. nodaļu. Šo tabulu var izmantot, lai saskaņotu ārvalstu saistītu uzņēmumu statistiku (kas pieejama atbilstoši *NACE* kategorijām) ar *EBOPS* pamatkategorijām un līdz ar to klasificētu 3. veidu attiecīgajos *EBOPS* posteņos. Kā galveno mainīgo lielumu izmanto apgrozījumu, taču konkrētām saimnieciskajām darbībām var izmantot produkcijas vērtību, jo tā nepārprotami ļauj labāk novērtēt izlaidi. Šie jautājumi ir sīkāk aplūkoti nākamajā punktā (skat. 9.5. punktu).

Šī saskaņošana ir veikta, balstoties uz *MSITS*, *ICFA* un *EBOPS* savstarpējās atbilstības tabulu, ekspertu viedokli un dažiem pierādījumiem no Eiropas *SBS* statistikas. Tomēr tai ir vairāki ierobežojumi, piemēram, dažu *NACE* nodaļu/sadaļu proporcionāla iedalīšana divos vai vairākos *EBOPS* posteņos. Tādēļ savstarpējās atbilstības tabulu varētu uzlabot gan starptautiskajā, gan valsts līmenī. Turpmāk raksturots iespējamais saskaņošanas process.

* Izmantojiet *STEC* datus, lai aptuveni noteiktu valsts līmenī piemērojamos savstarpējās atbilstības tabulas “svarus”, ņemot vērā, ka *STEC* pakalpojumu tirdzniecības statistikas dati (ko klasificē atbilstoši *EBOPS*) ir saistīti ar tirdzniecības uzņēmuma pamatdarbību. Šo tabulu var izmantot, lai aprēķinātu relatīvos svarus, kas katru *EBOPS* kodu ļauj saskaņot ar vienu vai vairākiem *NACE* kodiem. Var izmantot arī matricās strukturētus *STEC* datus, lai veiktu precīzāku *EBOPS* un *NACE* savstarpējo sasaistīšanu.
* Izpētiet, kā izmanto piedāvājuma un izlietojuma tabulas. Piedāvājuma un izlietojuma tabulas ietver nozares–produkta matricas. Šīs matricas līdzās *EBOPS* un *NACE* sasaistīšanai, ko veic, balstoties uz *STEC* datiem, var izmantot, lai izveidotu precīzāku *NACE* un *EBOPS* saskaņošanas tabulu.
* Daudzās valstīs apkopo papildu informāciju (līdzās regulējumos tieši noteiktajiem datiem), ko pēc tam izmanto, lai sagatavotu nacionālo kontu datus. Šī informācija bieži vien ietver datus, ko var izmantot, lai uzlabotu *EBOPS* un *NACE* darbību iedalījumu (jo šī problēma valstu statistikas birojiem jārisina jebkurā gadījumā, kad tās veido piedāvājuma un izlietojuma tabulas). To pašu informāciju var izmantot, lai uzlabotu *MoS* iedalījumu.

Ierosināto saskaņošanu var izmantot kā standarta metodi, līdz tiek izstrādātas papildu vadlīnijas.

*MoS* var uzrādīt arī iedalījumā pēc jau izveidotajām hibrīda *EBOPS* kategorijām, kas ļauj daļēji novērst iepriekš minētos ierobežojumus. Jāņem vērā, ka saskaņošanu iedalījumā pēc hibrīda kategorijām nevar izmantot, lai nosūtītu datus saskaņā ar EUS regulu, jo tā nosaka, ka jāizmanto standarta *EBOPS* posteņi.

**9.5. *FATS* datu korekcijas**

**9.5.1. Izlaide salīdzinājumā ar apgrozījumu, novērtējot 3. veidu**

Saskaņā ar MSITS 2010 izlaidi kopumā izmanto kā pakalpojumu sniegšanas precīzāko rādītāju (MSITS 2010 5.65. punkts). *FATS* sistēmā izlaides (vai “produkcijas vērtības”) mainīgo lielumu var izmantot izlaides precīzākai novērtēšanai. Tomēr vairākumā gadījumu pakalpojumu sektora apgrozījums (pārdošanas apjoms) ir līdzvērtīgs izlaidei, un šis rādītājs ir pieejamāks.

|  |
| --- |
| **9.2. ierāmējums. Dažas diskusijas par izlaidi un pārdošanas apjomu**  5.65. Lai gan izlaidi lielākoties uzskata par labāku un precīzāku darbības rādītāju, daudzos gadījumos apkopo vienīgi pārdošanas datus, jo tos ir vieglāk vākt un iedalīt sīkāk.[[162]](#footnote-163) Praktisku apsvērumu dēļ *FATS* galvenokārt apkopo iedalījumā pēc darbības veida, kas noteiktās pakalpojumu nozarēs, piemēram, vairumtirdzniecībā, mazumtirdzniecībā un finanšu starpniecībā, var radīt ievērojamas problēmas. Vairumtirdzniecībā un mazumtirdzniecībā lielāko daļu no pārdošanas apjoma vērtības veido pārdoto preču vērtība.[[163]](#footnote-164) Tādēļ šo konkrēto darbību izlaide ļauj precīzāk novērtēt patērētājam sniegtos vairumtirdzniecības/mazumtirdzniecības pakalpojumus, jo tā attiecas uz tālākpārdošanai iepirkto preču tirdzniecības uzcenojumiem un līdz ar to neietver pārdoto preču vērtību (skat. 4.47. punktu). Vairumtirdzniecības un mazumtirdzniecības pakalpojumu novērtējumi sniedz labāku priekšstatu par sniegtajiem izplatīšanas pakalpojumiem. Tāpat, izmantojot izlaidi kā vēlamo rādītāju attiecībā uz finanšu starpniekiem un apdrošināšanu, izlaidē neietver summas, kuras plūst caur uzņēmumu, tās neuzskatot par uzņēmuma starppatēriņa daļu (skat. 4.47. punktu).  *Avots*: MSITS 2010 |

Līdz ar to 3. veida rādītāju aprēķināšanai ieteicams izmantot apgrozījuma vērtību (pārdošanas apjomu). Tomēr noteiktu saimniecisko darbību gadījumā, izmantojot apgrozījumu, 3. veids tiktu ievērojami pārvērtēts.

Vairumtirdzniecībā un mazumtirdzniecībā apgrozījums ietver tālākpārdošanai iepirkto preču vērtību. Līdz ar to šai darbībai izlaides vērtība ļauj labāk noteikt pakalpojuma vērtību. Līdzīgu iemeslu dēļ izlaidi kā vēlamo rādītāju izmanto arī finanšu starpniecības un apdrošināšanas jomā, jo tā neietver summas, kas plūst cauri uzņēmumam (MSITS 2010 5.65. punkts).

|  |
| --- |
| **9.3. ierāmējums. Pārdošanas apjoms (apgrozījums) un/vai izlaide**  4.46.Jēdzieniem “pārdošanas apjoms” un “apgrozījums” šeit ir vienāda nozīme, un tos lieto kā sinonīmus. Saskaņā ar SNA 2008 (kurā sniegta papildu informācija un piemēri) “izlaide” atšķiras no pārdošanas apjoma, jo tā ietver gatavās un nepabeigtās produkcijas krājumu izmaiņas, un atšķiras tas, kā novērtē ar vairumtirdzniecību un mazumtirdzniecību saistītās darbības vai ar finanšu starpniecību saistītās darbības. Izlaide lielākoties ir labāks un precīzāks darbības mērs, un to iesaka izmantot kā vēlamo mainīgo lielumu datu apkopošanai. Tomēr pārdošanas apjoma dati ir vieglāk apkopojami, turklāt tos var iedalīt sīkāk. Tādēļ tiem joprojām var būt liela nozīme *FATS* un *AMNE* statistikā attiecībā uz abiem pasākumiem.  4.47. Noteiktām pakalpojumu darbībām izlaides novērtēšanai izmanto īpašas metodes. Pakalpojumu darbības neietver gatavās produkcijas krājumus, un nepabeigtās produkcijas krājumu izmaiņas parasti nav iespējams novērtēt. Tādēļ praksē noteiktā izlaide attiecībā uz vairumu pakalpojumu darbību būs identiska pārdošanas apjomam, izņemot trīs turpmāk minētās darbības:  a) attiecībā uz vairumtirdzniecību un mazumtirdzniecību, lai gan notiek preču tirdzniecība, izlaidi nosaka pēc pakalpojuma, un tā ir līdzvērtīga nevis pārdošanas apjoma kopējai vērtībai, bet gan tālākpārdošanai iepirkto preču tirdzniecības uzcenojumam;  b) attiecībā uz finanšu starpniekiem izlaide ietver ne tikai pakalpojumus, par kuriem iekasē tiešu maksu, bet arī pirkšanas un pārdošanas darījumu tirdzniecības uzcenojumus, aktīvu pārvaldības izmaksas, ko atskaita no saņemamā īpašuma ienākuma aktīvu turējuma vienību gadījumā, un starpību starp procentu izdevumiem (vai procentu ieņēmumiem) un atsauces likmi aizdevumiem (netieši novērtētajiem finanšu starpniecības pakalpojumiem (*FISIM*)) (skat. III.8. ierāmējumu). Galvenie faktori, kas ietekmē finanšu pakalpojumu izlaides novērtēšanu, un norādījumi to atšķiršanai no pārdošanas apjoma ir aplūkoti SNA 2008 (6.157.–6.174. punkts);  c) attiecībā uz apdrošināšanu izlaidi aprēķina nevis pēc kopējās nopelnītās prēmijas, bet gan pēc pakalpojuma maksas, ņemot vērā ienākumus, kas nopelnīti ar tehniskajām rezervēm, un to, ka konkrēta prēmijas daļa jāizmanto nevis pakalpojumu sniegšanai, bet gan prasījumu apmaksai un dzīvības apdrošināšanas polisēs, mūža pensijas plānos un pensiju shēmās garantēto kapitāla summu uzkrāšanai.  Visos šajos gadījumos izlaide parasti ir ievērojami zemāka nekā pārdošanas apjoms, jo tā atšķirībā no pārdošanas apjoma neietver summas (kas var veidot lielu daļu no kopējiem pamatdarbības ieņēmumiem), kuras plūst caur uzņēmumu, tās neuzskatot par uzņēmuma starppatēriņa daļu.  4.48. Ar pārdošanas apjomu nosaka bruto pamatdarbības ieņēmumus, no tiem atskaitot rabatus, atlaides un ienākumus. Pārdošanas apjoms jāvērtē, neņemot vērā patērētājiem piemērojamo patēriņa nodokli, apgrozījuma nodokli un pievienotās vērtības nodokli. Lai gan pārdošanas apjoms kā mainīgais lielums var ietvert dublētas pievienotās vērtības, tas parasti rada mazāk ar datu vākšanu saistītu grūtību, līdz ar to pārdošanas apjoma rādītāji ir plašāk pieejami nekā pievienotā vērtība. Turklāt pārdošanas apjoms atšķirībā no pievienotās vērtības norāda, cik lielā mērā ārvalstu saistītus uzņēmumus izmanto, lai nodrošinātu klientiem produkciju neatkarīgi no tā, cik lielā mērā produkcija radusies pašos saistītajos uzņēmumos vai citos uzņēmumos. Pārdošanas apjoms atšķirībā no pievienotās vērtības arī ir ērtāk salīdzināms ar tādiem mainīgajiem lielumiem kā eksports un imports, kas paši par sevi lielākoties izriet no pārdošanas apjoma.  *Avots:* MSITS 2010 |

Turklāt F iedaļu (“Būvniecība”), D iedaļu (“Elektroenerģija, gāze”) un E iedaļu (“Ūdensapgāde”) ieteicams iekļaut 3. veidā, jo tās ietver pakalpojuma komponentu. Šādā gadījumā rodas jautājums, vai 3. veidā sniegto pakalpojumu izlaides novērtēšanai jāizmanto apgrozījums vai izlaides vērtība. Turpmāk redzamajā tabulā norādīts ES apgrozījums un izlaides vērtība 2018. pārskata gadā, pamatojoties uz *Eurostat* datiem.[[164]](#footnote-165)

**9.1. tabula. Apgrozījuma un produkcijas vērtības salīdzinājums ES 2018. gadā (milj. *euro*)**

|  |  |  |  |  |  |  |  |
| --- | --- | --- | --- | --- | --- | --- | --- |
| **D – Elektroenerģija, gāze** | | **E – Ūdensapgāde** | | **F – Būvniecība** | | **G – Vairumtirdzniecība un mazumtirdzniecība** | |
| **Apgrozījums** | **Produkcijas vērtība** | **Apgrozījums** | **Produkcijas vērtība** | **Apgrozījums** | **Produkcijas vērtība** | **Apgrozījums** | **Produkcijas vērtība** |
| 1 448 366 | 1 174 122 | 247 000 | 242 000 | 1 576 888 | 1 584 448 | 8 746 670 | 2 392 620 |

*Avots*: *Eurostat* [*SBS* datubāze](https://ec.europa.eu/eurostat/databrowser/bookmark/9deb9512-24d6-47dc-94fa-7fb5a7a6be84?lang=en)

Kā vienu no variantiem var izmantot produkcijas vērtības procentuālo apmēru, to pretstatot apgrozījumam attiecībā uz G un D iedaļu (skat. 9.1. tabulu).

G iedaļa tabulā ir iekļauta vienīgi salīdzinājumam. Kā bija gaidīts, G iedaļā novērojama ievērojama būtiska atšķirība starp apgrozījumu un produkcijas vērtību (jo tālākpārdošanai paredzētās preces produkcijas vērtībā nav iekļautas). Savukārt attiecībā uz E un F iedaļu apgrozījums ir praktiski vienāds ar produkcijas vērtību (šī tendence ir raksturīga visiem gadiem laikā no 2014. līdz 2018. gadam, tostarp lielākajai daļai atsevišķu dalībvalstu). Līdz ar to attiecībā uz E un F iedaļu apgrozījums ir labs mērs 3. veida novērtēšanai. D iedaļā produkcijas vērtība ir mazāka par apgrozījumu (produkcijas vērtība veido aptuveni 80 % no apgrozījuma vērtības). Jāņem vērā arī tas, ka situācija attiecībā uz D iedaļu katrā valstī ir atšķirīga (dažās valstīs produkcijas vērtība veido aptuveni 50 % no iegrāmatotā apgrozījuma). Šāda atšķirība var būt tādēļ, ka netiek ieskaitītas tālākpārdošanai iepirktās preces (jo elektroenerģiju uzskata par preci). Statistikas speciālistiem D iedaļa, iespējams, jāizpēta sīkāk, taču pašlaik šīs iedaļas datus ieteicams iekļaut 3. veida novērtējumā, izmantojot produkcijas vērtību (izlaides vērtības) kā mēru 3. veida pakalpojumu novērtēšanai.

Lai novērtētu 3. veidā sniegtos pakalpojumus, kopumā ieteicams izmantot *FATS* apgrozījuma vērtību visām *NACE* iedaļām, izņemot šādas iedaļas:

* D iedaļa “Elektroenerģija, gāzes apgāde, siltumapgāde un gaisa kondicionēšana”;
* G iedaļa “Vairumtirdzniecība un mazumtirdzniecība; automobiļu un motociklu remonts”;
* K iedaļa “Finanšu un apdrošināšanas darbības”.

Šīm trim iedaļām jāizmanto izlaides vērtība. Turpmākajā punktā sīkāk aplūkota izlaides vērtības novērtēšana.

*Izlaides vērtības noteikšana OFATS apkopošanai, izmantojot no IFATS izrietošo proporciju*

Jāņem vērā arī praktiskie ierobežojumi. Proti, Regulā par Eiropas uzņēmējdarbības statistiku noteikts, ka *IFATS* apkopošanai jāvāc “apgrozījuma” un “izlaides vērtības” dati, taču *OFATS* apkopošanai – vienīgi “apgrozījuma” dati. Tomēr dažās valstīs *OAFTS* apkopošanai jau notiek izlaides vērtības datu vākšana (skat. 5.2. tabulu). Taču kopumā, vismaz dažās ES un EBTA valstīs, izlaides vērtība *OFATS* apkopošanai pašlaik nav pieejama.

Šādos gadījumos apkopotājiem ieteicams noteikt izlaides vērtību (produkcijas vērtību) attiecībā uz *OFATS* D, G un K iedaļu.

Viens no veidiem, kā šo vērtību noteikt, ir aprēķināt izlaides vērtības un apgrozījuma attiecību no tās pašas *SBS* iedaļas, piemērojot šo svērumu *OFATS* apgrozījumam.

Attiecībā uz uzņēmumiem, kas ir rezidenti ES, *SBS* G iedaļas produkcijas vērtība ir aptuveni 24–27 % no apgrozījuma konsekventi katrā pārskata gadā no 2014. līdz 2018. gadam (skat. arī 9.1. tabulu). Tādēļ attiecībā uz ES valstīm var pieņemt, ka arī *OFATS* kontekstā G iedaļas ražošanas vērtība ir aptuveni 25 % no iegrāmatotā apgrozījuma (lai gan *OFATS* ietver arī ārpus ES valstīm veiktos darījumus). Precīzāku novērtējumu (jo īpaši tad, kad partnervalsts atrodas ārpus ES) var iegūt, aprēķinot izlaides vērtības un apgrozījuma attiecību, balstoties uz *SBS* datiem par partnervalsti vai reģionu, uz kuru attiecīgie *OFATS* dati attiecas. Piemēram, ja apkopotājs vēlas noteikt *OFATS* izlaides vērtību attiecībā uz ārvalstu saistītiem uzņēmumiem kādā konkrētā partnervalstī, šīs partnervalsts *SBS* datus var izmantot, lai aprēķinātu izlaides vērtības un apgrozījuma attiecību.

Attiecībā uz *OFATS* D iedaļu var pieņemt, ka produkcijas vērtība ir 80 % no apgrozījuma (skat. 9.1. tabulu).

Līdzīgu pieeju var izmantot arī valstīs, kas nav ES valstis. Būtu interesanti salīdzināt šīs tendences ar citu pasaules valstu datiem.

Attiecībā uz *FATS* (vismaz vairumā ES valstu) kategoriju “Finanšu un apdrošināšanas darbības” (*NACE* K sadaļa) pašlaik ir vairāki praktiski ierobežojumi.

Ārējās *FATS* apkopošanai (par 3. veidā sniegtajiem eksporta pakalpojumiem) pieejama vienīgi apgrozījuma vērtība. Apdrošināšanas pakalpojumu kontekstā tā būtībā atspoguļo “samaksātās apdrošināšanas prēmijas”; “produkcijas vērtība” (“tirdzniecības uzcenojumi”) būtu labāks mērs pakalpojumu sniegšanas novērtēšanai, taču tā nav pieejama.

Savukārt iekšējās *FATS* apkopošanai (par importu) pašlaik pieejami šādi mainīgie lielumi:

* K64 (produkcijas vērtība);
* K65 un K66 (apgrozījums).

Turklāt datu pieejamība attiecībā uz iekšējās *FATS* K iedaļu kopumā ir ierobežota.

Stājoties spēkā Regulas par Eiropas uzņēmējdarbības statistiku prasībām, daži no šiem ierobežojumiem turpmākajos gados tiks pakāpeniski novērsti (vismaz ES līmenī). EUS regula nosaka, ka jāapkopo visi K iedaļas dati (gan attiecībā uz *SBS*, gan attiecībā uz *IFATS*) un jāvāc dati gan par apgrozījumu, gan par izlaides vērtību. Tiklīdz attiecībā uz K iedaļu šie dati ir pieejami, tos var izmantot *IFATS* apkopošanai, savukārt *SBS* datus var izmantot, lai noteiktu izlaides vērtību *OFATS* apkopošanai (līdzīgi kā attiecībā uz G un D iedaļu).

Kamēr šie dati saskaņā ar EUS regulu vēl nav pieejami, valstīm ieteicams novērtēt K iedaļu, jo īpaši tad, ja šīs vērtības atspoguļo lielas summas. Ja par apdrošināšanas uzņēmumiem (K65. nodaļu) pieejami vienīgi apgrozījuma dati, apkopotāji var mēģināt atskaitīt, piemēram, aptuveno apmaksājamo prasījumu vērtību (ko var iegūt no citiem avotiem, piemēram, finanšu pārskatiem).

Ja nav pieejami pilnīgi nekādi dati, pat ne *IFATS*, K iedaļu var novērtēt, izmantojot piedāvājuma un izlietojuma tabulas. Tomēr šajās tabulās nav sniegts K iedaļas ārvalstu kontrolēto uzņēmumu daļas sīkāks iedalījums, tādēļ jāveic nepieciešamās korekcijas (piemēram, piemērojot citās sadaļās norādīto attiecību, piemēram, starp *IFATS* un *SBS* apgrozījumu). Visbeidzot, informācija, kas izriet no partnervalstu sniegtajiem *OFATS* spoguļdatiem, var palīdzēt noteikt iztrūkstošās *IFATS* vērtības. Šīs rokasgrāmatas otrajā izdevumā tiks sniegta papildu informācija.

Ja nav iespējams izmantot nevienu no šīm metodēm, K iedaļa jānovērtē pēc iespējas precīzāk, balstoties uz pieejamo informāciju, līdz dati kļūst pieejami saskaņā ar EUS regulu.

**9.5.2. Preču un pakalpojumu vērtības nodalīšana *FATS* apgrozījumā un vietējā tirgū pārdoto pakalpojumu apgrozījuma noteikšana**

*FATS* apgrozījumu iedala pēc uzņēmuma saimnieciskās pamatdarbības veida. Tomēr daži uzņēmumi var veikt arī sekundārās saimnieciskās darbības (piemēram, ražošanas uzņēmums, kas ražo iekārtas, var pārdot saviem klientiem arī tehniskās apkopes/remonta/atjaunināšanas pakalpojumus). Līdz ar to dažu lielākoties ar precēm saistīto iedaļu apgrozījums var ietvert arī dažas pakalpojumu vērtības, un otrādi.

Tādēļ *FATS* ietver gan pārdoto preču, gan pārdoto pakalpojumu apgrozījumu, dažkārt pat vienā un tajā pašā iedaļā. Tomēr nozīmīga ir vienīgi pakalpojumu vērtība. Saskaņā ar MSITS 2010, veicot 3. veida novērtēšanu, preču vērtību ieteicams neiekļaut *FATS* apgrozījumā.

Kā norādīts 6. nodaļā, novērtējot 3. veidā sniegtos pakalpojumus, nozīme ir vienīgi apgrozījumam, kas attiecas uz tiem pakalpojumiem, ko pārdod klientiem, kas ir *rezidenti*. Tomēr jānorāda, ka tad, kad partneris ir ES kopumā, nozīme ir visiem pārdevumiem, ko veic uz ES valstīm. Šādos gadījumos novērtēšanu var labāk veikt, ņemot vērā saistītu uzņēmumu pilno apgrozījumu (vai produkcijas vērtību).

Turklāt, ja daļu no *FATS* apgrozījuma faktiski veido eksports, to uzrāda saistīta uzņēmuma rezidences valsts *ITSS* statistikā.

Piemēram, ārvalsts saistīts uzņēmums var eksportēt savus pakalpojumus uz kādu trešo valsti (vai mātesuzņēmuma rezidences valsti). Šādā gadījumā pakalpojumu eksporta vērtību:

* iekļauj *FATS* kā saistīta uzņēmuma apgrozījumu un
* iekļauj uzņēmējvalsts *ITSS* datos kā daļu no eksportētajiem pakalpojumiem (skat. arī MSITS 2010 5.8. punktu).

Jebkurā gadījumā nozīme ir vienīgi tai pakalpojumu apgrozījuma daļai, ko pārdod klientiem, kas ir rezidenti (jo šo daļu “eksportē” tikai 3. veidā uz valsti, kurā saistīts uzņēmums ir rezidents).

Ja *FATS* eksportu kā mainīgo lielumu nav iespējams iedalīt pēc precēm/pakalpojumiem, var izmantot turpmāk minēto pieeju, lai noteiktu to produktu/pakalpojumu apgrozījumu, ko pārdod klientiem ziņojošajā valstī.

Lai iedalītu ***IFATS*** apgrozījumu pēc preču/pakalpojumu pārdošanas apjoma vietējā tirgū/eksporta, var izmantot no *SBS*, *TEC* un *STEC* izrietošo informāciju un PVN datus.

* *IFATS* dati atspoguļo attiecīgās valsts ārvalstu saistītu uzņēmumu apgrozījumu attiecībā uz konkrēto saimniecisko darbību. Pēc tam:

a) atskaita preču eksportu (to atspoguļo *TEC* dati). Ja nav pieejami mikrodati par konkrēto uzņēmumu, var izmantot PVN (*VIES*). Preču eksportu arī var novērtēt, izmantojot *TEC* datus par ārvalstu saistītiem uzņēmumiem, kas darbojas tajā pašā nozarē vai kategorijā pēc uzņēmuma lieluma;

b) atskaita pakalpojumu eksportu (to atspoguļo *STEC* dati). Ja nav pieejami mikrodati par konkrēto uzņēmumu, var izmantot PVN (*VIES*). Pakalpojumu eksportu arī var novērtēt, izmantojot *STEC* datus par ārvalstu saistītiem uzņēmumiem, kas darbojas tajā pašā nozarē vai kategorijā pēc uzņēmuma lieluma;

c) atskaita tiem klientiem pārdoto preču apgrozījumu, kas ir rezidenti. a) un b) darbības rezultātā iegūtā summa atspoguļo vietējā tirgū pārdoto pakalpojumu apgrozījumu. Tomēr šī summa var ietvert arī dažas vietējā mērogā pārdotās preces. Ja nav pieejama informācija par ieņēmumiem no vietējā mērogā pārdotajām precēm, kas izriet no *SBS* sekundārajām saimnieciskajām darbībām vai PVN (*VIES*) datiem, var izmantot līdzīgu preču/pakalpojumu attiecības sadalījumu, kas izriet, piemēram, no *TEC* un *STEC* datiem attiecībā uz to pašu saimniecisko darbību.

Attiecībā uz iedaļām, kuru izlaides vērtība ir nepieciešama 3. veida novērtēšanai, iespējams izmantot iepriekš minēto procedūru, balstoties uz apgrozījumu. Iegūtā koriģētā apgrozījuma vērtība atspoguļos svērumu (vietējo apgrozījumu dalot ar kopējo apgrozījumu), ko pēc tam var piemērot izlaides vērtībai.

***OFATS*** apgrozījuma iedalīšana pēc preču/pakalpojumu pārdošanas apjoma vietējā tirgū/eksporta var būt sarežģītāka. Noteikta nepieciešamā informācija un iedalījumi dažās valstīs jau ir pieejami *OFATS* apsekojumos. Valstis, kuras nevāc šo informāciju, var apsvērt kādu no turpmāk minētajām pieejām.

* Iekļaut jautājumu *OFATS* apsekojumā (sākotnēji to var formulēt tā, lai iegūtu pamatotu aplēsi par pārdošanas apjoma proporciju uzņēmējvalstī) – dažas iespējamās idejas skat. 5. nodaļā.
* Meklēt informāciju, sadarbojoties ar partnervalsti. Var sadarboties, piemēram, ar svarīgiem partneriem, kuriem ļoti būtiska ir divpusēja tirdzniecība. Pēc tam statistikas iestādes var abpusēji apmainīties ar šo informāciju.
* Veikt novērtēšanu, balstoties uz informāciju apkopojošās valsts *IFATS* proporcijām (pieņemot, ka *IFATS* norādītās attiecības ir labs rādītājs arī attiecībā uz *OFATS*).
* Partnervalstīs[[165]](#footnote-166) pieejamos datus var izmantot, lai novērtētu apgrozījumu, kas attiecas uz pārdotajām precēm. *OFATS* apsekojumā var iekļaut arī papildu jautājumu (skat. 13. nodaļas 13.3. iedaļu “3. veida novērtēšana”).
* Pakalpojumu apgrozījuma novērtēšana lielākoties uz precēm balstītos sektoros (piemēram, C iedaļa “Apstrādes rūpniecība”) ir joma, kas jāizpēta sīkāk (vairāk informācijas skat. 9.5.5. iedaļā).

Citi piemēri, kas balstīti uz dažādu valstu pieredzi, ir aplūkoti 13. nodaļas 13.3. iedaļā “3. veida novērtēšana”.

Kā norādīts MSITS 2010, starptautiskās pakalpojumu sniegšanas regulējumā *ITSS* un *FATS* dati var pārklāties. Piemēram, kādā noteiktā valstī izveidots saistīts uzņēmums vispirms var importēt pakalpojumus no tā mātesuzņēmuma (uzrādot tos *ITSS* kā pakalpojumus, ko nerezidents sniedz rezidentam) un pēc tam tos sniegt klientam, kas ir rezidents. Rīcība šo datu pārklāšanās gadījumā tiks aplūkota šīs rokasgrāmatas otrajā izdevumā.

|  |
| --- |
| **9.4. ierāmējums. Ārvalstu saistīti uzņēmumi un pakalpojumu pārdošanas apjoms**  5.8. Abi MSITS 2010 aplūkotie statistikas regulējumi var pārklāties. Piemēram, tad, kad pakalpojumu sniegšana notiek ar ārvalstu saistītu uzņēmumu starpniecību, pakalpojumu sniegšana var būt uzskaitīta divreiz, proti, pirmais darījums notiek starp mātesuzņēmumu un tā saistītu uzņēmumu (uzņēmumu iekšējais darījums, ko ieraksta kā pakalpojumu tirdzniecību starp rezidentiem un nerezidentiem), savukārt otrais darījums notiek tad, kad šis saistītais uzņēmums pārdod pakalpojumus saviem patērētājiem valstī, kurā tas atrodas (ārvalstu saistīta uzņēmuma pakalpojumu pārdošanas apjoms).  Turklāt ārvalstu saistītu uzņēmumu pakalpojumu pārdošanas apjoms var ietvert saistīta uzņēmuma eksporta darījumus uz trešajām valstīm vai mātesuzņēmuma valstīm.  *Avots:* MSITS 2010 |

*Izmitināšanas un ēdināšanas pakalpojumu, izglītības, veselības un sociālās aprūpes darbības*

Uzņēmumi, kuri veic tādas darbības kā izmitināšanas un ēdināšanas pakalpojumi, izglītība, veselība un sociālā aprūpe, var pārdot ievērojamu savas produkcijas apjomu personām, kuras ir nerezidenti. Atbilstoši iepriekš minētajam principam šīs summas neiekļauj saistīta uzņēmuma 3. veidā sniegtajos eksporta pakalpojumos (jo tos faktiski pārdod klientiem, kuri ir nerezidenti); maksājumu bilancē (*BOP*) tās parasti iekļauj *ITSS* postenī “Ceļošana” kā tās valsts ceļojumu pakalpojumu eksportu, kurā atrodas saistīti uzņēmumi.

Piemēram, valstīs ar ievērojami attīstītu tūrisma nozari uzņēmumi lielu daļu izmitināšanas un ēdināšanas pakalpojumu pārdod klientiem, kuri ir nerezidenti. Dažās citās valstīs svarīgs ir “veselības tūrisms”. Savukārt citas valstis piedāvā izglītības pakalpojumus ievērojamam skaitam ārvalstu studentu.

Kā norādīts iepriekš, apkopotājiem jānošķir saistītu uzņēmumu eksportētie pakalpojumi, 3. veida novērtēšanā ņemot vērā vienīgi pakalpojumus, kas pārdoti klientiem, kuri ir rezidenti. Tomēr attiecībā uz šīm darbībām *STEC* datu izmantošana, iespējams, nebūs labākais risinājums, jo ceļošanas datus parasti nav viegli sasaistīt ar uzņēmumu, kas sniedzis pakalpojumu klientam, kurš nav rezidents. Tādēļ jāizmanto cita pieeja.

Viens no veidiem, kā šajās iedaļās nošķirt ceļojumu pakalpojumu eksportu, ir izmantot tūrisma statistiku. Ja valsts rīcībā ir informācija (piemēram, balstoties uz tūrisma statistiku), ka daļu no apgrozījumu veidojošajiem pakalpojumiem pārdod privātpersonām, kuras ir nerezidenti (kas līdz ar to jau ir iekļauti postenī “Ceļošana”), apgrozījuma daļu no šīm iedaļām var izslēgt. Savukārt valstīs ar, piemēram, ievērojamu daudzumu ārvalstu studentu atbilstošo izglītības iestāžu sniegtā informācija var palīdzēt novērtēt eksportēto izglītības pakalpojumu daļu.

Galējais risinājums (ja šo informāciju nevar iegūt ne no viena avota) būtu samazināt šo *NACE* sadaļu apgrozījumu par konkrētu iepriekš noteiktu daļu. Piemēram, tā kā bija grūti iegūt konkrētāku informāciju un nolūkā izvairīties no 3. veida pārvērtēšanas, *Eurostat* sākotnēji aplēsa, ka uzņēmumi, kuri darbojas izmitināšanas un ēdināšanas pakalpojumu nozarē (*NACE* I sadaļa), aptuveni pusi apgrozījumu veidojošo pakalpojumu pārdod nerezidentiem. Tādēļ *Eurostat* 3. veida novērtēšanā ņem vērā tikai 50 % no I iedaļas apgrozījuma. Sagaidāms, ka valstu statistikas iestādes spēs pārdomātāk novērtēt apgrozījumu veidojošo pakalpojumu daļu, kas izslēdzama no 3. veida, izmantojot no tūrisma statistikas un citiem komerciāliem vai administratīviem avotiem izrietošu informāciju.

**9.5.3. Iztrūkstošo mainīgo lielumu novērtēšana, balstoties uz citu jomu datiem un mikrodatu sasaisti**

Turpmākajos punktos aplūkoti daži novērtēšanas piemēri no *Eurostat* 3. veida inventarizācijas aptaujas[[166]](#footnote-167), kas notika 2020. gadā 30 valstīs.

**Piemēri par *IFATS***

3. veida inventarizācijas aptaujā Austrija, Polija un Spānija norādīja, ka tās izmanto **produkcijas vērtību**, kas izriet no *SBS* datiem. Novērtēšanu arī var veikt, balstoties uz *SBS*, piemēram, **mikrodatu līmenī sasaistot informāciju par *UCI* (galvenā īpašnieka) rezidenci** ar *SBS* statistikas apkopošanai vāktajiem datiem.

Tāpat no *SBS* datiem var iegūt datus par **iekšzemes apgrozījumu** ar aptuveno vietējo apgrozījumu, proti, apvienojot iekšējās *FATS* datus ar lielo uzņēmumu datiem no *SBS* atbilstoši metodei, kuru izstrādājusi Itālija, kas, starp citu, dalījusies arī ar vietējās izlaides aprēķināšanas metodi.

Spānijā *IFATS* datus iegūst tieši no *SBS*, kurā iekļauj datus par visiem *IFATS* saistītiem uzņēmumiem. Lai apkopotu statistiku par iekšējiem ārvalstu saistītiem uzņēmumiem, tiek vākti visi *SBS* rādītāji (tostarp visi *IFATS* rādītāji, kas ietver apgrozījumu un izlaides vērtību). Laimīgā kārtā *SBS* aptaujā respondenti ir lūgti norādīt apgrozījumu, kas izriet no pārdošanas apjoma vietējā tirgū, ES un pārējās pasaules valstīs. Pārdošanas apjoma vietējā tirgū procentuālo apmēru norāda tieši *SBS/IFATS* aptaujā.

Amerikas Savienotajās Valstīs iztrūkstošos lielumus iegūst no *IFATS* apsekojuma. *BEA* veic apsekojumu par to ārvalstu daudznacionālo uzņēmumu (*MNE*) darbībām, kuri sniedz pakalpojumus ASV un kuros tiešais ieguldītājs tieši vai netieši patur vai kontrolē balsstiesību vairākumu.

**Piemēri par *OFATS***

*OFATS* datus vāc, veicot kādu konkrētu apsekojumu, vai novērtē, balstoties uz citiem datu avotiem.

Polijas gadījumā iztrūkstošos mainīgos lielumus piedēvē, balstoties uz EGR reģistra datiem, konsolidētajiem pārskatiem un iepriekšējiem *OFATS* apsekojumiem.

Amerikas Savienotajās Valstīs visus šos lielumus iegūst no *OFATS* apsekojuma. *BEA* arī veic apsekojumu par to ASV *MNE* darbībām, kuros tiešais ieguldītājs tieši vai netieši patur vai kontrolē balsstiesību vairākumu.

Savukārt Itālijā *OFATS* izplatīšanas pakalpojumu vērtības aprēķina, balstoties uz produkcijas vērtības un apgrozījuma attiecību, kas izriet no iekšējās *FATS*. Spānija piedāvāja vairākas iespējas iekšzemes iepirkumu novērtēšanai; šī metode ir raksturota valstu piemēros.

Vairāk informācijas pieejams 13. nodaļas 13.3. iedaļā “3. veida novērtēšana”.

**9.5.4. 3. veidā sniegtie izplatīšanas pakalpojumi**

Vērtējot 3. veidu, izplatīšanas pakalpojumu vērtības faktiski aprēķina, balstoties uz to uzņēmumu produkcijas vērtību, kuri veic vairumtirdzniecības un mazumtirdzniecības darbības (*NACE* G sadaļa). Kā norādīts 9.5.1. iedaļā, attiecībā uz uzņēmumiem, kuri veic G iedaļā minētās darbības, jāizmanto nevis apgrozījuma vērtība, bet gan produkcijas vērtība. Attiecībā uz *OFATS* produkcijas vērtība parasti nav pieejama, tādēļ tā jānovērtē, izmantojot 9.5.1. iedaļā izklāstītās metodes.

**9.5.5. Pakalpojumi apstrādes rūpniecības darbību jomā (NACE C10–32)**

Pašlaik pastāv ieteikums izslēgt *FATS* apstrādes rūpniecības (C10–32) darbības, jo pieņem, ka tās lielākoties attiecas uz preču ražošanu, kas neietilpst *GATS* piemērošanas jomā. Tomēr nodaļu “Apkopes un remonta pakalpojumi” (NACE C33) ieteicams iekļaut 3. veida aprēķinos, ja šie dati pieejami.

Tomēr, kā norādīts iepriekš, var būt vairāki uzņēmumi, kuru primārā saimnieciskā darbība ir apstrādes rūpniecība un kuri nodarbojas ar pakalpojumu pārdošanu, kas veido daļu no to sekundārās vai pat primārās saimnieciskās darbības, piemēram, līgumražošanu. Turklāt noteiktām saimnieciskajām darbībām ir raksturīgi tas, ka uzņēmumi pārdod “iekārtu darbības laiku”. Proti, tie pārdod iekārtu nostrādāto ražošanas laiku un/vai veic ražošanu pēc klienta pieprasījuma atbilstoši precīzām klienta norādītām specifikācijām un dizainam. Atkarībā no līguma nosacījumiem šos uzņēmumus, iespējams, vajadzētu traktēt kā pakalpojumu sniedzējus. Citiem vārdiem, būtu interesanti apzināt tos *FATS* uzņēmumus, kuri sniedz ražošanas pakalpojumus, izmantojot citiem piederošus resursus.

Ārvalstu kontrolēti uzņēmumi, kuri veic šādas darbības, faktiski sniedz pakalpojumus, un viņu izlaide jāiekļauj 3. veidā. Pašlaik nav vienas noteiktas metodes šo darbību nošķiršanai.

Viens no veidiem, kā tās nošķirt, ir balstīties uz informāciju par sekundārajām darbībām (kas izriet no *SBS*) vismaz attiecībā uz attiecīgās valsts lielajiem uzņēmumiem. Var izmantot arī *STEC* datus. *STEC* dati sniedz informāciju par pakalpojumu tirdzniecību iedalījumā pēc darbības nozares un īpašumtiesību veida. Līdz ar to *STEC* tabulas var sniegt informāciju par ārvalstu kontrolētu uzņēmumu pakalpojumu apgrozījuma apjomu attiecībā uz C iedaļā noteiktajām darbībām (kā arī darbībām, kas noteiktas citās lielākoties ar precēm saistītās iedaļās). Tomēr jānorāda, ka *STEC* dati sniedz informāciju vienīgi par rezidentuzņēmumu eksportētajiem (vai importētajiem) pakalpojumiem, nevis pakalpojumiem, kas pārdoti klientiem, kuri ir rezidenti. Var pieņemt, ka uzņēmumi, kuri veic vienu un to pašu saimniecisko darbību, arī pārdod vienādu pakalpojumu apjomu klientiem, kuri ir rezidenti. Šādā gadījumā šo apgrozījumu ņem vērā, novērtējot 3. veidu.

Ja attiecīgās valsts rīcībā ir informācija par šīm vērtībām (piemēram, uzņēmumu sekundārajām saimnieciskajām darbībām), tā var izvēlēties iekļaut šīs vērtības savā statistikā (jo tie neapšaubāmi ir pakalpojumi, ko ārvalstu saistīti uzņēmumi sniedz uzņēmējvalstī). Šie gadījumi attiecīgi jānorāda metadatos.

**9.6. Norādījumu un ieteikumu kopsavilkums**

Attiecībā uz 3. veida novērtēšanu kopumā ieteicams ievērot turpmāk minētos ieteikumus.

* Veicot 3. veida novērtēšanu, jāņem vērā šādas *NACE* sadaļas un nodaļas:
* *NACE* D–S sadaļa (izņemot O sadaļu) un C33. nodaļa.
* Veicot aprēķinus attiecībā uz 3. veidu, jābalstās uz apgrozījuma (pārdošanas apjoma) vērtību (izņemot turpmāk aplūkotos gadījumus).
* Izmantojiet izlaides vērtību (produkcijas vērtību) attiecībā uz šādām iedaļām:
* Elektroenerģija, gāzes apgāde, siltumapgāde un gaisa kondicionēšana (D iedaļa);
* Vairumtirdzniecība un mazumtirdzniecība; automobiļu un motociklu remonts (G iedaļa);
* Finanšu un apdrošināšanas darbības (K iedaļa).

Ja produkcijas vērtība nav pieejama ne par vienu no iepriekš minētajām darbībām (kas noteiktas D, G un K iedaļā), tā jānovērtē aptuveni (skat. 9.5.1. iedaļu).

* Veicot aprēķinus attiecībā uz 3. veidu, būtiska ir vienīgi tā apgrozījumu veidojošo pakalpojumu daļa, ko pārdod klientiem, kuri ir rezidenti, jo šo daļu uzskata par tādu, kas (ar ārvalstu saistītu uzņēmumu starpniecību) “eksportēta” klientiem, kuri ir rezidenti (tas arī palīdz izvairīties no dubultas uzskaites *FATS* un *ITSS*). 9.5.2. iedaļā aplūkotas dažas vietējā apgrozījuma novērtēšanas metodes (*FATS* eksports kā mainīgais lielums jāizmanto kā pirmais labākais).
* Neiekļaujiet preču vērtību *FATS* apgrozījumā, kā norādīts 9.5.2. iedaļā.
* Iekļaujiet pakalpojumu vērtību (ja tas iespējams), kas izriet no to uzņēmumu sekundārajām saimnieciskajām darbībām, kuru primārās saimnieciskās darbības kods ir norādīts kādā no lielākoties uz precēm vērstā iedaļā.

|  |  |
| --- | --- |
| **10** | **B daļa. Ieteicamā metodoloģija un novērtēšanas modeļi**  **Izplatīšanas pakalpojumi** |

|  |
| --- |
| **Šajā nodaļā aplūkota ieteicamā metodika un avoti attiecībā uz izplatīšanas pakalpojumiem.**  **Šī nodaļa ir vērsta uz 1. veidā sniegtajiem izplatīšanas pakalpojumiem, jo 3. veidā sniegtie izplatīšanas pakalpojumi jau ir sīki aplūkoti 9. nodaļā un attiecas uz vērtībām, ko ieraksta *FATS* G iedaļā.** |

**10.1. Izplatīšanas pakalpojumu skaidrojums**

Saskaņā ar MSITS 2010 izplatīšanas pakalpojumus ieteicams iekļaut pakalpojumu statistikā iedalījumā pēc to sniegšanas veida.

Izplatīšanas pakalpojumi ir definēti kā sadales pakalpojumi, ko sniedz vairumtirdzniecības un mazumtirdzniecības nozares. SNA 2008 vairumtirgotāji un mazumtirgotāji ir definēti kā vienības, kas pērk un pārdod tālāk preces bez pārstrādes vai tikai ar minimālu pārstrādi (piemēram, tīrīšanu un iepakošanu). Tie sniedz pakalpojumu preču ražotājiem un patērētājiem, uzglabājot, izvietojot un piegādājot preču izlasi ērti pieejamās vietās, lai tās būtu viegli iegādājamas. Tomēr *BOP* kontos šos izplatīšanas pakalpojumus iekļauj postenī “Preces”, tos neizdalot atsevišķi. Šajā nodaļā aplūkotas metodes, ko var izmantot šo vērtību aplēšanai.

|  |
| --- |
| **10.1. ierāmējums. Vairumtirdzniecība un mazumtirdzniecība**  6.146. Lai arī vairumtirgotāji un mazumtirgotāji faktiski pērk un pārdod preces, nopirktā prece nav uzskatāma par starppatēriņu, ja tā tiek tikai minimāli apstrādāta, piemēram, notīrīta, iepakota utt., un pārdota tālāk. Vairumtirgotāji un mazumtirgotāji ir uzskatāmi par piegādes pakalpojumu sniedzējiem, kas saviem klientiem piedāvā noteiktu preču izlases uzglabāšanu un izlikšanu apskatei ērti pieejamās vietās un iespēju tās ērti iegādāties. To izlaidi novērtē pēc kopējā uzcenojuma, ko gūst par precēm, kuras viņi iepērk tālākpārdošanai. **Tirdzniecības uzcenojums ir starpība starp faktisko vai nosacīto pārdošanas cenu, kas realizēta par preci, kura nopirkta tālākpārdošanai, un cenu, kas izplatītājam būtu jāmaksā, lai aizstātu attiecīgo preci laikā, kad to pārdod vai citādi atsavina.** Dažām precēm realizētais uzcenojums var būt negatīvs, ja preču pārdošanas cenas ir pazeminātas. Tirdzniecības uzcenojums ir negatīvs arī precēm, kuras netiek pārdotas, bet sabojājas vai tiek nozagtas.  *Avots:* 2008. gada nacionālo kontu sistēma (SNA 2008) |

Līdz ar to izplatīšanas pakalpojumi attiecas uz preču pārdošanu vai organizēšanu pārdošanai starpposma lietotājiem vai galalietotājiem un var ietvert apstrādi, uzglabāšanu, pārdošanu un rēķinu izrakstīšanu. Lai gan vairumu vairumtirgotāju un mazumtirgotāju izplatīšanas pakalpojumu neiekļauj *EBOPS*, ko izmanto pašreizējā *ITSS* datu apkopošanas kontekstā[[167]](#footnote-168), šos pakalpojumus iekļauj W/120, ko izmanto *GATS* pārrunās (skat. MSITS 2010 3.53. punktu). *EBOPS* faktiski ietver vienīgi šo kopējo ar tirdzniecību saistīto darījumu daļu, par ko iekasētās maksas iekļauj postenī “Ar tirdzniecību saistītie darījumi” (skat. MSITS 2010 3.250. punktu).

**Kopējie ar tirdzniecību saistītie darījumi = ar tirdzniecību saistītie pakalpojumi (EBOPS 2010 SJ34) + izplatīšanas pakalpojumi**

Tomēr, kā norādīts MSITS 2010 3.250. punktā, “ja tirgotājam pieder pārdodamās preces, tirdzniecības uzcenojums parasti ir neatšķirami iekļauts preces vērtībā”. Tādēļ šī izplatīšanas pakalpojumu daļa *EBOPS* nav iekļauta; to sniedz 1. veidā, jo šie pakalpojumi parasti ir saistīti ar pārrobežu darījumiem.[[168]](#footnote-169) Šos pakalpojumus neuzskaita kā pakalpojumus maksājumu bilances regulējumā. Tos iekļauj preču tirdzniecības datos, jo izplatīšanas pakalpojumi ir iekļauti to preču vērtībā, ko tirgo, veicot pārrobežu darījumus (MSITS Apkopotāja rokasgrāmatas 20.62. punkts). Diemžēl statistikā par starptautisko preču tirdzniecību eksports un imports nav sīkāk iedalīts pēc preču vērtības un to tirdzniecības un/vai transporta uzcenojumiem.

SNA 2008 regulējumā izplatīšanas izmaksas atbilst atsevišķi norādītiem pakalpojumiem un tos uzskaita, savukārt maksājumu bilances regulējumā šos darījums nenorāda atsevišķi – skat. 10.2. ierāmējumu.

|  |
| --- |
| **10.2. ierāmējums. Pircēja cena**  SNA 2008 3.52. punktā noteikts, ka “pircēja cena” ir summa, ko, atskaitot pievienotās vērtības nodokli vai citu līdzīgu atskaitāmo nodokli, maksā pircējs, lai saņemtu piegādātās preces vai pakalpojuma vienību piegādes pakalpojumus pircēja noteiktā laikā un vietā.  Tā ietver transporta maksas, ko pircējs sedz atsevišķi, lai *saņemtu* *piegādes* noteiktajā vietā un laikā (neatkarīgi no tā, kurš sniedz šos pakalpojumus). Attiecībā uz pakalpojumiem BPM6 lietotajam jēdzienam “tirgus cena” ir tāda pati nozīme kā SNA 2008 lietotajam jēdzienam “pircēja cena”, jo tā neietver vairumtirdzniecības, mazumtirdzniecības vai transporta izplatīšanas izmaksas.  Tomēr MSITS 2010 līdzīgi kā BPM6 ir noteikts, ka, traktējot preces, uzrāda cenu pēc franko uz kuģa (FOB) principa uz eksportējošās valsts robežas. Kopumā FOB cena ne vienmēr ir vienāda ar pircēja cenu, jo FOB cena var ietvert izplatīšanas izmaksas, par kurām izraksta atsevišķu rēķinu (vairumtirdzniecības un/vai mazumtirdzniecības tirdzniecības normas, kā arī transporta izmaksas līdz eksportējošās valsts robežai). Turklāt pircēja cena ietver izmaksas, kas radušās, nogādājot preces pircēja izvēlētajā vietā, kas var atrasties aiz muitas robežas. Tādēļ šīs izplatīšanas izmaksas, kas attiecas uz atsevišķi norādītiem pakalpojumiem SNA 2008, maksājumu bilances regulējumā atsevišķi neuzrāda.  *Avots:* MSITS 2010 |

Ar ārvalstu saistītu uzņēmumu starpniecību sniegtos izplatīšanas pakalpojumus iekļauj *FATS* statistikā (vairumtirgotāju un mazumtirgotāju izlaide vai produkcijas vērtība, *NACE* G sadaļa) un attiecina uz 3. veidu kopā ar pārējiem 3. veidā sniegtajiem pakalpojumiem.

**10.1. attēls. Pārskats par kopējiem izplatīšanas pakalpojumiem un to iedalījumu pēc pakalpojumu sniegšanas veida**

A diagram of a distribution service

Description automatically generated

|  |  |
| --- | --- |
| **Angļu val.** | **Latviešu val.** |
| Total Distribution services | Kopējie izplatīšanas pakalpojumi |
| Trade margins of retail and wholesale industries | Tirdzniecības uzcenojumi attiecībā uz vairumtirdzniecības un mazumtirdzniecības nozarēm |
| Trade-related services | Ar tirdzniecību saistītie pakalpojumi |
| Trade margins of goods that travelers buy abroad | Tirdzniecības uzcenojumi precēm, ko ceļotāji iegādājas ārvalstīs |
| FATS output value from retail and wholesale trade industries | *FATS* izlaides vērtība, kas izriet no mazumtirdzniecības un vairumtirdzniecības nozarēm |
| MODE 1 | 1. VEIDS |
| MODE 2 | 2. VEIDS |
| MODE 3 | 3. VEIDS |

Kā norādīts iepriekš, ne visus pakalpojumus ražotājs tieši sniedz klientam/pircējam, turklāt daudzos gadījumos pakalpojumu sniegšanai izmanto dažādus izplatītājus vai “mazumtirdzniecības” vienības. Kā piemērus var minēt uzņēmumus, kuri piedāvā biļetes uz dažādiem pasākumiem (sporta pasākumiem, koncertiem, festivāliem u. c.), vai finanšu starpniekus, kuri pārdod finanšu instrumentus (ar starpību starp pirkšanas un pārdošanas cenu). Pakalpojuma pirkšanas un pārdošanas cenas starpības atspoguļo klientam sniegto pakalpojumu ar uzcenojumu. Pakalpojumu gadījumā tomēr uzcenojumu uzskata par vienu no attiecīgās pakalpojumu nozares produktiem. Piemēram, preču gadījumā tas ir atsevišķs darbības veids, piemēram, vairumtirdzniecības un mazumtirdzniecības pakalpojumi, kas ietver visu preču tirdzniecības uzcenojumus. 10.3. ierāmējumā sniegts pārskats par ražotāju un pircēju bāzes cenu aprēķināšanu.

**10.2. 1. veidā sniegtie izplatīšanas pakalpojumi**

Ar preču pārrobežu tirdzniecības darījumiem saistītie izplatīšanas pakalpojumi neietilpst starptautisko pakalpojumu darījumos, jo tirdzniecības uzcenojumi, kas atspoguļo šos izplatīšanas pakalpojumus, ir vai nu iekļauti to preču FOB[[169]](#footnote-170) vērtībās, uz kurām tie attiecas, vai arī tos norāda importētājs (MSITS 2010 3.53. punkts). Izplatīšanas pakalpojumu iekļaušana preču tirdzniecības vērtībā atbilst BPM6 ieteiktajam traktējumam un atspoguļo faktu, ka datus par pārrobežu tirdzniecību vāc iedalījumā pēc produkta. Šādā gadījumā produkts ir importēta vai eksportēta prece, un tā vērtība ietver izplatīšanas pakalpojumus, ko izmanto, lai organizētu šīs preces eksportu vai importu. Līdz ar to statistika par pakalpojumu pārrobežu tirdzniecību neietver eksportētāju sniegtās izplatīšanas pakalpojumu aplēses, jo šie pakalpojumi ir iekļauti preču tirdzniecības vērtībā. Tomēr vairumtirgotāju un mazumtirgotāju sniegtie pakalpojumi var būt svarīgi, kā tas uzsvērts rokasgrāmatā (skat. MSITS 2010 5.41. punktā iekļauto V.4. ierāmējumu, kurā aplūkots piemērs par ASV).

Kā norādīts iepriekš, neliela izplatīšanas pakalpojumu daļa ir iekļauta *EBOPS* apakšposteņos “Ar tirdzniecību saistītie pakalpojumi” un “Pasta pakalpojumi”. Ar tirdzniecību saistītie pakalpojumi ietver tādas komisijas par preču un pakalpojumu darījumiem, kas maksājamas tirdzniecības starpniekiem, preču brokeriem, dīleriem, izsolītājiem un komisijas aģentiem. Šie pakalpojumi ietver, piemēram, izsolītāja nodevu vai aģenta komisiju par kuģu, lidaparātu un citu preču pārdošanu (MSITS 2010 3.250. punkts).

EBOPS 2010 sniegts ieteikums papildus grupēt kopējos ar tirdzniecību saistītos darījumus, kas ietvertu visus ar preču un pakalpojumu izplatīšanu saistītos pakalpojumus, t. i., gan ar tirdzniecību saistītos pakalpojumus (kas jau uzskaitīti *BOP* pakalpojumu kontā), gan aplēstos izplatīšanas pakalpojumus, kas ietverti to pārdoto produktu vērtībā (MSITS 2010 3.251. punkts), kuri pašlaik uzskaitīti *BOP* preču kontā. Uzrādītās pakalpojuma vērtības joprojām zināmā mērā var pārklāties, ja darījums jau uzrādīts *ITSS* pakalpojumu kontā (piemēram, kad vairumtirgotājs uzrāda transporta pakalpojumus).

Vairumtirgotāju un mazumtirgotāju tirdzniecības uzcenojumus var novērtēt, izmantojot vienu no šīm metodēm:

* balstoties uz piedāvājuma un izlietojuma tabulām (tirdzniecības un transporta uzcenojumiem);
* balstoties uz uzņēmējdarbības strukturālo statistiku un *TEC* (preču tirdzniecība iedalījumā pēc uzņēmuma iezīmēm) statistiku (to vairumtirgotāju un mazumtirgotāju eksportu, kuri veic *NACE* G sadaļā minētās darbības), piemērojot nosacītos procentuālos apmērus un netieši novērtējot tirdzniecības uzcenojuma vērtību;
* tirdzniecības uzcenojumus un izplatīšanas pakalpojumus varētu novērtēt, balstoties uz produktu atlikumiem, kā norādīts SNA 2008 (skat. 10.3. ierāmējumu).

|  |
| --- |
| **10.3. ierāmējums. Tirdzniecības uzcenojumu aprēķināšana** |
| |  |  |  | | --- | --- | --- | | **Izlaide bāzes cenās**  **+** | **=** | **Starppatēriņš (izteikts pircēju cenās)**  **+** | | **imports**  **+** |  | **gala patēriņš (izteikts pircēju cenās)**  **+** | | **tirdzniecības uzcenojumi** |  | **kapitāla veidošana (izteikta pircēju cenās)** | | **+**  **transporta uzcenojumi** |  | **+**  **eksports.** | | **+**  **produktiem piemērojamie nodokļi** |  |  | | **–**  **produktu subsīdijas** |  |  | | **Tirdzniecības uzcenojumi =**  **Starppatēriņš (izteikts pircēju cenās)**  **+ gala patēriņš (izteikts pircēju cenās)**  **+ kapitāla veidošana (izteikta pircēju cenās)**  **+ eksports**   * **izlaide bāzes cenās** * **imports** * **transporta uzcenojumi** * **produktiem piemērojamie nodokļi**   **+ produktu subsīdijas**  *Avots*: SNA 2008 | | | |

**10.2.1. 1. veidā sniegto izplatīšanas pakalpojumu novērtēšana – piedāvājuma un izlietojuma tabulu izmantošanas pieeja**

Izplatīšanas pakalpojumus var novērtēt, izmantojot ieguldījuma-izlaides regulējumā lietotās piedāvājuma un izlietojuma tabulas, kas atspoguļo to, kā notiek preču un pakalpojumu sniegšana kādai konkrētai valstij un kā šīs preces un pakalpojumus izmanto iekšzemes ražošanā iedalījumā pēc nozares un produktiem. Proti, tirdzniecības uzcenojumus var novērtēt, balstoties uz vairumtirdzniecības un mazumtirdzniecības nozaru “tirdzniecības un transporta uzcenojuma” datiem.

Šai pieejai ir daži ierobežojumi:

1) tirdzniecības uzcenojumu aprēķina kopā ar transporta uzcenojumu (lai gan transporta uzcenojuma daļa ir salīdzinoši maza);

2) dati pašlaik ir pieejami vienīgi ik pēc 5 gadiem (2010., 2015. gadā utt.). Korekcijas var piemērot laika posmam starp datu pieejamību;

3) partnervalstu iedalījums nav pieejams visām valstīm, tādēļ nepieciešamas aplēses, iedalot ārpus ES un ES teritorijā esošās valstis (kā iespējamo avotu var izmantot *STEC* un *TEC* statistiku).

|  |
| --- |
| **10.4. ierāmējums. Izplatīšanas pakalpojumu novērtēšana**  Kopējais pētniecības centrs (*JRC*) ir strādājis pie izplatīšanas pakalpojumu novērtēšanas saistībā ar projektu par pilnīgiem starptautiskiem un pasaules mēroga kontiem ieguldījuma-izlaides analīzes izpētei (*FIGARO*). Šo procesu veido trīs posmi: i) aprēķināt, cik daudzi transporta un tirdzniecības uzcenojumi (TTU) ir ietverti katrā nacionālā lietojuma tabulas elementā/produktā pircēju cenās, ii) piemērot šīs proporcijas jaunizveidotajai valsts iekšējā (statistiskā) lietojuma tabulai un iii) novērtēt kopējos TTU (produktus), kas attiecināmi uz iekšzemes tirdzniecības, transporta un apdrošināšanas pakalpojumu sektoriem. Rezultāti attiecībā uz tirdzniecības uzcenojumiem var atšķirties par 3 % no nacionālo kontu vērtībām, un tie ir pieejami iedalījumā pēc valsts un *CPA* kodiem. |

**10.2.2. 1. veidā sniegto izplatīšanas pakalpojumu novērtēšana, balstoties uz uzņēmējdarbības strukturālo statistiku apvienojumā ar *TEC* statistiku**

Otrā pieeja 1. veidā sniegto pakalpojumu tirdzniecības uzcenojumu novērtēšanai paredz izmantot *SBS* un *TEC* datu kopas, kas iegūtas par uzņēmumiem, kuri veic tirdzniecības darbības (*NACE* G sadaļā noteiktās darbības). Balstoties uz *SBS* datu kopu, izmanto šādus izlaides mainīgos lielumus: “apgrozījums”, “bruto tirdzniecības uzcenojums tālākpārdošanai paredzētajām precēm”, “produkcijas vērtība” un “pievienotā vērtība pēc ražošanas faktoru izmaksām”. Šo mainīgo lielumu daļas, ko dala ar apgrozījumu, var izmantot kā to vairumtirgotāju un mazumtirgotāju tirdzniecības uzcenojumu rādītājus, kuri nodarbojas ar preču tirdzniecību.

Piemēram, daļu:

[bruto tirdzniecības uzcenojumi tālākpārdošanai paredzētajām precēm] / [apgrozījums],

kas izriet no *SBS* statistikas, var izmantot kā rādītāju izplatīšanas pakalpojumu daļai kopējā tirdzniecības vērtībā. Šo daļu var reizināt ar tirdzniecības vērtības apjomu, kas izriet no *ITGS* vai *TEC* statistikas.

Šai pieejai ir šādi ierobežojumi:

1) *TEC* (piemēram, *ITGS*) ietver arī pārstrādei nodoto preču vērtību, taču tas tā nav attiecībā uz citiem 1. veidā sniegtiem pakalpojumiem (ko rezidents sniedz nerezidentam). Šo problēmu var novērst, ja izmanto *BOP* postenī “Preces” norādīto vērtību;

2) ideālā gadījumā statistika jāsasaista mikrolīmenī, lai nodrošinātu labāku rezultātu kvalitāti. Tas nozīmētu *SBS* un *TEC* mainīgo lielumu sasaistīšanu uzņēmumu līmenī, pēc tam izdalot izplatīšanas pakalpojuma komponentu attiecībā uz katru uzņēmumu (vai vismaz tikai lielajiem uzņēmumiem) un tad šīs vērtības saskaitot kopā.

**10.3. 2. veidā sniegtie izplatīšanas pakalpojumi**

Izplatīšanas pakalpojumus sniedz arī 2. veidā, proti, izplatīšanas pakalpojumi ir saistīti ar precēm, kuras iegādājas ceļotāji. Kā norādīts iepriekš, saskaņā ar SNA 2008 izplatīšanas pakalpojumi ir saistīti ar preču pārdošanu. Tādēļ iepirkšanās gadījumā izplatīšanas pakalpojumus sniedz arī 2. veidā (piemēram, preces, ko iegādājas ceļotāji).

Kā norādīts 8.3. iedaļā, ja iespējams, apkopotājiem jānovērtē un jāatstāj 2. veidā tā preču vērtības daļa, kas attiecas uz saistītajiem tirdzniecības uzcenojumiem (izplatīšanas pakalpojumiem); preču neto vērtība pēc tam no posteņa “Ceļošana” jāizslēdz.

|  |  |
| --- | --- |
| **11** | **C daļa. Koncentrēšanās uz lietotājiem**  **Statistikas izplatīšana iedalījumā pēc sniegšanas veida** |

|  |
| --- |
| **Šajā nodaļā raksturots ieteicamais formāts, kādā pakalpojumu sniegšanas veidu statistika lietotājiem izplatāma skaidrā un saprotamā veidā, kā arī aplūkots jautājums par to, kā *MoS* ir saistīts ar citu statistiku (piemēram, *ITSS* un *BOP, FATS, ITGS*).** |

**11.1. Ievads**

Šajā nodaļā ietvertas ieteicamās tabulas pakalpojumu sniegšanas veidu statistikas izplatīšanai. ES un EBTA valstīs datus par pakalpojumu sniegšanas veidiem oficiāli sāks vākt 2024.–2025. gadā (par 2023. pārskata gadu), kā norādīts Regulā par Eiropas uzņēmējdarbības statistiku (Eiropas Parlamenta un Padomes Regulā (ES) 2019/2152 un Komisijas Īstenošanas regulā (ES) 2020/1197).

Lai izpildītu regulā noteiktās prasības, tiks izstrādātas papildu detalizētas tehniskās specifikācijas (tostarp datu struktūras definīcija (DSD), validācijas noteikumi u. c.). Kamēr nav panākta vienošanās par visām tehniskajām specifikācijām, ES un EBTA valstis ir aicinātas brīvprātīgi izstrādāt un izplatīt *MoS* datus, balstoties uz šajā nodaļā ierosināto tabulu.

**11.2. Izplatīšanas stratēģija**

11.1. tabulā redzama ieteicamā tabula *MoS* statistikas apkopošanai; attiecībā uz katru partnervalsti/reģionu jāaizpilda divas tabulas (viena par eksportu, bet otra – par importu).

Valstīm kā minimums ieteicams apkopot un izplatīt *MoS* datus par šādiem partneriem:

* pārējo pasauli (t. i., pasauli, izņemot ziņojošo valsti);
* ES;
* valstīm, kas nav ES valstis (t. i., ārpus ES teritorijas esošo reģionu; šis partneris ir svarīgs lielākoties ES un EBTA valstīm).

Apkopotāji arī ir aicināti apkopot *MoS* statistiku par citām partnervalstīm, vēršot galveno uzmanību uz viņu attiecīgo valstu svarīgākajiem tirdzniecības partneriem.

Attiecībā uz ES un EBTA valstīm EUS regula nosaka, ka valstis iedalāmas atbilstoši GEO 5. līmenim, kā to paredz Regula (ES) 2020/1470.

EBOPS 2010 klasifikāciju izmanto, lai iedalītu darījumus pēc pakalpojuma veida. Standarta *EBOPS* kategorijām pievieno kategoriju “Izplatīšanas pakalpojumi”. Kategorijā “Izplatīšanas pakalpojumi” ietverti 1. veidā sniegtie izplatīšanas pakalpojumi (ko novērtē, balstoties uz preču tirdzniecības statistiku), 2. veidā sniegtie pakalpojumi (kas saistīti ar precēm, ko iegādājas ceļotāji) un 3. veidā sniegtie izplatīšanas pakalpojumi (kas uzskaitīti *FATS* G iedaļā). Kategorija “Kopējā starptautiskā pakalpojumu sniegšana” ietver visos četros veidos sniegtos pakalpojumus, izslēdzot preču vērtības un iekļaujot izplatīšanas pakalpojumus.

**11.1. tabula. Ieteicamā publicējamā tabula pakalpojumu sniegšanas veidu statistikas izplatīšanai**

|  |  |  |  |  |  |  |
| --- | --- | --- | --- | --- | --- | --- |
| **Ziņojošā valsts:** | | | | | **Pārskata gads:** | |
| **PLŪSMA: imports/eksports** | | | | |
| **PARTNERIS: [pasaule/ES/ārpus ES/cits]** | | | | | miljoni valsts valūtā | |
| **Līmenis** | **Pakalpojuma**  **postenis** | **Posteņa apraksts** | **1. veids** | **2. veids** | **3. veids** | **4. veids** |
| **1.** | ***ISS*** | **Kopējā pakalpojumu starptautiskā sniegšana** |  |  |  |  |
| **2.** | **SA** | **Ražošanas pakalpojumi, apstrādājot citiem piederošus izejmateriālus** |  |  |  |  |
| **2.** | **SB** | **Citur neiekļauti apkopes un remonta pakalpojumi\*** |  |  |  |  |
| **2.** | **SC** | **Pārvadājumi** |  |  |  |  |
| 3. | SC1 | Jūras pārvadājumi |  |  |  |  |
| 3. | SC2 | Aviopārvadājumi |  |  |  |  |
| 3. | SC3 | Citi pārvadājumu veidi |  |  |  |  |
| 3. | SC4 | Pasta un kurjeru pakalpojumi |  |  |  |  |
| **2.** | **SD** | **Ceļošana (pakalpojumi\*)** |  |  |  |  |
| **2.** | **SE** | **Būvniecība (pakalpojumi\*)** |  |  |  |  |
| **2.** | **SF** | **Apdrošināšanas un pensiju pakalpojumi** |  |  |  |  |
| **2.** | **SG** | **Finanšu pakalpojumi** |  |  |  |  |
| **2.** | **SH** | **Citur neiekļauta maksa par intelektuālā īpašuma izmantošanu** |  |  |  |  |
| **2.** | **SI** | **Telekomunikāciju pakalpojumi, datorpakalpojumi un informācijas pakalpojumi** |  |  |  |  |
| 3. | SI1 | Telekomunikāciju pakalpojumi |  |  |  |  |
| 3. | SI2 | Datorpakalpojumi |  |  |  |  |
| 3. | SI3 | Informācijas pakalpojumi |  |  |  |  |
| **2.** | **SJ** | **Citi saimnieciskās darbības pakalpojumi** |  |  |  |  |
| 3. | SJ1 | Pētniecības un attīstības pakalpojumi |  |  |  |  |
| 3. | SJ2 | Profesionālie un vadībzinību pakalpojumi |  |  |  |  |
| 4. | SJ21 | Juridiskie, grāmatvedības, vadībzinību un sabiedrisko attiecību pakalpojumi |  |  |  |  |
| 4. | SJ22 | Reklāmas, tirgus un sabiedriskās domas izpēte |  |  |  |  |
| 3. | SJ3 | Tehniskie, ar tirdzniecību saistītie un citi saimnieciskās darbības pakalpojumi |  |  |  |  |
| 4. | SJ31 | Arhitektūras, inženiertehniskie, zinātniskie un citi tehniskie pakalpojumi |  |  |  |  |
| 4. | SJ32 | Atkritumu pārstrāde un attīrīšana, lauksaimniecības un ieguves rūpniecības pakalpojumi |  |  |  |  |
| 4. | SJ33 | Operatīvās nomas pakalpojumi |  |  |  |  |
| 4. | SJ34 | Ar tirdzniecību saistītie pakalpojumi |  |  |  |  |
| 4. | SJ35 | Citur neiekļautie saimnieciskās darbības pakalpojumi |  |  |  |  |
| **2.** | **SK** | **Individuālie, kultūras un atpūtas pakalpojumi** |  |  |  |  |
| 3. | SK1 | Audiovizuālie un ar tiem saistīti pakalpojumi |  |  |  |  |
| 3. | SK2 | Citi individuālie, kultūras un atpūtas pakalpojumi |  |  |  |  |
| **2.** | **SL** | **Citur neklasificēti valdības pakalpojumi\*** |  |  |  |  |
| **2.** | **S\_DS** | **Izplatīšanas pakalpojumi** |  |  |  |  |
| **2.** | **SN** | **Neattiecinātie pakalpojumi** |  |  |  |  |

\* Saskaņā ar *GATS*, uzrādot starptautisko pakalpojumu sniegšanu, šajos posteņos ietver vienīgi pakalpojumu vērtības. Ja apkopotājam tas pašlaik nav iespējams, datiem jāpievieno metadatu piezīme.

11.1. tabulu var uzskatīt par vienkāršotu datu atveidi salīdzinājumā ar pilnīgajām datu apkopošanas tabulām, kuru izmantošanu paredz *Eurostat*-PTO modelis. Tās mērķis ir sniegt lietotājam pietiekami daudz informācijas, lai nodrošinātu pakalpojumu sniegšanas lietderīgu analīzi/izpratni iedalījumā pēc pakalpojumu sniegšanas veida. Turklāt, publicējot statistiku līdzīgā noformējumā iedalījumā pēc visām pasaules valstīm, tiktu sekmēta starptautiskā salīdzināmība.

Tiks apkopotas vai vāktas arī dažos posteņos (piemēram, “Ceļošana”, “Būvniecība” u. c.) uzrādītās preču vērtības, lai tās varētu izslēgt no ziņotajiem *MoS* datiem. Tā kā *MoS* dati par starptautisko pakalpojumu sniegšanu neietver preču vērtības, tās ieteicams neizpaust kopā ar *MoS* datiem (lai gan tās jāapkopo/jānovērtē iepriekš minētajos nolūkos).

Tabulā norādīti trīs līmeņi (prioritātes) iedalījumam pēc pakalpojuma veida.

* Pirmajā līmenī var norādīt *MoS* datus par kopējo starptautisko pakalpojumu sniegšanu, neiedalot pakalpojumus sīkāk pēc pakalpojuma veida. Šī kopējā vērtība ietver izplatīšanas pakalpojumus un visos četros veidos sniegtos pakalpojumus, bet, ja atbilstīgi, neietver preces (piemēram, no posteņa “Ceļošana” u. c.).
* Otrajā līmenī valstis var iedalīt kopējo pakalpojumu sniegšanu 12 *EBOPS* galvenajās kategorijās un “izplatīšanas pakalpojumos”.
* Trešajā un ceturtajā līmenī konkrēti *EBOPS* posteņi, piemēram, “Pārvadājumi”, “Telekomunikāciju pakalpojumi, datorpakalpojumi un informācijas pakalpojumi” un “Citi saimnieciskās darbības pakalpojumi”, ir iedalīti sīkāk.

Šīs pieejas mērķis ir palīdzēt nodrošināt sīki izstrādātu statistikas prasību pakāpenisku ieviešanu, sniedzot atbalstu apkopotājiem, kuriem nav iepriekšējas pieredzes *MoS* veidošanā. Valstis, kurām ir zināma pieredze *MoS* veidošanā, var tieši apkopot datus vismaz atbilstoši 2. līmeņa iedalījumam. EUS regula paredz līdzīgu pakāpenisku datu prasību ieviešanu.

ES un EBTA valstis var izmantot šīs tabulas, lai brīvprātīgi nosūtītu *MoS* datus *Eurostat*, pirms tam šie dati ir jānosūta oficiāli saskaņā ar regulu (*Eurostat* paralēli izstrādā tehnisko formātu datu nosūtīšanai saskaņā ar EUS regulu, ko varēs izmantot oficiālajai datu nosūtīšanai). Vairākas valstis jau ir brīvprātīgi nosūtījušas *MoS* datus *Eurostat*.

**11.3. Datu validēšana**

Apkopotājiem ieteicams validēt *MoS* datus, tos salīdzinot ar *ITSS* un *FATS* avotiem, kā arī pārbaudot iekšējo konsekvenci (piemēram, to, ka kopējās vērtības atbilst attiecīgajiem komponentiem; pasaule = ES valstis + valstis, kas nav ES valstis; *EBOPS* divciparu un trīsciparu līmeņi atbilstoši veido augstākos līmeņus).

Katrā *EBOPS* postenī 1., 2. un 4. veidā sniegto pakalpojumu kopējai vērtībai jāatbilst *EBOPS* posteņiem *ITSS/BOP*. Protams, preču vērtības jākoriģē tajos *BOP* regulējuma posteņos, kuros uzrādītas preču vērtības, piemēram, posteņos “Ceļošana” un “Būvniecība”.

Visos četros veidos sniegto pakalpojumu kopējai vērtībai jāatspoguļo pakalpojumu starptautiskā sniegšana.

**11.4. Komunikācijas stratēģija**

Izplatot *MoS* datus (jo īpaši pirmajās reizēs), lietotājam jāsniedz papildu paskaidrojumi. Lietotāji, iespējams, nepārzina *GATS* un *MoS* (jo īpaši lietotāji, kuri izmanto “standarta” *ITSS* un *BOP*datus).

Tādēļ statistikas iestādēm jāpaskaidro *MoS* datu piemērošanas joma un lietojums.

* *MoS* dati ir cieši saistīti ar *ITSS* un *FATS* datiem. Tomēr tiem ir atšķirīgi mērķi, proti, tos izmanto sarunās par pakalpojumu starptautisko tirdzniecību un uzraudzības nodrošināšanai (*GATS*, reģionālajiem un divpusējiem tirdzniecības līgumiem).
* *MoS* datus nevar izmantot (tieši) *BOP* nolūkos (jāizmanto *BOP/ITSS* dati).
* Jānorāda arī tas, ka 1., 2. un 4. veidā sniegto pakalpojumu kopējais apjoms vispārīgi nav vienāds ar *BOP* uzrādīto kopējo pakalpojumu apjomu (jo neieskaita preces, taču ieskaita izplatīšanas pakalpojumus).
* *MoS* dati (3. veids) ietver daļu no *FATS* izlaides (daļu, kas attiecas uz pakalpojumu sniegšanu/saņemšanu; ārvalstu saistītu uzņēmumu veiktā preču ražošana šajā kontekstā nav svarīga).
* *MoS* dati attiecas vienīgi uz *pakalpojumu sniegšanu/saņemšanu*, tādēļ:
* ja preču vērtības ir iekļautas *EBOPS* posteņos, tās nav iekļautas *MoS* datos, piemēram, preču vērtības posteņos “Ceļošana” un “Būvniecība”;
* vairumtirgotāju un mazumtirgotāju *izplatīšanas pakalpojumi* attiecas uz 1. un 2. pakalpojumu sniegšanas veidu (*BOP* regulējumā šie pakalpojumi neatšķirami ir ietverti preču postenī). Izplatīšanas pakalpojumus novērtē, balstoties uz preču vērtībām, piemēram, starptautiskās preču tirdzniecības statistiku (*ITGS*).

|  |  |
| --- | --- |
| **12** | **D daļa. Iespējamie turpmāko pētījumu virzieni**  **Turpmāk veicamais darbs un izaicinājumi** |

|  |
| --- |
| **Šajā nodaļā aplūkoti ar metodiku saistīti jautājumi, pie kuriem darbs vēl jāturpina, piemēram, iekšzemes apgrozījums salīdzinājumā ar ārvalstu apgrozījumu *FATS* datos, ar dubulto uzskaiti saistītās problēmas (piemēram, *IFATS* eksports 3. veida novērtēšanā), “ražošanas pakalpojumi” u. c.**  **Šiem jautājumiem galvenā uzmanība būs pievērsta šīs rokasgrāmatas otrajā izdevumā.** |

**12.1. Ievads**

Šajā nodaļā apkopoti visi apzinātie ar metodiku saistītie jautājumi, pie kuriem darbs vēl jāturpina, piemēram, iekšzemes un ārvalstu apgrozījuma salīdzināšana FATS datos, ar dubulto uzskaiti saistītās problēmas, kā arī modeļa proporciju sadalījuma uzlabošana. Vairums no šiem jautājumiem jau ir pieminēti 6.–10. nodaļā.

Šie jautājumi tiks sīkāk aplūkoti šīs rokasgrāmatas otrajā izdevumā, ko plānots publicēt līdz 2023. gada beigām.

Rokasgrāmatas pārskatītajā otrajā izdevumā tiks papildinātas ieteicamās metodes, ko var izmantot, lai novērtētu pakalpojumu sniegšanas veidus, kas neietver preču vērtības, bet ietver izplatīšanas pakalpojumus, izmantojot visus pieejamos avotus un modelēšanas paņēmienus.

**12.2. *Eurostat*-PTO modeļa uzlabošana un *ITSS* datu korekciju precizēšana**

Turpmāk minēti daži apzinātie virzieni, pie kuriem vēl jāturpina darbs saistībā ar *Eurostat*-PTO modeli un *ITSS* datu korekcijām:

* uzlabot pakalpojumu sniegšanas veidu proporciju sadalījumu *EBOPS* kategorijās un ņemt vērā tehnoloģiskās attīstības un digitalizācijas gaitā radušās izmaiņas uzņēmējdarbības modeļos un tirdzniecības politikā, kā arī nesen ieviestos ar veselību saistītos ceļošanas ierobežojumus;
* pārskatīt konkrētu *EBOPS* posteņu attiecināšanu uz diviem vai vairākiem pakalpojumu sniegšanas veidiem *Eurostat*-PTO modelī;
* izstrādāt metodi uz pakalpojumu sniegšanas veidiem attiecināto proporciju modificēšanai standarta modelī laika gaitā;
* izstrādāt ieteikumus proporciju attiecināšanai atkarībā no attiecīgās partnervalsts/reģiona;
* izstrādāt ieteikumus multimodālās pakalpojumu sniegšanas traktēšanai;
* uzlabot to preču vērtības aplēses, kuras nerezidenti iegādājas, uzturoties ārvalstīs, vai saņem no valsts, kurā notiek būvniecības projekta īstenošana (tas attiecas uz *EBOPS* posteņiem “Ceļošana” un attiecīgi “Būvniecība”);
* izstrādāt ieteikumus preču vērtības nodalīšanai *EBOPS* postenī “Apkope un remonts”;
* atsevišķi apzināt pakalpojumus uz darījumiem vērstajos posteņos (jo īpaši postenī “Ceļošana”) (skat. arī diskusiju saistībā ar BPM6 pārskatīšanu);
* turpināt izstrādāt ieteikumus saistībā ar posteni “Būvniecība”.

**12.3. 3. veida un izplatīšanas pakalpojumu novērtējuma uzlabošana**

Turpmāk minētas dažas apzinātās jomas, pie kurām vēl jāturpina darbs saistībā ar 3. veida, *FATS* datu un izplatīšanas pakalpojumu novērtēšanu:

* uzlabot veidu, kā saskaņot *FATS* datus (kas uzskaitīti atbilstoši *NACE/ISIC* klasifikācijai) ar *EBOPS* posteņiem;
* iegūstot datus no *FATS*, nošķirt pārdošanas apjoma datus no uzņēmuma sekundārās saimnieciskās darbības datiem, lai tādējādi nodalītu preču un pakalpojumu pārdošanas apjomu;
* uzlabot ieteikumus *FATS* vietējā apgrozījuma daļas apzināšanai;
* izstrādāt metodiku to pakalpojumu apzināšanai, ko sniedz uzņēmumi, kuri veic C sadaļā “Apstrādes rūpniecība” noteiktās darbības, lai tos varētu ņemt vērā, veicot 3. veida novērtēšanu;
* uzlabot ieteikumus iztrūkstošo datu novērtēšanai K iedaļā (“Finanšu sektors”);
* risināt ar *FATS* un *ITSS* datu pārklāšanos saistītos jautājumus;
* atbilstošāk noteikt un novērtēt izplatīšanas pakalpojumus. Saskaņā ar *GATS* šie pakalpojumi ietilpst *MoS*, taču tie neietilpst *EBOPS*; tos novērtē, balstoties uz preču tirdzniecības datiem. Turpmākais darbs izplatīšanas pakalpojumu jomā būs vērsts uz diviem aspektiem:
* izvērtēt iespēju novērtēt izplatīšanas pakalpojumus, ko izmanto tūrisma satelītkonta (*TSA*) lietotāji;
* pievērst vairāk uzmanības izplatīšanas pakalpojumu importam un tirdzniecības starpniecībai (importam un eksportam).

Turpmāk veicamais darbs ietver arī eksperimentāla apsekojuma veikšanu analītiskiem mērķiem un savākto datu kvalitātes un precizitātes novērtēšanu, uz datiem balstīto iedalījuma proporciju salīdzināšanu ar *Eurostat*-PTO modelī ierosinātajām proporcijām, kā arī proporciju pielāgošanu atkarībā no attiecīgās valsts specifikas.

Visbeidzot, būtu interesanti sīkāk aplūkot digitālo tirdzniecību kopumā, kā arī tās saistību ar starptautisko tirdzniecību un ietekmi uz to, jo īpaši uz pakalpojumiem iedalījumā pēc pakalpojumu sniegšanas veida.

|  |  |
| --- | --- |
| **13** | **E daļa. Valstu pieredze un gadījumi**  **Konkrētu valstu pieredze un gadījumi** |

|  |
| --- |
| **Šajā nodaļā aplūkotas konkrētu valstu izmantotās pieejas, aplēses un praktiskā pieredze *MoS* datu novērtēšanā, izmantojot vienkāršoto metodi (tostarp tās svērumu precizēšanu) un apsekojumus.**  **Tās mērķis ir raksturot vairākas praktiskas metodes, kas var palīdzēt apkopotājiem izstrādāt pašiem savas pieejas. Noteiktās valstīs dažas metodes, iespējams, nav iespējams izmantot, ņemot vērā to specifisko valsts statistikas sistēmas struktūru (piemēram, konkrētā valsts, iespējams, izmanto starpposma statistikas produktus/iedalījumus, kas var nebūt pieejami/vākti kādā citā valstī). Tādēļ, lai palielinātu šo metožu nozīmi, šajā nodaļā ir aplūkoti vairāki piemēri.**  **Šajā nodaļā ir turpmāk minētās iedaļas.**  **13.1. iedaļā par 1. un 4. veida novērtēšanu ir aplūkoti konkrētu valstu piemēri par pakalpojumu apjomu iedalīšanu 1. un 4. veidā.**  **13.2. iedaļā aplūkotas 2. veida novērtēšanas pieejas un piemēri par preču novērtēšanu postenī “Ceļošana”.**  **13.3. iedaļā aplūkotas 3. veida novērtēšanas metodes.**  **Savukārt 13.4. iedaļā raksturota dažu valstu prakse saistībā ar visaptverošu *MoS* datu apkopošanu.** |

**13.1. 1. un 4. veida novērtēšana**

**13.1.1. Ungārijas pieredze 1., 2. un 4. veida novērtēšanā, veicot apsekojumus**

Šajā iedaļā aplūkoti galvenie darba posmi, izstrādājot apsekojuma pieeju informācijas vākšanai un 1., 2. un 4. veida iedalījuma proporciju novērtēšanai Ungārijā.

Procesa plānošanu uzsāka 2018. gada novembrī. Lietotājiem draudzīgās pamata aptaujas anketas respondentiem nosūtīja pa e-pastu, paskaidrojot kārtību, kādā tās aizpildāmas. Tas bija pirmais mēģinājums veikt eksperimentālu apsekojumu, lai vāktu datus par pakalpojumu tirdzniecību Ungārijā iedalījumā pēc *MoS*, un to atbalstīja no Eiropas Komisijas dotācijas līdzekļiem. Turpmāk Ungārijas Centrālais statistikas birojs plāno veikt regulārus apsekojumus. Pašlaik vēl notiek diskusijas par to, vai iekļaut apsekojuma jautājumus *ITSS* aptaujā vai arī tos uzdot atsevišķi datu sniedzējiem.

Izmantoto pieeju veidoja turpmāk minētie posmi.

1. Apsekojuma izlase. Izlasi izveidoja, balstoties uz *ITSS* datu sniedzējiem, kuri pārskata periodā gan attiecībā uz eksportu, gan attiecībā uz importu katrā *EBOPS* postenī bija norādījuši lielāko vērtību (15 datu sniedzēji katram *EBOPS* postenim attiecībā uz importu un eksportu).

2. Apsekojuma aptaujas anketa. Respondentiem katrā *EBOPS* postenī bija procentuāli jāsadala viņu uzrādītās *ITSS* vērtības (gan attiecībā uz importu, gan uz eksportu) 1., 2. un attiecīgi 4. veidā. Respondenti saņēma rokasgrāmatu ar sīku informāciju par pakalpojumu sniegšanas veidiem (13.1.1.1. tabulā iekļauts apsekojuma aptaujas anketas fragments). Respondentiem nebija sniegta informācija par *Eurostat* modeli[[170]](#footnote-171) vai procentuālo iedalījumu. Respondenti aizpildīja anketu brīvprātīgi, un katrā *EBOPS* kategorijā sniegtās atbildes bija ļoti atšķirīgas. Apsekojumu uzsāka 2019. gada janvārī, un tas ilga 2 mēnešus.

3. Apsekojumu rezultātu validēšana. Ungārijas Centrālā statistikas biroja iekšējā darba grupa veica atbilžu validēšanu un novērtēja to atbilstību, ticamību un izmantojamību. Darba grupa atkārtoti sazinājās ar dažiem respondentiem, lai precizētu noteiktus sniegtās informācijas aspektus.

Tā validēšanas procesā konstatēja šādas problēmas:

* dažkārt respondenti jautājumu nebija sapratuši vai to bija pārpratuši;
* kategorijas bija raksturotas neskaidri vai
* noteiktām *EBOPS* kategorijām bija raksturīgs mazāks atbilžu skaits.

Šajos problemātiskajos gadījumos darba grupa ar tālruņa starpniecību sazinājās ar respondentiem otro reizi.

4. Rezultātu novērtēšana.

* Darba grupa eksporta un importa daļu analizēja atsevišķi. Tā aprēķināja dažādās kategorijās sniegto atbilžu procentuālo apmēru, lai gūtu skaidru priekšstatu par sniegto atbilžu attiecību.
* Pēc tam, kad bija noteikta sniegto atbilžu attiecība, katrā pakalpojuma kategorijā sniegtās atbildes salīdzināja ar *Eurostat* vienkāršoto modeli.
* Modeļa paredzētās proporcijas tika modificētas, ja atbilžu skaits bija pietiekams un rezultāti būtiski atšķīrās vai ja tas bija nepieciešams tautsaimniecības specifikas dēļ.

Procesa validēšana un novērtēšana notika no 2019. gada marta līdz jūnijam.

**13.1. tabula. *MoS* datu vākšanas piemēri, Ungārijas Centrālais statistikas birojs**

**DATU VĀKŠANA: PAKALPOJUMU SNIEGŠANAS VEIDI**

**Uzņēmuma PVN maksātāja numurs**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Uzņēmuma nosaukums** | | | | | | | | | |
|  |  |  |  |  |  |  |  |  |  |
| ***EBOPS* kods** | **Pakalpojuma veids** | **IMPORTS** | | |  | **EKSPORTS** | | | |
| **1. veids** | **2. veids** | **3. veids** | **4. veids** | **1. veids** | **2. veids** | **3. veids** | **4. veids** |
| **001** | **Apkopes un remonta pakalpojumi** |  |  |  |  |  |  |  |  |
| **221** | **Dzelzceļa pārvadājumi, kravas** |  |  |  |  |  |  |  |  |
| **232** | **Citi atbalsta un pārvadājumu papildpakalpojumi** |  |  |  |  |  |  |  |  |
| **263** | **Datorpakalpojumi** |  |  |  |  |  |  |  |  |
| **……** |  |  |  |  |  |  |  |  |  |
|  |  |  |  |  |  |  |  |  |  |

*Avots:* Ungārijas Centrālais statistikas birojs

Piemēri attiecībā uz importa proporciju modificēšanu modeli.

a) Citur neiekļauti apkopes un remonta pakalpojumi. Apsekojuma rezultāti bija ļoti līdzīgi modeļa standarta proporcijām (M2: 100 %). Ungārijā uzņēmumi arī izmanto šāda veida pakalpojumu ar fizisko personu klātbūtni 5 % apmērā. 5 % proporcija tika attiecināta uz 4. veidu, bet lielākā daļa, proti, 95 %, – uz 2. veidu.

b) Pētniecības un attīstības pakalpojumus 90 % apmērā attiecināja uz 1. veidu, bet 10 % apmērā – uz 4. veidu (standarta modelī iedalījuma proporcija starp 1. un 4. veidu ir 75/25).

Turpmāk minētajos gadījumos proporcijas netika modificētas.

a) Sniegto atbilžu procentuālais apmērs bija vienāds ar modelī norādīto procentuālo apmēru vai tam līdzīgs tādās kategorijās kā informācijas pakalpojumi, inženiertehniskie pakalpojumi, telekomunikāciju pakalpojumi un citi saimnieciskās darbības pakalpojumi.

b) Tikai salīdzinoši nelielā kodu grupā mazā atbilžu skaita dēļ nebija iespējams akceptēt atšķirīgās atbildes, piemēram, tādās kategorijās kā elektroenerģijas pārvade, datorpakalpojumi un būvniecības pakalpojumi.

No sniegtajām atbildēm izrietošās proporcijas piemēroja visai *ITSS* datu kopai. Daži koriģēto proporciju piemēri ir sniegti 13.2. tabulā. Jānorāda, ka turpmāk norādītās modeļa proporcijas atbilst vecajam *Eurostat* modelim, ko izmantoja laikā, kad Ungārijā notika apsekojums; *Eurostat*-PTO modelī iedalījuma proporcijas attiecīgi uz 1. un 4. veidu SJ1 postenī ir koriģētas kā 90-10.

**13.2. tabula. Piemēri par koriģētajām proporcijām Ungārijas *MoS* modelī**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| ***BOP* apakšpostenis** | ***BOP* posteņa nosaukums** | **UZ UNGĀRIJĀ VEIKTO APSEKOJUMU BALSTĪTĀS PROPORCIJAS** | | | | | | | |
| **Veids(-i)** | | **1. veids (%)** | | **2. veids (%)** | | **4. veids (%)** | |
| **IMPORTS** | | | | | | | | | |
| **SB** | **Citur neiekļauti apkopes un remonta pakalpojumi** | 2.; 4. |  | | 95 | | 5 | |
| **SC3G** | **Citi atbalsta un pārvadājumu papildpakalpojumi** | 1.; 2. | 50 | | 50 | |  | |
| **SH** | **Citur neiekļauta maksa par intelektuālā īpašuma izmantošanu** | 1.; 2.; 4. | 77 | | 10 | | 13 | |
| **SJ1** | **Pētniecības un attīstības pakalpojumi** | 1.; 4. | 90 | |  | | 10 | |
| **SJ313** | **Zinātniskie un citi tehniskie pakalpojumi** | 1.; 4. | 80 | |  | | 20 | |

|  |  |  |  |  |  |  |
| --- | --- | --- | --- | --- | --- | --- |
| ***BOP* apakšpostenis** | ***BOP* posteņa nosaukums** | ***EUROSTAT* MODELIS** | | | | |
| **Veids(-i)** | **1. veids (%)** | **2. veids (%)** | **4. veids (%)** | |
| **IMPORTS** | | | | | | |
| **SB** | Citur neiekļauti apkopes un remonta pakalpojumi | 2. |  | 100 |  |
| **SC3G** | Citi atbalsta un pārvadājumu papildpakalpojumi | 2. |  | 100 |
| **SH** | Citur neiekļauta maksa par intelektuālā īpašuma izmantošanu | 1. | 100 |  |
| **SJ1** | Pētniecības un attīstības pakalpojumi | 1.; 4. | 75 |  | 25 |
| **SJ313** | Zinātniskie un citi tehniskie pakalpojumi | 1.; 4. | 75 |  | 25 |

*Avots:* Ungārijas Centrālais statistikas birojs

**13.1.2. Austrijas pieeja 1. un 4. veida novērtēšanā**

Austrijā datus par 1. un 4. veidā sniegtajiem pakalpojumiem sāka apkopot[[171]](#footnote-172) saskaņā ar MSITS V nodaļas “1. un 4. veids” 5.50. punktu. Ja apkopo sīku maksājumu bilances pakalpojumu statistiku (t. i., saskaņā ar EBOPS 2010), vispirms vienkāršāk ir attiecināt dažus darījumus uz attiecīgajiem pakalpojumu sniegšanas veidiem gadījumos, kad 1. veidu uzskata par dominējošo, pirms turpināt pārējo darījumu attiecināšanu.

Pēc šā principa Austrija ir izmantojusi pieeju, saskaņā ar kuru 1. veidu attiecina uz pakalpojumiem, attiecībā uz kuriem tas atbilstoši EBOPS 2010 ir dominējošais pakalpojumu sniegšanas veids (skat. 13.1.2.1. tabulu), savukārt pakalpojumus, kurus nevar attiecināt uz vienu konkrētu pakalpojumu sniegšanas veidu, analizē atbilstoši apsekojuma datiem (jo īpaši balstoties uz *NACE* nozaru klasifikāciju) un papildu informācijai, ko snieguši uzņēmumi.

**13.3. tabula. 1. veidā sniegto pakalpojumu iedalījums**

|  |  |
| --- | --- |
| **EBOPS 2010** | **Posteņa kods** |
| Jūras pārvadājumi, pasažieri | SC11 |
| Jūras pārvadājumi, kravas | SC12 |
| Aviopārvadājumi, pasažieri | SC21 |
| Aviopārvadājumi, kravas | SC22 |
| Pasta un kurjeru pakalpojumi | SC4 |
| Kosmiskais transports | SC3A |
| Dzelzceļa pārvadājumi, pasažieri | SC3B1 |
| Dzelzceļa pārvadājumi, kravas | SC3B2 |
| Autopārvadājumi, pasažieri | SC3C1 |
| Autopārvadājumi, kravas | SC3C2 |
| Iekšējo ūdensceļu pārvadājumi, pasažieri | SC3D1 |
| Iekšējo ūdensceļu pārvadājumi, kravas | SC3D2 |
| Cauruļvadu transports | SC3E |
| Elektroenerģijas pārvade | SC3F |
| Dzīvības apdrošināšana | SF11 |
| Bruto saņemamās (kredīts) un maksājamās (debets) dzīvības apdrošināšanas prēmijas | SF11y |
| Bruto saņemamie (kredīts) un maksājamie (debets) dzīvības apdrošināšanas prasījumi | SF11z |
| Kravu apdrošināšana | SF12 |
| Bruto saņemamās (kredīts) un maksājamās (debets) kravu apdrošināšanas prēmijas | SF12y |
| Bruto saņemamie (kredīts) un maksājamie (debets) kravu apdrošināšanas prasījumi | SF12z |
| Cita veida tiešā apdrošināšana | SF13 |
| Citas bruto saņemamās (kredīts) un maksājamās (debets) tiešās apdrošināšanas prēmijas | SF13y |
| Citi bruto saņemamie (kredīts) un maksājamie (debets) tiešie apdrošināšanas prasījumi | SF13z |
| Pārapdrošināšana | SF2 |
| Apdrošināšanas papildpakalpojumi | SF3 |
| Pensiju pakalpojumi | SF41 |
| Standartizētie garantiju pakalpojumi | SF42 |
| Finanšu pakalpojumi, par kuriem maksā tieši, un citi finanšu pakalpojumi | SG1 |
| Netieši novērtētie finanšu starpniecības pakalpojumi | SG2 |
| Maksas franšīzes un prečzīmes licences saņemšanai | SH1 |
| Licences pētniecības un attīstības rezultātu izmantošanai | SH2 |
| Licences datoru programmatūras reproducēšanai un/vai izplatīšanai | SH3 |
| Licences audiovizuālo produktu reproducēšana un/vai izplatīšanai | SH41 |
| Licences citu produktu reproducēšanai un/vai izplatīšanai | SH42 |
| Telekomunikāciju pakalpojumi | SI1 |
| Datoru programmatūra | SI21 |
| Citi datorpakalpojumi | SI22 |
| Ziņu aģentūru pakalpojumi | SI31 |
| Citi informācijas pakalpojumi | SI32 |
| Pielāgotu un nepielāgotu pētniecības un attīstības pakalpojumu sniegšana | SJ111 |
| Pētniecībā un attīstībā iegūto īpašumtiesību pārdošana | SJ112 |
| Citi pētniecības un attīstības pakalpojumi | SJ12 |
| Juridiskie pakalpojumi | SJ211 |
| Grāmatvedības, revīzijas, uzskaites pakalpojumi, konsultācijas nodokļu jomā | SJ212 |
| Reklāmas, tirgus un sabiedriskās domas izpēte | SJ22 |
| Operatīvās nomas pakalpojumi | SJ33 |
| Ar tirdzniecību saistītie pakalpojumi | SJ34 |
| Audiovizuālie un ar tiem saistīti pakalpojumi | SK1 |

*Avots:* Austrijas Centrālā Banka

Tādēļ īpaša uzmanība jāpievērš tiem pakalpojumiem, kuri saskaņā ar EBOPS 2010 nav ietverti 13.1.2.1. tabulā, kā arī tad, kad 1. veidu saskaņā ar *MSITS* nevar uzskatīt par dominējošo pakalpojumu sniegšanas veidu:

* konsultācijas saimnieciskās darbības un vadībzinību jomā un sabiedrisko attiecību pakalpojumi (SJ213);
* arhitektūras pakalpojumi (SJ311);
* inženiertehniskie pakalpojumi (SJ312);
* zinātniskie un citi tehniskie pakalpojumi (SJ313);
* citur neiekļautie saimnieciskās darbības pakalpojumi (SJ35);
* veselības aprūpes pakalpojumi (SK21);
* izglītības pakalpojumi (SK22);
* ar kultūras mantojumu saistīti un atpūtas pakalpojumi (SK23).

Austrijas pieeja paredz izmantot informāciju, kas iegūta no pakalpojumu apsekojuma, lai noskaidrotu, kurus pakalpojumus ziņojošie uzņēmumi tirgo (balstoties uz EBOPS 2010) un kurā nozarē (saskaņā ar *NACE*) tie darbojas. Pakalpojumus var sniegt ne tikai pakalpojumu sniedzēji, bet arī apstrādes rūpniecības nozares pārstāvji. Piemēram, elektroniskos prototipus var iesniegt, pirms faktisko preci piegādā klientam (piemēram, mašīnbūvē). Tādēļ pieeja 1. veida iespējamajai atšķiršanai no 4. veida (vai pat 2. veida) ir vērsta uz tām nozarēm, kurās dominējošā ir digitalizācija, t. i., pakalpojumiem un apstrādes rūpniecības nozarēm, kuras sniedz informāciju *ITSS* apkopošanai un raksturotas kā “augsto tehnoloģiju” un “IKT nodrošinātas” nozares. Tā ir kombinēta pieeja, kas paredz izvērtēt pakalpojumu veidu (lielākoties IKT nodrošinātos pakalpojumus)[[172]](#footnote-173) un nozares veidu.

Zināšanu ietilpīgi augsto tehnoloģiju pakalpojumi (saīsinātā forma norādīta *NACE* 2. red. divciparu līmenī) ir šādi (skat. Regulas 2020/1197 II pielikumu):

* kinofilmu, videofilmu un televīzijas programmu producēšanas pakalpojumi, skaņas ierakstīšana un mūzikas ierakstu izdošana (59);
* apraides un programmu izstrādes pakalpojumi (60);
* telekomunikāciju pakalpojumi (61);
* datorprogrammēšanas, konsultēšanas un saistītie pakalpojumi (62);
* informācijas pakalpojumi (63);
* zinātniskās izpētes un attīstības pakalpojumi (72).

Citas ar IKT nodrošinātajiem pakalpojumiem saistītas zināšanu ietilpīgas nozares ir:

* zināšanu ietilpīgi tirgus pakalpojumi (izņemot finanšu starpniecības un augsto tehnoloģiju pakalpojumus):
* arhitektūras un inženiertehniskie pakalpojumi; tehniskās testēšanas un analīzes pakalpojumi (71);
* citi profesionālie, zinātniskie un tehniskie pakalpojumi (74);
* zināšanu ietilpīgi finanšu pakalpojumi:
* finanšu pakalpojumi, izņemot apdrošināšanu un pensiju uzkrāšanu (64);
* apdrošināšana, pārapdrošināšana un pensiju uzkrāšana, izņemot obligāto sociālo nodrošināšanu (65);
* finanšu pakalpojumu un apdrošināšanas darbības papildinošās darbības (66);
* citi zināšanu ietilpīgi pakalpojumi:
* azartspēles un derības (92).

Vēl viena noderīga klasifikācijas sistēma ir *ISIC* 4. red. noteiktais tehnoloģiskās intensitātes iedalījumus, kurā ražošanas nozares ir iedalītas kategorijās atkarībā no pētniecības un attīstības intensitātes. Ar IKT nodrošinātajiem pakalpojumiem saistītās nozares ir:[[173]](#footnote-174)

* augsto tehnoloģiju nozares:
* farmaceitiskie līdzekļi;
* biroja, grāmatvedības un informācijas tehnoloģiju aparatūra;
* radio, televīzijas, sakaru iekārtas;
* medicīnas, precīzijas un optiskie instrumenti;
* vidēji augsto tehnoloģiju nozares:
* citur neklasificētas elektriskās iekārtas un aparāti;[[174]](#footnote-175)
* mehāniskie transportlīdzekļi, piekabes un puspiekabes;
* ķīmiskās vielas, izņemot farmaceitiskos līdzekļus;
* citur neklasificēts dzelzceļa un transporta aprīkojums;
* citur neklasificētas iekārtas un aprīkojums.

Līdz ar to, ja informāciju par tāda pakalpojuma eksportu vai importu, kas iekļauts turpmāk analizējamo pakalpojumu sarakstā, sniedz uzņēmums, kas darbojas kādā no nozarēm, kuras klasificētas kā “zināšanu ietilpīgas”, “augsto vai vidēji augsto tehnoloģiju” nozares, tad eksportu vai importu attiecina uz 1. veidu. Attiecībā uz visām pārējām ziņojošajām nozarēm Austrijas Centrālā Banka un Austrijas Statistikas birojs parasti sazinās ar ziņojošajiem uzņēmumiem, lai iegūtu papildu informāciju un līdz ar to attiecinātu eksportu vai importu uz 1. veidu vai attiecīgi 4. veidu (vai pat 2. veidu).

**13.2. 2. veida novērtēšana – piemēri par preču novērtēšanu postenī “Ceļošana”**

**13.2.1. Čehija**

Čehijas Valsts banka ir atbildīga par posteni “Ceļošana” apkopošanu saskaņā ar *BOP*, kā arī Čehijas ikgadējās *ITS* statistikas apkopošanu. Kopējos ceļojumu ieņēmumus un izdevumus aprēķina, balstoties uz informāciju par Čehijas valūtas un ārvalstu valūtu maiņas darījumiem, un otrādi, ko nodrošina banku un nebanku valūtas maiņas punkti, kā arī uz to pārrobežu darījumu apjomu, ko veic ar maksājumiem un kredītkartēm. Datus apkopo, balstoties uz ieņēmumiem un izdevumiem no precēm un pakalpojumiem, ko iegādājas Čehijas un ārvalstu sezonālie, pārrobežu un citi īstermiņa darbinieki un studenti. Šos posteņus kontrolē un apkopo Čehijas Statistikas birojs (*CZSO*).

Attiecībā uz posteni “Ceļošana” iedalījumā pēc produkta, kas ietver preces, kopējos ceļošanas ieņēmumus un izdevumus novērtē, izmantojot proporcijas, kas aprēķinātas, balstoties uz *CZSO* apkopotajiem un publicētajiem ikgadējiem tūrisma satelītkontu (*TSA*) datiem. *TSA*[[175]](#footnote-176) dati sniedz informāciju par Čehijā ieceļojošo nerezidentu ienākošā tūrisma patēriņu Čehijā iedalījumā pēc produkta, iekļaujot preces (*TSA* 1. tabula), un Čehijas rezidentu izejošā tūrisma patēriņu (*TSA* 3. tabula). *CZSO* tīmekļa vietnē publicētie *TSA* dati attiecas uz laika posmu no 2003. līdz 2018. gadam.

**13.2.2. Itālija**

Itālijas pieeja, kas paredz izslēgt preces no posteņa “Ceļošana”, ir balstīta uz Itālijas Bankas sniegtajiem datiem. Itālijā starptautiskās iepirkšanās izdevumu datus noskaidro, izmantojot apsekojumus, ko Itālijas Bankas veic robežpunktos. Aptaujā ar klātienes interviju palīdzību apkopo detalizētu informāciju par izdevumiem, kas radušies ārvalstīs, tostarp tos iedalot pēc precēm un pakalpojumiem.[[176]](#footnote-177)

Vērtību attiecībā uz iekšējiem izdevumiem par precēm iegūst tieši no *BOP* posteņa “Ceļošana” apakšposteņa “Iepirkšanās Itālijā” bez jebkādām aplēsēm (skat. publikācijas *Survey on international tourism in Italy – 2020 edition* [Apsekojums par starptautisko tūrismu Itālijā – 2020. gada izdevums] fragmentu I pielikumā).

Iekšējo un ārējo izdevumu summa par precēm atspoguļo kopējo vērtību pircēju cenās par precēm, kuras ceļotāji iegādājušies Itālijas teritorijā. Tūrisma satelītkonta (*TSA*)[[177]](#footnote-178) 4. un 6. tabulas kolonnā “Iekšzemes tūrisma patēriņš” uzrāda tūrisma patēriņa daļu.

*TSA* 6. tabulu var uzskatīt par *TSA* regulējuma galveno komponentu. Šajā tabulā iekšzemes piedāvājums un iekšzemes tūrisma patēriņš ir pretstatīti, lai attiecībā uz katru produktu noteiktu tūrisma proporciju. Tūrisma proporcija atbilst produkcijas daļai, kas attiecas uz iekšzemes tūrisma patēriņu. 6. tabulā apkopotie dati ļauj novērtēt tūrisma pievienoto vērtību (TPV).

Līdz ar to, nosakot tūrisma proporcijas, kas nepieciešamas tūrisma pievienotās vērtības aprēķināšanai, aprēķins būs balstīts uz mazumtirdzniecības uzcenojumu, jo tas atspoguļo tā pakalpojumu sniedzēja izlaides vērtību, kurš nodrošina preci tūristam.

Lai novērtētu izplatīšanas tirdzniecības uzcenojumu attiecībā uz 2. veidu, Itālijas pieeja paredz izmantot tās vērtības tūrisma proporciju, kas norādīta 6. tabulā starp nozares kolonnu “Valstij raksturīgo tūrisma preču mazumtirdzniecība” un produkta rindu “Valstij raksturīgās tūrisma preces” (iepirkšanās). Vērtības tūrisma proporcijas un iekšzemes tūrisma patēriņa attiecība postenī “Iepirkšanās” nosaka, cik lielā mērā izplatīšanas tirdzniecības uzcenojumi ietekmē tūristu iegādātās preces. Piemērojot šādi iegūto procentuālo apmēru vērtībai attiecībā uz izdevumiem par precēm Itālijas *BOP* postenī “Ceļošana”, iegūst 2. veidā sniegto izplatīšanas pakalpojumu vērtību.

Visbeidzot, postenī “Ceļošana” uzrādīto vērtību attiecībā uz izdevumiem par precēm var izslēgt pavisam, attiecinot aplēstos izplatīšanas tirdzniecības uzcenojumus uz 2. veidu.

Itālijā 2015. gadā izplatīšanas pakalpojumi veidoja 30 % no posteņa “Ceļošana” eksporta preču daļas. To pašu proporciju attiecina uz posteņa “Ceļošana” importa preču daļu.

**13.2.3. Nīderlande**

Turpmāk redzamajā tabulā iekļautas Nīderlandes Statistikas biroja (*CBS*) aplēses[[178]](#footnote-179) saistībā ar posteņa “Ceļošana” iedalīšanu to veidojošajos apakšposteņos. Tā kā aplēses ir aptuvenas un vispārīgas (piemēram, dati nav iedalīti pēc partnervalstīm u. c.), redzamās vērtības ir tikai aptuvenas.

**13.4. tabula. Nīderlandes veiktais preču daļas novērtējums postenī “Ceļošana” (%)**

|  |  |  |  |  |
| --- | --- | --- | --- | --- |
|  | | | **Imports** | **Eksports** |
| **SDA1** | Darījumu braucieni – pārrobežu un sezonālo darbinieku izdevumi | | 95,00 | 52,38 |
| **SDA2** | Darījumu braucieni – citi izdevumi | | 1,25 | 1,25 |
| **SDB1** | Personiskie braucieni – ar veselību saistītie izdevumi | | 1,00 | 1,00 |
| **SDB2** | Personiskie braucieni – ar izglītību saistītie izdevumi | | 22,00 | 22,00 |
| **SDB3** | Personiskie braucieni – ar ceļošanu un atpūtu saistītie izdevumi | | 18,85 | 12,77 |
| *Avots: CBS* | |  |  |  |

Turpmāk sniegta papildu informācija par katru apakšposteni.

SDA1, imports –

to veido pārrobežu darbinieku izdevumi. Pieņem, ka lielākā daļa viņu izdevumu attiecas uz precēm (degviela, iepirkšanās lielveikalos, sviestmaizes u. c.).

SDA1, eksports –

to veido sezonālie un pārrobežu darbinieki. Tas pats pieņēmums par importu attiecas arī uz pārrobežu darbiniekiem. Attiecībā uz sezonālajiem darbiniekiem Nīderlandē ir novērtēti kopējie izdevumi no viņu kopējiem ienākumiem (48 %). Pieņem, ka attiecībā uz šo viņu ieņēmumu daļu viņiem ir tādi paši izdevumi kā Nīderlandes iedzīvotājiem (50 %).

SDA2, imports un eksports –

ir pieejami avoti, lai noteiktu to personu kopējos izdevumus, kuras dodas darījumu braucienos. Tomēr izdevumu kategorijas nav iedalītas sīkāk. Kā mainīgo lielumu izmanto “SDB3, eksports”, atsevišķi izdalot preces un pakalpojumus. Lai gan tas precīzi neatspoguļo visus tās personas izdevumu aspektus, kura dodas darījumu braucienos, tā, šķiet, ir labākā pieejamā vērtība. Lai iegūtu precīzāku novērtējumu, jāveic turpmāka izpēte vai jāveic korekcijas apsekojumā.

SDB1, imports un eksports –

nav pieejami avoti, kas ļautu noteikt preču un pakalpojumu sadalījumu attiecībā uz braucieniem, kuri saistīti ar veselību, tādēļ tika izvēlēts 1 %, jo dažas preces var iegādāties, piemēram, laikā, kad persona uzturas slimnīcā. Taču šis procentuālais apmērs nav noteikts, veicot izpēti.

SDB2, imports –

tas atspoguļo Nīderlandes studentu izdevumu procentuālo apmēru par precēm. No dažām kategorijām, piemēram, veselība un higiēna u. c., tika izmantoti tikai 50 % no vērtības. Pieņem, ka Nīderlandes studentiem ārvalstīs ir līdzīgi izdevumi kā Nīderlandē. Būtu loģiski pieņemt, ka dažās valstīs ir zemākas dzīvošanas vai studiju izmaksas (jo īpaši Beļģijā). Šim nolūkam būtu nepieciešams plašs pētījums par katru valsti, tāpēc to šajā novērtējumā neiekļauj.

SDB2, eksports –

tas atspoguļo Nīderlandes studentu izdevumu procentuālo apmēru par precēm. No dažām kategorijām, piemēram, veselība un higiēna u. c., tika izmantoti tikai 50 % no vērtības. Pieņem, ka ārvalstu studentiem ir līdzīgi izdevumi. Viņu izdevumus var ietekmēt tādi faktori kā tautība, studenta veids un ienākumu/finanšu resursi. Attiecībā uz šo jomu nepieciešami papildu pētījumi.

SDB3, imports –

datus iegūst no dažādiem avotiem. Galvenais avots ir apsekojums par Nīderlandes tūristu atvaļinājumiem un izdevumiem ārvalstīs. Tā kā apsekojumā jānorāda dažādi izdevumu veidi, tas sniedz diezgan labu priekšstatu par izdevumiem, taču šo izdevumu īpatsvars ir ļoti zems (tikai 1,25 %).

Datus iegūst arī no apsekojuma par Nīderlandes pilsoņu vienas dienas braucieniem. Tāpat kā apsekojumā par atvaļinājumiem, arī izdevumi ir ievērojami. Šo izdevumu īpatsvars (35 %) ir lielāks nekā attiecībā uz izdevumiem par precēm atvaļinājuma laikā.

Vēl viens no avotiem ir to preču/pakalpojumu aptuvenā vērtība, ko Nīderlandes pilsoņi ir iegādājušies ārvalstīs. Pieņem, ka ļoti lielu īpatsvaru no šīs vērtības veido preces (95 %). Zināms, ka Vācijā un Beļģijā ir zemas degvielas cenas. Turklāt Vācijā arī lielveikalos ir zemākas cenas nekā Nīderlandē. Lai noteiktu precīzu vērtību, jāveic plašāka izpēte, līdz ar to šo vērtību šajā novērtējumā neiekļauj.

SDB3, eksports –

datus iegūst no dažādiem avotiem. Galvenais avots ir apsekojums par nakšņošanu, nosakot tūristu nakšņošanas reižu skaitu. Tā rezultātā radušies izdevumi atspoguļo summu, kas balstīta uz informāciju no kāda agrāka pētījuma, un tā katru gadu nedaudz mainās. Tā kā izdevumi nav iedalīti pēc to veida, izmanto to pašu procentuālo apmēru (1,25 %) kā kategorijai “SDB3, imports”.

Novērtē to tūristu izdevumus, kuri uzturas Nīderlandē, bet nav iekļauti apsekojumā par nakšņošanu, piemēram, tūristi, kuri nakšņo brīvdienu mājā vai laivā vai izmanto “AirBNB” pakalpojumus. Attiecībā uz šo vērtību izmanto to pašu procentuālo apmēru kā attiecībā uz pārējiem nakšņošanas veidiem (1,25 %).

Vienas dienas braucieni ir pēdējā šā pakalpojuma daļa, kurai izmanto vērtību no kāda agrāka pētījuma, ko koriģē reti (izņemot 2020. gadu, kad veica lielākās korekcijas). To pašu procentuālo apmēru (35 %) piemēro kategorijai “SDB3, imports”.

**13.2.4. Polija**

Polijas Centrālā banka apkopo *ITSS* datus par ceļošanu, izmantojot datus, ko reģionālās statistikas iestādes vāc kā galveno datu avotu. Nepieciešamos posteņa “Ceļošana” sīki izstrādātos datus (piemēram, iedalījumā pēc ceļojuma mērķa, izdevumu veida, ceļotāja tipa u. c.) vāc, veicot īpašu šim mērķim paredzētu apsekojumu. Apsekojuma metodika atbilst MSITS 2010 un BPM6 sniegtajiem ieteikumiem.

Iestādes nesen pārskatīja ceļošanas datus par laika posmu no 2010. līdz 2018. gadam. Proti, ar augstvērtīgu preču iegādi saistītos darījumus pārcēla no pakalpojumu tirdzniecības posteņa uz preču tirdzniecības posteni. Šo pārskatīšanu veica attiecībā uz precēm, kas iegādātas personiskām vajadzībām ceļošanas laikā un ko izmanto ne tikai ceļošanas laikā, bet arī pēc tam, piemēram, automašīnas, laivas, dārglietas, datori u. c. Korekciju novērtēja, balstoties uz informāciju, kas iegūta no apsekojuma par Polijas iedzīvotāju izdevumiem ārvalstu ceļojumu laikā un ārvalstu tūristu izdevumiem Polijā.

**13.2.5. Spānija**

Spānijas Centrālā banka (*NCB*) ir atbildīga par *BOP* posteņa “Ceļošana” galīgo novērtējumu. Šajā postenī uzskaita preces un pakalpojumus, ko vienas valsts iedzīvotāji iegādājušies kādā citā valstī, tajā uzturoties ne ilgāk par 1 gadu uzņēmējdarbības vai personisku iemeslu dēļ (tostarp saistībā ar veselības aprūpi un izglītību).[[179]](#footnote-180) Tādēļ *NCB* izmanto turpmāk minētos avotus.

**Ceļošanas kredīts**

Datus par nerezidentu tūrisma izdevumiem iegūst no **tūristu izdevumu apsekojuma[[180]](#footnote-181)** (spāņu valodā – *EGATUR*). Ceļošanas kredītu tieši novērtē, balstoties uz *EGATUR* rādītājiem (līmeņiem).

**Ceļošanas debets**

Maksājumus novērtē, lielākoties balstoties uz informāciju, kas pieejama *NCB* maksājumu sistēmās saistībā ar ārējiem darījumiem, par kuriem norēķinās ar Spānijā izsniegtām bankas kartēm. Ceļošanas debetu novērtē, balstoties uz bankas karšu darījumu svārstību rādītājiem. Šo informāciju, kas iedalīta pēc darījuma veida (izmantojot bankomātus, tirdzniecības vietas termināļus vai e-komerciju), papildina ar Telekomunikāciju tirgus komisijas publicētajiem datiem par e-komercijas iedalījumu pēc saimnieciskās darbības nozares, kas ļauj apzināt un izslēgt ar tūrismu nesaistīto digitālo tirdzniecību. Turklāt Spānijas Valsts statistikas biroja (*INE*) veiktā **apsekojuma par rezidentu ceļojumiem** (spāņu valodā – *ETR*) rezultātus[[181]](#footnote-182) izmanto, lai novērtētu ģeogrāfisko iedalījumu un “spoguļdatus” (citu vadošo valstu publicētos datus par ceļošanas kredītu), tādējādi koriģējot lielākās atšķirības.

**Tūrisma bāzes datu traktējums atbilstoši BPM6 postenim “Ceļošana”**

*EGATUR* ir divi mērķi. Pirmkārt, nodrošināt datus par nerezidentu tūristu izdevumiem atbilstoši IRTS 2008 un [TSA-RMF 2008](https://ec.europa.eu/eurostat/documents/747990/748067/SeriesF_80rev1e.pdf/332f8c58-a10d-4bdc-93c7-2a10e1901bdf) standartiem. Otrkārt, nodrošināt bāzes datus ceļošanas kredīta novērtēšanai saskaņā ar BPM6 un MSITS 2010. Attiecībā uz šo otro mērķi *INE* atbilstoši traktē *EGATUR* bruto datus saskaņā ar BPM6, pirms tā tos iesniedz *NCB*, kas datus tālāk traktē atbilstoši *BOP*. Veicot šādu traktējumu, nepieciešamas turpmāk minētās korekcijas.

*EGATUR* datus koriģē, atskaitot pasažieru starptautisko pārvadājumu izmaksas.

No tūristu daļas kopējās vērtības atskaita 40 % – 30 % attiecina uz starptautisko pasažieru pārvadājumu pakalpojumiem, bet 10 % – uz nerezidentu ceļojumu aģentūru un tūrisma operatoru tirdzniecības uzcenojumiem/komisijas maksām.

Līdzīgi koriģē arī *ETR* datus, lai noteiktu *BOP* mainīgo lielumu ceļošanas debeta novērtēšanai pēc ģeogrāfiskā iedalījuma.

Saskaņā ar starptautiskajām metodoloģiskajām vadlīnijām to nekustamo īpašumu īpašnieku aplēstos nomas izdevumus, kas atrodas valstī, kura nav viņu rezidences valsts, uzrāda gan kā ceļošanas ieņēmumus (kredītu), gan kā maksājumus (debetu), ja attiecīgie īpašnieki savā nekustamajā īpašumā uzturas īslaicīgi.

**Preču novērtēšana, balstoties uz tūrisma bāzes datiem**

Gan *EGATUR* (kredīts), gan *ETR* (debets) apkopo informāciju, atsevišķi izdalot preču un pakalpojumu izdevumu posteņus. *EGATUR* gadījumā datus iedalījumā pēc precēm un pakalpojumiem vāc attiecībā uz abu veidu nerezidentiem, proti, tūristiem (ceļojums ir ilgāks par vienu dienu) un ekskursantiem (vienas dienas ceļojums). Savukārt *ETR* gadījumā pēc precēm un pakalpojumiem iedala vienīgi datus par tūristiem.

**13.5. tabula. *EGATUR* un *ETR* preču un pakalpojumu proporcijas[[182]](#footnote-183) (alternatīva atveide) (%)**

|  |  |  |  |  |  |  |
| --- | --- | --- | --- | --- | --- | --- |
| **CEĻOŠANA KOPĀ** | **2019** | | **2018** | | **2017** | |
| **Kredīts** | **Debets** | **Kredīts** | **Debets** | **Kredīts** | **Debets** |
| **PRECES** | 16,69 | 13,86 | 16,68 | 13,73 | 17,14 | 15,19 |
| **PAKALPOJUMI** | 83,31 | 86,14 | 83,32 | 86,27 | 82,86 | 84,81 |
| **KOPĀ** | **100,00** | **100,00** | **100,00** | **100,00** | **100,00** | **100,00** |
| **CEĻOŠANAS PAKALPOJUMI KOPĀ** | **2019** | | **2018** | | **2017** | |
| **Kredīts** | **Debets** | **Kredīts** | **Debets** | **Kredīts** | **Debets** |
| **VIETĒJIE TRANSPORTA PAKALPOJUMI** | 11,77 | 11,89 | 12,34 | 10,90 | 12,96 | 11,63 |
| **IZMITINĀŠANAS PAKALPOJUMI** | 24,30 | 34,29 | 23,44 | 33,81 | 23,16 | 31,62 |
| **ĒDINĀŠANAS PAKALPOJUMI** | 17,85 | 27,94 | 17,90 | 27,69 | 18,01 | 28,67 |
| **CITI IEPRIEKŠ NEUZSKAITĪTIE PAKALPOJUMI** | 46,09 | 25,88 | 46,32 | 27,60 | 45,87 | 28,08 |
| **– tostarp veselības aprūpes pakalpojumi** | dati nav pieejami | dati nav pieejami | dati nav pieejami | dati nav pieejami | dati nav pieejami | dati nav pieejami |
| **– tostarp izglītības pakalpojumi** | dati nav pieejami | dati nav pieejami | dati nav pieejami | dati nav pieejami | dati nav pieejami | dati nav pieejami |
| **KOPĀ** | **100,00** | **100,00** | **100,00** | **100,00** | **100,00** | **100,00** |

Piezīme. Šajā tabulā redzamie dati aprēķināti, balstoties nevis uz *BOP* posteni “Ceļošana”, bet gan uz tūrisma statistiku. Šī tabula izstrādāta vienīgi šīs apkopotāja rokasgrāmatas vajadzībām; **šie dati nav oficiāli, jo tie nav publicēti tūrisma vai *BOP* statistikā.**

*Avots: EGATUR* un *ETR* (*INE*)

Pašlaik *INE* kā par *MoS* novērtēšanu atbildīgā struktūra vēl nav iekļāvusi posteni “Ceļošana” aktuālajos 2. veida novērtējumos. *INE* šo informāciju iekļaus, tiklīdz saskaņā ar EUS regulu tam būs obligāti jāapkopo dati par pakalpojumu starptautisko sniegšanu.

**13.2.6.** **Zviedrija**

Zviedrijā kā avotu posteņa “Ceļošana” preču komponenta aprēķināšanai izmanto kredītkaršu datus. No ziņojošajiem uzņēmumiem saņemtos datus iedala sīkāk pēc *MCC* (tirgotāja kategorijas koda) līmeņa. *MCC* koda nosaukums nosaka, vai ar konkrēto *MCC* kodu uzskaitītais darījums izriet lielākoties no precēm, pakalpojumiem, izmitināšanas vietas, restorāniem u. c.

**13.6. tabula. *MCC* līmeņi**

|  |  |  |
| --- | --- | --- |
| ***MCC*** | **klase** | ***MCC* kods** |
| Sporta/ jāšanas sporta apģērbu veikali | Preces | 5655 |
| Apavu veikali | Preces | 5661 |
| Kažokādu izstrādātāji un kažokādu veikali | Preces | 5681 |
| Vīriešu/sieviešu apģērbu veikali | Preces | 5691 |
| Drēbnieks/šuvējs/citi varianti | Pakalpojumi | 5697 |
| Restorāni | Restorāni | 5812 |
| Bāri/tavernas/atpūtas telpas/diskotēkas | Restorāni | 5813 |

*Avots:* Zviedrijas Statistikas birojs

Visus *MCC* kodus klasificē un pēc tam kombinē ar ziņotajām datu kopām. Vispirms aprēķina visu to darījumu summu, ko atbilstoši *MCC* kodiem klasificē kā preces, un pēc tam to dala ar ceļošanu saistīto darījumu kopējo summu, kas uzrādīti tajā pašā datu kopā (ieskaitot preces). Iegūto proporciju pēc tam piemēro kopējam ceļošanas posteņa novērtējumam, ieskaitot visus avotus (kredītkaršu datus, informāciju par naudas maiņu un *ITSS* apsekojumu). Tā kā 80–90 % no ceļošanas posteņa kopējās vērtības Zviedrijā izriet no kredītkaršu datiem, novērtējuma bāze ir diezgan stabila. Viens no pašlaik izmantotās metodes trūkumiem ir binārā pieeja, ko izmanto *MCC* kodu klasificēšanai, proti, visus to uzņēmumu darījumus, kuri pārdod gan preces, gan pakalpojumus, klasificē vai nu vienīgi kā preces, vai vienīgi kā pakalpojumus.

**13.3. 3. veida novērtēšana**

**13.3.1. Itālija**

Itālijas pieeja 3. veida novērtēšanai ir balstīta uz *Eurostat* vienkāršoto modeli, kas uzlabots, izmantojot tādus nacionālos/valsts datu avotus kā uzņēmējdarbības strukturālā statistika (*SBS*) un piedāvājuma un izlietojuma tabulas.

Lai novērtētu 3. veidu, par mainīgo lielumu pieņem ārvalstu saistītu uzņēmumu apgrozījumu/pārdošanas apjomu, taču vienīgi pārdošanas apjoms vietējā tirgū atspoguļo izlaidi uzņēmējvalstīs (iekšzemes apgrozījumu).

Itālijas ārējā *FATS* informāciju par iekšzemes apgrozījumu vāc, veicot aptauju par struktūru (ārvalstu saistītu uzņēmumu) apgrozījumu. Ir pieejama informācija iedalījumā pēc iekšzemes apgrozījuma, apgrozījuma, kas nonāk atpakaļ pie mātes uzņēmuma, un trešo valstu apgrozījuma.

Savukārt Itālijas iekšējā *FATS* ir pieejami visi *SBS* mainīgie lielumi, taču apgrozījums/produkcija nav iedalīta pēc klienta rezidences valsts. Lai novērtētu 3. veidu, attiecībā uz iekšējo *FATS* iekšzemes apgrozījumu aprēķina atbilstoši *SBS* datiem, apvienojot iekšējās *FATS* datus un *SBS* lielo uzņēmumu datus.

Itālijas metode ir balstīta uz mikrodatu sasaistes (*MDL*) metodēm – *SBS* aptaujas lielajiem uzņēmumiem 6. sadaļā ir pieejamas posteņa “Pakalpojumi” eksporta vērtības. Pakalpojumu eksporta kopējo vērtību izslēdz no apgrozījuma, lai aprēķinātu Itālijā pārdoto apgrozījumu veidojošo pakalpojumu daļu (iekšzemes apgrozījumu). Lai aprēķinātu iekšzemes apgrozījuma daļu attiecībā uz iekšējo *FATS*, iekšzemes *SBS* apgrozījuma proporciju piemēro iekšējās *FATS* uzņēmumiem, kuri izmanto divciparu *NACE* klasifikāciju, kas nepieciešama tās pārkodēšanai *EBOPS* posteņos.

*SBS* datus izmanto attiecībā uz “ražošanas pakalpojumiem, apstrādājot citiem piederošus izejmateriālus” (uz konkrētu saimniecisko darbību attiecinātam apgrozījumam). Ražošanas pakalpojumu apgrozījuma proporciju kopējā ražošanas apgrozījumā aprēķina, balstoties uz konkrētu *SBS* posteni, un piemēro visai *FATS* apstrādes rūpniecības nozarei (C sadaļa), lai aprēķinātu *FATS* ražošanas pakalpojumu daļu. To pašu ražošanas pakalpojumu apgrozījuma proporciju piemēro iekšējās un ārējās *FATS* datiem.

Lai novērtētu “citur neiekļauto apkopes un remonta pakalpojumu” daļu, kas attiecas uz citām ražošanas darbībām, izmanto Itālijas nacionālajos kontos iekļautās piedāvājuma un izlietojuma tabulas. Izmantojot piedāvājuma un izlietojuma tabulās pieejamo produkcijas informāciju par katru produktu (rindu), iegūst produkcijas vērtību attiecībā uz “citur neiekļautajiem apkopes un remonta pakalpojumiem”, ko sniedz cita apstrādes rūpniecības nozare. To apkopes un remonta pakalpojumu proporciju, kas attiecas uz citām ražošanas darbībām, piemēro *FATS* apstrādes rūpniecības nozarei (C iedaļa), izņemot “citur neiekļauto apkopes un remonta pakalpojumu darbības”, kas jau iekļautas 3. veidā. To pašu proporciju piemēro iekšējās un ārējās *FATS* datiem.

Lai nošķirtu 3. daļā ietilpstošo būvniecības pakalpojumu daļu, ņem vērā “nekustamā īpašuma projektu izstrādes” apgrozījumu. *SBS* ietver to apgrozījuma vērtību, kas attiecas uz šo konkrēto būvniecības nozares pakalpojumu darbību, balstoties uz ko aprēķina “nekustamā īpašuma projektu izstrādes” apgrozījuma proporciju kopējā būvniecības apgrozījumā. Šo proporciju piemēro iekšējās un ārējās *FATS* būvniecības datiem, lai iegūtu pirmo būvniecības pakalpojumu daļas novērtējumu.

Apgrozījumu iedala pēc vietējā tirgus, saistīta uzņēmuma izcelsmes tirgus (aprēķinos neietver, jo to uzrāda *ITSS*) un trešo valstu tirgiem (arī nav jāietver 3. veida aprēķinos).

*OFATS* apkopošanai informāciju par iekšzemes apgrozījumu vāc, veicot aptauju par struktūru (ārvalstu saistītu uzņēmumu) apgrozījumu. Ir pieejama informācija iedalījumā pēc iekšzemes apgrozījuma, apgrozījuma, kas nonāk atpakaļ pie mātes uzņēmuma, un trešo valstu apgrozījuma.

Apkopojot *IFATS*, kā avotu attiecība uz visiem mainīgajiem lielumiem izmanto *SBS* datus. Iekšzemes apgrozījumu novērtē, sasaistot *IFATS* datus ar *SBS* par lielajiem uzņēmumiem (produkciju un apgrozījumu, izmantojot *NACE* divciparu līmeņa kodus). Itālijā attiecībā uz lielajiem uzņēmumiem pieejama informācija par to apgrozījumu iedalījumā pēc precēm un pakalpojumiem, kā arī iekšzemes apgrozījuma daļu.

*FATS* ietver izplatīšanas pakalpojumus (vairumtirgotāju un mazumtirgotāju produkcijas vērtību attiecībā uz *NACE* G sadaļu), un šos datus iekļauj 3. pakalpojumu sniegšanas veida (*MoS*) aplēsē (ko aprēķina kā produkcijas un apgrozījuma attiecību).

Ražošanas pakalpojumu novērtēšanai izmanto *SBS* datus (apgrozījumu, kas attiecas uz kādu konkrētu darbību). Attiecībā uz apkopes un remonta pakalpojumiem izmantoja 2015. gada piedāvājuma un izlietojuma tabulas. Savukārt attiecībā uz būvniecības pakalpojumiem izmantoja nekustamā īpašuma projektu izstrādes apgrozījumu kā daļu no kopējā būvniecības apgrozījuma.

Itālijā 3. veidā sniegtie pakalpojumi veido aptuveni 55–65 % no kopējiem starptautiski sniegtajiem pakalpojumiem.

**13.3.2. Polija**

Polijā apkopo ar *FATS* saistītus datus, veicot dažādus apsekojumus. ***OFATS*** dati ir pieejami vairākos apsekojumos par uzņēmumiem ar ārvalstu struktūrām, ko apkopo kopš 2008. gada, veicot pilnu apsekojumu, kurā piedalās aptuveni 2000 vienības. Attiecībā uz katru *OFAT* apkopotie mainīgie lielumi ietver tādu informāciju kā struktūras nosaukums un veids, rezidences valsts, kopējie ieņēmumi, ieņēmumi no produktu pārdošanas[[183]](#footnote-184), preces un izejvielas, citi pamatdarbības ieņēmumi, kopējās izmaksas, krājumi, eksports/imports kopumā un uzņēmumu grupas iekšienē u. c.

**Valsts *IFATS* datus** apkopo par aptuveni 26 000 ziņojošo vienību (visiem uzņēmumiem ar ārvalstu kapitālu, nevis vienīgi ārvalstu saistītiem uzņēmumiem). Dati ietver visus posteņus, kas saistīti ar peļņas/zaudējumu aprēķinu, pakalpojumu importu/eksportu, pamatlīdzekļiem, precēm un importu/eksportu uzņēmumu grupas iekšienē. Datus par eksporta un importa veidu sniedz vienīgi juridiskās vienības ar ārvalstu kapitālu.

3. veidā sniegto pakalpojumu vērtības apkopo atbilstoši *Eurostat* izstrādātajai metodikai. Kā galvenos avotus izmanto *SBS*, *FATS* un *ITSS*. Ir veiktas dažas tehniskas datu vākšanas modifikācijas, lai uzlabotu datu pieejamību. 2018. gads bija pirmais gads, par kuru vāca datus saistībā ar Polijā esošo saistītu ārvalstu uzņēmumu (*IFATS*) darbību kopā ar *SBS* datiem kā daļu no ikgadējā uzņēmumu apsekojuma (*SP*). Datus par Polijas vienību darbību ārvalstīs (*OFATS*) vāca atsevišķi, veicot aptauju par uzņēmumiem ar ārvalstu struktūrām (*KZZ*).

Vispirms tika pieņemts, ka 3. veidā jāiekļauj to pakalpojumu vērtība, ko ārvalstu saistīti uzņēmumu sniedz rezidentiem uzņēmējvalstī.

*IFATS* gadījumā to pakalpojumu vērtību, ko *IFATS* sniedz Polijas rezidentiem, uzskatīja par to pakalpojumu izlaides vērtību, ko *IFATS* sniedz uzņēmējvalstij (attiecībā uz *IFATS* primāro saimniecisko darbību).

* Saskaņā ar izlaides jēdzienu, ko izmanto nacionālajos kontos, izlaide ietver ieņēmumus no produktu (preču un pakalpojumu) pārdošanas iekšzemes tirgū, iekšzemes tirgus tirdzniecības uzcenojumu vērtību, izmaiņas produktu krājumos un personiskām vajadzībām ražoto produktu izmaksas.
* Kopējo vērtību ieņēmumiem no produktu (preču un pakalpojumu) pārdošanas[[184]](#footnote-185) iekšzemes tirgū klasificēja kā tāda pakalpojuma importu, kas saistīts ar ārvalstu saistīta uzņēmuma primāro saimniecisko darbību saskaņā ar *EBOP*S un *CPA* savstarpējās atbilstības tabulu.
* Tirdzniecības uzcenojuma vērtību aprēķināja kā starpību starp ieņēmumiem no izejvielu un preču pārdošanas un pārdoto izejvielu un preču vērtību, un to klasificēja kā izplatīšanas pakalpojumu importu.
* Importētāju valsti noteica, balstoties uz ārvalstu saistīta uzņēmuma mātesuzņēmuma rezidences valsti.[[185]](#footnote-186)

Visi dati, kas nepieciešami iepriekš minētajam procesam, iegūti no aptaujas, kas kopīga gan *SBS*, gan *IFATS*.

*OFATS* gadījumā to pakalpojumu vērtību, ko uzņēmējvalsts rezidentiem sniedza Polijas vienības ārvalstīs, uzskatīja par kopējo vērtību ieņēmumiem no produktu,[[186]](#footnote-187) izejvielu un preču pārdošanas uzņēmējvalstī.

* Vērtību ieņēmumiem no produktu (preču un pakalpojumu), izejvielu un preču pārdošanas uzņēmējvalstī aprēķināja kā starpību starp kopējiem un eksporta ieņēmumiem no produktu (preču un pakalpojumu), izejvielu un preču pārdošanas.
* Vērtību ieņēmumiem no produktu (preču un pakalpojumu), izejvielu un preču pārdošanas uzņēmējvalstī klasificēja kā tāda pakalpojuma eksportu, kas saistīts ar ārvalstu saistīta uzņēmuma primāro saimniecisko darbību saskaņā ar *EBOPS* un *CPA* savstarpējās atbilstības tabulu.
* Tomēr tirdzniecības darbību gadījumā (*NACE* G sadaļa) piemēroja tirdzniecības uzcenojuma vērtību. Tiešu datu trūkuma dēļ tirdzniecības uzcenojuma vērtību noteica, balstoties uz vidējo tirdzniecības uzcenojuma procentuālo apmēru attiecībā uz tirdzniecības darbībām.
* Eksporta valsti uzskatīja par uzņēmējvalsti tad, kad attiecīgā Polijas vienība bija rezidente.

Visi dati, kas nepieciešami iepriekš minētajam procesam, iegūti no aptaujas par uzņēmumiem ar ārvalstu struktūrām (*KZZ*). Tomēr, lai aprēķinātu tirdzniecības uzcenojuma rādītāju, tika izmantoti ikgadējo uzņēmumu apsekojumu (*SP*).

**13.3.3. Spānija**

Spānija vēl neapkopo *FATS* datus par 3. veidā sniegtajiem pakalpojumiem. Dati par 3. veidā sniegtajiem pakalpojumiem pašlaik vēl atrodas plānošanas posmā, kurā tiek izvērtētas dažas iespējamās pieejas, taču vēl nav pieņemts galīgais lēmums.

Datu vākšana, kas nepieciešama 3. veidā sniegto pakalpojumu novērtēšanai, lielākoties atkarīga no *FATS* pieejamajiem mainīgajiem lielumiem. Tie *IFATS* un *OFATS* ir ļoti atšķirīgi. Novērtēšanas procesu veido divi diferencēti posmi attiecībā uz *IFATS* un *OFATS*:

1) novērtēt pakalpojumu pārdošanas apjomu vietējā tirgū iedalījumā pēc *NACE* koda, ņemot vērā, ka *FATS* apkopo vienīgi iedalījumā pēc saimnieciskās darbības;

2) klasificēt pakalpojumu pārdošanas apjomu vietējā tirgū pēc galvenajiem *NACE* kodiem *EBOPS* kategorijās.

**I. Iekšējā *FATS* (*IFATS*) – ārvalstij piederoši saistīti uzņēmumi Spānijā**

*IFATS* datus apkopo divos dažādos veidos atkarībā no saistīta uzņēmuma saimnieciskās pamatdarbības veida. Datus par rūpniecību, tirdzniecību un nefinanšu pakalpojumiem *INE* apkopo mikrodatu līmenī. Savukārt datus par būvniecību, apdrošināšanu, pensiju un finanšu pakalpojumiem apkopo attiecīgi Satiksmes, mobilitātes un pilsētu attīstības ministrija, Ekonomikas un digitālās pārveides ministrija un Spānijas Centrālā banka, un *INE* ir pieejama informācija vienīgi makrodatu līmenī.

***IFATS* par rūpniecību, tirdzniecību un nefinanšu pakalpojumiem**

*INE* iegūst *IFATS* datus par šīm nozarēm tieši no *SBS*. Savukārt *SBS/IFATS* datus iegūst no *SBS* aptaujām par rūpniecību, tirdzniecību un nefinanšu pakalpojumiem. Viss *IFATS* uzņēmumu kopums, t. i., ārvalstīm piederoši saistīti uzņēmumi Spānijā, ir visaptveroši ietverti *SBS* izlasē, līdz ar to visu *IFATS* uzņēmumu kopumu apseko ik gadu. Tomēr ne visa informācija, kas nepieciešama pienācīgai 3. veida novērtēšanai, ir tieši pieejama no *SBS* aptaujām. Piemēram, *SBS* aptaujās nav iekļauti jautājumi par pakalpojumu iekšzemes vai vietējo pārdošanas apjomu. Tas nozīmē, ka nepieciešama papildu novērtēšana.

**13.7. tabula. Lietderīgākie mainīgie lielumi *SBS/IFATS* aptaujās saistībā ar 3. veidu**

|  |  |
| --- | --- |
| ***SBS/IFATS* mainīgie lielumi attiecībā uz 3. veidu** | **Novērojumi** |
| **APGROZĪJUMS** |  |
| Kopējais neto apgrozījums (TUR) |  |
| Neto apgrozījums no preču pārdošanas (TUR\_G) | Šie divi iedalījumi ne vienmēr ir pieejami visām vienībām. To pieejamība ir atkarīga no *SBS* aptaujas veida, ko izmanto apsekojumā. Savukārt TUR\_S ne vienmēr ir sinhronizēts ar attiecību starp pakalpojumu apgrozījuma procentuālo apmēru atbilstoši *NACE* kodiem un kopējo neto apgrozījumu, kas iekļauts aptaujā (skat. turpmāk). |
| Neto apgrozījums no pakalpojumu pārdošanas (TUR\_S) |
| **APGROZĪJUMS PĒC TIRDZNIECĪBAS DARĪJUMU ĢEOGRĀFISKĀ MĒRĶA** |  |
| % Kopējais neto apgrozījums, kas radies Spānijā (% TUR\_ES) | Šis iedalījums pēc tirdzniecības darījumu ģeogrāfiskā mērķa atspoguļo iekšzemes/vietējā pārdošanas apjoma proporciju salīdzinājumā ar kopējo neto apgrozījumu. Diemžēl šis iedalījums nav pieejams diferencētā veidā pēc preču un pakalpojumu pārdošanas apjoma. |
| % Kopējais neto apgrozījums, kas radies pārējās ES valstīs (% TUR\_EU) |
| % Kopējais neto apgrozījums, kas radies pārējā pasaulē (% TUR\_RW) |
| **APGROZĪJUMS PĒC SAIMNIECISKĀS DARBĪBAS** |  |
| % Kopējais neto apgrozījums iedalījumā pēc saimnieciskās pamatdarbības veida (% TUR\_M) | Papildus attiecīgā ārvalstu saistīta uzņēmuma saimnieciskajai pamatdarbībai informāciju par *NACE* kodiem (četrciparu līmenī) un to proporciju kopējā neto apgrozījumā apkopo par līdz pat 12 potenciālajām ārvalstu saistītu uzņēmumu sekundārajām/papildu darbībām. Tas ir ļoti noderīgi, novērtējot to ārvalstu saistītu uzņēmumu pārdošanas apjoma proporciju, kuru saimnieciskās pamatdarbības veids neietilpst pakalpojumu nozarē. |
| % Kopējais neto apgrozījums iedalījumā pēc pirmās sekundārās darbības (% TUR\_S1) |
| % Kopējais neto apgrozījums iedalījumā pēc otrās sekundārās darbības (% TUR\_S2) |
| (..) |
| % Kopējais neto apgrozījums iedalījumā pēc divpadsmitās sekundārās darbības (% TUR\_S12) |
| **PRODUKCIJAS VĒRTĪBA** |  |
| Produkcijas vērtība (PV) | PV nav mainīgais lielums, kas tieši novērojams *SBS/IFATS* aptaujās. Tas ir atvasināts mainīgais lielums, kas balstīts uz pārdošanas apjomu, tostarp izmaiņām krājumos un preču un pakalpojumu tālākpārdošanu. |
| *IFATS* sistēmā K64 postenī PV aizvieto TUR. |

*Avots:* Spānijas Valsts statistikas birojs (*INE*)

Izmantojot šo informāciju, pakalpojumu pārdošanas apjoma un kopējā neto apgrozījuma attiecību iedalījumā pēc *NACE* koda novērtē, ņemot vērā ne tikai kopējo neto apgrozījumu, ko rada saimnieciskā pamatdarbība, bet arī visas sekundārās un papildu darbības (% TUR\_S1, (..), % TUR\_S12) pakalpojumu nozarē. Kopumā pakalpojumu pārdošanas apjomu vietējā tirgū iedalījumā pēc galvenā *NACE* koda nosaka, kā norādīts turpmāk.

|  |
| --- |
| **Pakalpojumu pārdošanas apjoms vietējā tirgū = (pakalpojumu pārdošanas apjoma procentuālais apmērs) \* (% TUR\_ES) \* TUR** |

Pieņēmums: (% TUR\_ES) piemērojams arī pakalpojumu pārdošanas apjomam.

Pakalpojumu pārdošanas apjomu vietējā tirgū iedalījumā pēc *NACE* kodiem var iedalīt *EBOPS* kategorijās vairākos veidos.

* *IFATS* kontekstā izmantojiet *Eurostat NACE* un *EBOPS* sasaistes tabulu, balstoties uz intuitīvo loģiku un dažu valstu pieredzi.
* Izmantojiet tabulu par pakalpojumu tirdzniecību iedalījumā pēc uzņēmumu iezīmēm (*STEC*), kas sasaista *NACE* un *EBOPS*. Lai gan tabula attiecas uz pakalpojumu eksportu (nevis pakalpojumu pārdošanas apjomu vietējā tirgū), tās procentuālais iedalījums var palīdzēt attiecināt *NACE* kodus uz dažādiem *EBOPS* posteņiem, pieņemot, ka pakalpojumus valstī pārdod atbilstoši attiecīgajam *EBOPS* postenim tādā pašā proporcijā, kādā tos eksportē. Šīs pieejas nepārprotama priekšrocība ir tāda, ka tabulas struktūra laika gaitā (ik gadu) mainās. Viens no veidiem, kā pilnveidot sasaistes tabulu, būtu iekļaut *STEC* īpašumtiesību jomu un koriģēt *STEC* regulējumus *NACE* un *EBOPS* sasaistes tabulu, kas ir ierobežota vienīgi ar ārvalstīm piederošiem uzņēmumiem, lai tādējādi nodrošinātu tās atbilstību *IFATS* regulējumam. Vēl viens veids, kā pilnveidot šo pieeju, ir izmantot *MDL* metodes, lai sasaistītu *IFATS* un *ITSS* vienības.
* Attiecībā uz savstarpēji atbilstošām vienībām *EBOPS* dati jāiegūst tieši no *ITSS*, lai iedalītu pakalpojumu pārdošanas apjomu vietējā tirgū pēc *EBOPS* posteņiem atbilstoši *EBOPS* struktūrai *ITSS* mikrodatu līmenī.
* Savukārt attiecībā uz savstarpēji neatbilstošām vienībām jāizmanto iepriekš minētā vispārīgā *STEC* sasaistes tabula par *NACE* un *EBOPS*.

***IFATS* par būvniecības, apdrošināšanas un pensiju pakalpojumiem un finanšu pakalpojumiem**

Šajās nozarēs iepriekš minētās iestādes apkopo *IFATS* un to nosūta *INE* atbilstoši *IFATS* datņu galīgajam datu formātam, ko paredz ES *FATS* regula (makrodati). *INE* kā valsts *FATS* koordinators ir atbildīgs par šo datu iekļaušanu datos, kas jau apkopoti par rūpniecību, tirdzniecību un nefinanšu pakalpojumiem, lai iegūtu galīgos datus par visu ekonomiku.

Attiecībā uz šo *IFATS* informāciju, ko sniedz citas iestādes, mūsu rīcībā ir vienīgi apkopotie dati par kopējo neto apgrozījumu iedalījumā pēc galvenā *NACE* koda, taču nav pieejama informācija par tirdzniecības darījumu mērķi, sekundārajām darbībām vai precēm/pakalpojumiem.

Ņemot vērā šīs informācijas trūkumu, vislabākais risinājums būtu pieņemt, ka šis viss kopējais neto apgrozījums *NACE* 2. red. F sadaļā (“Būvniecība”) un K sadaļā (“Finanšu un apdrošināšanas darbības un pensiju pakalpojumi”) dažādos līmeņos izriet vienīgi no pārdošanas apjoma vietējā tirgū. Pēc tam var izmantot vai nu *Eurostat* izstrādāto *NACE* un *EBOPS* sasaistes tabulu attiecībā uz *IFATS,* vai arī *STEC* sistēmas *NACE* un *EBOPS* sasaistes tabulu, lai attiecinātu šos *NACE* kodus uz dažādajiem *EBOPS* posteņiem.

**II. Ārējā *FATS* (*OFATS*) – Spānijai piederoši saistīti uzņēmumi ārvalstīs**

*OFATS* iegūst no diviem administratīvajiem avotiem, kas saistīti ar ārējiem ārvalstu tiešajiem ieguldījumiem (*FDI*). Kā galveno avotu izmanto ārvalstu ieguldījumu reģistru (*FIR*), ko pārvalda Rūpniecības, tūrisma un tirdzniecības ministrija *FDI* statistikas apkopošanas mērķiem. FIR ir izstrādājis administratīvas veidlapas, kas obligāti jāaizpilda visiem ieguldītājiem, kuri ir rezidenti un iegulda ārvalstu uzņēmumos un kuru neto vērtība pārsniedz 1,5 miljonus EUR. Pēc tam informāciju nosūta *INE* mikrodatu līmenī, pamatojoties uz starpiestāžu līgumu starp *INE* un ministriju. Šo informāciju izmanto, lai apkopotu *OFATS* par visām saimnieciskajām darbībām, izņemot K iedaļā noteiktās darbības. Attiecībā uz K iedaļu informāciju mikrolīmenī saņem no Spānijas Centrālās bankas.

Līdz šim brīdim attiecībā uz *OFATS* pieejami vienīgi dati par Spānijai piederošu saistītu uzņēmumu ārvalstīs kopējo neto apgrozījumu iedalījumā pēc galvenā *NACE* koda. Līdz ar to pakalpojumu pārdošanas apjomu vietējā tirgū iedalījumā pēc galvenā *NACE* koda attiecībā uz *OFATS* ir daudz grūtāk pienācīgi novērtēt nekā attiecībā uz *FATS* uzņēmumu kopumu. Tomēr starp *INE* un ministriju noslēgto līgumu 2020. gadā atjaunoja, tajā iekļaujot jaunu mainīgo lielumu (kopējais neto apgrozījums no pārdošanas apjoma vietējā tirgū), kas būs spēkā no 2021. gada. Līdz ar to būs iespējams novērtēt vismaz saistītu uzņēmumu pārdošanas apjomu vietējā tirgū.

**13.8. tabula. Noderīgākie *FIR* (administratīvā veidlapa)/*OFATS* mainīgie lielumi attiecībā uz 3. veidu**

|  |  |
| --- | --- |
| ***FIR/OFATS* mainīgie lielumi attiecībā uz 3. veidu** | **Novērojumi** |
| **APGROZĪJUMS** |  |
| Kopējais neto apgrozījums (TUR) |  |
| % Kopējais neto apgrozījums no pārdošanas apjoma vietējā tirgū (% TUR\_DO) | Ar 2021. gadu šis jaunais mainīgais lielums būs iekļauts administratīvajā veidlapā, ko izmanto *FIR* pēc *INE* pieprasījuma attiecībā uz 3. veidu. Pašlaik preču un pakalpojumu pārdošanas apjomu vietējā tirgū neizšķir atsevišķi, lai ieguldītājiem neradītu pārāk lielu informācijas sniegšanas slogu. |

*Avots:* Spānijas Valsts statistikas birojs (*INE*)

Ņemot vērā, ka trūkst šīs informācijas, kuras pieejamības gadījumā varētu sasniegt izvirzīto mērķi, proti, novērtēt pārdošanas apjomu vietējā tirgū iedalījumā pēc galvenā *NACE* koda, reizinot kopējo neto apgrozījumu ar kopējo neto apgrozījumu no pārdošanas apjoma vietējā tirgū, pakalpojumu pārdošanas apjomu vietējā tirgū iedalījumā pēc galvenā *NACE* koda varētu novērtēt, balstoties uz *IFATS* pakalpojumu pārdošanas apjoma un kopējā neto apgrozījuma attiecību iedalījumā pēc *NACE* kategorijām.

|  |
| --- |
| **Pakalpojumu pārdošanas apjoms vietējā tirgū = (% TUR\_DO) \* (% pakalpojumu pārdošanas apjoms attiecībā uz *IFATS*) \* TUR** |

Šajā gadījumā pieņem, ka pakalpojumu pārdošanas apjoma un kopējā neto apgrozījuma procentuālā attiecība *OFATS* saistītiem uzņēmumiem ir tāda pati kā *IFATS* saistītiem uzņēmumiem iedalījumā pēc *NACE* koda.

Lai pakalpojumu pārdošanas apjomu vietējā tirgū iedalījumā pēc *NACE* koda sasaistītu ar *EBOPS* kategorijām, attiecībā uz *IFATS* var izmantot abas *NACE* un *EBOPS* sasaistes tabulas.

**III. 3. veidā sniegtie izplatīšanas pakalpojumi**

3. veidā sniegto izplatīšanas pakalpojumu novērtēšanā izmanto šādas metodes:

* attiecībā uz *IFATS* – 3. veidā sniegtie izplatīšanas pakalpojumi = *IFATS* produkcijas vērtība (G iedaļa) = *IFATS* tālākpārdošanai iepirkto preču bruto tirdzniecības uzcenojums;
* attiecībā uz *OFATS* – sākot no vienīgā *OFATS* pieejamā mainīgā lieluma, kopējais neto apgrozījums iedalījumā pēc *NACE* un uzņēmējvalsts, attiecībā uz G sadaļu reizinot šo mainīgo lielumu ar produkcijas vērtības proporciju (G sadaļa / neto apgrozījums (G sadaļa)), ko novērtē, balstoties uz *IFATS*.

**3. veidā sniegtie izplatīšanas pakalpojumi = *OFATS* tālākpārdošanai iepirkto preču bruto tirdzniecības uzcenojums = (*IFATS* produkcijas vērtība (G sadaļa) / *IFATS* neto apgrozījums (G sadaļa)) x *OFATS* kopējais neto apgrozījums (G sadaļa).**

**13.3.4. Amerikas Savienotās Valstis**

ASV Ekonomikas analīzes birojs (*BEA*) izmanto pavisam jaunu metodi, lai novērtētu ar saistītu uzņēmumu starpniecību sniegtos pakalpojumus iedalījumā pēc pakalpojuma veida, saskaņojot savu visaptverošo, uz rūpniecību balstīto ārvalstu saistītu uzņēmumu statistiku ar savu tirdzniecības statistiku. Izmantotā pieeja paskaidrota publikācijā *Measuring Trade in Services by Mode of Supply* [Pakalpojumu tirdzniecības novērtēšana iedalījumā pēc pakalpojumu sniegšanas veida].[[187]](#footnote-188)

Kā paskaidrots minētajā publikācijā, novērtējumi par 3. veidā sniegtajiem pakalpojumiem iedalījumā pēc pakalpojuma veida ir balstīti uz sasaistes tabulu[[188]](#footnote-189) par *BEA* apkopotās *FATS*, kura klasificēta iedalījumā pēc tās nozares veida, kas atbilst informācijas sniedzēja lielākajai pārdošanas apjoma proporcijai, un *BEA* pakalpojumu tirdzniecības kategorijām, ko tas izmanto savā statistikā par 1., 2. un 4. veidu.

*BEA* 3. veida kopējie apjomi ir balstīti uz tā *FATS* datiem. Sasaistes tabula ļauj pielīdzināt pakalpojumu veidus *FATS* statistikā uzrādītajiem pakalpojumu veidiem, kas norādīti *BEA* apsekojumos par darbībām, ko veic ar daudznacionālu uzņēmumu saistīti uzņēmumi (*MNE*), lai salīdzinātu to, kā ASV uzņēmumi piedāvā dažāda veida pakalpojumus visos četros veidos. Šie *BEA FATS* dati ietver statistiku par pakalpojumiem, ko ASV *MNE* sniedz uzņēmējvalstij ar tādu ārvalstu saistītu uzņēmumu starpniecību, kuru kontrolpakete pieder rezidentiem (*MOFA*), kā arī par pakalpojumiem, ko ASV rezidentiem sniedz ārvalstu *MNE* ar tādu saistītu ASV uzņēmumu starpniecību, kuru kontrolpakete pieder rezidentiem (*MOUSA*).[[189]](#footnote-190) Lai labāk izprastu *MNE* darbību, šo statistiku apkopo par tiem uzņēmumiem, kuros tiešais ieguldītājs tieši vai netieši patur vai kontrolē balsstiesību vairākumu.

ASV kontekstā 3. veidā sniegtie pakalpojumi 2016. gadā veidoja 59 % no visiem sniegtajiem pakalpojumiem un 63 % no visiem saņemtajiem pakalpojumiem.

**13.4. Valstu prakse – *MoS* datu apkopošana**

**13.4.1. Francija**

Francijas pieredze pakalpojumu tirdzniecības novērtēšanā iedalījumā pēc *MoS* ir plaši raksturota Francijas Bankas izdevumā *Banque de France Bulletin* ietvertajā R. Sezāra [*R. Cezar*] un G. Fegāras [*G. Fegar*] rakstā *French international trade in services by mode of supply* [Francijas starptautiskā pakalpojumu tirdzniecība iedalījumā pēc pakalpojumu sniegšanas veida].[[190]](#footnote-191)

Francijas metode, lai apkopotu datus par 1., 2. un 4. veidā sniegtajiem pakalpojumiem, ir balstīta uz *Eurostat* vienkāršoto modeli, kas paredz ne tikai noteikt dominējošo(-s) pakalpojumu sniegšanas veidu(-s), bet arī atbilstoši pakalpojumu sniegšanas veidam attiecināt noteiktās iedalījuma proporcijas uz katru pakalpojuma posteni.

Katru proporciju atkārtoti pārbaudīja, balstoties uz kvalitatīvu informāciju, ko sniedza izraudzīti uzņēmumi, kuri piedalījās *Banque de France* veiktajos apsekojumos par pakalpojumu starptautisko tirdzniecību. Līdz ar to proporcijas var pielāgot Francijas starptautiskās tirdzniecības specifiskajām iezīmēm. Tās var aprēķināt ar augstāku detalizācijas pakāpi attiecībā uz 59 pakalpojumu kategorijām, lai koriģētu Francijai raksturīgo nozaru sastāva ietekmi. Šīs metodes pamatā ir pieņēmums, ka vienas un tās pašas iedalījuma proporcijas vienādi attiecas uz eksportu un importu. Tas šķiet reāli, jo tirdzniecības darījumi lielākoties notiek starp valstīm ar salīdzināmu diversifikācijas un attīstības pakāpi.

Lai novērtētu 3. veidu, nepieciešama informācija par ārvalstīs izveidoto Francijas grupu saistītu uzņēmumu un Francijā izveidoto ārvalstu grupu saistītu uzņēmumu darbību. Šo informāciju, jo īpaši par apgrozījumu, var iegūt no *FATS* datiem. Francijā *FATS* datus sagatavo Valsts Statistikas un ekonomikas pētījumu institūts (*Insee*) un *Banque de France* attiecībā uz nefinanšu un attiecīgi finanšu uzņēmumiem.

A graph of a company's trade

Description automatically generated with medium confidence**13.1. attēls. Francijas pakalpojumu tirdzniecība iedalījumā pēc pakalpojumu sniegšanas veida (vidēji no 2011. līdz 2014. gadam)**

|  |  |
| --- | --- |
| **Angļu val.** | **Latviešu val.** |
| EUR 126.4 billion  cross-border service sales (mode 1) in 2016 | 126,4 miljardi EUR  pārrobežu pakalpojumu tirdzniecība (1. veids) 2016. gadā |
| EUR 460.3 billion  sales by French service affiliates established abroad (mode 3) in 2014 | 460,3 miljardi EUR  ārvalstī izveidoto Francijas saistītu pakalpojumu uzņēmumu pārdošanas apjoms (3. veids) 2014. gadā |
| 15.9%  Proportion of French trade in services carried out with the United States (all modes) | 15,9 %  proporcija attiecībā uz Francijas pakalpojumu tirdzniecību ar Amerikas Savienotajām Valstīm (visi pakalpojumu sniegšanas veidi) |
| French trade in services by mode of supply (2011 - 14 average) | Francijas pakalpojumu tirdzniecība iedalījumā pēc pakalpojumu sniegšanas veida (vidēji no 2011. līdz 2014. gadam) |
| Exports  Imports  15.0  2.9  59.2  8.3  14.5  18.0  3.5  45.0  11.9  21.6 | Eksports  Imports  15,0  2,9  59,2  8,3  14,5  18,0  3,5  45,0  11,9  21,6 |
| Cross-border supply (mode 1)  Consumption abroad (mode 2)  Commercial presence (mode 3)  Presence of natural persons (mode 4)  Indirect trade in services | Pārrobežu darījumi (1. veids)  Patēriņš ārvalstīs (2. veids)  Komerciālā klātbūtne (3. veids)  Fizisku personu klātbūtne (4. veids)  Netiešā pakalpojumu tirdzniecība |
| Sources: Banque de France, Insee and World Input-Output Database (WIOD); authors’ calculations.  Note: Mode 1 – the service crosses a border; mode 2 – the consumer moves abroad to consume the service; mode 3 – the supplier sets up a permanent presence abroad to reach consumers; and mode 4 – the supplier moves abroad temporarity in order to supply the service. Indirect trade in services refers to services for use in the production of goods traded internationally. | Avoti: *Banque de France*, *Insee* un Pasaules Izlietoto resursu un iegūto rezultātu datubāze (*WIOD*); autoru veiktie aprēķini  Piezīme. 1. veids – pakalpojumu sniedz pāri robežai; 2. veids – patērētājs dodas uz ārvalstīm, lai patērētu pakalpojumu; 3. veids – piegādātājs nodibina pastāvīgu klātbūtni ārvalstīs, lai atrastos tuvāk patērētājiem; 4. veids – piegādātājs īslaicīgi dodas uz ārvalstīm, lai sniegtu pakalpojumu. Netiešā pakalpojumu tirdzniecība attiecas uz pakalpojumiem, kas paredzēti starptautiski tirgotu preču ražošanai. |

*Avots: Banque de France*[[191]](#footnote-192)

**13.4.2. Igaunija**

Līdz 2021. gadam Igaunijas Banka bija atbildīga par starptautiskās pakalpojumu tirdzniecības statistikas (*ITSS*) datu vākšanu, apkopošanu un izplatīšanu. Igaunijā neveica *ITSS* apkopošanai paredzētu apsekojumu. Pakalpojumi bija ietverti visaptverošajā ārējā nozaru apsekojumā, kas aptver visus *BOP* darījumus un posteņus (izņemot ārējo preču tirdzniecību). Pēc tam datus pārsūtīja Igaunijas Statistikas birojam, lai apkopotu *ITSS* datus iedalījumā pēc *STEC* un *MoS*.

Igaunijas Statistikas birojs 2019. un 2020. gadā apkopoja *ITSS* datus iedalījumā pēc *MoS*, izmantojot *Eurostat* modeli ar nelielām modifikācijām (par 2015.–2018. pārskata gadu). Datus no statistikas uzņēmumu reģistra, tirdzniecības iedalījuma pēc uzņēmumu raksturlielumiem un uzņēmējdarbības strukturālās statistikas izmantoja kā papildu datu avotus.

2021. gadā Igaunijas Statistikas birojs pārņēma no Igaunijas Bankas pakalpojumu tirdzniecības datu vākšanas funkciju. Pašlaik datus vāc tieši no datu sniedzējiem, veicot īpašu aptauju.[[192]](#footnote-193) Tika izstrādāta jauna pakalpojumu ārvalstu tirdzniecības klasifikācija[[193]](#footnote-194) – pakalpojuma darījuma kods, kas ir astoņu ciparu un skaitļu kombinācija. Pakalpojumu klasifikācija ir balstīta uz produktu statistisko klasifikāciju iedalījumā pēc saimnieciskās darbības (koda pirmais un otrais cipars). Kopumā ir izstrādāti 185 pakalpojumu kategorijas kodi. Lai sniegtu norādījumus par aptaujas anketas aizpildīšanu, tika izstrādāta datu sniedzējiem paredzēta rokasgrāmata *Manual for Foreign Trade in Services* [Pakalpojumu ārvalstu tirdzniecības rokasgrāmata].[[194]](#footnote-195)

Datu sniedzējiem jānorāda attiecīgā pakalpojuma galvenais pakalpojuma sniegšanas veids. Šis datu lauks ir jāaizpilda obligāti. Aptaujas anketā apkopo datus par 1., 2. un 4. veidā sniegtajiem pakalpojumiem (datus par 3. veidā sniegtajiem pakalpojumiem iegūst no citiem statistikas apsekojumiem). Ir iespējams izvēlēties arī galvenā pakalpojuma sniegšanas veida proporciju. Šādā gadījumā respondentam jānosaka iepriekš izvēlētā galvenā pakalpojuma sniegšanas veida procentuālais apmērs. Šis datu lauks nav jāaizpilda obligāti.

Igaunijas Statistikas birojs neplāno lūgt respondentus sniegt *MoS* datus katru gadu. 2022. gadā datu sniegšana būs brīvprātīga un tiks izstrādāts valsts līmeņa modelis *MoS* datu apkopošanai. Balstoties uz šā modeļa efektivitāti un brīvprātīgi sniegtajiem datiem, tiks pieņemts lēmums par to, vai 2023. gadā atsākama obligātā datu vākšana.

**13.4.3. Nīderlande**

**Ievads**

Nīderlandes Statistikas birojs pirmo reizi novērtēja starptautisko pakalpojumu tirdzniecību iedalījumā pēc *MoS*, saņemot atbalstu no Eiropas Komisijas dotācijas līdzekļiem. Turpmāk ir sniegts pārskats par Nīderlandes Statistikas biroja veikto pētījumu. Šeit aplūkotie rezultāti kļuva pieejami 2019. gada jūlijā.

Par pētījuma aprēķinu sākuma un atskaites punktu izmantoja *Eurostat* modeli (kas tobrīd bija pieejams). Pētījumu papildināja paša Nīderlandes Statistikas biroja novērtējumi, jo nepieciešamie dati attiecīgajās aptaujas anketās vēl nebija pieejami. Pētījums, kas bija balstīts uz 2017. gada datiem, sniedza nepieciešamo informāciju, lai varētu novērtēt *Eurostat* modeļa parametrus un tos pielāgot Nīderlandes reālajai situācijai.

Turpmākajās iedaļās paskaidrots, kā tapa Nīderlandes pētījums[[195]](#footnote-196), aplūkoti galvenie metodikas aspekti un raksturoti izmantotās pētniecības pieejas pamatelementi. Pēc tam ir raksturoti aplēstie un novērtētie koeficienti attiecībā uz 1., 2., 3. un 4. veidu. Iedaļas beigās ir izklāstīti un novērtēti kopējie rezultāti un aplūkoti daži metodiski jautājumi.

**Metodiskie aspekti un izmantotās pieejas raksturojums**

Sākotnēji tika pētītās divas pieejas, savukārt pēc tam rezultātus pēdējā posmā apkopoja.

* Ar *ITSS* saistītā daļa – attiecas uz 1., 2. un 4. veidu. Lai sniegtu novērtēšanai nepieciešamos datus, uzņēmumiem, kas piedalījās *ITSS* apsekojumā, uzdeva ar *MoS* saistītus jautājumus.
* Uz citiem avotiem balstīta izpēte, kas neietilpst *ITSS* – attiecas uz 3. veidu. 3. veida novērtējumi izrietēja no pieejamās vai modelētās informācijas par ārvalstu saistītu uzņēmumu statistiku (*FATS*) un citiem avotiem. *FATS* informācija attiecas uz starptautiskajiem pakalpojumiem, kas sniegti, ar daudznacionālu uzņēmumu saistītiemuzņēmumiem veicot tiešo ieguldījumu.

Apkopojot datus no abām šīm daļām, varēja gūt priekšstatu par pakalpojumu tirdzniecību, kas bija pietiekami visaptverošs, taču vēl ne tik pilnīgs, lai izpildītu *MoS* prasības. Datu konfidencialitāte, ko attiecībā uz Nīderlandes *ITSS* statistikā iekļauto datu izplatīšanu bieži vien uzskata par trūkumu, *MoS* izpētē lielas problēmas neradīja, jo rezultāti bija apkopoti ļoti vispārīgi.

Par pamatu *MoS* aprēķiniem izmantoja Nīderlandes Statistikas biroja sagatavotu metodisko dokumentu. Šajā dokumentā “paredzamās” 1., 2. un 4. veida vērtības bija iedalītas pēc importa un eksporta, un bija izveidoti pakalpojumu posteņi. Pēc tam šīs paredzamās vērtības aprēķināja, izmantojot tobrīd pieejamo vienkāršoto *Eurostat* modeli. Visbeidzot, novērtējumus izvērsa, izmantojot citu valstu rezultātus un korekcijas, balstoties uz Nīderlandes Statistikas biroja iekšējām apspriedēm.

Dažus jautājumus aplūkoja sīkāk, piemēram, precīzu iedalījumu pēc pakalpojumu sniegšanas veidiem attiecībā uz SA un SB (gadījumos, kad pakalpojumu sniegšanas veidu noteica pēc dažām precēm, ko izmanto pakalpojuma sniegšanai) atšķirībā no operatīvās nomas (nosakot pakalpojuma sniegšanas veidu, vietai, kurā piegādā nomātās preces, nav nozīmes).

Metodiskais dokuments ļāva apzināt tos uzņēmumus, kuri vēl jāizvērtē papildus, un noteikt, kā tieši formulēt jautājumus par pakalpojumu sniegšanas veidiem.

Lai novērtētu 3. veidā sniegto pakalpojumu importu un eksportu, 2017. gadā vispirms apzināja Nīderlandē esošās uzņēmumu grupas. Pēc tam apzināja uzņēmumus, PVN maksātāju numurus un Tirdzniecības kameras reģistrācijas numurus šajās uzņēmumu grupās. Visbeidzot, tika izmantoti vispārējā uzņēmumu reģistra (*BGR*)[[196]](#footnote-197) dati, lai attiecībā uz šīm vienībām izveidotu vienotu regulējumu. Informāciju par 3. veidā sniegto pakalpojumu importu sniedza ārvalstīm piederošie uzņēmumi, savukārt informāciju par šo pakalpojumu eksportu – Nīderlandei piederošo uzņēmumu grupu meitasuzņēmumi. Pēc tam apzināja galīgo kontrolējošo vienību (*UCI*):

* attiecībā uz *SBS* no *NACE* B sadaļas līdz N sadaļai (izņemot K sadaļu) šo informāciju ieguva no iekšējās *FATS*;
* attiecībā uz pārējiem *NACE* kodiem izmantoja Nīderlandes Centrālās bankas un Eiropas grupu reģistra sniegto informāciju.

Pēc tam plašāk analizēja apzinātos lielos uzņēmumus.

**1., 2. un 4. veida novērtēšana (saistībā ar *ITSS*)**

Primārie un sekundārie *ITSS* datu avoti

Nīderlandes *ITSS* datu vākšanas sistēmā izšķir primāros datu avotus[[197]](#footnote-198) (skat. III pielikumu) un sekundāros datu avotus. Veicot šo pētījumu, papildu *MoS* informāciju ieguva vienīgi no primārajiem datu avotiem. Attiecībā uz sekundārajiem datu avotiem pakalpojumu sniegšanas veidu pieņēma, neveicot papildu analīzi.

**13.2. attēls. Nīderlandes *ITSS* pēc datu avota (2017)**

**A graph of different colored squares

Description automatically generated**

|  |  |
| --- | --- |
| **Angļu val.** | **Latviešu val.** |
| Export | Eksports |
| Import | Imports |
| SurveyLarge | Lielo uzņēmumu apsekojums |
| SurveySmall | Mazo uzņēmumu apsekojums |
| SPE | ĪNDS |
| Travel | Ceļošana |
| Flightcosts | Lidojumu izmaksas |
| FIT | *FIT* |
| FISIM | *FISIM* |
| BuyingSpreads | Cenu starpību iegāde |
| Banks | Bankas |
| Insurances | Apdrošināšana |
| EFSF | *EFSF* |
| Government | Valdība |
| Embassies | Vēstniecības |

*Avots*: Nīderlandes Statistikas birojs

Galvenie **primārie datu avoti**:

* lielie (*ITSS* tirdzniecības) uzņēmumi (LU), kas ietver 474 uzņēmumu grupas, kuras kopā veido 666 apsekojamās vienības;
* mazie un vidējie (tirdzniecības) uzņēmumi (MVU), izlases veida apsekojumā kopumā piedaloties 5000 respondentiem.

Līdzās LU un MVU Nīderlandes *ITSS* datu vākšanas sistēmā ir dažādi sekundārie datu avoti. Šo informāciju iegūst no apsekojumiem, ko veic iestādes, kas nav Nīderlandes Statistikas birojs (piemēram, Nīderlandes Centrālā banka), vai ekstrapolē no modelēšanas datiem.[[198]](#footnote-199)

Galvenie **sekundārie datu avoti**:

* ceļošana – importu un eksportu novērtē, balstoties uz citiem statistikas datiem (ārvalstu viesiem viesnīcās u. c.), vai arī tos apkopo ārējās iestādes, kuras intervē patērētājus (Nīderlandes ceļotāji ārvalstīs);
* īpašam nolūkam dibinātas sabiedrības (ĪNDS) – datus vāc Nīderlandes Centrālā banka, un tie attiecas uz visu pakalpojumu importu un eksportu. Lai gan ĪNDS ir pilnībā iekļautas *ITSS*, tās ir neierasts *MoS* datu komponents, ņemot vērā to darījumu īpašo lomu un būtību;
* monetārās finanšu iestādes – vāc datus par pakalpojumu importu un eksportu sadarbībā ar Nīderlandes Centrālo banku;
* uzskaites elementi, ko iegūst, modelējot aprēķinus:
* *FISIM* un citas finanšu pakalpojumu “netiešās” daļas (starpību iegāde/pārdošana, fondu maksas);
* kravu pārvadājumu *CIF/FOB* korekcija, ko Nīderlandes iestādes īpaši izstrādājušas un norādījušas kā *FIT* (kravu apdrošināšana un pārvadājumi).

Pētījuma posmos izmanto datus no primārajiem datu avotiem.

***Uzņēmumu (primāro avotu) apzināšana un izraudzīšana MoS noteikšanai***

Lai veiktu intervijas ar tālruņa starpniecību, tika izraudzīta *ITSS* LU un MVU apakškopa. Šīs pieejas mērķis bija iegūt pēc iespējas vairāk informācijas par pakalpojumu veidiem un tirdzniecības plūsmu (importu/eksportu). Apsekojumā ietvēra vienīgi tos pakalpojumu posteņus, uz kuriem var attiekties vairāki pakalpojumu sniegšanas veidi.

**13.9. tabula. Apsekoto pakalpojumu posteņi, balstoties uz primārajiem avotiem**

|  |  |
| --- | --- |
| SA | Ražošanas pakalpojumi |
| SB | Apkopes pakalpojumi |
| SG | Finanšu pakalpojumi |
| SI | Telekomunikāciju pakalpojumi, datorpakalpojumi un informācijas pakalpojumi |
| SJ1 | Pētniecības un attīstības pakalpojumi |
| SJ2 | Profesionālie un vadībzinību pakalpojumi |
| SJ3 | Citi saimnieciskās darbības pakalpojumi |
| SK | Individuālie, kultūras un atpūtas pakalpojumi |

*Avots*: Nīderlandes Statistikas birojs

MVU izvēlējās, balstoties uz to ekstrapolētajiem rādītājiem. Efektivitātes labad uzņēmumam bija lielākas iespējas tikt izraudzītam, ja:

* tas importēja *un* eksportēja pakalpojumus;
* tas sniedza vairāku veidu pakalpojumus;
* tā darbība tirdzniecības plūsmas ziņā bija vērsta tikai uz viena veida pakalpojumu.[[199]](#footnote-200)

Kopumā bija izraudzīti aptuveni 200 LU un MVU, kuri veidoja 30 % no katra pakalpojumu kategorijas un tirdzniecības plūsmas pāra vērtības (skat. III pielikumu).

***MVU un LU (primāro avotu) apsekošana MoS pētījuma nolūkos***

Ar tālruņa starpniecību notika intervijas ar izvēlētajiem uzņēmumiem. Uzņēmumus lūdza norādīt ar *MoS* saistītu informāciju, uzdodot tiem vienīgi konkrētus standarta jautājumus par *MoS* attiecībā uz izvēlētajiem pakalpojumu posteņiem (skat. 13.9. tabulu). Izrādījās, ka informāciju bija vieglāk iegūt no MVU (uzņēmumiem, kas sniedza tikai viena veida pakalpojumu attiecīgajā tirdzniecības plūsmā) nekā no vairuma LU. LU bija grūti sniegt informāciju par *MoS*, jo īpaši decentralizētu struktūrvienību gadījumā. Šādos gadījumos uzņēmumam bija jāuzdod papildu jautājumi decentralizētā līmenī. Ja tas pētījuma laikā nebija iespējams, uzņēmumu lūdza izteikt pēc iespējas precīzāku minējumu. Daudzos gadījumos tas nebija iespējams, jo nebija pieejama centralizēta informācija par uzņēmuma decentralizētajiem procesiem. Dažkārt izmantoja Nīderlandes Statistikas biroja sniegto informāciju vai informāciju no gada pārskatiem vai uzņēmumu tīmekļa vietnēm. Uzņēmumus, kuri nebija snieguši apmierinošus datus, izslēdza no *MoS* izlases.

***No apsekotajiem MVU un LU (primārajiem avotiem) saņemto atbilžu rediģēšana***

Atbildes, ko no respondentiem saņēma pēc intervijām, salīdzināja ar paredzamajiem rezultātiem, kā norādīts Nīderlandes Statistikas biroja izstrādātajā metodiskajā bāzes dokumentā. Uzņēmumu atbildes ar negaidītiem rādītājiem pārbaudīja, nepieciešamības gadījumā veicot nepieciešamās korekcijas:

* turpmākas metodiskas diskusijas – kā būvniecības pakalpojumu gadījumā;
* papildus analizēja atšķirības *MoS* koeficientos starp importu un eksportu;
* pārbaudīja to uzņēmumu atbildes, kam ir reti sastopamas pakalpojumu sniegšanas veidu kombinācijas detalizētākajā pakalpojuma līmenī.

***MVU un LU sniegto MoS atbilžu ekstrapolēšana, tās saskaņojot ar MoS koeficientiem (primārajiem avotiem)***

Attiecībā uz LU un MVU sniegtajiem datiem bija jāatspoguļo aptuveni 30 % no katra novērtētā pakalpojumu posteņa gan attiecībā uz importu, gan uz eksportu. Šīs atbildes par izvēlēto plūsmu, pakalpojumu posteni un vērtību attiecībā uz ES valstīm vai ārpus ES esošajām valstīm ekstrapolēja līdz publicētajām kopējām vērtībām un apkopoja, ja nepieciešamais detalizācijas līmenis bija pārāk zems. MVU datus koriģēja augšupēji, balstoties uz ziņoto ekstrapolēto vērtību, nevis uz to ziņotajām vērtībām (jo tad rezultāts būtu maznozīmīgāks).

Kopējie ekstrapolētie *MoS* koeficienti attiecībā uz intervētajiem LU un MVU ir norādīti 13.10. un 13.11. tabulā. Datu apkopošanas procesā izmantotie *MoS* koeficienti bija sīkāk izstrādāti. Datus iedalīja pēc pakalpojuma posteņa, plūsmas (imports/eksports) un partnervalsts (ES iekšienē / ārpus ES).

**13.10. tabula. Kopējie ekstrapolētie *MoS* koeficienti**

|  |  |  |  |
| --- | --- | --- | --- |
| **Pakalpojums** | **M1** | **M2** | **M4** |
| **SA** | 0 % | 100 % | 0 % |
| **SB** | 0 % | 66 % | 34 % |
| **SG** | 100 % | 0 % | 0 % |
| **SI** | 98 % | 1 % | 1 % |
| **SJ1** | 99 % | 0 % | 1 % |
| **SJ2** | 100 % | 0 % | 0 % |
| **SJ3** | 92 % | 1 % | 8 % |
| **SK** | 97 % | 0 % | 3 % |

*Avots*: Nīderlandes Statistikas birojs

Lielākas atšķirības starp koeficientiem, jo īpaši rādītājiem par valstīm ES iekšienē un ārpus ES, bija novērojamas sīkāk izstrādātā līmenī.

*MoS* iedalījums pēc pakalpojumiem bija konsekventāks nekā iedalījums atbilstoši *Eurostat* vienkāršotajam modelim. Viens no iemesliem ir tāds, ka *MoS* atbildēs saistībā ar daudziem pakalpojumiem bija minēti starpuzņēmumu pakalpojumi, par kuriem veic atkārtotu rēķinu piesūtīšanu. Nīderlandē pēc BPM6 pieņemšanas uzņēmumi bija aicināti iedalīt visas vispārējās starpuzņēmumu maksas pēc pamata pakalpojumu veidiem, piemēram, pētniecība un attīstība. Šos starpuzņēmumu atkārtoti piesūtītos rēķinus attiecināja uz 1. veidu.

**13.11. tabula. Ekstrapolētie importa un eksporta *MoS* koeficienti**

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
|  | **ES iekšienē** | | | | | | **Ārpus ES** | | | | | |
| **Eksports** | | | **Imports** | | | **Eksports** | | | **Imports** | | |
| **M1** | **M2** | **M4** | **M1** | **M2** | **M4** | **M1** | **M2** | **M4** | **M1** | **M2** | **M4** |
| **SA** | 0 % | 100 % | 0 % | 0 % | 100 % | 0 % | 0 % | 100 % | 0 % | 0 % | 100 % | 0 % |
| **SB** | 0 % | 74 % | 26 % | 0 % | 48 % | 52 % | 0 % | 69 % | 31 % | 0 % | 97 % | 3 % |
| **SG** | 100 % | 0 % | 0 % | 100 % | 0 % | 0 % | 100 % | 0 % | 0 % | 100 % | 0 % | 0 % |
| **SI** | 99 % | 1 % | 1 % | 97 % | 1 % | 1 % | 98 % | 1 % | 1 % | 100 % | 0 % | 0 % |
| **SJ1** | 100 % | 0 % | 0 % | 98 % | 0 % | 2 % | 100 % | 0 % | 0 % | 99 % | 0 % | 1 % |
| **SJ2** | 99 % | 0 % | 0 % | 100 % | 0 % | 0 % | 100 % | 0 % | 0 % | 100 % | 0 % | 0 % |
| **SJ3** | 85 % | 2 % | 13 % | 98 % | 2 % | 1 % | 88 % | 0 % | 12 % | 100 % | 0 % | 0 % |
| **SK** | 92 % | 0 % | 8 % | 91 % | 0 % | 9 % | 98 % | 0 % | 2 % | 100 % | 0 % | 0 % |

*Avots*: Nīderlandes Statistikas birojs

**Kopējo 1., 2. un 4. veidā sniegto pakalpojumu rādītāju (primāro un sekundāro avotu) apkopošana**

Apkopojot *MoS* rādītājus par **primārajiem** avotiem, proti, LU un MVU, tika izmantoti:

* 13.11. tabulā redzamie koeficienti (parametri) attiecībā uz izvērtētajiem pakalpojumu posteņiem;
* vispārīgi piemērotie vienkāršotā *Eurostat* modeļa fiksētie koeficienti attiecībā uz pārējiem pakalpojumu posteņiem.

Būvniecības pakalpojumus vienkāršotajā modelī traktē kā 4. veidu un daļēji kā 3. veidu (ņemot vērā pierādījumu trūkumu valsts līmenī). Operatīvo nomu traktē kā 1. veidu, lai gan bija zināmas diskusijas par to, kā traktēt preces (kā SA un SB). Šos koeficientus piemēroja LU un MVU 2017. gada rādītājiem.

Attiecībā uz **sekundārajiem** avotiem, proti, ĪNDS, monetārās finanšu iestādes un uzskaites elementus attiecināja uz 1. veidu attiecībā uz visiem uzņēmumu sniegtajiem pakalpojumiem, ņemot vērā šo pakalpojumu īpašās iezīmes un/vai pašu iestāžu specifiku.

Attiecībā uz sekundāro avotu, proti, posteni “Ceļošana” (2. veids), izmantoja vienkāršotā *Eurostat* modeļa koeficientus. Tomēr informācijas trūkuma dēļ preces no *ITSS* ceļošanas posteņa rādītājiem neizslēdza. Bija pieejama informācija par importu un eksportu attiecībā uz vienas dienas braucieniem (no kaimiņvalstīm, proti, Vācijas un Beļģijas, un uz tām). Taču nebija pieejama svarīga informācija par citu preču vietējo patēriņu uzturēšanās laikā, izņemot vienas dienas braucienus.

**Kopsavilkuma tabula par 1., 2. un 4. veidā sniegtajiem pakalpojumiem no visiem avotiem**

13.12. tabulā ir minēti pakalpojumu sniegšanas veidi, kas attiecas uz Nīderlandes *ITSS*. Modelī ir iekļauti visi pakalpojumi, proti, izvēlētie *MoS* apsekotie pakalpojumu posteņi no primārajiem avotiem un pārējie pakalpojumi ar fiksētiem *MoS* koeficientiem no primārajiem un sekundārajiem avotiem. 1. veids ir dominējošais pakalpojumu sniegšanas veids. Tam par iemeslu ir tas, ka ievērojama daļa no 1. veida sekundārajiem avotiem, kā arī liela daļa no starpvalstu rēķiniem ir attiecināti uz 1. veidu.

**13.12. tabula. Nīderlandes *ITSS* modelis, kopējie pakalpojumi**

|  |  |  |  |  |  |
| --- | --- | --- | --- | --- | --- |
| **Plūsma** | ***GEO*** | **Vērtība milj. €** | **M1 – %** | **M2 – %** | **M4 – %** |
| **Eksports** | Pasaule | 193,194 | 88 % | 8 % | 4 % |
| **Eksports** | ES iekšienē | 120,866 | 86 % | 10 % | 4 % |
| **Eksports** | Ārpus ES | 72,328 | 90 % | 5 % | 4 % |
|  | | | | | |
| **Imports** | Pasaule | 183,104 | 91 % | 7 % | 2 % |
| **Imports** | ES iekšienē | 94,354 | 86 % | 11 % | 3 % |
| **Imports** | Ārpus ES | 88,750 | 96 % | 3 % | 1 % |

*Avots*: Nīderlandes Statistikas birojs

**3. veida novērtēšana – *FATS* un citi avoti**

**Imports**

Attiecībā uz 3. veidā sniegto pakalpojumu importu sagatavoja divus atšķirīgus novērtējumus.

**1) Imports, kam piemēro PVN**

*SBS* un pārējos *NACE* kodus, kam piemēro PVN, novērtēja, izmantojot mikrodatu sasaisti, kā norādīts turpmāk.

1. Izvēlas visus ārvalstīm piederošus uzņēmums – 13 796 uzņēmumus 2017. gadā.

2. Ārvalstīm piederošo uzņēmumu datus sasaista ar PVN datiem un citu īstermiņa uzņēmējdarbības statistikā (*STS*) pieejamo informāciju (kas izriet lielākoties no lielo uzņēmumu aptaujām). Tie atspoguļo katra uzņēmuma aptuveno apgrozījumu (lai gan bieži vien tas bija nulles vērtībā, jo daudzi no uzņēmumiem nebija aktīvi). Attiecībā uz 20 % no uzņēmumiem, par kuriem bija pieejami *STS* dati, informācija arī bija iedalīta pēc iekšzemes un ārvalstu apgrozījuma. Praksē pēc otrā posma pabeigšanas iegūst apgrozījuma aplēsi attiecībā uz visiem uzņēmumiem (pieņemot, ka PVN dati ir atbilstoša aptuvenā vērtība attiecībā uz mazajiem uzņēmumiem).

3. *SBS* apgrozījums saistīts ar datiem par klienta rezidenci un pārdoto produktu veidu. *CBS* dažās *SBS* aptaujās ir ietverti jautājumi par ārvalstu apgrozījumu, kas dažkārt iedalīts pēc precēm/pakalpojumiem un/vai tranzīta un dažkārt klasificēts pēc ES un ārpus ES esošo partnervalstu reģioniem. Ja attiecībā uz uzņēmumu šādi mainīgie lielumi ir pieejami, tos izmanto, lai atspoguļotu pārdoto pakalpojumu iekšzemes un ārvalstu apgrozījumu. Šādos gadījumos iespējami vairāki apgrozījuma iedalījumi, piemēram, atkarībā no tā, vai pakalpojumu vai preces pārdeva, kā arī pēc sniegtā vai eksportētā pakalpojuma veida.

4. Attiecībā uz uzņēmumiem, par kuriem *SBS* aptaujās nav pieejama sīka informācija, izmanto citu pieeju, proti, apvieno kopējo eksportēto preču apjomu no *ITGS* sistēmas, kopējo eksportēto pakalpojumu apjomu un starpību starp importētajiem un eksportētajiem pakalpojumiem attiecībā uz katru pakalpojumu kategoriju. Tam par iemeslu ir tas, ka tad, kad, piemēram, uzņēmums importē noteikta veida pakalpojumus un tos neeksportē, tas var norādīt, ka tas šos pakalpojumus pārdod vietējā tirgū. Tādēļ starpību (starp importu un eksportu) var izmantot kā vietējā tirgū sniegto pakalpojumu rādītāju.

**Iekšzemes apgrozījumu** noteica, kā norādīts turpmāk.

1. Ja nav *SBS* vai *STS* apgrozījuma, tas nozīmē, ka nav arī iekšzemes apgrozījuma.

2. Ja ir spēkā viens no turpmāk minētajiem gadījumiem, tad joprojām jāpieņem, ka iekšzemes apgrozījums ir nulles vērtībā:

a) visus *SBS* uzrādītos apgrozījumu veidojošos pakalpojumus eksportē;

b) visi *STS* uzrādītie apgrozījumu veidojošie pakalpojumi ir no ārvalstīm (eksportēti);

c) *STS* – *ITSS* = 0.

Jāpiebilst, ka attiecībā uz vairākiem uzņēmumiem ne visi šie mainīgie lielumi ir pieejami, tādēļ šo risinājumu var piemērot vienīgi noteiktai apakškopai.

3. Dažās aptaujās *CBS* lūdz respondentus iedalīt apgrozījumu tādās kategorijās kā pakalpojumi, vairumtirdzniecība, rūpniecība u. c. Balstoties uz uzņēmumam pieejamajiem mikrodatiem, mēs pārbaudījām šīs informācijas pieejamību un to izmantojām, lai novērtētu iekšzemes apgrozījumu saistībā ar pakalpojumu pārdošanas apjomu. Ja neviens no *SBS* iekļautajiem rādītājiem neliecina par pakalpojumu aktivitāti un uzņēmuma attiecīgais *NACE* kods attiecas uz galveno saimniecisko darbību, kas saistīta ar precēm, pieņem, ka uzņēmumam nav iekšzemes apgrozījuma saistībā ar pakalpojumu pārdošanas apjomu.

4. Ja *SBS* aptaujās pieejamā informācija liecina par pakalpojumu pārdošanas apjomu, iekšzemes apgrozījumu aprēķina kā starpību starp *SBS* apgrozījumu no pakalpojumu pārdošanas apjoma un pakalpojumu eksportu no *ITSS* (ja šāda informācija uzņēmumam pieejama). Ja informācija par pakalpojumu eksportu uzņēmumam nav pieejama, pieņem, ka daļa no apgrozījuma izriet no pakalpojumu pārdošanas apjoma vietējā tirgū (balstoties uz informāciju no kopējiem Nīderlandes *STS* ieņēmumiem).

5. Ja *SBS* nav pieejama vai *SBS* aptaujās nav pieejama derīga informācija, pieņem, ka apgrozījums no primārajām ar pakalpojumiem saistītajām darbībām izriet no pakalpojumu pārdošanas apjoma.

Kopējais iekšzemes apgrozījums (ko aprēķina atbilstoši iepriekš minētajai metodei) atbilst 3. veidā sniegto pakalpojumu importam. No uzņēmuma *UCI* rezidences valsts ir atkarīgs tas, vai imports notiek no ES valstīm vai ārpus ES esošajām valstīm.

**Katra uzņēmuma sniegtos pakalpojumus** novērtēja, kā norādīts turpmāk.

* Izmanto informāciju par pakalpojumiem no *SBS*, ja tā pieejama.
* Balstās uz importa un eksporta starpību (attiecībā uz konkrēto uzņēmumu un attiecīgo pakalpojuma veidu) kā pakalpojumu rādītāju, kas liecina, ka uzņēmums, iespējams, sniedz pakalpojumus vietējā tirgū. Izmantojot šo starpību, iespējams noteikt, ka šie pakalpojumi tika sniegti, nevis par tiem atkārtoti izrakstīja rēķinu.
* Ja nav pieejama informācija par uzņēmumu, jāizmanto vidējā pakalpojumu vērtība attiecībā uz to *NACE* sadaļu, pie kuras uzņēmums pieder, un to veido atbilstoši abiem iepriekšējiem uzskaitījuma punktiem.

**2) Imports, kam nepiemēro PVN**

Tas bija jānovērtē atsevišķi, jo nebija pieejami apgrozījuma rādītāji, turklāt šie uzņēmumi nav iekļauti *SBS*, līdz ar to PVN uz tiem neattiecas. Šiem *NACE* kodiem atbilstošo darbību novērtējums ir balstīts uz nacionālajos kontos lietotajām piedāvājuma un izlietojuma tabulām, kā norādīts turpmāk.

1. Izmantoja no ražošanas izrietošo pievienoto vērtību bāzes cenās no nacionālajiem kontiem. No ražošanas izrietošā pievienotā vērtība bija diezgan līdzīga to *NACE* darbību apgrozījumam, kurās dominē pakalpojumu tirdzniecība.

2. Aprēķināja iekšzemes apgrozījuma aptuveno vērtību, atskaitot šo *NACE* darbību eksportu nacionālajos kontos.

3. Tika novērtēts, kura šā apgrozījuma daļa attiecas uz uzņēmumiem ar *UCI*, kas atrodas ārpus Nīderlandes. Šis novērtējums bija balstīts uz *SBR* regulējumu, un to veica, aprēķinot to darbinieku proporciju, kuri ir nodarbināti uzņēmumā ar ārvalstu *UCI* attiecīgajā *NACE* kategorijā. Tika izmantots pamata regulējums, lai noteiktu to darbinieku proporciju, kuri nodarbināti uzņēmumā ar ārvalstu *UCI*, iedalījumā pēc kopējā darbinieku skaita attiecīgajā *NACE* kategorijā. Attiecībā uz vairumu *NACE* kodu šī proporcija bija maza. Tikai attiecībā uz apdrošinātājiem un pensiju fondiem, citiem finanšu pakalpojumu sniedzējiem, kā arī loteriju un azartspēļu uzņēmumiem vairāk nekā 10 % no darbiniekiem bija nodarbināti ārvalstīm piederošos uzņēmumos.

4. Izmantojot šo ārvalstīm piederošajos uzņēmumos nodarbināto darbinieku proporciju kā iekšzemes apgrozījuma aptuveno rādītāju, varēja secināt, ka attiecībā uz šiem *NACE* kodiem viss iekšzemes apgrozījums attiecās uz pakalpojumu apgrozījumu (šis pieņēmums, iespējams, nav pilnībā pareizs attiecībā uz lauksaimniecību, taču šīs vērtības ir ļoti mazas).

5. Pakalpojumus noteica, aplūkojot pakalpojumu galveno eksportu attiecībā uz šiem *NACE* kodiem – skat. 13.13. tabulu.

6. To pakalpojumu importu, kam piemēro PVN, iedalīja pēc ES un ārpus ES esošajām valstīm, lai novērtētu SJ3 un SK kategoriju. Attiecībā uz SG un SF kategoriju valstis, no kurām veica importu, izmantoja mātesuzņēmuma valsts aizstāšanai.

**13.13. tabula. *NACE* kodi, ko novērtē, balstoties uz nacionālajiem kontiem, īpašumtiesībām un pakalpojumiem**

|  |  |  |
| --- | --- | --- |
| ***NACE*** | **Ārvalstīm piederošā daļa** | **Pakalpojums, par ko izdara pieņēmumu** |
| **01 Lauksaimniecība** | 2 % | SJ3 |
| **02 Mežsaimniecība** | 0 % | Dati nav pieejami |
| **03 Zivsaimniecība** | 7 % | SJ3 |
| **64 Bankas** | 4 % | SG |
| **65 Apdrošinātāji un pensiju fondi** | 11 % | SF |
| **66 Citi finanšu pakalpojumu sniedzēji** | 10 % | 50 % SF  50 % SG |
| **84 Valsts pārvalde un valdība** | 0 % | Dati nav pieejami |
| **85 Izglītība** | 0 % | Dati nav pieejami |
| **86 Veselības aprūpe** | 0 % | Dati nav pieejami |
| **87–88 Aprūpe un labklājība** | 1 % | SK |
| **90 Māksla** | 1 % | SK |
| **91 Bibliotēkas, muzeji un dabas saglabāšana** | 2 % | SK |
| **92 Loterijas un azartspēles** | 14 % | SK |
| **93 Sports un atpūta** | 3 % | SK |
| **94 Ideālisms, intereses un vaļasprieku grupas** | 1 % | SK |

*Avots*: Nīderlandes Statistikas birojs

Abi novērtējumi par pakalpojumiem, par kuriem piemēro PVN un par kuriem to nepiemēro, ir apvienoti, iegūstot izlaides rādītāju, kā norādīts 13.15. tabulā.

**Eksports**

3. veidā sniegto pakalpojumu eksportu vērtē divos dažādos veidos.

**1) *OFATS* eksports, ārpus ES un ar PVN piemērošanu**

3. veidā sniegto pakalpojumu eksportu uz ārpus ES esošajām valstīm attiecībā uz *NACE* kategorijām, kurām PVN nepiemēro, vērtēja, balstoties uz ārējo *FATS*.

1. Sākotnēji izmantojot pamata regulējumu, tika izvēlētas vienīgi uzņēmumu grupas ar *UCI* Nīderlandē, proti, 1 547 070 uzņēmumu grupas.

2. Šo informāciju apvienoja ar 2016. gada ārējo *FATS*, kas bija jaunākie pieejamie dati. Kopumā apzināja 2706 uzņēmumu grupas ar meitasuzņēmumiem ārpus ES. Ārējā *FATS* bija uzrādīts apgrozījums, kā arī *NACE* kods un valsts attiecībā uz katru ārvalstu meitasuzņēmumu.

3. Ņemot vērā importa novērtējumu, nosaka vidējo proporciju apgrozījumam no pakalpojumu pārdošanas apjoma vietējā tirgū kopējā apgrozījuma kontekstā attiecībā uz katru *NACE* nodaļu.

4. 13.16. tabulā iekļauto informāciju apvienoja ar izvērstā regulējuma datiem iedalījumā pēc attiecīgā *NACE* burta un ar pakalpojumu pārdošanas apjoma vietējā tirgū proporciju ārvalstu kontrolētā uzņēmuma kopējā apgrozījumā. Līdz ar to ieguva pakalpojumu kopējo apgrozījumu vietējā tirgū attiecībā uz katru ārvalstu kontrolēto uzņēmumu.

**13.14. tabula. Pakalpojumu pārdošanas apjoma vietējā tirgū procentuālais apmērs kopējā apgrozījumā pēc *NACE* koda**

|  |  |
| --- | --- |
| ***NACE* burts** | **Pakalpojumu pārdošanas apjoma vietējā tirgū procentuālais apmērs kopējā apgrozījumā** |
| **B – Ieguves rūpniecība un karjeru izstrāde** | 12 % |
| **C – Apstrādes rūpniecība** | 3 % |
| **D – Elektroenerģija, gāzes apgāde, siltumapgāde un gaisa kondicionēšana** | 0 % |
| **E – Ūdensapgāde** | 85 % |
| **F – Būvniecība** | 67 % |
| **G – Vairumtirdzniecība un mazumtirdzniecība** | 2 % |
| **H – Aviopārvadājumi** | 34 % |
| **H – Autopārvadājumi un citi pārvadājumi** | 58 % |
| **H – Ūdensceļu pārvadājumi** | 22 % |
| **I – Izmitināšana un ēdināšanas pakalpojumi** | 96 % |
| **J – Informācija un sakari** | 55 % |
| **M – Profesionālie, zinātniskie un tehniskie pakalpojumi** | 33 % |
| **N – Administratīvo un apkalpojošo dienestu darbība** | 59 % |

*Avots*: Nīderlandes Statistikas birojs

5. Izmantoja vidējo pakalpojuma rādītāju katram *NACE* burtam, kas attiecas uz 3. veidā sniegto pakalpojumu importu atbilstoši attiecīgajam *NACE* kodam un uz ko PVN neattiecina, lai noteiktu tā pakalpojuma veidu, ko, visticamāk, sniedz vietējā tirgū. Iegūtā aptuvenā vērtība bija 42 miljardi EUR, no kuriem vienu trešdaļu veidoja citi saimnieciskās darbības pakalpojumi, pētniecība un attīstība, un finanšu pakalpojumi, katrai no šīm kategorijām veidojot 10 % no kopējās vērtības.

**2) Eksporta rādītāji no Eiropas Grupu reģistra (EGR)**

3. veidā ES iekšienē sniegto pakalpojumu eksportu, kā arī pēc *NACE* kodiem klasificēto pakalpojumu eksportu uz ES un ārpus ES esošajām valstīm novērtē, balstoties uz Eiropas Grupu reģistra (EGR) datiem, kā norādīts turpmāk.

1. Sākotnēji izmantoja pamata regulējumu, no kura tika izvēlētas vienīgi uzņēmumu grupas ar *UCI* Nīderlandē, proti, 1 547 070 uzņēmumu grupas.

2. EGR uzņēmumu grupas līmeni sasaistīja ar uzņēmuma līmeni.

3. Pēc tam izvēlējās tās Nīderlandes uzņēmumu grupas, kuras kontrolē ārvalstu uzņēmumus. Tika apzināta 3751 uzņēmumu grupa ar 22 346 ārvalstu uzņēmumiem, kas atrodas to kontrolē.

4. Šos novērtējumus sasaistīja ar Tirdzniecības kameras reģistrācijas numuru.

57 no 3751 uzņēmumu grupas nevar sasaistīt ar Nīderlandes *GBR* attiecībā uz 2017. gadu. Pieņēma, ka EGR vēl nav pilnībā aktualizēts, jo Nīderlandes Statistikas birojs pētījuma veikšanas brīdī vēl nebija sniedzis datus par 2017. gadu.

5. Iztrūkstošos uzņēmumus novērtēja, kā norādīts turpmāk.

* Iztrūkstošās valūtas vietā norāda attiecīgās valsts valūtu, kas lielākoties ir problemātiski ārpus ES esošiem saistītiem uzņēmumiem. Veiktā analīze liecina, ka attiecībā uz visām būtiskajām vērtībām jāizmanto attiecīgās valsts valūta.
* Apgrozījumu norāda EUR, balstoties uz katras valūtas maiņas kursu (2017. gada decembrī).
* Iztrūkstošos *NACE* kodus nosaka, balstoties uz pārējo saistīto uzņēmumu galveno *NACE* kodu vai to *NACE* kodu, kas *GBR* dominē attiecībā uz Nīderlandes uzņēmumiem. Ja iespējams, norāda NACE 70 “Kontrolakciju sabiedrība”.
* Iztrūkstošo apgrozījumu nosaka, reizinot darbinieku skaitu ar vidējo apgrozījumu (EUR) uz katru darbinieku iedalījumā pēc *NACE* koda visā EGR, ja pieejama informācija par apgrozījumu un darbiniekiem. Jāizvēlas vidējais rādītājs, jo vidējais svērtais rādītājs nebija stabils un tas būtiski, bet maz ticami ietekmēja galīgos novērtējumus.

6. Lai izvairītos no *OFATS* novērtējumu pārklāšanās, izvēlējās visus tos saistītos uzņēmumus, kuru darbībām atbilstoši attiecīgajam *NACE* kodam nepiemēro PVN, un vienīgi tos ES saistītus uzņēmumus, kuru darbībām atbilstoši *NACE* kodam piemēro PVN.

7. Importa novērtējumu izmantoja, lai noteiktu pakalpojumu iekšzemes apgrozījuma vidējo procentuālo apmēru kopējā apgrozījumā atbilstoši attiecīgajam *NACE* divciparu kodam. Šādi ieguva kopējo pakalpojumu iekšzemes apgrozījumu.

8. Netipiskās vērtības pārbaudīja manuāli. Attiecībā uz ļoti lielām vērtībām saistībā ar NACE 65 un 66 saistītiem uzņēmumiem pieņēma, ka šīs vērtības ir nepareizas. Daudzas vērtības, kas attiecas uz darījumiem ārpus ES, pārsniedza uzņēmumu grupas kopējo pasaules mēroga apgrozījumu. Šīs netipiskās vērtības koriģēja manuāli, lai tās atbilstu kopējam pasaules mēroga apgrozījumam.

9. Izmantoja vidējo pakalpojuma rādītāju katram *NACE* burtam, kas attiecas uz 3. veidā sniegto pakalpojumu importu atbilstoši attiecīgajam *NACE* kodam un uz ko attiecina PVN, lai noteiktu tā pakalpojuma veidu, ko, visticamāk, sniedz vietējā tirgū. Attiecībā uz *NACE* kodiem, uz ko attiecina PVN, izmantoja atlikumus no *ITSS*, lai koriģētu netipiskās vērtības.

10. Līdz ar to eksports 50 miljardu EUR vērtībā, kas izriet no tām *NACE* kodiem atbilstošajām darbībām, kurām piemēro PVN, attiecas uz gandrīz pusi no citiem saimnieciskās darbības pakalpojumiem, uz 20 % no sakaru un līdzīgiem pakalpojumiem un gandrīz uz 10 % no honorāriem, autopārvadājumiem un citiem pārvadājumiem.

Gan *OFATS*, gan EGR novērtējumi ir apkopoti un norādīti 13.15. tabulā.

**13.15. tabula. 3. veida novērtējumi attiecībā uz Nīderlandi, 2017. pārskata gads**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **Plūsma** | ***GEO*** | **Pakalpojums** | **3. veids** |  | **Plūsma** | **ES/ ārpus ES** | **Pakalpojums** | **3. veids** |
| Imports | ES iekšienē | SA | 1 646 949 |  | Eksports | ES iekšienē | SA | 1 740 857 |
| Imports | ES iekšienē | SB | 965 143 |  | Eksports | ES iekšienē | SB | 368 168 |
| Imports | ES iekšienē | SC1 | 345 679 |  | Eksports | ES iekšienē | SC1 | 2 164 983 |
| Imports | ES iekšienē | SC2 | 383 794 |  | Eksports | ES iekšienē | SC2 | 1 424 843 |
| Imports | ES iekšienē | SC3 | 1 459 685 |  | Eksports | ES iekšienē | SC3 | 6 901 437 |
| Imports | ES iekšienē | SD | 0 |  | Eksports | ES iekšienē | SD | 0 |
| Imports | ES iekšienē | SE | 4 928 579 |  | Eksports | ES iekšienē | SE | 2 899 476 |
| Imports | ES iekšienē | SF | 1 850 000 |  | Eksports | ES iekšienē | SF | 9 121 099 |
| Imports | ES iekšienē | SG | 1 766 998 |  | Eksports | ES iekšienē | SG | 8 230 730 |
| Imports | ES iekšienē | SH | 3 753 972 |  | Eksports | ES iekšienē | SH | 13 250 103 |
| Imports | ES iekšienē | SI | 12 419 236 |  | Eksports | ES iekšienē | SI | 19 080 460 |
| Imports | ES iekšienē | SJ1 | 599,709 |  | Eksports | ES iekšienē | SJ1 | 1 021 158 |
| Imports | ES iekšienē | SJ2 | 2 467 862 |  | Eksports | ES iekšienē | SJ2 | 5 657 288 |
| Imports | ES iekšienē | SJ3 | 29 896 371 |  | Eksports | ES iekšienē | SJ3 | 42 564 119 |
| Imports | ES iekšienē | SK | 2 725 423 |  | Eksports | ES iekšienē | SK | 1 961 064 |
| Imports | ES iekšienē | SL | 0 |  | Eksports | ES iekšienē | SL | 0 |
| **Imports** | ES iekšienē | **S** | **65 209 400** |  | **Eksports** | **ES iekšienē** | **S** | **116 385 785** |
| Imports | Ārpus ES | SA | 745 372 |  | Eksports | Ārpus ES | SA | 1 455 655 |
| Imports | Ārpus ES | SB | 825 328 |  | Eksports | Ārpus ES | SB | 542 408 |
| Imports | Ārpus ES | SC1 | 222 255 |  | Eksports | Ārpus ES | SC1 | 813 749 |
| Imports | Ārpus ES | SC2 | 80 853 |  | Eksports | Ārpus ES | SC2 | 381 128 |
| Imports | Ārpus ES | SC3 | 710 401 |  | Eksports | Ārpus ES | SC3 | 2 005 847 |
| Imports | Ārpus ES | SD | 0 |  | Eksports | Ārpus ES | SD | 0 |
| Imports | Ārpus ES | SE | 2 883 910 |  | Eksports | Ārpus ES | SE | 704 078 |
| Imports | Ārpus ES | SF | 550 000 |  | Eksports | Ārpus ES | SF | 17 091 875 |
| Imports | Ārpus ES | SG | 3 842 589 |  | Eksports | Ārpus ES | SG | 15 079 445 |
| Imports | Ārpus ES | SH | 1 779 334 |  | Eksports | Ārpus ES | SH | 3 824 309 |
| Imports | Ārpus ES | SI | 4 018 174 |  | Eksports | Ārpus ES | SI | 5 596 865 |
| Imports | Ārpus ES | SJ1 | 247 753 |  | Eksports | Ārpus ES | SJ1 | 688 872 |
| Imports | Ārpus ES | SJ2 | 1 627 987 |  | Eksports | Ārpus ES | SJ2 | 7 641 838 |
| Imports | Ārpus ES | SJ3 | 27 125 528 |  | Eksports | Ārpus ES | SJ3 | 15 632 734 |
| Imports | Ārpus ES | SK | 610 849 |  | Eksports | Ārpus ES | SK | 543 999 |
| Imports | Ārpus ES | SL | 0 |  | Eksports | Ārpus ES | SL | 0 |
| **Imports** | **Ārpus ES** | **S** | **45 270 832** |  | **Eksports** | **Ārpus ES** | **S** | **72 002 801** |

*Avots*: Nīderlandes Statistikas birojs

**Apkopotie rezultāti par visiem pakalpojumu sniegšanas veidiem**

Visi četri pakalpojumu sniegšanas veidi ir norādīti 13.16. tabulā.

**13.16. tabula. Pakalpojumu starptautiskā sniegšana pēc pakalpojuma sniegšanas veida, kopējie pakalpojumi (%)**

|  |  |  |  |  |  |
| --- | --- | --- | --- | --- | --- |
| **Plūsma** | **Partneris** | **1. veids** | **2. veids** | **3. veids** | **4. veids** |
| **Eksports** | **ES iekšienē** | 44 | 5 | 49 | 2 |
| **Eksports** | **Ārpus ES** | 45 | 3 | 50 | 2 |
| **Eksports** | **Pasaule** | 44 | 4 | 49 | 2 |
| **Imports** | **ES iekšienē** | 51 | 6 | 41 | 2 |
| **Imports** | **Ārpus ES** | 64 | 2 | 34 | 1 |
| **Imports** | **Pasaule** | 57 | 4 | 38 | 1 |

*Avots*: Nīderlandes Statistikas birojs

III pielikumā ietverta sīkāk izstrādāta tabula, tostarp pakalpojumu veidi, kurā redzamas atšķirības starp importu un eksportu, kā arī starp ES iekšienē un ārpus ES veiktajiem darījumiem. Dominējošie ir 1. un 3. veids. 3. veidā sniegtie pakalpojumi veido lielāku proporciju eksportā (49 %) nekā importā (38 %). Tas nodrošina spēcīgāku Nīderlandes kā pakalpojumu neto eksportētāja tirdzniecības pozīciju (*MoS* koncepcija). Šie rādītāji atbilst aktuālajiem PTO datiem. PTO rādītāji liecina par lielāku 3. veidā sniegto pakalpojumu proporciju eksportā (70 %) un importā (48 %), būtiski stiprinot Nīderlandes eksportētāju pozīciju. Ir novērojamas dažas atšķirības no *GATS* noteiktās kārtības attiecībā uz pakalpojumiem, piemēram, šajā pētījumā izplatīšanas pakalpojumi nav iekļauti, turklāt posteņa “Ceļošana” preču komponentu nekoriģē. Proporciju ziņā jānorāda, ka atšķirības no PTO datiem attiecībā uz 3. veidu ir būtiskas. Tam par iemeslu varētu būt izmantotā Nīderlandes metode 3. veida aprēķināšanai, kura paredz, ka ar pakalpojumiem nesaistītos darījumus un darījumus, kas nav vietējie darījumi, izslēdz no attiecīgajiem rādītājiem.

**Secinājumi un turpmākā darbība**

Ir grūti izvērtēt rezultātus, balstoties tikai uz vienu laika mērījumu. Šie dati jāsalīdzina ar datiem par iepriekšējiem gadiem un citām valstīm. Tomēr noteikti aspekti var būt saistīti ar konkrēto valsti, pamatojoties uz īpašu pakalpojumu sniegšanas veidu nejaušu klātbūtni. Būtu interesanti uzzināt vairāk par šādu asimetriju, taču tam nepieciešami visaptveroši konkrētās valsts dati par tās importu un eksportu. Šajā ziņā PTO, iespējams, ir spērusi soli tālāk, izstrādājot (“virtuālo”) atbilstības sistēmu starp valstīm.

Nav iespējams aprēķināt tādus *MoS* koeficientus (parametrus), kas ļautu precīzi salīdzināt vienas valsts tirdzniecību ar kādas citas valsts tirdzniecību. Tomēr ES valstu gadījumā īpaša uzmanība jāpievērš *MoS* parametru iedalījumam pēc ES un ārpus ES veiktajiem darījumiem.

Starp PTO un Nīderlandes sniegto informāciju par 3. veidā sniegtajiem pakalpojumiem pastāv atšķirības saistībā ar Nīderlandes spēcīgo *GATS* eksporta posteni, taču nevis attiecībā uz tās virzienu, bet gan tās apmēru. *ITSS* rezultāti liecina par nelielām atšķirībām starp 1., 2. un 4. veidu, savukārt Nīderlandes pētījums liecina, ka dominējošais ir 1. veids. Papildu *ITSS* izpēte būtu dārga un laikietilpīga. Iespējams, ka labāk būtu uzlabot 3. veidu, kam jāpieliek salīdzinoši mazāk pūļu, lai iegūtu labākus rezultātus un līdz ar to spertu pirmo soli pretī *MoS* attīstībai.

***Citi aplūkojamie jautājumi***

* Atšķirības starp valstīm, kā tas ir *MoS* koeficientu gadījumā, ko nelūdz norādīt datu sniedzējiem, bet gan iedala, balstoties uz to uzņēmumu tirdzniecības rādītājiem, kas izraudzīti *MoS* datu sniegšanai.
* Ticamība nav viegli traktējams jautājums. Veicot intervijas un rediģējot rezultātus/atbildes, rodas metodiski trūkumi. Papildu pētījumi varētu palīdzēt gūt labāku priekšstatu par dažiem jautājumiem, piemēram, tiem, kas saistīti ar posteni “Būvniecība”.
* Dažkārt radās iespaids, ka atbildes par 1., 2. un 4. veidu attiecās arī uz nerezidentu meitasuzņēmumu darbību.
* Rezultātu stabilitāte un ticamība netiek pārbaudīta. No vienas puses, vienreizējs *MoS* koeficientu novērojums nākamajā reizē var būt atšķirīgs. No otras puses, var gadīties, ka 1., 2. un 4. veida koeficienti paši par sevi ir ļoti nestabili, taču lielākoties atspoguļo izmaiņas tirdzniecībā, līdz ar to padarot attiecīgās valsts rādītājus nestabilus.
* Lielo uzņēmumu rīcībā ne vienmēr ir visaptverošs pārskats par *MoS* centrālajā administratīvajā līmenī.
* Ja datus aplūko no citas perspektīvas, piemēram, no *MoS* perspektīvas, iespējams konstatēt, ka pakalpojumi klasificēti nepareizi. Intervējot uzņēmumus *SN*, šīs kļūdas tika fiksētas, taču, ja turpmāk ar šiem uzņēmumiem nesazinās, šīs kļūdas paliks nepamanītas. Līdz ar to “pareizos” *MoS* kodus attiecinās uz “nepareizajiem” pakalpojumiem.

**13.4.4. Spānija**

**1. Ievads**

Spānija apkopo *MoS* datus kopš 2013. gada, kad tā pirmo reizi iekļāva jautājumus par *MoS* Spānijas Valsts statistikas biroja (*INE*) organizētā ceturkšņa *ITS* apsekojuma anketā. Apsekojumā apkopo informāciju par pakalpojumiem, kas iedalīti līdz pat 62 *EBOPS* posteņos un ko tirgo starp Spāniju un jebkuru citu pasaules partnervalsti. Lai gan *MoS* datus apkopo reizi ceturksnī, tos reizi gadā izplata nacionālajā līmenī.

Pašlaik pieejamie *MoS* dati nav pilnīgi, jo tie ir balstīti uz apsekojumu, kas attiecas vienīgi uz darījumiem starp rezidentiem un nerezidentiem, kas nav saistīti ar tūrisma pakalpojumiem. Līdz ar to tie attiecas vienīgi uz 1. un 4. veidu un ļoti mazā mērā arī uz 3. veidu (lielākoties tiem būvniecības pakalpojumiem, ko sniedz tad, kad būvniecības uzņēmums paraksta līgumu ar klientu ārvalstīs, līdz ar to jāizveido pagaidu fizisks birojs, ko neuzskata ne par saistītu uzņēmumu, ne par filiāli). Tādēļ tie neietver informāciju par to, kādu labumu postenis “Ceļošana” sniedz 2. veidam un *FATS* – 3. veidam.

*MoS* dati būs pilnvērtīgi, tiklīdz spēkā stāsies EUS regulā noteiktā prasība par obligāto starptautiskās pakalpojumu sniegšanas statistikas (*ISS*) apkopošanu.

**2. Vispārējā pieeja *MoS* novērtēšanai – pakalpojumu attiecināšana uz dominējošo pakalpojumu sniegšanas veidu**

**2.1. Izvēlētā pieeja un pamatojums**

Spānijas pieeja *MoS* novērtēšanai ir balstīta uz turpmākajos MSITS 2010 punktos minēto.

|  |
| --- |
| *5.56. Kā norādīts 5.47. punktā, noteikts maksājumu bilances pakalpojumu postenis kopumā ietver darījumus, kas atbilst vairākiem pakalpojumu sniegšanas veidiem. Lai būtu vieglāk analizēt un apkopot informāciju par pakalpojumu darījumiem starp rezidentiem un nerezidentiem iedalījumā pēc MoS, tad, kad nav iespējams novērtēt darījumu vērtību apakšposteņus iedalījumā pēc pakalpojumu sniegšanas veida,* ***darījumus ieteicams attiecināt uz svarīgāko pakalpojumu sniegšanas veidu laika un ar tiem saistīto resursu ziņā****.*  *5.58. Ņemot vērā pakalpojumu līgumu sarežģītību (t. i., dažādos pakalpojumu sniegšanas veidus),* ***pakalpojumi jāattiecina, ņemot vērā dominējošo pakalpojumu sniegšanas veidu (..).***  *5.59. (Otrais uzskaitījuma punkts.) Apsekojumos ir jānosaka MoS un respondentiem pašiem jāattiecina uz tiem attiecīgie darījumi. Ja darījums attiecas uz vairākiem MoS,* ***aptaujā jānorāda, ka darījumi jāattiecina uz laika un ar tiem saistīto resursu ziņā svarīgāko pakalpojumu sniegšanas veidu*** *(..).*  *Avots: MSITS 2010* |

Īsumā jāpiebilst, ka Spānija ir devusi respondentiem iespēju pašiem attiecināt katru *ITS* aptaujā uzrādīto pakalpojuma darījumu uz svarīgāko *MoS* (laika/resursu ziņā). **Vienu pakalpojumu sniegšanas veidu var attiecināt uz katru kombināciju, ko veido līdz pat 62 *EBOPS* posteņi, kas norādīti aptaujā, un jebkuru partnervalsti pasaulē**, kā noteikts MSITS 2010 5.56. punktā.

Plānots spert soli uz priekšu, kas sniedzas tālāk par automātisko attiecināšanas modeli, kas zināms kā *FATS un BOP datu vienkāršotais iedalījums pēc MoS (MSITS 2010 V.2. tabula).*

Šī vispārīgā pieeja ir balstīta uz turpmāk minētajiem apsvērumiem.

* Pieeja ir balstīta uz MSITS 2010 (5.56., 5.58. un 5.59. punkts) sniegtajiem ieteikumiem par kārtību, kādā atsevišķi uzrāda *MoS* informāciju par *BOP* pakalpojumu darījumiem.
* Tas ir labs kompromiss starp informāciju, kas iegūta par *MoS*, un respondentiem radīto slogu. Respondentiem vienīgi jāatzīmē dominējošais pakalpojumu sniegšanas veids, neiedalot eksporta/importa rādītājus vai procentuālo iedalījumu pēc *MoS* (skat. turpmāk 2.2. punktu).
* Tā ir laba alternatīva *FATS un BOP datu vienkāršotajam iedalījumam pēc MoS (MSITS 2010 V.2. tabula)*.

Iespējamo trūkumu, kad kopējo eksporta/importa vērtību attiecina tikai uz vienu (dominējošo) pakalpojumu sniegšanas veidu, lai gan ir pieejami divi pakalpojumu sniegšanas veidi (vai pat vairāk), zināmā mērā iespējams novērst, ņemot vērā faktu, ka:

* attiecībā uz dažiem darījumiem dominējošais var būt viens konkrēts pakalpojumu sniegšanas veids, bet attiecībā uz citiem svarīgāks būs otrais veids, kas nodrošinās dabisku līdzsvaru starp visiem pakalpojumu sniegšanas veidiem;
* *MoS* datus apkopo bieži (reizi ceturksnī). Maz ticams, ka, piemēram, divi tādi savstarpēji papildinoši pakalpojumu sniegšanas veidi kā 1. un 4. veids vienlaicīgi attiektos uz pakalpojuma sniegšanu vienā un tajā pašā ceturksnī.

**2.2. *MoS* datu apkopošana *ITS* apsekojuma aptaujas anketā**

Turpmāk 1. attēlā redzama anketa, kurā jānorāda informācija par *MoS*.

**13.3. attēls. Fragments *ITS* apsekojuma aptaujas anketai, kurā apkopo informāciju par *MoS***

|  |  |  |  |  |
| --- | --- | --- | --- | --- |
| **Pakalpojuma apraksts (precīzi)** | ***EBOPS* kods** | **Pakalpojuma sniegšanas veids** | **Partnervalsts** | **Eksporta/importa vērtība €** |

**A screenshot of a computer screen

Description automatically generated**

*Avots: Spānijas Valsts statistikas birojs (INE)*

|  |  |
| --- | --- |
| **Angļu val.** | **Latviešu val.** |
| One single tick is allowed by row to allocate the predominant mode. Neither gross figures of exports/imports nor percentages by MoS are required to respondents. All transaction value is allocated to dominant mode irrespective of other modes have participated in the provision of the service. | Katrā rindā iespējams izdarīt tikai vienu atzīmi, lai norādītu dominējošo pakalpojumu sniegšanas veidu. Respondentiem nav jānorāda ne eksporta/importa bruto vērtības, ne *MoS* procentuālās proporcijas. Visas darījumu vērtības attiecina uz dominējošo pakalpojumu sniegšanas veidu neatkarīgi no pārējiem veidiem, kas varētu būt saistīti ar pakalpojuma sniegšanu. |


**2.3. Norādījumi respondentiem un apkopotājiem attiecībā uz *MoS***

MSITS 2010 5.57. punktā norādīts turpmākais.

|  |
| --- |
| *5.57. Lai attiecinātu darījumus uz pakalpojumu sniegšanas veidiem, jāizstrādā vairākas datu apkopošanas vadlīnijas, balstoties uz valstu tiesību aktiem un/vai grāmatvedības normām (..),* ***jāizveido skaidrs jautājumu saraksts, lai palīdzētu apsekojuma respondentiem un/vai apkopotājiem noteikt, vai maksājums par pakalpojumu līgumu attiecas uz pakalpojumiem, ko sniedz 1., 2., 3. vai 4. veidā (..).***  ***Avots: MSITS 2010*** |

Lai sniegtu respondentiem zināšanas par *MoS*, kas ļautu viņiem atbilstošāk attiecināt konkrētu pakalpojumu darījumu uz dominējošo pakalpojumu sniegšanas veidu, aptaujas anketā iekļautas *MoS* definīcijas un visaptveroši norādījumi par tipiskākajām pakalpojumu sniegšanas veida un *EBOPS* posteņa kombinācijām. Turklāt datu vākšanas personālam paredzētie mācību kursi ietver mācības par *MoS*, lai kliedētu potenciālās respondentu šaubas, aizpildot aptaujas anketu.

**13.4. attēls. Pārskats par dažiem respondentiem sniegtajiem norādījumiem saistībā ar *MoS***

****


*Avots: Spānijas Valsts statistikas birojs (INE)*

|  |  |
| --- | --- |
| **Angļu val.** | **Latviešu val.** |
| MoS QUESTIONNAIRE INSTRUCTIONS | NORĀDĪJUMI PAR *MoS* APTAUJU |
| **MoS** | ***MoS*** |
| 1  2  3  4 | 1  2  3  4 |
| **Exports** | **Eksports** |
| **Imports** | **Imports** |
| **Cross-border supply to abroad:**   * Most common * Merchanting sales | **Pakalpojumu darījumi ar ārvalstīm**   * Tipiskās iezīmes * Tirdzniecības starpniecības darījumu pārdošanas apjoms |
| **Consumption in Spain:**   * Manufacturing services (inward processing) * Maintenance & Repair (inward) * Supporting & Auxiliary transport services (Spanish ports, airports, etc.) * Shipment of radioactive or other waste * Government services (Spanish embassies abroad) | **Patēriņš Spānijā**   * Ražošanas pakalpojumi (iekšējā apstrāde) * Apkope un remonts (iekšējā apstrāde) * Atbalsta un pārvadājumu papildpakalpojumi (Spānijas ostas, lidostas u. c.) * Radioaktīvo un citu atkritumu pārvadājumi to pārstrādei * Valdības pakalpojumi (Spānijas vēstniecības ārvalstīs) |
| **Commercial presence abroad:**  Out of scope, except: local office in construction abroad or sales desks | **Komerciālā klātbūtne ārvalstīs**  Ārpus piemērošanas jomas, izņemot vietējo biroju, veicot būvniecību ārvalstīs, vai tirdzniecības stendus |
| **Presence of natural persons abroad:**   * Contractual service suppliers (Spanish employee or self-employed < 1 year) | **Fizisku personu klātbūtne ārvalstīs**   * Līgumā noteikto pakalpojumu sniedzēji (spāņu darbinieki vai pašnodarbinātie < 1 gadu) |
| **Cross-border supply to Spain:**   * Most common * Merchanting purchases | **Pakalpojumu sniegšana uz Spāniju**   * Tipiskās iezīmes * Tirdzniecības starpniecības darījumu pirkšanas apjomi |
| **Consumption abroad:**   * Manufacturing services (outward processing) * Maintenance & Repair (outward) * Supporting & Auxiliary transport services (foreign ports, airports, etc.) * Shipment of radioactive or other waste * Government services (foreign embassies in Spain and IOs located in Spain and abroad) | **Patēriņš ārvalstīs**   * Ražošanas pakalpojumi (ārējā apstrāde) * Apkope un remonts (ārējā apstrāde) * Atbalsta un pārvadājumu papildpakalpojumi (ārvalstu ostas, lidostas u. c.) * Radioaktīvo un citu atkritumu pārvadājumi to pārstrādei * Valdības pakalpojumi (ārvalstu vēstniecības Spānijā, kā arī *IO*, kas atrodas Spānijā un ārvalstīs) |
| **Commercial presence in Spain:**   * Out of scope, except: local office in construction in Spain or sales desks | **Komerciālā klātbūtne Spānijā**   * Ārpus piemērošanas jomas, izņemot vietējo biroju, veicot būvniecību Spānijā, vai tirdzniecības stendus |
| **Presence of natural persons in Spain:**   * Contractual service suppliers (foreign employee or self-employed < 1 year) | **Fizisku personu klātbūtne Spānijā**   * Līgumā noteikto pakalpojumu sniedzēji (ārvalstu darbinieki vai pašnodarbinātie < 1 gadu) |

**3. Rediģēšanas noteikumi**

Attiecībā uz ***MoS* rediģēšanas** **noteikumiem** mūsu rediģēšanas procedūrā var izšķirt divu veidu kļūdas: I veida kļūdas (būtiskas kļūdas) un II veida kļūdas (nebūtiskas kļūdas). I veida kļūdas liedz respondentiem turpināt aizpildīt CAW1 (tiešsaistes) aptaujas anketu, ja viņi neizlabo kļūdu reāllaikā. Savukārt II veida kļūdas attēlo respondenta ekrānā kā brīdinājumu, taču tās neliedz viņiem turpināt aizpildīt anketu, ja viņi atzīmē opciju “Kļūda nav radusies” un sniedz atbilstošu pamatojumu novērojumu lauciņā.

**13.5. attēls. Pārskats par kļūdām saistībā ar *MoS* iedalījumā pēc kļūdas veida**

****

*Avots:* Spānijas Valsts statistikas birojs (*INE*)

|  |  |
| --- | --- |
| **Angļu val.** | **Latviešu val.** |
| Editing rules for MoS | *MoS* rediģēšanas noteikumi |
| Comments | Piezīmes |
| Type of error | Kļūdas veids |
| Type I (strong) | I veids (būtiskas kļūdas) |
| Type II (weak) | II veids (nebūtiskas kļūdas) |
| **Non-services items** collected as Current transfers (Miscellaneous), Capital account (non-produced non-financial assets; capital taxes and transfers) **have no MoS associated** | **Ar pakalpojumiem nesaistīti posteņi**, ko apkopo kā kārtējos pārvedumus (dažādi) un kapitāla kontus (neražotie nefinanšu aktīvi; kapitāla nodokļi un pārvedumi) **uz *MoS* neattiecas**. |
| Merchanting only admits Mode 1 | Tirdzniecības starpniecība attiecas vienīgi uz 1. veidu. |
| All **Transport items** except Other supporting and auxiliary transport services (Mode 2) **must be labelled as Mode 1** | Visi pārvadājumu posteņi, izņemot posteni “Citi atbalsta un pārvadājumu papildpakalpojumi” (2. veids), **jāattiecina uz 1. veidu.** |
| **Mode 3 is only possible for Construction** items (Construction abroad and Construction in Spain) | **3. veidu var atzīmēt vienīgi attiecībā uz posteņa “Būvniecība”** pozīcijām (būvniecība ārvalstīs un būvniecība Spānijā). |
| **Mode 2** is only possible for:   * Other supporting and auxiliary transport services * Manufacturing services of physical inputs owned by others * Maintenance and repair services nie * Waste treatment and de-pollution (shipment of radioactive or other waste) * Government goods and services nie | **2. veidu** var atzīmēt vienīgi attiecībā uz šādiem posteņiem   * Citi atbalsta un pārvadājumu papildpakalpojumi * Ražošanas pakalpojumi, apstrādājot citiem piederošus izejmateriālus * Citur neuzskaitītie uzturēšanas un remonta pakalpojumi * Atkritumu pārstrāde un attīrīšana (radioaktīvo un citu atkritumu pārvadājumi to pārstrādei) * Citur neiekļautās valdības preces un pakalpojumi |
| The ITS questionnaire jointly collects information on services transactions and other BoP accounts transactions, not related to the MoS frameowork. | Ar *ITS* aptaujas palīdzību apkopo informāciju arī par pakalpojumu darījumiem un citiem *BoP* kontu darījumiem, kas nav saistīti ar *MoS* sistēmu. |
| The ITS questionnaire also collects Merchanting transactions | Ar *ITS* aptaujas palīdzību apkopo arī datus par tirdzniecības starpniecības darījumiem. |

Nesen tika pievienots jauns rediģēšanas noteikums kā **II veids (nebūtiskas kļūdas)**.

|  |
| --- |
| **1. veids** nav piemērojams posteņiem “Ražošanas pakalpojumi, apstrādājot citiem piederošus izejmateriālus” un “Apkope un remonts”. |

**4. Rezultāti iedalījumā pēc *MoS***

Galvenie rezultāti iedalījumā pēc *MoS* ir attēloti turpmāk redzamajos attēlos par 2019. pārskata gadu.

**13.6. attēls. Pakalpojumu eksports iedalījumā pēc *MoS* UN galvenajiem *EBOPS* posteņiem (2019) (%)**

**A graph with numbers and a bar

Description automatically generated**

|  |  |
| --- | --- |
| **Angļu val.** | **Latviešu val.** |
| TOTAL | KOPĀ |
| Manufacturing services of physical inputs owned by… | Ražošanas pakalpojumi, apstrādājot citiem piederošus izejmateriālus |
| Maintenance and repair | Apkope un remonts |
| Transport | Pārvadājumi |
| Construction | Būvniecība |
| Insurance and pension (premiums and auxiliary… | Apdrošināšanas un pensiju pakalpojumi (prēmijas un papildpakalpojumi) |
| Financial | Finanšu pakalpojumi |
| Charges for the use of Intellectual property | Citur neiekļauta maksa par intelektuālā īpašuma izmantošanu |
| Telecommunications, computers and information | Telekomunikāciju pakalpojumi, datorpakalpojumi un informācijas pakalpojumi |
| Business | Saimnieciskās darbības pakalpojumi |
| Personal, cultural and recreational | Individuālie, kultūras un atpūtas pakalpojumi |
| Government goods and services | Citur neiekļautās valdības preces un pakalpojumi |
| Mode1: Cross-border supply | 1. veids – pārrobežu sniegšana |
| Mode 2: Consumption in Spain | 2. veids – patēriņš Spānijā |
| Mode 3: Commercial presence | 3. veids – komerciālā klātbūtne |
| Mode 4: Presence of natural persons | 4. veids – fizisku personu klātbūtne |
| 85.3  5.1  1.8  86.0  35.0  95.7  99.5  99.6  98.1  91.2  92.3  90.8 | 85,3  5,1  1,8  86,0  35,0  95,7  99,5  99,6  98,1  91,2  92,3  90,8 |

*Piezīme. Ceļošana 2. veidā nav iekļauta. FATS 3. veidā nav iekļauta.*

*Avots:* Spānijas Valsts statistikas birojs (*INE*)

**13.7. attēls. Pakalpojumu imports iedalījumā pēc *MoS* un galvenajiem *EBOPS* posteņiem (2019. gads) (%)**

**A graph with numbers and text

Description automatically generated with medium confidence**

|  |  |
| --- | --- |
| **Angļu val.** | **Latviešu val.** |
| Mode1: Cross-border supply | 1. veids – pārrobežu piegāde |
| Mode 2: Consumption abroad | 2. veids – patēriņš ārvalstīs |
| Mode 3: Commercial presence | 3. veids – komerciālā klātbūtne |
| Mode 4: Presence of natural persons | 4. veids – fizisku personu klātbūtne |

*Piezīme. Ceļošana 2. veidā nav iekļauta. FATS 3. veidā nav iekļauta.*

*Avots:* Spānijas Valsts statistikas birojs (*INE*)

**13.4.5. Amerikas Savienotās Valstis**

2019. gadā *BEA* savā darba dokumentā publicēja izpētes novērtējumus par pakalpojumu tirdzniecību iedalījumā pēc pakalpojumu sniegšanas veidiem.[[200]](#footnote-201) Šie novērtējumi ir ievērojami pamatotāki un sīkāk izstrādāti nekā *BEA* agrākie izpētes novērtējumi, jo tajos iekļauti apsekojumu dati, lai iedalītu pakalpojumu tirdzniecības statistiku pēc pakalpojumu sniegšanas veida, ietverta pavisam jauna metode 3. veida statistikas apkopošanai iedalījumā pēc pakalpojuma veida, nevis nozares, kā arī atspoguļotas korekcijas, lai precīzāk noteiktu pakalpojumu vērtību, kā norādīts *TiSMoS*. Izpētes novērtējumos iekļauti ASV sniegtie un saņemtie pakalpojumi iedalījumā pēc pakalpojumu sniegšanas veida 24 pakalpojumu kategorijās par 2016. gadu.

*BEA* veiktie izpētes novērtējumi par pakalpojumu tirdzniecību iedalījumā pēc pakalpojumu sniegšanas veida ir balstīti uz: 1) *BEA* pakalpojumu tirdzniecības statistikas iedalījumu pēc pakalpojumu sniegšanas veida, 2) izplatīšanas pakalpojumu novērtējumu, 3) tirdzniecības posteņa korekciju ceļošanas datu statistikā, lai izslēgtu preču pirkšanas un pārdošanas apjomu novērtējumus, un 4) *BEA* izstrādāto *FATS* par pakalpojumiem, ko sniedz uzņēmējvalstīm, ar daudznacionālu uzņēmumu (*MNE*) saistītiem uzņēmumiem veicot tiešo ārvalstu ieguldījumu, ko attiecina uz 3. veidu.

*BEA* vissīkāk izstrādāto pakalpojumu tirdzniecības statistiku, ko ik gadu publicē kā papildinājumu ASV maksājumu bilances (*BOP*) kontiem, iedala pēc pakalpojumu sniegšanas veida, balstoties uz apsekojumu datiem un pieņēmumiem, kas iekļauti starptautiskajās vadlīnijās. *BEA* sāka vākt apsekojumu datus par pakalpojumu sniegšanas veidiem 2017. gada Standarta apsekojumā par izvēlētu pakalpojumu un intelektuālā īpašuma darījumiem ar ārvalstniekiem (BE-120). Šā apsekojuma struktūra ir sīkāk aplūkota šīs rokasgrāmatas 5. nodaļā. Šajā apsekojumā *BEA* noskaidroja 1. veidā sniegto pakalpojumu procentuālo apmēru 13 pakalpojumu kategorijās posteņos “Citi saimnieciskās darbības pakalpojumi” un “Individuālie, kultūras un atpūtas pakalpojumi”. *BEA* izmantoja šo informāciju, lai attiecinātu šo pakalpojumu veidu tirdzniecības proporciju uz 1. veidu.

*BEA* agrākie novērtējumi par pakalpojumu tirdzniecību iedalījumā pēc pakalpojumu sniegšanas veida bija balstīti uz MSITS V nodaļā un attiecīgi MSITS 2010 Apkopotāja rokasgrāmatā izklāstīto vienkāršotā iedalījuma metodi, kas paredz, ka pakalpojumu kategorijas attiecina vai nu uz vienu dominējošo pakalpojumu sniegšanas veidu, vai arī uz svarīgāko pakalpojumu sniegšanas veidu, ja nav dominējošā pakalpojumu sniegšanas veida. *BEA* pilnveidoja savu pieeju, attiecinot pakalpojumu veidus uz vairākiem pakalpojumu sniegšanas veidiem, balstoties uz pieņēmumiem par to, kā eksportētāji (vai importētāji) pakalpojumus, visticamāk, sniedz ASV teritorijā. Uz 1. veidu attiecinātais procentuālais apmērs, balstoties uz apsekojuma datiem, bija diezgan tuvu apmēram, kas bija novērtēts atbilstoši vienkāršotajai pieejai, ko saskaņā ar MSITS 2010 aicināts izmantot attiecībā uz vairumu pakalpojumu kategoriju.

Attiecībā uz vairumu pakalpojumu veidu, uz kuriem attiecās apsekojuma jautājumi par pakalpojumu sniegšanas veidiem, atlikušais procentuālais apjoms, kas nebija attiecināts uz 1. veidu, bija attiecināts uz 4. veidu, izņemot juridiskos pakalpojumus, attiecībā uz kuriem atlikusī vērtība bija vienādi attiecināta uz 2. un 4. veidu.[[201]](#footnote-202) Attiecībā uz pakalpojumu kategorijām, uz kurām neattiecās apsekojuma jautājumi par pakalpojumu sniegšanas veidiem, *BEA* izmantoja pilnveidoto vienkāršoto pieeju, jo tā iepriekš bija efektīva, iedalot pakalpojumu tirdzniecību pēc pakalpojumu sniegšanas veidiem.

Izplatīšanas pakalpojumus *BOP* kontos nenovērtē atsevišķi, proti, starptautisko izplatīšanas pakalpojumu vērtību neatšķirami ietver tirgoto preču vērtībā. Tādēļ *BEA* atsevišķi novērtē izplatīšanas pakalpojumu vērtību atbilstoši *MSITS* sniegtajiem ieteikumiem, lai “pilnīgāk analizētu starptautisko pakalpojumu sniegšanu”. Izplatīšanas pakalpojumu eksportu nosaka, reizinot preču eksporta vērtību, ASV vairumtirgotāju un mazumtirgotāju eksporta pakalpojumu pārdošanas apjoma procentuālo apmēru un ASV vairumtirgotāju un mazumtirgotāju nopelnīto tirdzniecības uzcenojumu par viņu kopējo pārdošanas apjomu. Izplatīšanas pakalpojumu importu nosaka līdzīgi, jo nav pieejami dati ne par ārvalstu vairumtirgotāju un mazumtirgotāju organizētā importa procentuālo apmēru, ne viņu nopelnītajiem tirdzniecības uzcenojumiem, jo pieņem, ka ārvalstu vairumtirgotāji ir uzrādījuši ASV importa proporciju tāpat kā ASV vairumtirgotāji ir uzrādījuši ASV eksportu. Izplatīšanas pakalpojumus klasificē 1. veidā atbilstoši starptautiskajām vadlīnijām.

Lai atbilstoši novērtētu ceļošanas pakalpojumu tirdzniecību saskaņā ar *GATS*, *BEA* atskaita tādu ceļošanas novērtējumos uzskaitīto preču iegādes apjomus kā dāvanas un suvenīri. *BEA* nosaka postenī “Ceļošana” uzskaitīto preču vērtību, balstoties uz proporciju vidējiem ceļošanas izdevumiem par precēm, kas izriet no ASV Tirdzniecības departamenta, Starptautiskās tirdzniecības administrācijas un Valsts Ceļojumu un tūrisma biroja (*NTTO*) uzraudzītā apsekojuma par starptautiskajiem gaisa satiksmes pasažieriem (*SIAT*). Attiecībā uz pakalpojumu tirdzniecības novērtējumiem iedalījumā pēc pakalpojumu sniegšanas veida *BEA* samazina ceļojumu eksporta apjomu par šo proporciju. Ar *SIAT* palīdzību neapkopo sīku informāciju par izdevumiem saistībā ar importu, tādēļ to pašu procentuālo apmēru pieņem un piemēro ceļojumu pakalpojumu importam, lai iegūtu lielumu, kas neietver preces.

*BEA* novērtējums par 3. veidā sniegtajiem pakalpojumiem lielākoties ir balstīts uz tā apkopoto *FATS* par ASV pakalpojumiem, ko sniedz uzņēmējvalstīm, *MNE* saistītiem uzņēmumiem veicot tiešo ieguldījumu. Lai novērtētu pakalpojumu tirdzniecību iedalījumā pēc pakalpojumu sniegšanas veida atbilstoši attiecīgajai pakalpojuma kategorijai, *BEA* ir izstrādājis *BEA* un *FATS* savstarpējās atbilstības tabulu, kurā informācija ir klasificēta pēc nozares, kurā darbojas ziņotājs ar lielāko pārdošanas apjomu, un pēc *BEA* pakalpojumu tirdzniecības kategorijām, kas norādītas *BOP* kontos. Atbilstības tabulā, ko *BEA* laika gaitā cer pilnveidot, iekļautas *FATS* pakalpojumu veidu aptuvenās vērtības, lai varētu salīdzināt to, kā ASV uzņēmumi sniedz dažāda veida pakalpojumus visos četros veidos. 3. veida novērtējumi arī ietver būvniecības un ieguves rūpniecības pakalpojumu[[202]](#footnote-203) proporciju, kas izriet no *BEA* izveidotajiem *BOP* kontiem.

*BEA* novērtējumi par pakalpojumu tirdzniecību iedalījumā pēc pakalpojumu sniegšanas veida liecina, ka 3. veids ir dominējošais pakalpojumu sniegšanas veids gan attiecībā uz sniegtajiem, gan saņemtajiem pakalpojumiem, pārsniedzot pārējo trīs veidu kopējo vērtību. 1. veids ir nākamais izplatītākais pakalpojumu sniegšanas veids gan attiecībā uz sniegtajiem[[203]](#footnote-204), gan saņemtajiem pakalpojumiem, kam attiecīgi seko 2. veids un pēc tam 4. veids.

**13.8. attēls. Pakalpojumu tirdzniecība pēc pakalpojumu sniegšanas veida Amerikas Savienotajās Valstīs**A graph of services offered by a service

Description automatically generated with medium confidence

|  |  |
| --- | --- |
| **Angļu val.** | **Latviešu val.** |
| Billiona of U.S. dollars | Miljardi ASV dolāru |
| Services supplied | Sniegtie pakalpojumi |
| Services received | Saņemtie pakalpojumi |
| 1,200  1,000 | 1200  1000 |
| Mode 1 | 1. veids |
| Mode 2 | 2. veids |
| Mode 3 | 3. veids |
| Mode 4 | 4. veids |
| U.S. Bureau of Economic Analysis | ASV Ekonomikas analīzes birojs |

*Avots:* Michael Mann, ‘Measuring Trade in Services by Mode of Supply’ BEA Working Paper, Washington, D.C., August 2019.

*BEA* vēl nav publicējis statistiku par sniegtajiem starptautiskajiem pakalpojumiem iedalījumā pēc pakalpojumu sniegšanas veida kā daļu no tā oficiālās statistikas. Tas apsver iespēju veikt vairākus uzlabojumus tā izpētes novērtējumos, tostarp apkopot papildu informāciju par pakalpojumu sniegšanas veidiem, veicot aptaujas par pakalpojumu tirdzniecību un iekļaujot papildinošus datus, lai labāk novērtētu noteiktus darījumus.

**13.5. Norvēģija – nacionālā apsekojuma izstrāde *MoS* datu apkopošanai**

**1. Ievads**

Attiecībā uz *MoS* statistikas izpēti Norvēģijas Statistikas birojs vēl atrodas sākuma posmā. Vienīgā reize, kad tas centās apkopot *MoS* statistiku, bija pirms vairāk nekā desmit gadiem. Tas izveidoja eksperimentālu tabulu par 2007. gadu, balstoties uz *Eurostat* vienkāršoto pieeju. Darba rezultāti nebija tik apmierinoši; modelis bija pārāk neskaidrs un patvaļīgs, lai pilnībā atbilstu tirdzniecības sarunu dalībnieku vajadzībām. Pašlaik veicot darbu *MoS* jomā (ar atbalstu no Eiropas dotācijas līdzekļiem), Norvēģijas Statistikas birojam ir lieliska iespēja izvirzīt savā darba kārtībā *MoS* statistikas apkopošanu kā augstāku prioritāti.

Projekta mērķis bija noskaidrot, vai respondenti izprot jēdzienus un spēj sniegt ticamus datus. Tādēļ tas izstrādāja un testēja tiešsaistes aptauju par *ITSS* izlases apakškopu. *Eurostat* izveidotais *MoS* modelis un citu valstu pieredze līdzās citos starptautiskos forumos publicētajiem darbiem tika pārskatīti, un tos izmantoja kā projekta sākuma punktu. Pirms izstrādes procesa notika konsultācijas ar īpaši izraudzītiem lietotājiem, kuri izrādīja interesi par *ITSS MoS* statistiku. Darbs ietvēra vairākas nozares, un tajā iesaistījās *ITSS*, metožu izstrādes darba grupas un nacionālo kontu speciālisti.

Ziņojumā raksturotas problēmas un kompromisi, ar ko nācās saskarties izstrādes procesā, kā arī ietverts testēšanai izvēlētais dizains un izklāstīti respondentu viedokļi par testa versiju. Ziņojumā tiks aplūkotas arī gūtās atziņas un ieteikumi pilnvērtīga eksperimentālā apsekojuma veikšanai.

**2. Sagatavošanās posms**

*2.1. Konsultēšanās ar lietotājiem*

Tirdzniecības statistikas lietotāji Norvēģijā jau ilgu laiku ir vēlējušies izmantot pakalpojumu tirdzniecības statistiku iedalījumā pēc pakalpojumu sniegšanas veida, kā tas iespējams citās valstīs. Projekta sākuma posmā notika tikšanās ar Ārlietu ministriju. Ieinteresēto pušu iesaistīšanās un izpratne par viņu vajadzībām pirms apsekojuma izstrādes bija ļoti noderīga un bagātinoša. Turklāt Ārlietu ministrijas reakcija uz mūsu lūgumu bija ļoti pozitīva.

Pirms tikšanās notika sarakste pa e-pastu, lai panāktu vienprātību par dotācijas projektu un tā ierobežojumiem. Bija svarīgi uzsvērt, ka projekta mērķis bija nevis izstrādāt pilnvērtīgu apsekojumu, bet gan izveidot un testēt aptauju. Mēs arī uzsvērām, cik svarīgi ir izvērtēt detalizācijas pakāpi informācijas sniegšanas sloga un sniegto datu kvalitātes kontekstā, vienlaicīgi pielāgojoties mūsu lietotāju vajadzībām. Līdz ar to bija ļoti svarīgi gūt izpratni par to, kāda veida informācija ministrijai nepieciešama, t. i., kāda veida informācija ir svarīgākā. Tāpat bija svarīgi noskaidrot, cik lielā mērā datus var apkopot un/vai balstīt uz modeli, līdz zūd to lietderība.

Mēs guvām vērtīgu priekšstatu par viņu vajadzībām un guvumiem no *MoS* statistikas: 1) sarunās pamatot argumentu attiecībā pret sarunu partneriem, 2) formulēt savu viedokli ministrijas ārējos paziņojumos, tostarp politiķu ziņojumos (publiskos paziņojumos vai tiekoties ar citiem ministriem), un 3) sadarbībā ar citiem departamentiem, uzņēmumiem un darba organizācijām iedibināt atbilstošu tirdzniecības politiku, tostarp izvirzot sarunu mērķus un paužot nostāju. Nav pārsteidzoši, ka lietotājiem nepieciešami pēc iespējas sīkāki un fragmentārāki dati, ja iespējams, iedalījumā pēc pakalpojumu veida, valsts un pakalpojumu sniegšanas veidiem.

Ministrijas pārstāvji atzina, ka *ITSS* apsekojums patiešām ir laikietilpīgs un ka pakalpojumu sniegšanas veidu pievienošana vēl vairāk sarežģītu ziņošanas procesu. Līdz ar to radās jautājums par prioritāšu izvirzīšanu, konkrētāk, par svarīgākajām pakalpojumu jomām. Mēs noskaidrojām, ka pakalpojumi, kas ir svarīgi Norvēģijai, ir svarīgi arī Ārlietu ministrijai, līdz ar to tie ir atspoguļoti *ITSS*. Ministrija arī aicināja katrā *CPA* koncentrēties uz lielākajām valstīm. Tā arī izrādīja interesi par izaugsmes jomām. Tika apspriests arī tāds jautājums kā produktu klasifikācija iedalījumā pēc *CPA* vai attiecīgi *CPC*. Ministrija balstās uz pakalpojumu nozaru klasifikācijas sarakstu (W/120) saskaņā ar *GATS*. Tā norādīja, ka tamdēļ, lai izmantotu turpmāko *MoS* statistiku, jānodrošina abu klasifikāciju savstarpējā atbilstība. Svarīgākās sanāksmes laikā gūtās atziņas:

* jāsamazina informācijas sniegšanas slogs un jākoncentrējas uz augstvērtīgu pakalpojumu veidiem un divām līdz trim valstīm no *ITSS* apsekojuma;
* svarīgākais ir eksports, taču arī importam ir liela nozīme;
* jāpievērš uzmanība izaugsmes jomām.

*2.2. Uzņēmumu izlases paraugu izveide un iesaistīšana*

Tikšanās ar Ārlietu ministriju bija noderīga un ļāva mums noskaidrot, kuriem uzņēmumiem un pakalpojumu veidiem jāpievērš galvenā uzmanība. Mēs iesaistām uzņēmumus ar lielākajiem eksporta apjomiem saskaņā ar *CPA*[[204]](#footnote-205), izņemot jūras transporta jomu. Turpmāk redzamajā tabulā uzskaitītas dažas iesaistīto uzņēmumu iezīmes.

**13.7. tabula. Iesaistīto uzņēmumu iezīmes**

|  |  |  |  |  |
| --- | --- | --- | --- | --- |
| **Nē** | ***NACE*** | ***NACE* APAKŠKLASE** | ***CPA*** | **PARTNERVALSTS** |
| 1. | C | 24.450 – Citu krāsaino metālu ražošana | Līgumdarbs un citi rūpnieciskie pakalpojumi | Kanāda un Šveice |
| 2. | C | 26.510 – Mērīšanas, pārbaudes un navigācijas instrumentu un aparātu ražošana | Pētniecība un attīstība (PA) | Ķīna un Nīderlande |
| 3. | C | 27.320 – Citu elektronisko un elektrisko vadu un kabeļu ražošana | Instalācija un uzstādīšana | Apvienotā Karaliste un Filipīnas |
| 4. | C | 30.113 – Naftas ieguves platformu un moduļu būvniecība | Instalācija un uzstādīšana | Apvienotā Karaliste un Angola |
| 5. | C | 33.160 – Lidaparātu un kosmosa kuģu remonts un apkope | Remonts un apkope | Beļģija un Apvienotā Karaliste |
| 6. | C | 35.111 – Elektroenerģijas ražošana, izmantojot ūdens enerģiju | Citi saimnieciskās darbības pakalpojumi | Čīle un Peru |
| 7. | J | 61.100 – Kabeļu telekomunikācijas pakalpojumi | Telekomunikācijas darbības | Zviedrija un Apvienotā Karaliste |
| 8. | M | 71.122 – Ģeoloģiskā kartēšana | Tehnisko konsultāciju pakalpojumi inženiertehnisko un arhitektūras pakalpojumu jomā | ASV un Apvienotā Karaliste |
| 9. | M | 71.122 – Ģeoloģiskā kartēšana | Tehnisko konsultāciju pakalpojumi inženiertehnisko un arhitektūras pakalpojumu jomā | Angola un Apvienotā Karaliste |
| 10. | M | 71.200 – Tehniskās pārbaudes, mērījumi un analīze | Tehniskās pārbaudes, mērījumi un analīze | Taivāna un Zviedrija |

*Avots:* Norvēģijas Statistikas birojs

Apakšizlasē iekļautos uzņēmumus izvēlējās, balstoties uz to eksporta rādītājiem par 2018. gada 4. ceturksni *ITSS* ziņojumā. Mūsu apsekojumu metodikas speciālists izstrādāja norādījumus par interviju veikšanu, kas pievienoti pielikumā. Šis dokuments testēšanas laikā bija noderīgs, un mēs to izmantojām gan kā darba plānu, gan kā kontrolpunktu sarakstu. Mēs intervējām 10 uzņēmumus pa tālruni un tiešsaistē. Katrā *CPA* mēs izvēlējāmies ne vairāk par 5 valstīm.

**3. Īstenošanas posms**

*3.1. Testēšana*

Testēšanas posmā mūsu galvenais mērķis bija izpētīt sniegtās atbildes un risināt problēmas saistībā ar jautājumiem, t. i., vai personas, kuras piedalījās testēšanā, izprot dažādo pakalpojumu sniegšanas veidu būtību. Vai viņi varētu iegūt šos datus no saviem uzņēmējdarbības reģistriem? Cik precīzs būtu pakalpojumu iedalījums pēc pakalpojumu sniegšanas veidiem? Viens no mūsu mērķiem bija izvērtēt informācijas sniegšanas slogu. Vai tas ir apgrūtinošs process?

Lietotāja tests bija iedalīts divās galvenajās daļās. Pirmajā daļā respondenti varēja lasīt mūsu izstrādātos jautājumus un sniegt par tiem komentārus. Savukārt otrajā daļā respondenti varēja sniegt komentārus par pirmajā daļā konstatētajiem trūkumiem vai problēmām. Aptauja ietvēra gan eksportu, gan importu. Testēšana notika ar tālruņa starpniecību, un testu organizēja divas personas – viens *ITSS* pārstāvis un viens metožu izstrādes grupas pārstāvis.

Aptaujas projekta versijas izstrāde bija nevis lineārs, bet gan iteratīvs process. Aptaujas izstrādes, strukturēšanas un testēšanas laikā mēs nevarējām vienoties par izmaiņām dizainā un noformējumā. Mēs apspriedām, vai vajadzētu izmantot visus četrus pakalpojumu sniegšanas veidus vai arī koncentrēties vienīgi uz 1. un 4. veidu. Mēs secinājām, ka lietotājiem būtu vieglāk attiecināt vērtības uz pakalpojumu sniegšanas veidiem tad, ja viņu rīcībā ir pilnīgs un visaptverošs saraksts. Turklāt mūsu apsekojumu metodikas speciālists uzskatīja, ka respondentiem būtu vieglāk uztvert jautājumus, ja viņi pilnībā izprot attiecīgo tēmu.

Aptauju izstrādāja, izmantojot lietotni tiešsaistes aptauju prototipēšanai, tādēļ ne visas funkcijas darbojas kā cerēts. Aptaujas gala versijai būs labāks noformējums, un tai būs labāka funkcionalitāte *Altinn* portālā.[[205]](#footnote-206) Jāpiebilst, ka atbilstoši mūsu apsekojumu metodikas speciālista ieteikumam 1. veids (pārrobežu sniegšana) un 4. veids (fiziskas personas klātbūtne) ir mainījuši savu secību. Tiešsaistes veidlapā 1. veids atbilst 4. veidam, balstoties uz ES vienkāršoto modeli, un otrādi. Aptauja bija pielāgota katram uzņēmumam, izvēloties svarīgākos pakalpojumu veidus un valstis no 2018. gada ceturtā ceturkšņa uzņēmumu *ITSS*. Pēc dažu lietotāju testu veikšanas mēs aptaujas gala versijā veicām dažas svarīgas korekcijas. Mēs testējām aptaujas pirmo versiju, iesaistot 7 izvēlētus respondentus, un pēc tam, balstoties uz sniegtajām atbildēm un komentāriem, mēs aptaujā veicām korekcijas. Šo korekciju iemesli sīkāk ir aplūkoti nākamajā iedaļā “Atziņas”. Jauno, uzlaboto aptauju, ko dēvē par gala versiju, testēja, iesaistot 3 respondentus. Aptaujas anketa ir iekļauta IV pielikumā.

**4. Atziņas**

*4.1. Pakalpojumu tirdzniecība iedalījumā pēc sniegšanas veida*

Testēšanas anketas pārskata periods atšķīrās no *ITS* apsekojuma, proti, tas bija nevis ceturksnis, bet gan viens gads. Par šīm izmaiņām neskaidrību nebija. Aptauju veidoja divas daļas; viena no tām bija vērsta uz eksportu, bet otra – uz importu. Vairākumam respondentu nebija grūti saprast jautājumus, skaidrojošos tekstus vai pakalpojumu sniegšanas veida jēdzienu. Tomēr diviem respondentiem nācās veltīt vairāk laika, lai izprastu jautājumu, taču galu galā viņi to interpretēja pareizi.

Uzņēmumiem, kuri pakalpojumus sniedz tikai vienā veidā, bija viegli norādīt precīzus datus un atbildēt uz jautājumiem. Savukārt uzņēmumiem, kuri sniedza pakalpojumus divos vai vairākos veidos (multimodālie uzņēmumi), bija grūti attiecināt ieņēmumus/izmaksas uz dažādajiem pakalpojumu sniegšanas veidiem. Multimodālie darījumi atbildēšanu uz jautājumiem sarežģīja vēl vairāk gadījumos, kad uzņēmums darbojās kādā citā valstī, no kuras tas saņēma rēķinu. Viens respondents norādīja, ka viņa uzņēmums veica instalācijas darbus Āfrikā, savukārt rēķins tika nosūtīts caur meitasuzņēmumu, kas atradās Apvienotajā Karalistē. Kāds cits respondents atzina, ka viņam bija grūti noteikt pareizo pakalpojumu sniegšanas veidu, uz ko attiecināt jūras pārvadājumu izdevumus, jo kuģniecības uzņēmums izmantoja vairākas ostas.

Vairumam iesniedzēju nebija pieejama praktiska informācija par pārdošanas apjomu/izmaksām, taču viņi vērsās citās uzņēmuma nodaļās/departamentos, lai iegūtu *ITSS* apkopošanai nepieciešamos datus. Tikai vienam respondentam bija pieredze IT jomā, tādēļ viņam nebija nepieciešama palīdzība attiecīgo datu iegūšanai. 7 no 10 respondentiem nebija pārliecināti, vai viņu uzskaites sistēmās vispār ir ietverta informācija par pakalpojumu sniegšanas veidiem. Šādā gadījumā uzņēmumi, kuru darbība ir vērsta uz multimodāliem darījumiem, vispirms vērstos pie citiem kolēģiem, t. i., tirdzniecības nodaļā, un pārskatītu rēķinus, ko uzņēmums izrakstījis ārvalstu klientiem. Tā kā minētajās sistēmās bija pieejama informācija par pakalpojumu sniegšanas veidiem, kas gan viņiem nebija zināms, daudziem uzņēmumiem būtu jāveic būtiskas izmaiņas savās sistēmās, lai iegūtu šāda veida informāciju. Tiem respondentiem, kuru uzņēmums sniedz pakalpojumus tikai vienā veidā, nebija jāvēršas pie citām personām, jo viņu rīcībā bija šāda informācija.

**13.9. attēls. Instalāciju un uzstādīšanas pakalpojumu sniegšana ārvalstīs saskaņā ar apakšlīgumiem**

**A diagram of a company

Description automatically generated**

|  |  |
| --- | --- |
| **Angļu val.** | **Latviešu val.** |
| **Enterprise in Norway** | **Uzņēmums Norvēģijā** |
| **Customer in Sweden** | **Klients Zviedrijā** |
| Supply of service – export from Norway | Pakalpojuma sniegšana – eksports no Norvēģijas |
| Use of sub-contractors – import to Norway | Apakšuzņēmēju izmantošana – imports uz Norvēģiju |
| The sub-contractor produces and deliver the service with its own employees. | Apakšuzņēmējs ražo un sniedz pakalpojumu saviem darbiniekiem. |

*Avots:* Norvēģijas Statistikas birojs

**1. veids – sākotnējais formulējums**

“Pakalpojumu sniedza, ne Norvēģijas uzņēmuma darbiniekiem, ne ārvalstu klientam fiziski nešķērsojot Norvēģijas robežu. Pakalpojumu sniedza, piemēram, Norvēģijā esošs uzņēmums ar pasta, tālruņa, e-pasta vai citu digitālo līdzekļu palīdzību.”

Vienā no gadījumiem respondents nevarēja piemeklēt pareizo pakalpojumu sniegšanas veidu, jo pakalpojumu faktiski elektroniski bija sniedzis nevis Norvēģijā esošais uzņēmums, bet gan kāds apakšuzņēmējs, kurš atradās klienta valstī (tajā pašā vietā).

Kādam citam respondentam radās grūtības vispirms attiecināt eksporta izdevumus un pēc tam ieņēmumus no importa.[[206]](#footnote-207) Respondentu uzskaites sistēmā rēķini glabājas vienā sistēmā. Respondenti nevarēja intuitīvi nošķirt ieņēmumus no eksporta un importa izmaksas.

Visbeidzot, viens respondents apjuka, kad viņam bija jāattiecina 3. veidā sniegtie pakalpojumi uz pieejamajām iespējām.

Ņemot vērā šīs atsauksmes, mēs izslēdzām 3. veidu no piedāvātajām opcijām un mainījām 1. veida formulējumu:

**1. veids – gala formulējums**

*“Citas pakalpojumu sniegšanas metodes. Pakalpojumu sniedza, ne Norvēģijas uzņēmuma darbiniekiem, ne ārvalstu klientam fiziski nešķērsojot Norvēģijas robežu.”*

Mainot formulējumu, mēs vēlējāmies uzsvērt, ka pakalpojumus var sniegt arī no ārvalstīm Turklāt mēs izslēdzām konkrētos piemērus par pastu, e-pastu, tālruni un digitālajiem līdzekļiem, jo tie, mūsuprāt, pārāk sašaurina pakalpojumu sniegšanas veidu.

**13.18. tabula. Kopsavilkuma tabula par atzinumiem**

|  |  |  |  |  |  |  |
| --- | --- | --- | --- | --- | --- | --- |
| **TP** | **Jēdzienu izpratne** |  | **Multimodāli darījumi** | **Informācija ir pieejama un viegli iegūstama** | **Datu precizitāte** | **Apgrūtinošs process** |
| 1 | Labi | | Jā | Nē, jāvēršas pie citiem uzņēmuma kolēģiem. Jāpārskata līgumi ar katru valsti, lai noteiktu pakalpojumu sniegšanas veidu. | Diezgan precīzi novērtējumi | Jā |
| Pirmā versija | |
| 2 | Labi | | Nē | Nē, informācija pašlaik nav pieejama, taču TP var palīdzēt iegūt datus. Nav nepieciešama citu palīdzība. | Precīzi rādītāji; var iegūt rādītājus no uzskaites sistēmas | Nē |
| Pirmā versija | |
| 3 | Neskaidrība par jēdzieniem un to, ko nozīmē “sniegts” |  | Nē | Nē, jāpielāgojas datu ieguves sistēmai ar citu palīdzību. | Diezgan precīzi novērtējumi, ņemot vērā, ka uz visiem darījumiem attiecas viens pakalpojumu sniegšanas veids | Jā |
| Pirmā versija | |
| 4 | Labi | | Jā | Nē, jāvēršas pie citiem uzņēmuma kolēģiem. Jāpārskata katrs līgums. Sarežģīta un laikietilpīga datu iegūšana | Aptuveni novērtējumi | Jā |
| Pirmā versija | |
| 5 | Labi | | Jā | Jā, TP var viegli iegūt informāciju par eksportu, taču tai nepieciešama palīdzība, lai iegūtu informāciju par importu. | Precīzi eksporta rādītāji, importa rādītājus ir grūtāk iegūt; diezgan vispārīgi novērtējumi | Eksports – Nē |
| Pirmā versija | | Imports – Jā |
| 6 | Labi | | Jā | Nē, jāvēršas pie citiem uzņēmuma kolēģiem. Jāpārskata katrs līgums. Sarežģīta un laikietilpīga datu iegūšana | Aptuveni novērtējumi | Jā |
| Pirmā versija | |
| 7 | Labi | | Nē | Jā, nav jāpārskata līgumi/rēķini. TP pilnībā attiecinātu datus uz 3. veidu | Diezgan precīzi novērtējumi. | Nē |
| Gala versija | |
| 8 | Labi | | Jā | Nē, jāvēršas pie citiem uzņēmuma kolēģiem. Informācija nav viegli pieejama. | Aptuveni novērtējumi | Jā |
| Gala versija | |
| 9 | Labi | | Jā | Nē, jāvēršas pie citiem uzņēmuma kolēģiem. Informācija nav viegli pieejama. | Aptuveni novērtējumi | Jā |
| Pirmā versija | |
| 10 | Labi | | Nē | Jā, nav jāpārskata līgumi/rēķini. TP pilnībā attiecinātu datus uz 3. veidu | Diezgan precīzi novērtējumi | Nē |
| Gala versija | |

*Avots:* Norvēģijas Statistikas birojs

*4.2. Precizitāte*

Nevienam no testā iesaistītajiem uzņēmumiem to pašreizējā uzskaites sistēmā nebija pieejama informācija par pakalpojumu sniegšanas veidiem. Tikai 2 respondenti varēja norādīt precīzus rādītājus, kas bija balstīti lielākoties uz pašu zināšanām par uzņēmuma darbību un labām IT prasmēm. Vēl svarīgāk ir tas, ka šo atbilžu precizitāte vērtējama kopsakarā ar tikai vienu pakalpojumu sniegšanas veidu. Uzņēmumi, kuru darbība vērsta uz multimodāliem darījumiem, saistībā ar precizitāti bija norādījuši tādas atbildes kā “aptuveni novērtējumi” un “diezgan precīzi novērtējumi”. Vērts pieminēt arī līgumu skaitu. Kā norādīja viens respondents, ja ar katru valsti noslēdz tikai vienu līgumu, ziņošana problēmas nesagādā.

Spriežot pēc atbildēm uz pēdējo jautājumu par to, cik reprezentatīvs bija pakalpojumu iedalījums pēc pakalpojumu sniegšanas veida salīdzinājumā ar citām neminētām valstīm, mēs secinājām, ka ģeogrāfiskais attālums neietekmē pakalpojumu sniegšanas veidu. Mēs nolēmām iekļaut gala versijā abus jautājumus par iedalījuma precizitāti, taču ne jautājumu par ģeogrāfisko attālumu (skat. VI pielikumu “Gala aptauja”).

**5. Secinājumi un turpmāk veicamās darbības**

Kā norādīts ievadā, Norvēģijas Statistikas birojs vēl atrodas *MoS* statistikas apkopošanas sākumposmā. Šis projekts bija vērtīgs – gan pats process, gan tā rezultāti. Mūsu tikšanās ar Ārlietu ministriju sniedza cerētos rezultātus, un mēs guvām pārliecību par nepieciešamību pēc pakalpojumu starptautiskās statistikas iedalījumā pēc pakalpojumu kategorijas, pakalpojumu sniegšanas veida un partnervalsts. Lai gan ir nepieciešama sīki izstrādāta *MoS* statistika, ministrija atzina, ka jau tā sarežģītais *ITS* ziņojums būtu vēl sarežģītāks, ja tajā iekļautu iedalījumu pēc pakalpojumu sniegšanas veidiem. Tādēļ mēs lūdzām respondentiem sniegt atsauksmes par svarīgākajām nozaru un pakalpojumu veidu kombinācijām, ko mēs izlases un izstrādes procesā izvirzījām par prioritāti.

Liela daļa projekta bija veltīta tiešsaistes anketas projekta versijas izstrādei. Aptaujas izstrādes, strukturēšanas un testēšanas laikā mēs nevarējām vienoties par izmaiņām dizainā un noformējumā. Šā iteratīvā procesa rezultātā mēs izstrādājām aptaujas pārstrādāto versiju, kurā mēs samazinājām pakalpojumu sniegšanas veidus no četriem līdz trim un mainījām formulējumu. Projekta galvenais mērķis bija pārliecināties, vai respondents izprot dažādos pakalpojumu sniegšanas veidus, un noskaidrot, vai viņa uzskaites sistēmās ir pieejama nepieciešamā informācija. Rezultāti liecina, ka testā iesaistītās personas diezgan ātri izprata pakalpojumu sniegšanas veidu būtību. Attiecībā uz nepieciešamās informācijas pieejamību mēs guvām pārliecību par to, ka dati uzskaites sistēmās nav strukturēti pēc pakalpojumu sniegšanas veida. Reģistros iekļautie dati ir vērsti uz uzņēmējdarbības, nevis statistikas vajadzībām.

Rezultāti liecina, ka var iegūt informāciju par vienā veidā sniegtiem darījumiem, ko var precīzi attiecināt uz vienu pakalpojumu sniegšanas veidu, taču tas lielākoties atkarīgs no respondenta zināšanām par uzņēmuma darbību, nevis uzņēmējdarbības uzskaitēm. Savukārt ir grūti iegūt informāciju par viena pakalpojuma darījumiem, ko sniedz vairākos veidos, un attiecināt atbilstošos rādītājus uz konkrētajiem pakalpojumu sniegšanas veidiem. Šajā kontekstā respondenti nebija pārliecināti, vai viņi varēs veikt precīzu novērtēšanu. Daudzām testā iesaistītajām personām jāvēršas pēc palīdzības pie citiem kolēģiem, piemēram, tirdzniecības nodaļā, kā arī jāpārskata visi tirdzniecības rēķini vai līgumi. Turklāt gūtās atziņas ļauj secināt, ka, izstrādājot aptauju, jāņem vērā, ka atšķirsies respondentu spēja sniegt precīzus datus un viņu novērtēšanas stratēģijas.

Norvēģijas Statistikas birojs atbalsta nepieciešamību nodrošināt novērtējumus iedalījumā pēc pakalpojumu sniegšanas veidiem valsts statistikas apkopošanas nolūkos. Turpmāk veicamais darbs var ietvert eksperimentālu apsekojumu, kas balstīts uz lielākas *ITS* izlases uzņēmumu apakškopas apsekojuma gala versiju. Datu vākšana no turpmāka eksperimentāla apsekojuma būs svarīga, lai veiktu nepieciešamo analīzi un izvērtētu savākto datu kvalitāti un precizitāti.

|  |  |
| --- | --- |
|  | **Pielikumi** |

**I pielikums – Apsekojums par starptautisko tūrismu Itālijā – 2020. gada izdevums**

Turpmāk redzamajās tabulās ir iekļauta daļa no Itālijas starptautiskā tūrisma apsekojuma, kas vērsts uz tūristu izdevumu veidu.

|  |  |  |
| --- | --- | --- |
| **Iedomājieties visus savus izdevumus ceļojuma laikā t. i., naudas līdzekļus, ko esat iztērējuši jūs un personas, ar kurām jūs dalījāties izdevumos (17. jautājums). Centieties atcerēties visus savus izdevumus, t. i., maksājumus, ko jūs veicāt pirms ierašanās Itālijā (piemēram, rezervāciju, ko veicāt jūs vai ceļojumu aģentūra), kā arī Itālijā veiktos maksājumus.** | | |
|  | **V “KOMPLEKSIE” CEĻOJUMI** | |
| **12.a Vai jūsu ceļojums bija “komplekss”, t. i., vai tas bija organizēts ceļojums vai brauciens tūristu grupā, kura izdevumi bija saistīti ar diviem vai vairākiem no šiem pakalpojumiem: ceļošana, nakšņošana, ēdināšana, citi pakalpojumi?** | | **12.d Cik daudz naudas jūs iztērējāt šā organizētā ceļojuma laikā?** |
| - Jā 1  - Nē 2→Q13.a | | **12e. Kādā valūtā?** |
|  | | **12.f Vai par komplekso ceļojumu samaksātā summa (kas norādīta iepriekš 12.d jautājumā) attiecas arī uz ceļojumiem uz citām valstīm līdzās Itālijai?** |
| - Ceļojums starp Itāliju un citām valstīm 1  - Ceļojums starp jūsu dzīvesvietas valsti un citām valstīm / citās valstīs 2  - Ceļojums pa Itāliju 3  - Nakšņošana ar vai bez maltītēm vietā, kur jūs uzturējāties 4  - Restorāni, kafejnīcas (un jebkuras citas maltītes, kuras jūs neesat ieturējuši vietā, kur jūs uzturējāties) 5  - Citi pakalpojumi (muzeji, pasākumi, izklaide, ekskursijas gida pavadībā, auto noma u. c.) 6  **12.c Kādus līdzekļus jūs izmantojāt naktsmītnes rezervēšanai?**  - Ceļojumu aģentūra tiešsaistē vai viesnīcas rezervācijas portāls tiešsaistē 1  - Ceļojumu aģentūra tiešsaistē vai viesnīcas rezervācijas portāls tiešsaistē 2  - Tūrisma galamērķa portāls 3  - Cits (norādīt) 4 | | - Jā, ceļojums ietver naktis, kuras es pavadīju un/vai pavadīšu citās valstīs 1  - Nē, komplektā nav iekļauta neviena cita valsts 2→Q. 12.h  **12.g Cik daudzas naktis jūs pavadījāt un/vai pavadīsiet citās valstīs, kas ietilpst ceļojumā?**  **Nakšu skaits**  **12.h Vai jums šā ceļojuma laikā radās citi izdevumi?**  - Jā 1  - Nē 2→Q. 16.a |

|  |  |  |  |  |  |  |  |
| --- | --- | --- | --- | --- | --- | --- | --- |
|  | **VI. “NEKOMPLEKSIE” CEĻOJUMI + IEPRIEKŠ NEIEKĻAUTIE IZDEVUMI** | | | | | | |
|  | | **13.a Lūdzu, norādiet visus izdevumus, kas jums rādās šā ceļojuma laikā** | | **13.b Kādus maksājumu līdzekļus jūs izmantojāt? (*skat. iepriekš attiecīgos kodus)*** | | **13.c Iztērētā summa** | **13.d Kādā valūtā?** |
| **JĀ** | **NĒ** | - Maksāšana skaidrā naudā jebkurā valūtā  - Maksāšana ar kredītkarti vai debetkarti  - Maksāšana ar maksājuma uzdevumu  - Maksāšana ar citiem maksājumu līdzekļiem  - Viesmīlība / bez maksas | 2  3  8  4  7 |  |  |
| * **Ceļošana ārpus Itālijas**   - Biļetes par ceļojumiem starp Itāliju un citām valstīm (biļetes atpakaļbraucienam)  - Biļetes, ja tādas ir, par ceļojumiem pa jūsu dzīvesvietas valsti un citām valstīm | | 1 | 2 |  | |  |  |
| 1 | 2 |
| * **Ceļošana pa Itāliju**   - Ceļošana pa Itāliju, tostarp degvielas iegāde Itālijā, ja dodas šādā ceļojumā | | 1 | 2 |  | |  |  |
| * **Nakšņošana Itālijā** (viesnīcā, īrētā dzīvoklī/mājā, kempingā u. c.), tostarp jebkuras maltītes, ko ietur vietā, kur jūs uzturējāties (brokastis, puspansija, pilna pansija u. c.) | | 1 | 2 |  | |  |  |
| * **Restorāni un kafejnīcas Itālijā** (un jebkuras citas maltītes, kuras jūs neesat ieturējuši vietā, kur jūs uzturējāties) | | 1 | 2 |  | |  |  |
| * **Iepirkšanās Itālijā:** SUVENĪRI, DĀVANAS, APĢĒRBS, ĒDIENI UN DZĒRIENI, u. c. personiskai lietošanai | | 1 | 2 |  | |  |  |
| * **Citi pakalpojumi Itālijā:** MUZEJI, PASĀKUMI, IZKLAIDE, EKSKURSIJAS GIDA PAVADĪBĀ, AUTO NOMA, VALODU KURSI u. c. | | 1 | 2 |  | |  |  |
| 14.a CITI IZDEVUMI KOPĀ (13.c) | | | | | | SUMMA | VALŪTA |
| **14.b KOPĒJIE IZDEVUMI**  MAKSĀJUMI PAR “KOMPLEKSO” CEĻOJUMU + CITI IZDEVUMI (12.d+13.c) | | | | | | SUMMA | VALŪTA |

**II pielikums – *Eurostat* apsekojums par *FATS* avotiem**

*Eurostat* rīkotā apsekojuma par 3. veidu rezultāti – *FATS* datu avoti un metodes

***IFATS* datu vākšana saskaņā ar regulu/likumu**

|  |  |  |  |  |  |
| --- | --- | --- | --- | --- | --- |
| Valsts | Apsekojums | Pilns apsekojums | Administratīvie avoti | Modelis/novērtējums | Konkrēti jautājumi ir ietverti citu jomu apsekojumos |
| Austrija |  |  | x |  | x |
| Beļģija | x |  |  |  |  |
| Bulgārija |  | x |  |  | x |
| Horvātija |  |  | x |  |  |
| Kipra | x |  |  |  | x |
| Čehija | x |  | x | x |  |
| Dānija |  |  | x | x |  |
| Igaunija |  |  | x |  | x |
| Somija |  |  | x |  |  |
| Francija | x |  | x |  |  |
| Vācija | x |  | x | x |  |
| Grieķija | x |  | x |  | x |
| Ungārija |  |  | x |  | x |
| Īrija |  |  |  |  | x |
| Itālija | x |  | x |  |  |
| Latvija | x |  | x |  |  |
| Lietuva |  |  |  |  | x |
| Luksemburga | x |  | x |  |  |
| Malta |  |  | x |  | x |
| Nīderlande |  |  | x | x | x |
| Norvēģija | x |  | x |  |  |
| Polija | x |  |  |  | x |
| Portugāle |  |  | x |  |  |
| Rumānija |  | x | x |  | x |
| Slovākijas Republika | x | x | x |  | x |
| Slovēnija |  |  | x |  |  |
| Spānija |  | x |  |  | x |
| Zviedrija |  |  | x |  |  |
| Šveice |  |  | x |  |  |
| Amerikas Savienotās Valstis | x |  |  | x |  |
| Kopā | 13 | 4 | 22 | 5 | 14 |

***OFATS* datu vākšana saskaņā ar regulu/likumu**

|  |  |  |  |  |  |
| --- | --- | --- | --- | --- | --- |
| Valsts | Apsekojums | Pilns apsekojums | Administratīvie avoti | Modelis/novērtējums | Konkrēti jautājumi ir ietverti citu jomu apsekojumos |
| Austrija |  |  |  |  | x |
| Beļģija | x |  |  |  |  |
| Bulgārija |  |  |  |  | x |
| Horvātija | x |  |  |  |  |
| Kipra | x |  |  |  |  |
| Čehija |  |  | x |  | x |
| Dānija | x |  |  |  |  |
| Igaunija | x |  |  |  |  |
| Somija | x | x |  |  |  |
| Francija | x |  | x |  |  |
| Vācija |  |  |  |  | x |
| Grieķija | x |  |  |  |  |
| Ungārija |  |  | x |  |  |
| Īrija | x | x |  |  |  |
| Itālija | x |  |  |  |  |
| Latvija |  | x | x |  |  |
| Lietuva |  |  |  |  | x |
| Luksemburga |  |  |  |  | x |
| Malta |  | x |  |  |  |
| Nīderlande | x |  |  | x |  |
| Norvēģija | x |  |  |  |  |
| Polija | x |  | x |  |  |
| Portugāle |  |  | x |  |  |
| Rumānija | x | x |  |  |  |
| Slovākijas Republika | x | x | x |  | x |
| Slovēnija | x |  |  |  |  |
| Spānija |  |  | x | x |  |
| Zviedrija | x |  | x |  |  |
| Šveice | x |  |  |  |  |
| Amerikas Savienotās Valstis | x |  |  | x |  |
| Kopā | 19 | 6 | 9 | 3 | 7 |

**III pielikums – Nīderlande, primārie avoti un sīki izstrādātas tabulas**

**Primārie avoti Nīderlandes *ITSS* sistēmā**

***Primārie avoti – Nīderlandes Statistikas biroja tieši apsekotie uzņēmumi***

Šajā pielikumā *ITSS* primāro pakalpojumu sistēma ir raksturota, balstoties uz 2014. gada rādītājiem, taču faktiskā sistēma būtībā nav mainījusies. Kopējais uzņēmumu skaits veido bruto izlases bāzi ar aptuveni 250 000 uzņēmumiem no uzņēmumu reģistra, kurā reģistrēti vairāk nekā 1,4 miljoni uzņēmumu. Bāze ir veidota un strukturēta, balstoties uz iespējamību, ka uzņēmums eksportē vai importē pakalpojumus. Šo iespējamību nosaka pēc *NACE* kategorijas un *VIES* vērtības apvienojumā ar iepriekšējiem pārskatiem, ja tie pieejami.

Pēc tam šo bruto izlases bāzi samazina, no tās izslēdzot tos uzņēmumus, par kuriem paredzams, ka to starptautiskās pakalpojumu tirdzniecības vērtība tiks ierobežota, un kuri ietilpst tādā *NACE* kategorijā vai grupā pēc uzņēmuma lieluma, kam parasti nav raksturīgas lielas *ITS* vērtības. Līdz ar to neto izlases bāzi tagad veido tikai vairāk nekā 52 000 uzņēmumu, no kuriem atlasa un viena gada garumā faktiski apseko 5050 uzņēmumus.

Kopumā *ITS* apsekojumu veido divi atšķirīgi apsekojumi. Pirmkārt, nosaka LU grupu atkarībā no starptautiskās pakalpojumu tirdzniecības vērtības. Apakšgrupa, kurā ietilpst 416 uzņēmumu grupas, veido 56–63 % no sasaistāmās pakalpojumu starptautiskās tirdzniecības un neveic datu ekstrapolāciju. Otrkārt, nosaka mainīgu mazo un vidējo uzņēmumu (MVU) grupu, kas izriet no neto izlases bāzes. Apakšgrupa, kurā ietilpst 5050 uzņēmumu, veido 44–37 % no sasaistāmās pakalpojumu starptautiskās tirdzniecības, un ir nepieciešama datu ekstrapolācija (skat. 1. tabulu).

**III.1. tabula. Starptautiskā pakalpojumu tirdzniecība, apsekojuma veids iedalījumā pēc kopējā eksporta un importa un proporcija par 2014. gadu**

|  |  |  |  |  |  |  |
| --- | --- | --- | --- | --- | --- | --- |
| **SU** | **Apsekojuma veids** | **Ekstrapolācija** | **Eksports (miljardos *euro*)** | **Proporcija (%)** | **Imports (miljardos *euro*)** | **Proporcija (%)** |
| **UG** | **LU – grupa** | Nē | 56,6 | 56 % | 48,0 | 63 % |
| ***ENT*** | **MVU – veiktais apsekojums** | Jā | 25,1 | 25 % | 19,7 | 26 % |
| ***ENT*** | **MVU – ekstrapolācija** |  | 19,1 | 19 % | 8,3 | 11 % |

*Avots*: Nīderlandes Statistikas birojs

*MoS* ir efektīva apsekojuma apakškopa. Apsekojums ir strukturēts, balstoties uz starptautiskās pakalpojumu tirdzniecības vērtību, un tas iedalīts divās grupās. Lielo uzņēmumu (***LU***) grupā ietilpst uzņēmumu grupas ar lielu proporciju no kopējās pakalpojumu vērtības, par kuriem tie ziņo. Ik ceturksni veic šo uzņēmumu integrālu novērtēšanu uzņēmumu grupas (UG) statistikas līmenī. Lielo uzņēmumu skaits mainās ik gadu, piemēram, 2017. gadā apsekoja 466 LU. Apsekojums attiecas uz visiem 74 pakalpojumu posteņiem, un informācija iedalīta pēc valsts.

***MVU*** (mazo un vidējo uzņēmumu) grupā ietilpst uzņēmumi ar mazāku proporciju no kopējās starptautiskās pakalpojumu tirdzniecības. Šīs grupas uzņēmumus novērtē ik ceturksni uzņēmumu statistikas līmenī un apseko vienu pilnu gadu. MVU skaits gadā ir aptuveni 5000; tika veikts LU apsekojums. Apsekojums attiecas uz 53 pakalpojumu posteņiem, un iedalījums pēc valsts nav nepieciešams.

Statistiku par starptautisko pakalpojumu tirdzniecību apkopo saskaņā ar Eiropas Parlamenta un Padomes Regulu (EK) 184/2005. Pakalpojumu starptautiskā tirdzniecība (*ITS*) attiecas uz visiem pakalpojumu darījumiem starp valsti (t. i., tās iedzīvotājiem un rezidentiuzņēmumiem) un ārvalstīm vai starptautiskām organizācijām (t. i., nerezidentuzņēmumiem vai šīs valsts iedzīvotājiem). Mērķgrupu veido visi rezidentuzņēmumi, kuri sniedz importa vai eksporta pakalpojumus. Datus apkopo, veicot apsekojumus un izmantojot sekundāros datu avotus. Ikgadējās pakalpojumu tirdzniecības ziņā svarīgāko uzņēmumu grupu (klasteri) pakalpojumu sektorā apseko integrāli. Attiecībā uz pārējiem uzņēmumiem veic apsekojumu, balstoties uz izlasi.

Lai noteiktu to pakalpojumu sniegšanas veidu, ko *ITSS* uzņēmumi mūsu izlasē izmanto (1., 2. vai 4. veidu), mēs lūdzām mūsu izlases apakškopas uzņēmumus precizēt viņu uzrādīto starptautisko pakalpojumu tirdzniecību iedalījumā pēc pakalpojumu sniegšanas veida. Mēs šo informāciju esam noskaidrojuši, veicot intervijas pa tālruni. Mūsu mērķis bija intervēt izlases lielākos uzņēmumus katrā pakalpojuma kategorijā, lai pareizi attiecinātu vērtības lielāko daļu iedalījumā pēc pakalpojuma uz atbilstošo pakalpojumu piegādes veidu. Mēs arī intervējām mazākus apakškopas uzņēmumus katrā pakalpojuma kategorijā, lai atbilstoši novērtētu vairākuma mazāko uzņēmumu izmantotos pakalpojumu sniegšanas veidus attiecībā uz katru pakalpojumu.

**III.2. tabula. *MoS* izpētei un attiecināšanai izvēlētie pakalpojumi, veicot papildu apsekojumus (apsekojot lielos uzņēmumus un ekstrapolētos MVU)**

|  |  |  |  |  |  |  |
| --- | --- | --- | --- | --- | --- | --- |
| **Plūsma** | **Pakalpojums** | ***MoS* sniedzošo uzņēmumu vidējais svērtais īpatsvars** |  | **Plūsma** | **Pakalpojums** | ***MoS* sniedzošo uzņēmumu vidējais svērtais īpatsvars** |
| **Eksports** | **SA** | 40 % |  | **Imports** | **SA** | 43 % |
| **Eksports** | **SB** | 40 % |  | **Imports** | **SB** | 44 % |
| **Eksports** | **SI1** | 52 % |  | **Imports** | **SI1** | 40 % |
| **Eksports** | **SI2X** | 16 % |  | **Imports** | **SI2X** | 25 % |
| **Eksports** | **S131** | 53 % |  | **Imports** | **S131** | 10 % |
| **Eksports** | **SI32** | 80 % |  | **Imports** | **SI32** | 7 % |
| **Eksports** | **SJ111** | 40 % |  | **Imports** | **SJ111** | 63 % |
| **Eksports** | **SJ12** | 80 % |  | **Imports** | **SJ12** | 69 % |
| **Eksports** | **SJ211** | 62 % |  | **Imports** | **SJ211** | 67 % |
| **Eksports** | **SJ212** | 27 % |  | **Imports** | **SJ212** | 27 % |
| **Eksports** | **SJ213** | 34 % |  | **Imports** | **SJ213** | 47 % |
| **Eksports** | **SJ22** | 53 % |  | **Imports** | **SJ22** | 70 % |
| **Eksports** | **SJ311** | 69 % |  | **Imports** | **SJ311** | 47 % |
| **Eksports** | **SJ312** | 7 % |  | **Imports** | **SJ312** | 6 % |
| **Eksports** | **SJ313** | 65 % |  | **Imports** | **SJ313** | 75 % |
| **Eksports** | **SJ321** | 54 % |  | **Imports** | **SJ321** | 57 % |
| **Eksports** | **SJ322** | 34 % |  | **Imports** | **SJ322** | 33 % |
| **Eksports** | **SJ323** | 11 % |  | **Imports** | **SJ323** | 17 % |
| **Eksports** | **SJ33** | 55 % |  | **Imports** | **SJ33** | 50 % |
| **Eksports** | **SJ34** | 44 % |  | **Imports** | **SJ34** | 58 % |
| **Eksports** | **SJ35** | 76 % |  | **Imports** | **SJ35** | 42 % |
| **Eksports** | **SK1X** | 83 % |  | **Imports** | **SK1X** | 85 % |
| **Eksports** | **SK21** | 32 % |  | **Imports** | **SK21** | 9 % |
| **Eksports** | **SK22** | 38 % |  | **Imports** | **SK22** | 20 % |
| **Eksports** | **SK24** | 24 % |  | **Imports** | **SK23** | 10 % |
|  |  |  |  | **Imports** | **SK24** | 21 % |

*Avots*: Nīderlandes Statistikas birojs

**III.3. tabula. Starptautiskās pakalpojumu tirdzniecības novērtējumi iedalījumā pēc pakalpojumu sniegšanas veida un *EBOPS* posteņa, Nīderlande**

|  |  |  |  |  |  |  |
| --- | --- | --- | --- | --- | --- | --- |
| **Plūsma** | ***GEO*** | **Pakalpojums** | **1. veids** | **2. veids** | **3. veids** | **4. veids** |
| Eksports | ES iekšienē | SA | 0 % | 71 % | 29 % | 0 % |
| Eksports | ES iekšienē | SB | 0 % | 60 % | 19 % | 21 % |
| Eksports | ES iekšienē | SC1 | 42 % | 30 % | 29 % | 0 % |
| Eksports | ES iekšienē | SC2 | 59 % | 16 % | 25 % | 0 % |
| Eksports | ES iekšienē | SC3 | 53 % | 13 % | 34 % | 0 % |
| Eksports | ES iekšienē | SD | 100 % | 0 % | 0 % | 0 % |
| Eksports | ES iekšienē | SE | 0 % | 0 % | 61 % | 39 % |
| Eksports | ES iekšienē | SF | 6 % | 0 % | 94 % | 0 % |
| Eksports | ES iekšienē | SG | 30 % | 0 % | 70 % | 0 % |
| Eksports | ES iekšienē | SH | 68 % | 0 % | 32 % | 0 % |
| Eksports | ES iekšienē | SI | 40 % | 0 % | 59 % | 0 % |
| Eksports | ES iekšienē | SJ1 | 67 % | 0 % | 33 % | 0 % |
| Eksports | ES iekšienē | SJ2 | 66 % | 0 % | 33 % | 0 % |
| Eksports | ES iekšienē | SJ3 | 26 % | 1 % | 70 % | 4 % |
| Eksports | ES iekšienē | SK | 21 % | 0 % | 77 % | 2 % |
| Eksports | ES iekšienē | SL | 100 % | 0 % | 0 % | 0 % |
| Eksports | ES iekšienē | S | 44 % | 5 % | 49 % | 2 % |
| Eksports | Ārpus ES | SA | 0 % | 59 % | 41 % | 0 % |
| Eksports | Ārpus ES | SB | 0 % | 36 % | 47 % | 16 % |
| Eksports | Ārpus ES | SC1 | 73 % | 12 % | 14 % | 0 % |
| Eksports | Ārpus ES | SC2 | 88 % | 4 % | 8 % | 0 % |
| Eksports | Ārpus ES | SC3 | 29 % | 11 % | 59 % | 0 % |
| Eksports | Ārpus ES | SD | 100 % | 0 % | 0 % | 0 % |
| Eksports | Ārpus ES | SE | 0 % | 0 % | 45 % | 55 % |
| Eksports | Ārpus ES | SF | 3 % | 0 % | 97 % | 0 % |
| Eksports | Ārpus ES | SG | 16 % | 0 % | 84 % | 0 % |
| Eksports | Ārpus ES | SH | 81 % | 0 % | 19 % | 0 % |
| Eksports | Ārpus ES | SI | 61 % | 1 % | 38 % | 1 % |
| Eksports | Ārpus ES | SJ1 | 71 % | 0 % | 29 % | 0 % |
| Eksports | Ārpus ES | SJ2 | 45 % | 0 % | 55 % | 0 % |
| Eksports | Ārpus ES | SJ3 | 45 % | 0 % | 48 % | 6 % |
| Eksports | Ārpus ES | SK | 50 % | 0 % | 49 % | 1 % |
| Eksports | Ārpus ES | SL | 100 % | 0 % | 0 % | 0 % |
| Eksports | Ārpus ES | S | 45 % | 3 % | 50 % | 2 % |
| Eksports | Pasaule | S | 44 % | 4 % | 49 % | 2 % |

|  |  |  |  |  |  |  |
| --- | --- | --- | --- | --- | --- | --- |
| **Plūsma** | ***GEO*** | **Pakalpojums** | **1. veids** | **2. veids** | **3. veids** | **4. veids** |
| Imports | ES iekšienē | SB | 0 % | 29 % | 40 % | 31 % |
| Imports | ES iekšienē | SC1 | 52 % | 34 % | 13 % | 0 % |
| Imports | ES iekšienē | SC2 | 58 % | 30 % | 12 % | 0 % |
| Imports | ES iekšienē | SC3 | 65 % | 24 % | 11 % | 0 % |
| Imports | ES iekšienē | SD | 100 % | 0 % | 0 % | 0 % |
| Imports | ES iekšienē | SE | 0 % | 0 % | 76 % | 24 % |
| Imports | ES iekšienē | SF | 17 % | 0 % | 83 % | 0 % |
| Imports | ES iekšienē | SG | 75 % | 0 % | 25 % | 0 % |
| Imports | ES iekšienē | SH | 61 % | 0 % | 39 % | 0 % |
| Imports | ES iekšienē | SI | 42 % | 1 % | 57 % | 1 % |
| Imports | ES iekšienē | SJ1 | 78 % | 0 % | 20 % | 2 % |
| Imports | ES iekšienē | SJ2 | 88 % | 0 % | 12 % | 0 % |
| Imports | ES iekšienē | SJ3 | 33 % | 1 % | 66 % | 0 % |
| Imports | ES iekšienē | SK | 17 % | 0 % | 81 % | 2 % |
| Imports | ES iekšienē | SL | 100 % | 0 % | 0 % | 0 % |
| Imports | ES iekšienē | S | 51 % | 6 % | 41 % | 2 % |
| Imports | Ārpus ES | SA | 0 % | 34 % | 66 % | 0 % |
| Imports | Ārpus ES | SB | 0 % | 31 % | 68 % | 1 % |
| Imports | Ārpus ES | SC1 | 61 % | 30 % | 8 % | 0 % |
| Imports | Ārpus ES | SC2 | 67 % | 29 % | 3 % | 0 % |
| Imports | Ārpus ES | SC3 | 54 % | 15 % | 31 % | 0 % |
| Imports | Ārpus ES | SD | 100 % | 0 % | 0 % | 0 % |
| Imports | Ārpus ES | SE | 0 % | 0 % | 81 % | 19 % |
| Imports | Ārpus ES | SF | 18 % | 0 % | 82 % | 0 % |
| Imports | Ārpus ES | SG | 49 % | 0 % | 51 % | 0 % |
| Imports | Ārpus ES | SH | 96 % | 0 % | 4 % | 0 % |
| Imports | Ārpus ES | SI | 55 % | 0 % | 45 % | 0 % |
| Imports | Ārpus ES | SJ1 | 86 % | 0 % | 13 % | 1 % |
| Imports | Ārpus ES | SJ2 | 87 % | 0 % | 13 % | 0 % |
| Imports | Ārpus ES | SJ3 | 28 % | 0 % | 72 % | 0 % |
| Imports | Ārpus ES | SK | 74 % | 0 % | 26 % | 0 % |
| Imports | Ārpus ES | SL | 100 % | 0 % | 0 % | 0 % |
| Imports | Ārpus ES | S | 64 % | 2 % | 34 % | 1 % |
| Imports | Pasaule | S | 57 % | 4 % | 38 % | 1 % |

*Avots*: Nīderlandes Statistikas birojs

**IV pielikums – Galīgās *MoS* aptaujas veidlapa un interviju rokasgrāmata – Norvēģija**

**Gala aptauja par *MoS* – Norvēģijas Statistikas birojs**

A screenshot of a survey

Description automatically generated

|  |  |
| --- | --- |
| **Angļu val.** | **Latviešu val.** |
| Method of delivery - export of services to foreign customers | Pakalpojumu sniegšanas metode – pakalpojumu eksports ārvalstu klientiem |
| Below we have listed the type of service (s) the company exported in 2018. For each type of service, we have selected the most important countries in terms of value. | Turpmāk uzskaitīti to pakalpojumu veidi, ko uzņēmums eksportējis 2018. gadā. Attiecībā uz katru pakalpojuma veidu mēs esam izvēlējušies vērtības ziņā svarīgākās valstis. |
| For each service type, please give a percentage estimate of how export revenue (from the country in question) is distributed between the four delivery methods below. | Attiecībā uz katru pakalpojuma veidu lūdzam procentuāli norādīt, kā ieņēmumi no eksporta (no attiecīgās valsts) ir iedalīti atbilstoši četrām turpmāk norādītajām metodēm. |
| Mode 1 | 1. veids |
| The service was provided by employees of the company in Norway traveling to the customer abroad | Pakalpojumu sniedza Norvēģijā esoša uzņēmuma darbinieki, dodoties pie klienta uz ārvalstīm |
| Mode 2 | 2. veids |
| The service was provided by foreign customers coming to the company in Norway | Pakalpojumu ārvalstu klienti sniedza Norvēģijā esošajam uzņēmumam |
| Mode 3 | 3. veids |
| Other delivery method. The service was delivered without the employees of the Norwegian enterprise, or anyone with foreign customers, physically crossing the Norwegian border. | Cita pakalpojumu sniegšanas metode Pakalpojumu sniedza, ne Norvēģijas uzņēmuma darbiniekiem, ne ārvalstu klientiem fiziski nešķērsojot Norvēģijas robežu. |
| SERVICE | PAKALPOJUMS |
| TOTAL | KOPĀ |
| Technical testing and analysis | Tehniskās pārbaudes, mērījumi un analīze |
| Technical testing and analysis to US TNOK 24 000 in 2018 | Tehniskās pārbaudes, mērījumi un analīze – uz Amerikas Savienotajām Valstīm, 24 000 tūkst. NOK 2018. gadā |
| Technical testing and analysis to Sweden TNOK 12 000 in 2018 | Tehniskās pārbaudes, mērījumi un analīze – uz Zviedriju, 12 000 tūkst. NOK 2018. gadā |
| Technical testing and analysis to China TNOK 10 000 in 2018 | Tehniskās pārbaudes, mērījumi un analīze – uz Ķīnu, 10 000 tūkst. NOK 2018. gadā |
| Technical testing and analysis to Canada TNOK 8 000 in 2018 | Tehniskās pārbaudes, mērījumi un analīze – uz Kanādu, 8000 tūkst. NOK 2018. gadā |
| Waste treatment and environmental services | Atkritumu pārstrādes un vides pakalpojumi |
| Waste treatment and environmental services to Canada TNOK 8 000 in 2018 | Atkritumu pārstrādes un vides pakalpojumi – uz Kanādu, 8000 tūkst. NOK 2018. gadā |

A screenshot of a questionnaire

Description automatically generated

|  |  |
| --- | --- |
| **Angļu val.** | **Latviešu val.** |
| Below are some questions about the accuracy of the distribution(s) above | Turpmāk minēti daži jautājumi par iepriekš minēto izplatīšanas pakalpojumu precizitāti |
| CPA: XX services | *CPA:* XX pakalpojumi |
| How accurate are the estimates you provided for the type of service <XX>?   * Not estimates, exact figures * Quite accurate estimates * Useful estimates * Quite rough estimates * Rough estimates | Cik precīzi ir jūsu novērtējumi par pakalpojuma <XX> veidu?   * Nav novērtējumu, vienīgi precīzi rādītāji * Diezgan precīzi novērtējumi * Noderīgi novērtējumi * Diezgan aptuveni novērtējumi * Aptuveni novērtējumi |
| For the service type <XX services>, how representative is the distribution(s) above, relative to other countries you are exporting to but not mentioned above? | Cik atbilstošs(-i) ir iepriekš minētais(-ie) iedalījums(-i) attiecībā uz <XX pakalpojumiem> salīdzinājumā ar citām iepriekš nenorādītām valstīm, uz kurām jūs eksportējat pakalpojumus? |

*Avots:* Norvēģijas Statistikas birojs

**Norādījumi par interviju veikšanu saistībā pakalpojumu sniegšanas veidiem**

Turpmākais teksts ir norādījumi par uzņēmumu interviju jautājumiem, kas saistīti ar pakalpojumu sniegšanas veidiem, balstoties uz Norvēģijas pieredzi.

---

Vai esat gatavi testam?

Šeit pie galda sēž divas personas – Terēze [*Therese*], kura pārstāv attiecīgo specializēto darba grupu, un es, pārstāvot metožu izstrādes darba grupu.

Es īsumā pastāstīšu par to, kādēļ mēs veicam šo testu. Kā jau norādīju pa tālruni, mēs strādājam pie projekta, kura mērķis ir izpētīt veidus, kādos notiek pakalpojumu ārvalstu tirdzniecība. Šī informācija ir svarīga Ārlietu ministrijai, kad tā slēdz tirdzniecības līgumus. (Tai nepieciešama informācija par to, kā atvērt vai slēgt finanšu tirgus, piemēram, vai noteikti vīzas ierobežojumi ieceļošanai valstī, vai aizliegts dibināt meitasuzņēmumus un vai valstī noteikti jebkādi interneta ierobežojumi).

Jūsu uzdevums šodien ir palīdzēt mums apzināt mūsu aptaujas projekta versijas trūkumus un problēmas. Īsumā sakot, jūs varēsiet aplūkot jautājumus. To izskatīšanas laikā ir svarīgi, lai jūs izteiktu savu viedokli. Lai jautājumi būtu pēc iespējas labāk noformulēti, tie jāvērtē kritiski. Tāpat mums ir svarīgi iegūt informāciju par to, vai jūsu rīcībā ir mums nepieciešamie dati un cik viegli vai grūti jums ir iegūt informāciju.

Šis lietotāja tests ir iedalīts divās galvenajās daļās. Pirmajā daļā jūs varēsiet lasīt mūsu izstrādātos jautājumus un sniegt par tiem komentārus. Savukārt otrajā daļā mēs apspriedīsim pirmajā daļā konstatētos trūkumus vai problēmas.

Šis ir lietotāju testu pirmais posms. Mēs šajā fāzē plānojam veikt 5–6 lietotāju testus. Vai jums ir jebkādi jautājumi vai arī mēs varam sākt testu?

***NOSŪTIET SAITI UZ TIEŠSAISTES APTAUJU***

TĀ KĀ APTAUJA IR IZSTRĀDĀTA, IZMANTOJOT LIETOTNI TIEŠSAISTES APTAUJU PROTOTIPĒŠANAI, NE VISAS FUNKCIJAS DARBOJAS KĀ CERĒTS. APTAUJAS GALA VERSIJAI *ALTINN* PORTĀLĀ BŪS LABĀKS NOFORMĒJUMS.

**Domāšana “skaļi”**

Tagad es jums vēlos skaļi nolasīt katru jautājumu, un es lūdzu jūs nekavējoties darīt man zināmu, ja ir kas tāds, ko jūs nesaprotat. Piemēram, ja es izmantoju sarežģītus vārdus vai terminus, jautājumi ir neskaidri, jūsu rīcībā nav nepieciešamās informācijas vai ja informāciju ir grūti iegūt. Īsi sakot, informējiet mani par jebkuriem sarežģījumiem vai neskaidrībām.

Kā jau sacīju sākumā, mēs vēlamies, lai jūs izvērtētu aptauju kritiski.

**Spontāni kontroles jautājumi**

Kāds iespaids jums ir radies pēc šo jautājumu aplūkošanas? Vai bija viegli vai grūti atbildēt uz šiem jautājumiem? Vai tas bija grūti? Kāpēc?

MODERATORS APKOPO INFORMĀCIJU PAR TĒMĀM, KAS TESTĀ IESAISTĪTAJAI PERSONAI ŠĶITUŠAS SAREŽĢĪTAS.

**Kontrolpunktu sarakstā iekļautie jautājumi**

JAUTĀJUMI TIKS UZDOTI, JA TĒMAS NAV IEPRIEKŠ ATZĪMĒTAS.

Eksports

Vai jums bija viegli vai grūti izprast dažādos pakalpojumu veidus? Vai jūs vēlaties sniegt jebkādus ieteikumus kādam intuitīvākam terminam?

Vai kāds no četriem pakalpojumu sniegšanas veidiem bija grūti saprotams? Lūdzu, sniedziet sīkāku informāciju.

Vai bija viegli vai grūti attiecināt apgrozījumu uz četriem pakalpojumu sniegšanas veidiem? Kā jūs rīkotos, lai atbildētu uz jautājumu par pakalpojumu sniegšanas veidiem? Kurš uzņēmumā būtu atbildējis uz šiem jautājumiem? Viens vai vairākas personas? Kāds būtu nepieciešamo uzdevumu sadalījums starp darbiniekiem?

Vai jūsu rīcībā ir šie dati vai arī jūs veiksiet aplēses? Cik precīzas būtu šīs aplēses? Vai aplēšu precizitāte atšķirtos atkarībā no pakalpojumu veida vai arī precizitātes līmenis būtu nemainīgs attiecībā uz visiem pakalpojumu veidiem?

Cik laikietilpīga būtu atbildēšana uz šiem jautājumiem?

Kā jūs interpretētu jēdzienu citi “digitālie pakalpojumu sniegšanas veidi”?

JAUTĀJUMS UZŅĒMUMIEM, KURI VEIC EKSPORTU GAN UZ EIROPU, GAN UZ ĀZIJU Vai Āzijas tirgū pārdotos pakalpojumus, balstoties uz uzņēmuma pieredzi saistībā ar <XX> pakalpojuma veidu, sniedz kādā citā veidā, kas nav veids, kādā tos parasti sniedz Eiropas tirgū?

Imports

Vai kāds no četriem pakalpojumu sniegšanas veidiem bija grūti saprotams? Lūdzu, sniedziet sīkāku informāciju.

Cik viegli vai grūti bija attiecināt importa izmaksas uz četriem pakalpojumu sniegšanas veidiem?

Kā jūs rīkotos, lai atbildētu uz jautājumu par pakalpojumu sniegšanas veidu? Kurš uzņēmumā būtu atbildējis? Viena vai vairākas personas? Kāds būtu uzdevuma sadalījums?

Vai jūsu rīcībā ir šie dati vai arī jūs esat veikuši aplēses? Cik precīzas būtu šīs aplēses? Vai aplēšu precizitāte atšķirtos atkarībā no pakalpojumu veida vai arī precizitātes līmenis būtu nemainīgs attiecībā uz visiem pakalpojumu veidiem?

Vispārīgas tēmas

Vai jūs pamanījāt, ka pārskata periods ir mainījies, proti, apsekojums notiek nevis ik ceturksni, bet ik gadu? Cik viegli vai grūti ir sniegt informāciju par visu gadu? Vai 4. ceturkšņa radītāji attiecas uz visu gadu vai arī pakalpojumu sniegšanas veidi gada laikā ir mainījušies?

Izstrādātā jautājuma salīdzināšana

Kuram no formulējumiem attiecībā uz 4. pakalpojumu sniegšanas veidu jūs dodat priekšroku? Kāpēc?

**Vārdnīca**

**Maksājumu bilance (*BOP*)** – statistisks pārskats par konkrētās valsts darījumiem ar pārējo pasauli. To veido trīs elementi:

* norēķinu konts attiecas uz starptautisko preču un pakalpojumu darījumiem, ienākumiem un kārtējiem pārvedumiem;
* finanšu kontā uzrāda darījumus, uz kuriem attiecas finanšu prasības un saistības pret pārējo pasauli, tostarp starptautisko vērtspapīru, piemēram, akciju un obligāciju, pirkumus;
* kapitāla konts attiecas uz starptautiskajiem kapitāla pārvedumiem (piemēram, parāda atlaišanu) un neražoto nefinanšu aktīvu (piemēram, patentu) iegādi/realizēšanu.

*Avots*: *Eurostat – Statistics Explained*, vārdnīca

**Produktu statistikas klasifikācija atbilstoši darbības veidam (*CPA*)** ir produktu (preču un pakalpojumu) klasifikācija Eiropas Savienības (ES) līmenī.

Produktu klasifikācijas ir paredzētas, lai iedalītu kategorijās produktus, kuriem ir kopīgas īpašības. Tās ir pamatā statistikas datu apkopošanai un aprēķināšanai par šādu produktu ražošanu, izplatīšanu, patēriņu, ārējo tirdzniecību un pārvadāšanu.

*CPA* produktu kategorijas ir saistītas ar darbībām, kas noteiktas saimniecisko darbību statistiskajā klasifikācijā Eiropas Kopienā (*NACE*). Ikviens *CPA* produkts neatkarīgi no tā, vai tas ir pārvadājama vai nepārvadājama prece vai pakalpojums, ir jāpiesaista tikai vienai *NACE* darbībai. Šī saistība ar *NACE* darbībām veido *CPA* struktūru, kas paralēla *NACE* struktūrai visos līmeņos.

*Avots*: *Eurostat – Statistics Explained*, vārdnīca

**Centrālā produkcijas klasifikācija** **(*CPC*)** veido vienotu produktu klasifikāciju, kas attiecas uz precēm un pakalpojumiem. To izmanto kā starptautisko standartu darbībām, kuru mērķis ir jebkāda veida datu vākšana un tabulēšana, saistībā ar ko nepieciešama sīkāka informācija par produktu, tostarp rūpniecisko ražošanu, nacionālajiem kontiem, pakalpojumu sniegšanas nozarēm, vietējo un starptautisko preču tirdzniecību, starptautisko pakalpojumu sniegšanu, maksājumu bilanci un statistiku par patēriņu un cenām. Uz *CPC* 2. versiju balstīto statistiku izmanto, sīki pētot darījumus ar precēm un pakalpojumiem un kā pamatu īpašiem mērķiem paredzētu preču un pakalpojumu sarakstu izveidei, piemēram, preču statistikas apsekojuma veikšanai.

*Avots*: Apvienoto Nāciju Organizācijas Statistikas nodaļa.

**Eiropas nacionālo un reģionālo kontu sistēma (ESA 2010)** ir jaunākā starptautiskā mērogā atbilstošā Eiropas Savienības uzskaites sistēma sistemātiskai un sīkai ekonomikas raksturošanai. To ieviesa 2014. gada septembrī, un kopš tā brīža ES dalībvalstis pārsūta datus *Eurostat* saskaņā ar ESA 2010 noteikumiem.

ESA 2010 piemērošanas jomas un jēdzienu ziņā atšķiras no tās priekšgājējas [ESA 95](https://ec.europa.eu/eurostat/statistics-explained/index.php?title=Glossary:European_system_of_national_and_regional_accounts_(ESA95)), atspoguļojot attīstību mūsdienu ekonomikas novērtēšanā, sasniegumus metodiskajos pētījumos, kā arī lietotāju vajadzības. ESA 2010 struktūra atbilst pasaules mēroga vadlīnijām par tautsaimniecības uzskaiti, kas ietvertas 2008. gada [nacionālo kontu sistēmā](https://ec.europa.eu/eurostat/statistics-explained/index.php?title=Glossary:System_of_national_accounts_(SNA)) (SNA 2008).

*Avots*: *Eurostat – Statistics Explained*,vārdnīca

**Izvērstā maksājumu bilances pakalpojumu klasifikācija (EBOPS 2010)** ir klasifikācija, ko parasti izmanto, sniedzot informāciju par starptautisko pakalpojumu tirdzniecību. Tā ir raksturota MSITS 2010, un tā ir balstīta uz BPM6 minētajām definīcijām.

*Avots*:MSITS 2010

**Ārvalstu saistītu uzņēmumu statistika (*FATS*)** raksturo to **ārvalstu saistītu uzņēmumu** darbību, kas ir rezidenti kādā valstī vai reģionā, piemēram, Eiropas Savienībā (ES), un kas atrodas tādu (ar daudznacionālu uzņēmumu saistītu) uzņēmumu īpašumā vai kontrolē, kas atrodas ārpus šīs valsts vai reģiona.

Iekšējā ***FATS*** raksturo to ārvalstu saistītu uzņēmumu kopējo darbību, kas ir rezidentvienības informāciju apkopojošajā valstī. Ārvalstu saistīts uzņēmums iekšējās ***FATS*** izpratnē ir informāciju apkopojošajā valstī rezidents uzņēmums, ko kontrolē institucionālā vienība, kas nav informāciju apkopojošās valsts rezidentvienība. Vienkāršāk sakot, iekšējā ***FATS*** raksturo to, cik daudz darba vietu, cik lielu apgrozījumu u. c. veido ārvalstu ieguldītāji attiecīgajā ES uzņēmējvalstī. *FDI* statistika sniedz priekšstatu par ārvalstnieku kopējā ieguldītā kapitāla apmēru attiecīgajā ES valstī, taču *FATS* papildina šo informāciju, sniedzot priekšstatu par šo ieguldījumu ekonomisko ietekmi ES jaunu darba vietu u. c. apstākļu ziņā.

Ārējā ***FATS*** raksturo to ārvalstu saistītu uzņēmumu darbību ārvalstīs, ko kontrolē informāciju apkopojošā valsts. Ārvalstu saistīts uzņēmums ārējās ***FATS*** izpratnē ir informāciju apkopojošajā valstī nerezidents uzņēmums, ko kontrolē institucionālā vienība, kas ir informāciju apkopojošās valsts rezidentvienība. Vienkāršāk sakot, ārējā *FATS* norāda, piemēram, cik daudz darbinieku nodarbina ārvalstī esošu ES uzņēmumu saistīti uzņēmumi. Šajā gadījumā ārējā *FATS* sniedz priekšstatu par ES ieguldījumu ekonomisko ietekmi ārvalstīs.

*Avots*: *Eurostat – Statistics Explained*, vārdnīca

**Ārvalstu tiešie ieguldījumi (*FDI*)** ir starptautiski ieguldījumi, ko uzrāda maksājumu bilances kontos. Būtībā rezidentvienība vienā valstī vēlas nodibināt noturīgu interesi par kādā citā valstī esošu rezidentu uzņēmumu. Noturīga interese nozīmē to, ka starp tiešo ieguldītāju un uzņēmumu pastāv ilgstošas attiecības un ka ieguldītājam ir ievērojama ietekme uz šā uzņēmuma vadību.

Tiešo ieguldījumu uzņēmums ir uzņēmums, kurā tiešajam ieguldītājam pieder 10 % vai vairāk parasto akciju vai balsstiesīgo akciju (reģistrēta uzņēmuma gadījumā), vai to ekvivalentu (nereģistrēta uzņēmuma gadījumā).

*Avots*: *Eurostat – Statistics Explained*: vārdnīca

**PTO Vispārējā vienošanās par pakalpojumu tirdzniecību (*GATS*)**, kas ir spēkā kopš 1995. gada, bija pirmā daudzpusējā tirdzniecības vienošanās, kas attiecās uz pakalpojumiem. *GATS* pakalpojumu sniegšana ir definēta, balstoties uz piegādātāja un patērētāja atrašanās vietu darījuma noslēgšanas brīdī. Pakalpojumu tirdzniecība ir definēta kā “pakalpojuma sniegšana iedalījumā pēc četriem veidiem”. Pakalpojumu iedalījums pēc sniegšanas veida ļauj gūt priekšstatu par to, kad un kādos veidos pakalpojumus sniedz ārvalstu klientiem.

*Avots*: PTO

**Pakalpojumu starptautiskās tirdzniecības statistikā (*ITSS*)** apkopo pakalpojumu tirdzniecības monetāros rādītājus iedalījumā pēc pakalpojuma kategorijas (piemēram, datorpakalpojumi, juridiskie pakalpojumi u. c.) un partnervalstīm. Šī statistika izriet no darījumiem, ko uzrāda valsts maksājumu bilancē, līdz ar to no darījumiem starp valsts rezidentiem un nerezidentiem.

*Avots*: *Eurostat – Statistics Explained*: vārdnīca

**Pakalpojumu starptautiskā sniegšana** jāinterpretē kā plašāks jēdziens, kas ietver:

* pakalpojumu tirdzniecību starp rezidentiem un nerezidentiem un
* pakalpojumu sniegšanu ar ārvalstu saistītu uzņēmumu starpniecību.

*Avots*: *Eurostat*, PTO

**Preču starptautiskās tirdzniecības statistikā (*ITGS*)** apkopo to preču vērtību un daudzumu, ar kurām valstis savstarpēji tirgojas. ES kontekstā tās ir preces, ar kurām savstarpēji tirgojas ES dalībvalstis (iekšējā ES tirdzniecība), un preces, ar kurām savstarpēji tirgojas ES dalībvalstis un ārpus ES esošās valstis (ārējā ES tirdzniecība). Ar “precēm” saprot visu kustamo īpašumu, tostarp elektroenerģiju.

*Avots*: *Eurostat – Statistics Explained*: vārdnīca

***ISIC*.** **Starptautiskā standartizētā visu ekonomiskās darbības veidu klasifikācija (*ISIC*)** 4. red. ir starptautiskā ražošanas darbību bāzes klasifikācija. Tās galvenais mērķis ir noteikt darbības kategoriju grupas, kuras var izmantot, lai apkopotu un uzrādītu statistiku atbilstoši šīm darbībām. Kopš *ISIC* sākotnējās versijas pieņemšanas 1948. gadā valstis to ir izmantojušas kā vadlīnijas, izstrādājot valstu darbību klasifikācijas, un tā ir kļuvusi par svarīgu līdzekli, lai salīdzinātu statistikas datus par saimniecisko darbību starptautiskā līmenī. *ISIC* plaši izmanto gan valsts, gan starptautiskā mērogā, klasificējot datus atbilstoši saimnieciskās darbības veidam tādās ekonomikas un sociālās statistikas jomās, piemēram, lai apkopotu statistiku par nacionālajiem kontiem, uzņēmumu demogrāfiju, nodarbinātību un citiem aspektiem.

Šo *ISIC* ceturto redakciju *(ISIC* 4. red.) izstrādāja pārskatīšanas procesā, kurš ilga vairākus gadus un kurā piedalījās daudzi klasifikāciju eksperti un lietotāji visā pasaulē.

*Avots*: Apvienoto Nāciju Organizācijas Statistikas nodaļa

**Pakalpojumu sniegšanas veidi (*MoS*)** sniedz informāciju par to, kā notiek pakalpojumu tirdzniecība. Vispārējā vienošanās par pakalpojumu tirdzniecību (*GATS*) pakalpojumu tirdzniecība ir definēta kā “pakalpojuma sniegšana iedalījumā pēc četriem veidiem”:

* **1. veids. Pārrobežu darījumi** – tā notiek, kad pakalpojumu sniedz “no vienas [PTO] dalībvalsts teritorijas uz jebkuras citas dalībvalsts teritoriju”.
* **2. veids. Patēriņš ārvalstīs** – tas notiek, kad pakalpojumu sniedz “vienas dalībvalsts teritorijā pakalpojuma patērētājam jebkurā citā dalībvalstī”.
* **3. veids. Komerciālā klātbūtne** – tā izpaužas kā pakalpojuma sniegšana, ko veic “pakalpojumu sniedzējs vienā dalībvalstī, nodibinot komerciālu klātbūtni jebkuras citas dalībvalsts teritorijā”.
* **4. veids. Fizisku personu klātbūtne** – tā notiek, kad kāds indivīds īslaicīgi atrodas tādas valsts teritorijā, kas nav viņa valsts, lai sniegtu pakalpojumu. *GATS* šo 4. veidu definē kā pakalpojuma sniegšanu, ko veic “vienas valsts pakalpojumu sniedzējs ar fizisku personu klātbūtni jebkuras citas dalībvalsts teritorijā”.

*Avots*: PTO *GATS*

***NACE.* Saimniecisko darbību statistiskā klasifikācija Eiropas Kopienā (*NACE*)** ir saimniecisko darbību statistiskā klasifikācija Eiropas Savienībā (ES); jēdziens *NACE* atvasināts no franču valodas – ***N****omenclature statistique des* ***a****ctivités économiques dans la* ***C****ommunauté* ***e****uropéenne*.

NACE ir četrciparu klasifikācija, kas veido ietvaru plaša spektra statistikas datu vākšanai un noformēšanai atbilstoši saimnieciskajai darbībai dažādās ekonomikas statistikas jomās (piemēram, ražošana, nodarbinātība, [nacionālie konti](https://ec.europa.eu/eurostat/statistics-explained/index.php?title=Glossary:National_accounts_(NA))) un citās statistikas jomās [Eiropas statistikas sistēmā (ESS)](https://ec.europa.eu/eurostat/statistics-explained/index.php?title=Glossary:European_statistical_system_(ESS)).

*NACE* 2. red. ir pārskatītā klasifikācija, ko pieņēma 2006. gada beigās, un 2007. gadā sākās tās ieviešana. Attiecībā uz *NACE* 2. red. salīdzinošo statistiku pirmais pārskata gads ir 2008. gads, pēc kura *NACE* 2. red. konsekventi izmantoja visās attiecīgajās statistikas jomās.

*Avots*: *Eurostat – Statistics Explained*: vārdnīca

**Nacionālo kontu sistēma** (***SNA***) ir starptautiski atzīts standartizēts ieteikumu kopums, kas sekmē ekonomiskās darbības rādītāju vākšanu saskaņā ar ekonomiskos principos balstītām grāmatvedības uzskaites metodēm. Ieteikumi ir sniegti kā jēdzienu, definīciju, klasifikāciju un grāmatvedības noteikumu kopums, kas veido starptautiski atzītu standartu tādu posteņu mērīšanai kā [iekšzemes kopprodukts (IKP)](https://ec.europa.eu/eurostat/statistics-explained/index.php?title=Glossary:Gross_domestic_product_(GDP)), kurš ir visbiežāk minētais ekonomiskās darbības rādītājs. *SNA* uzskaites regulējums ļauj vākt ekonomiskās darbības datus un atveidot tos tādā formātā, kas izstrādāts ekonomiskās analīzes, lēmumu pieņemšanas un politikas veidošanas vajadzībām.

*Avots*: *Eurostat – Statistics Explained*: vārdnīca

**Statistiskā vienība** ir struktūra, par ko jāapkopo statistika. Statistiskā vienība var būt [novērojamā vienība](https://ec.europa.eu/eurostat/statistics-explained/index.php?title=Glossary:Observation_unit), par kuru ir saņemta informācija un apkopoti statistikas dati, vai analītiskā vienība, kura ir izveidota, dalot vai apvienojot [novērojamās vienības](https://ec.europa.eu/eurostat/statistics-explained/index.php?title=Glossary:Observation_unit) ar provizorisku aplēšu vai trūkstošās vērtības aprēķinu procedūrām, lai iegūtu sīkākus un/vai viendabīgākus datus par tiem, ko būtu iespējams iegūt citos veidos

Eiropas uzņēmējdarbības statistikā izmanto četras statistiskās vienības:

* [uzņēmums](https://ec.europa.eu/eurostat/statistics-explained/index.php?title=Glossary:Enterprise);
* [darbības veida vienība](https://ec.europa.eu/eurostat/statistics-explained/index.php?title=Glossary:Kind-of-activity_unit_and_local-kind-of-activity_unit);
* [vietējās darbības veida vienība](https://ec.europa.eu/eurostat/statistics-explained/index.php?title=Glossary:Kind-of-activity_unit_and_local-kind-of-activity_unit);
* [vietējā vienība](https://ec.europa.eu/eurostat/statistics-explained/index.php?title=Glossary:Local_unit).

*Avots*: *Eurostat – Statistics Explained*: vārdnīca

**Ārvalstu saistīta uzņēmuma galīgā kontrolējošā institucionālā vienība (*UCI*)** ir tāda institucionāla vienība, kas ietilpst ārvalsts saistītu uzņēmumu kontroles ķēdē un ko nekontrolē neviena cita institucionālā vienība. *UCI* ir galvenā loma statistikā par globalizāciju. Tā nosaka, kā vienība traktējama iekšējā vai ārējā *FATS* vai *FDI* statistikā.

*Avots*: *Eurostat – Statistics Explained*: vārdnīca

**W120 klasifikācija** – *GATT* Pakalpojumu sektoru klasifikācijas saraksts jeb W/120 ir klasifikācijas sistēma, kas izmantota Pasaules Tirdzniecības organizācijas (PTO) dalībvalstu saistību strukturēšanai.

*Avots*: PTO

**Akronīmi un saīsinājumi**

|  |  |
| --- | --- |
| ANO | Apvienoto Nāciju Organizācija |
| *BEA* | Amerikas Savienoto Valstu Ekonomikas analīzes birojs |
| *BOP* | Maksājumu bilance |
| BPM6 | SVF Maksājumu bilances un starptautisko ieguldījumu bilances rokasgrāmata, sestais izdevums |
| BPM6 *CG* | BPM6 Apkopotāja rokasgrāmata |
| c. n. | Citur neiekļauts |
| *CBS* | Nīderlandes Statistikas birojs |
| CIF/FOB | Cena, apdrošināšana un vedmaksa / franko uz kuģa |
| *CPA* | Produktu statistiskā klasifikācija iedalījumā pēc saimnieciskās darbības |
| *CPC* | Centrālā produktu klasifikācija |
| *DIP* | Digitālās starpniecības platformas |
| EBOPS 2010 | Izvērstā maksājumu bilances pakalpojumu klasifikācija |
| EBTA | Eiropas Brīvās tirdzniecības asociācija |
| ECB | Eiropas Centrālā banka |
| EGR | Eiropas Grupu reģistrs |
| EK | Eiropas Komisija |
| ES | Eiropas Savienība |
| ESA 2010 | Eiropas kontu sistēma |
| ESS | Eiropas statistikas sistēma |
| *Eurostat* | Eiropas Savienības Statistikas ģenerāldirektorāts |
| EUS regula | Regula par Eiropas uzņēmējdarbības statistiku |
| *FATS* | Ārvalstu saistītu uzņēmumu statistika |
| *FDI* | Ārvalstu tiešie ieguldījumi |
| *FISIM* | Netieši novērtētie finanšu starpniecības pakalpojumi |
| *FIT* | Kravu apdrošināšana un pārvadājumi |
| *GATS* | Vispārējā vienošanās par pakalpojumu tirdzniecību |
| *IFATS* | Iekšējā ārvalstu saistītu uzņēmumu statistika |
| IKP | Iekšzemes kopprodukts |
| IKT | Informācijas un komunikāciju tehnoloģijas |
| *INE* | Spānijas Valsts statistikas birojs |
| *ISIC* | Starptautiskā standartizētā visu ekonomiskās darbības veidu klasifikācija |
| *ISS* | Starptautiskā pakalpojumu sniegšana |
| *ISTAT* | Itālijas Valsts statistikas birojs |
| *ITES* | Informācijas tehnoloģiju nodrošinātie pakalpojumi |
| *ITGS* | Preču starptautiskās tirdzniecības statistika |
| *ITRS* | Starptautiskā darījumu ziņošanas sistēma |
| *ITSS* | Pakalpojumu starptautiskās tirdzniecības statistika |
| ĪNDS | Īpašam nolūkam dibināta struktūra |
| ĪNDU | Īpašam nolūkam dibināts uzņēmums |
| *KSH* | Ungārijas Centrālais statistikas birojs |
| LU | Lielie uzņēmumi |
| *MDL* | Mikrodatu sasaiste |
| *MoS* | Pakalpojuma sniegšanas veidi |
| *MOSS* | Vienas pieturas aģentūras minishēma |
| MSITS 2010 | Starptautiskās pakalpojumu tirdzniecības statistikas rokasgrāmata, 2010. gads |
| MVU | Mazie un vidējie uzņēmumi |
| *NA* | Nacionālie konti |
| *NACE* | Saimniecisko darbību statistiskā klasifikācija Eiropas Kopienā |
| NKI | Nacionālais kopienākums |
| *OECD* | Ekonomiskās sadarbības un attīstības organizācija |
| *OeNB* | Austrijas Valsts banka |
| *OFATS* | Ārējā ārvalstu saistītu uzņēmumu statistika |
| *ONS* | Apvienotās Karalistes Valsts statistikas birojs |
| PA | Pētniecība un attīstība |
| PB | Pasaules Banka |
| PIT | Piedāvājuma un izlietojuma tabulas |
| PTO | Pasaules Tirdzniecības organizācija |
| PVN | Pievienotās vērtības nodoklis |
| *SBS* | Uzņēmējdarbības strukturālā statistika |
| *STEC* | Pakalpojumu tirdzniecība iedalījumā pēc uzņēmumu raksturlielumiem |
| SVF | Starptautiskais Valūtas fonds |
| *TEC* | Tirdzniecība iedalījumā pēc uzņēmumu raksturlielumiem |
| *UCI* | Galīgā kontrolējošā institucionālā vienība |
| *UNCTAD* | Apvienoto Nāciju Organizācijas Konference par tirdzniecību un attīstību |
| *UNSD* | Apvienoto Nāciju Organizācijas Statistikas nodaļa. |
| *VIES* | PVN informācijas apmaiņas sistēma |

|  |
| --- |
| **SAZIŅA AR ES**  **Personiski**  Eiropas Savienībā ir simtiem “Europe Direct” informācijas centru. Sev tuvākā centra adresi jūs varat atrast tīmekļa vietnē https://europa.eu/european-union/contact\_en.  **Pa tālruni vai e-pastu**  “Europe Direct” dienests atbildēs jums uz jautājumiem par Eiropas Savienību. Jūs varat sazināties ar dienestu:   * pa bezmaksas tālruni 00 800 6 7 8 9 10 11 (noteikti sakaru operatori var piemērot maksu par šiem zvaniem), * pa parasto tālruni +32 22999696 vai * pa e-pastu caur https://europa.eu/european-union/contact\_en*.*   **INFORMĀCIJA PAR ES**  **Tiešsaistē**  Informācija par Eiropas Savienību visās ES oficiālajās valodās ir pieejama Eiropas tīmekļa vietnē: https://europa.eu/european-union/index\_en.  **ES publikācijas**  Jūs varat lejupielādēt vai pasūtīt bez maksas vai par maksu ES publikācijas tīmekļa vietnē: https://op.europa.eu/en/publications. Bezmaksas publikāciju kopijas lielākā skaitā var iegūt, sazinoties ar *Europe Direct* dienestu vai savu vietējo informācijas centru (skat. tīmekļa vietni https://europa.eu/european-union/contact\_en).  **ES tiesību akti un saistītie dokumenti**  ES juridiskā informācija, tostarp visi ES tiesību akti kopš 1952. gada visās oficiālajās valodās, ir pieejama ES tiesību elektroniskās datubāzes tīmekļa vietnē: http://eur-lex.europa.eu.  **ES atvērtie dati**  ES atvērto datu portāls (http://data.europa.eu/euodp/en) nodrošina piekļuvi ES datu kopām. Datus var lejuplādēt un izmantot bez maksas komerciāliem un nekomerciāliem nolūkiem. |

Eiropas uzņēmējdarbības statistikas apkopotāju rokasgrāmata attiecībā uz Eiropas statistiku par pakalpojumu starptautisko sniegšanu iedalījumā pēc sniegšanas veida

“EUS apkopotāju rokasgrāmata attiecībā uz Eiropas statistiku par pakalpojumu starptautisko sniegšanu iedalījumā pēc sniegšanas veida” sniedz metodiskos norādījumus un praktisku informāciju datu apkopotājiem par to, kā apkopot starptautiskās pakalpojumu sniegšanas statistiku iedalījumā pēc pakalpojumu sniegšanas veida. Rokasgrāmata ir balstīta uz Starptautiskās pakalpojumu tirdzniecības statistikas rokasgrāmatu (MSITS 2010), un tā tapusi, sadarbojoties vairākām valstīm un starptautiskajām organizācijām (PTO, *OECD*, *UNSD*), kuras iesaistījās Pakalpojumu sniegšanas veidu izpētes darba grupā.

Jēdzienu “pakalpojumu starptautiskā sniegšana” pirmo reizi lietoja PTO 1995. gada dokumentā Vispārējā vienošanās par pakalpojumu tirdzniecību (*GATS*). *GATS* pakalpojumu sniegšana ir definēta, balstoties uz piegādātāja un patērētāja atrašanās vietu darījuma noslēgšanas brīdī, un raksturota kā “pakalpojuma sniegšana iedalījumā pēc četriem veidiem”. Raugoties no tirdzniecības politikas perspektīvas, šai izvērstajai pakalpojumu starptautiskās tirdzniecības dimensijai ir ļoti liela nozīme, jo tirgus piekļuves nosacījumi atšķiras atkarībā no tā, kuru no četriem minētajiem pakalpojumu starptautiskās sniegšanas veidiem izvēlas.

**Plašāka informācija ir pieejama**

**https://ec.europa.eu/eurostat/**

**A blue and yellow flag with blue squares

Description automatically generated**

ISBN 978-92-76-46203-3

1. https://www.wto.org/english/docs\_e/legal\_e/26-gats\_01\_e.htm [↑](#footnote-ref-2)
2. https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf [↑](#footnote-ref-3)
3. https://unstats.un.org/unsd/trade/publications/14-66197-E-MSITS%202010%20Compilers%20Guide\_WEB.pdf [↑](#footnote-ref-4)
4. Skat.: https://dsbb.imf.org/dqrs/DQAF [↑](#footnote-ref-5)
5. https://ec.europa.eu/eurostat/documents/64157/4392716/ESS-QAF-V1-2final.pdf/bbf5970c-1adf-46c8-afc3-58ce177a0646 [↑](#footnote-ref-6)
6. https://ec.europa.eu/eurostat/web/products-catalogues/-/KS-02-18-142 [↑](#footnote-ref-7)
7. Skat.: https://www.wto.org/english/res\_e/statis\_e/daily\_update\_e/Tismos\_methodology.pdf un https://www.wto.org/english/res\_e/statis\_e/trade\_datasets\_e.htm [↑](#footnote-ref-8)
8. https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf [↑](#footnote-ref-9)
9. https://www.imf.org/external/pubs/ft/bop/2007/bopman6.htm [↑](#footnote-ref-10)
10. https://unstats.un.org/unsd/nationalaccount/sna2008.asp [↑](#footnote-ref-11)
11. https://ec.europa.eu/eurostat/web/products-manuals-and-guidelines/-/KS-02-13-269 [↑](#footnote-ref-12)
12. https://ec.europa.eu/eurostat/en/web/products-manuals-and-guidelines/-/KS-RA-12-016 [↑](#footnote-ref-13)
13. https://ec.europa.eu/eurostat/en/web/products-manuals-and-guidelines/-/ks-gq-20-006 [↑](#footnote-ref-14)
14. Skat.: https://unstats.un.org/unsd/trade/publications/MSITS2010\_Compilers%20Guide%20-%20Unedited%20White%20Cover%20Version%20-%2019%20December%202014.pdf [↑](#footnote-ref-15)
15. U. N. Conference on Trade & Dev., Division on Tech. & Logistics Sci., Int. Trade in ICT Services and ICT-Enabled Services: Proposed Indicators from the Partnership on Measuring ICT for Development, Technical Note No. 3 Unedited, TN/UNCTAD/ICT4D/03, (2015). [↑](#footnote-ref-16)
16. https://www.oecd.org/sdd/its/Handbook-on-Measuring-Digital-Trade.htm [↑](#footnote-ref-17)
17. United Nations Conference on Trade and Development, UNCTAD Expert Meeting on Results from Pilot Surveys on Exports of ICT-enabled Services, UNCTAD (2017. gada 28.–29. novembris), https://unctad.org/en/pages/MeetingDetails.aspx?meetingid=1651. [↑](#footnote-ref-18)
18. Eiropas Parlamenta un Padomes 2019. gada 27. novembra Regula (ES) 2019/2152 par Eiropas uzņēmējdarbības statistiku. [↑](#footnote-ref-19)
19. Ar jēdzienu “teritorija” saprot PTO dalībvalsts ekonomisko teritoriju. [↑](#footnote-ref-20)
20. Ar jēdzienu “īpašums” saprot fiziskos aktīvus/preces, t. i., kaut ko tādu, ko var salabot, apstrādāt u. c. [↑](#footnote-ref-21)
21. Ja patērētāja īpašumu nosūta uz ārvalstīm, lai veicinātu kāda pakalpojuma sniegšanu (piemēram, apstrādājamo grāmatvedības dokumentu kopijas), taču pats pakalpojums nav saistīts ar klienta īpašumu, uz to attiektos 1. veids. [↑](#footnote-ref-22)
22. Jāpiebilst, ka jebkurš ārvalstu kontrolēts uzņēmums (t. i., uzņēmums, ko kontrolē valsts, kas nav ES dalībvalsts), kas ir rezidents kādā no ES dalībvalstīm, var eksportēt pakalpojumus uz vairākām ES dalībvalstīm. Tādēļ, ja pakalpojumus paredzēts eksportēt uz Eiropas Savienību kopumā, izmantojot 3. veidu, jebkurš pārdevums, ko ārvalstu saistīts uzņēmums veic jebkurai ES dalībvalstij, uzskatāms par eksportu uz Eiropas Savienību 3. veidā. [↑](#footnote-ref-23)
23. Kā norādīts MSITS 2010 5.B nodaļā. [↑](#footnote-ref-24)
24. b) apakšpunktā noteiktajā gadījumā pakalpojumu sniedz ar komerciālu klātbūtni (3. veids), savukārt c) apakšpunktā noteiktajā gadījumā pakalpojums faktiski (vēl) nav izveidots/sniegts. [↑](#footnote-ref-25)
25. Papildu informācija pieejama MSITS 2010 V nodaļā un MSITS 2010 sastādītāju rokasgrāmatas 1. nodaļā. [↑](#footnote-ref-26)
26. Saskaņā ar *GATS* attiecīgi “fiziska persona” un “juridiska persona”. [↑](#footnote-ref-27)
27. Skat. atsevišķu subjektu vai filiāļu noteikšanas kritērijus MSITS 2020 3.22.–3.23. punktā. [↑](#footnote-ref-28)
28. Ja pakalpojumu sniegtu A valsts (piegādātāja) teritoriālajos ūdeņos, to uzskatītu par tādu, kas sniegts 2. veidā. [↑](#footnote-ref-29)
29. Līdzīga ideja attiektos uz naftas platformām atklātā jūrā, ko var uzskatīt par patērētāja valsts teritorijas paplašinājumu. Pakalpojumus, ko sniedz naftas platformām atklātā jūrā, arī iegrāmatotu kā 1. veidā sniegtus pakalpojumus. [↑](#footnote-ref-30)
30. Skat. MSITS 2020 2.62. punktu. [↑](#footnote-ref-31)
31. Attiecībā uz ES un EBTA valstīm Regula (ES) 2020/1197 paredz, ka preces jāizdala atbilstoši EBOPS 2010 detalizētajiem komponentiem. Starptautiskā pakalpojumu sniegšana ietver vienīgi pakalpojumu vērtības. [↑](#footnote-ref-32)
32. Kā norādīts MSITS 2.62. punktā, jāietver vienīgi sniegtā pakalpojuma novērtējums (t. i., preču vērtība jāizslēdz). Turklāt, kā norādīts 2.1. iedaļā, ārvalstu kontrolēto subjektu patēriņu uzņēmējvalstīs (piemēram, preču un pakalpojumu kā ražošanas resursu iegādi) netraktē kā pakalpojumu starptautisko sniegšanu (nevienā no četriem pakalpojumu sniegšanas veidiem). Tomēr, kā precizēts 2.2.2.2. iedaļā, ja nav izveidots fizisks objekts (piemēram, saistīts uzņēmums vai birojs, kas nozīmē to, ka pakalpojumus sniedz vienīgi 4. veidā vai to sniegšanu saskaņā ar apakšuzņēmuma līgumiem pilnībā nodod kādam uzņēmumam būvniecības projekta īstenošanas teritorijā vai kādam uzņēmumam trešās valsts teritorijā), ārvalstu kontrolēto subjektu patēriņu uzņēmējvalstīs iegrāmato kā pakalpojumu sniegšanu 1. veidā. [↑](#footnote-ref-33)
33. Kā norādīts iepriekš, sniedzot pakalpojumus kombinētajā veidā, praksē var būt grūti attiecināt vērtības daļu uz attiecīgo pakalpojumu sniegšanas veidu. Var izstrādāt praktiskas pieejas, piemēram, sadalot summu pēc birojā nostrādāto stundu skaita (šajā gadījumā atbilstoši 1. veidam) un klienta apmeklēšanas laikā nostrādāto stundu skaita (atbilstoši 4. veidam) vai attiecīgajām izmaksām. Plašāki norādījumi par kombinētās pakalpojumu sniegšanas traktēšanu sniegti šīs rokasgrāmatas otrajā izdevumā. [↑](#footnote-ref-34)
34. Tomēr, ņemot vērā, ka pakalpojumu pārdevēji ir personas, uz kurām attiecas 4. veids, analītikas un monitoringa kontekstā būtu lietderīgi apkopot datus par viņu pārvietošanos. [↑](#footnote-ref-35)
35. Ja patērētājs ir mājsaimniecība/privātpersona. [↑](#footnote-ref-36)
36. Apsekojumi par ārējo *FATS* varētu sniegt vairāk informācijas par to uzņēmuma iekšienē pārcelto personu skaitu, kuras strādā ārvalstī izveidotajā juristu firmas filiālē. [↑](#footnote-ref-37)
37. Daudzos gadījumos var būt noteikts pienākums izveidot pagaidu fizisku biroju (nodibināt komerciālo klātbūtni), lai īstenotu būvniecības projektus. Lai īstenotu īsus projektus (kuru īstenošanas laiks nepārsniedz 1 gadu) Eiropas Savienībā (ko īsteno kāds ES rezidents uzņēmums), ne vienmēr jānodibina komerciāla klātbūtne. [↑](#footnote-ref-38)
38. Skat.: https://www.oecd.org/sdd/its/Handbook-on-Measuring-Digital-Trade-Version-1.pdf [↑](#footnote-ref-39)
39. Digitālā tirdzniecība ietver vienīgi maksas *DIP* (*OECD*-PTO-SVF Rokasgrāmata). [↑](#footnote-ref-40)
40. Starpniecības pakalpojumus iegrāmato gan attiecībā uz platformām, ar kuru starpniecību nodrošina preces, gan uz platformām, ar kuru starpniecību sniedz pakalpojumus, ja tās ir maksas platformas. [↑](#footnote-ref-41)
41. Skat. pārskatu par iespējamajiem gadījumiem *OECD*-PTO-SVF Digitālās tirdzniecības novērtēšanas rokasgrāmatas 5.1. tabulā. [↑](#footnote-ref-42)
42. Saskaņā ar provizoriskajiem norādījumiem starpniecības maksas par pakalpojumiem, ko sniedz ar *DIP* starpniecību, klasificē nozarē, kuras pakalpojumus šīs platformas nodrošina ar starpniecību. Skat. *OECD*-PTO-SVF Digitālās tirdzniecības novērtēšanas rokasgrāmatas 4.2. ieteikumu. [↑](#footnote-ref-43)
43. Starptautiskā standartizētā visu saimnieciskās darbības veidu klasifikācija (*ISIC* 4. red.) varētu palīdzēt identificēt digitālos starpniekus, proti, 62. un 63. nodaļā uzskaitītos uzņēmumus. [↑](#footnote-ref-44)
44. Padomes 1993. gada 15. marta Regula (EEK) Nr. 696/93 par statistikas vienībām ražošanas sistēmas novērošanai un analīzei Kopienā un Eiropas Parlamenta un Padomes 2019. gada 27. novembra Regula (ES) 2019/2152 par Eiropas uzņēmējdarbības statistiku. [↑](#footnote-ref-45)
45. Regulā par Eiropas uzņēmējdarbības statistiku (Regula (ES) 2019/2152) uzņēmums definēts kā *FATS* statistikā izmantojamā statistikas vienība. [↑](#footnote-ref-46)
46. Plašāka informācija sniegta BPM6 un 2010. gada Starptautiskās pakalpojumu tirdzniecības statistikas rokasgrāmatā (3.4.–3.31. punkts). [↑](#footnote-ref-47)
47. Eiropas Parlamenta un Padomes Regula (ES) Nr. 549/2013 par Eiropas nacionālo un reģionālo kontu sistēmu Eiropas Savienībā (OV, L 174, 26.06.2013., 1.–727. lpp.) [↑](#footnote-ref-48)
48. https://unstats.un.org/unsd/nationalaccount/docs/sna2008.pdf [↑](#footnote-ref-49)
49. https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=36 [↑](#footnote-ref-50)
50. Regulas par Eiropas uzņēmējdarbības statistiku (Komisijas Īstenošanas regula (ES) 2020/1197) īstenošanas aktā noteikts, ka jāziņo par kopējo pakalpojumu starptautisko sniegšanu. Regulas VI pielikumā tas definēts šādi:

    “Starptautiskā pakalpojumu sniegšana ietver:

    * pakalpojumu tirdzniecību starp rezidentiem un nerezidentiem (atbilst 1., 2. un 4. veidam, kā definēts 2. iedaļas II punktā) un
    * pakalpojumu sniegšanu ar ārvalstu saistītu uzņēmumu starpniecību (atbilst 3. veidam, kā definēts 2. iedaļas II punktā).”

    Tādēļ pakalpojumu starptautiskā sniegšana ietver vienīgi pakalpojumu vērtību. [↑](#footnote-ref-51)
51. 3. veids attiecas arī uz izplatīšanas pakalpojumiem; pievienojot G iedaļu, tos pievieno automātiski (līdz ar to nav jāveic papildu darbības). [↑](#footnote-ref-52)
52. Izplatīšanas pakalpojumi ietver vairumtirgotāju un mazumtirgotāju peļņas normas. SNA 2008 vairumtirgotāji un mazumtirgotāji ir definēti kā subjekti, kas pērk un pārdod tālāk preces bez pārstrādes vai tikai ar minimālu pārstrādi (piemēram, tīrīšanu un iepakošanu). Tie sniedz pakalpojumu preču ražotājiem un patērētājiem, uzglabājot, izvietojot un piegādājot preču izlasi ērti pieejamās vietās, lai tās būtu viegli iegādājamas. To izlaidi novērtē pēc kopējās peļņas normas, ko gūst par produktiem, kurus viņi iepērk tālākpārdošanai. Peļņas normas, kas atspoguļo minētos izplatīšanas pakalpojumus, vai nu iekļauj to preču *FOB* vērtībā, uz kurām tie attiecas, vai arī tos norāda importētājs. [↑](#footnote-ref-53)
53. EBOPS 2010 klasifikācijā BPM6 definētais maksājumu bilances pakalpojumu tirdzniecības postenis iedalīts pēc pakalpojuma veida. Līdz ar to klasifikācija atbilst daudzām lietotāju prasībām, tostarp sniedzot detalizētāku informāciju par pakalpojumu tirdzniecību, kas nepieciešams saistībā ar *GATS*. [↑](#footnote-ref-54)
54. PVN traktēšana: BPM6 un MSITS 2010 nav norāžu par PVN traktēšanu saistībā ar datiem par pakalpojumu starptautisko sniegšanu, taču ESA 2010 4.17. pantā norādīts, ka PVN ieraksta kā neto summu tādā nozīmē, ka:

    a) preču un pakalpojumu izlaidi un importu vērtē, neskaitot rēķinā uzrādīto PVN;

    b) preču un pakalpojumu pirkumus ieraksta, ietverot neatskaitāmo PVN. PVN ieraksta, it kā to maksātu pircēji, nevis pārdevēji, turklāt tikai tie pircēji, kuri to nevar atskaitīt. Lielāko PVN daļu ieraksta kā samaksātu par gala izlietojumu, galvenokārt mājsaimniecību patēriņam.

    Tādējādi pakalpojumus traktē tāpat kā preces. Darījumos, par ko ziņo uzņēmumi, PVN nav jāieskaita (bet mājsaimniecību pirkumos PVN ir jāieskaita, jo tas pēc tam ir neatskaitāms). Līdzīga norma par PVN traktēšanu iekļauta SNA 2008 7.89. pantā. [↑](#footnote-ref-55)
55. BPM6 rokasgrāmatas III nodaļa “Plūsmu ierakstīšanas laiks”, skat.: https://www.imf.org/external/pubs/ft/bop/2007/pdf/bpm6.pdf#page=54 [↑](#footnote-ref-56)
56. SNA 2008 4. nodaļa “Institucionālās vienības un sektori”. [↑](#footnote-ref-57)
57. SVF MFSM 2000 3. nodaļa “Institucionālās vienības un sektori”. [↑](#footnote-ref-58)
58. BPM6 rokasgrāmatas 4. nodaļa “Ekonomiskā teritorija, vienības, institucionālie sektori un rezidence”, skat.: https://www.imf.org/external/pubs/ft/bop/2007/pdf/bpm6.pdf#page=78 [↑](#footnote-ref-59)
59. MSITS 2010 4.12. punkts, skat.:

    https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=104 [↑](#footnote-ref-60)
60. MSITS 2010 4.20.–4.31. punkts, skat.:

    https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=106 [↑](#footnote-ref-61)
61. Regulas (ES) 2020/1197 IV pielikumā noteikts, ka “(..) “ārvalstu saistīts uzņēmums” ir uzņēmums, kas ir rezidents valstī, kura apkopo informāciju, un ko galīgi kontrolē institucionāla vienība, kura nav rezidents šajā valstī, kas apkopo informāciju (..). Galīgā saistīta uzņēmuma kontrolējošā institucionālā vienība ir institucionāla vienība, kas ir viena no saistītu uzņēmumu kontrolējošajām vienībām, kuru nekontrolē cita institucionālā vienība.” [↑](#footnote-ref-62)
62. MSITS 2010 4.46. punkts, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page114 [↑](#footnote-ref-63)
63. Šajā rokasgrāmatā, gluži kā MSITS 2010, jēdzieniem “pārdošana” un “apgrozījums” ir viena un tā pati nozīme un tos lieto kā sinonīmus. [↑](#footnote-ref-64)
64. MSITS 2010 4.47. punkts, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page114 [↑](#footnote-ref-65)
65. Komisijas Īstenošanas regula (ES) 2020/1197, skat.: https://eur-lex.europa.eu/legal- content/EN/TXT/PDF/?uri=CELEX:32020R1197&qid=1597836386474&from=EN [↑](#footnote-ref-66)
66. Būtisks izņēmums ir frakts un apdrošināšana, skat. BPM6 4.151. punktu. [↑](#footnote-ref-67)
67. No *GATS* skatījuma, importējošās valsts noteikšanai svarīga būtu tieši faktiskā klienta valsts. [↑](#footnote-ref-68)
68. Skat.: https://unstats.un.org/unsd/classifications/Econ/Download/In%20Text/EBOPS2010\_english.pdf [↑](#footnote-ref-69)
69. Jāpiebilst, ka MSITS 2010 sniegts ieteikums iedalīt *FATS* pārdošanas apjoma / apgrozījuma datus pēc galvenajiem EBOPS 2010 posteņiem un precēm attiecībā uz katru darbību, bet, ja tas nav iespējams, tad pēc kopējā preču pārdošanas apjoma un kopējā pakalpojumu pārdošanas apjoma attiecībā uz katru darbību. [↑](#footnote-ref-70)
70. Skat.: https://unstats.un.org/unsd/classifications/Econ/isic [↑](#footnote-ref-71)
71. Skat.: https://ec.europa.eu/eurostat/documents/3859598/5902521/KS-RA-07-015-EN.PDF [↑](#footnote-ref-72)
72. MSITS 2010 IV pielikums “Pakalpojumu sektoru klasifikācijas saraksts (MTN.GNS/W/120)”, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=170 [↑](#footnote-ref-73)
73. *UNSD* sagatavo dažādu klasifikāciju savstarpējās atbilstības tabulas, skat.: https://unstats.un.org/unsd/classifications/Econ#Correspondences [↑](#footnote-ref-74)
74. https://ec.europa.eu/eurostat/ramon/relations/index.cfm?TargetUrl=LST\_REL&StrLanguageCode=EN&IntCurrentPage=8 [↑](#footnote-ref-75)
75. *UNSD* savstarpējās atbilstības tabulas, skat.: https://unstats.un.org/unsd/classifications/Econ#Correspondences [↑](#footnote-ref-76)
76. MSITS 2010 1. pielikums, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=160 [↑](#footnote-ref-77)
77. BPM6 10. nodaļa, skat.: https://www.imf.org/external/pubs/ft/bop/2007/pdf/chap10.pdf [↑](#footnote-ref-78)
78. Skat.: https://ec.europa.eu/eurostat/ramon/relations/index.cfm?TargetUrl=LST\_REL&StrLanguageCode=EN&IntCurrentPage=8 [↑](#footnote-ref-79)
79. Skat.: https://unstats.un.org/unsd/classifications/unsdclassifications/cpcv21.pdf [↑](#footnote-ref-80)
80. CPA 2008 un CPC 2 savstarpējās atbilstības tabulas, skat.: https://ec.europa.eu/eurostat/ramon/relations/index.cfm?TargetUrl=LST\_LINK&StrNomRelCode=CPA%202008%20-%20CPC%202&StrLanguageCode=EN [↑](#footnote-ref-81)
81. Eiropas Parlamenta un Padomes Regula (EK) Nr. 451/2008. [↑](#footnote-ref-82)
82. Skat.: http://unstats.un.org/unsd/tradeserv/TFSITS/msits2010/annexes.htm [↑](#footnote-ref-83)
83. Skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf [↑](#footnote-ref-84)
84. Ir izstrādāta papildu *EBOPS* un W/120 savstarpējās atbilstības tabula, kas pieejama tiešsaistē, skat.: http://unstats.un.org/unsd/tradeserv/TFSITS/msits2010/annexes.htm [↑](#footnote-ref-85)
85. http://unstats.un.org/unsd/cr/registry/regcst.asp?Cl=27&Lg=1 [↑](#footnote-ref-86)
86. Savstarpējās atbilstības tabulas pieejamas: http://unstats.un.org/unsd/class/default.Asp [↑](#footnote-ref-87)
87. https://ec.europa.eu/eurostat/documents/3859598/5902521/KS-RA-07-015-EN.PDF.pdf/dd5443f5-b886-40e4-920d- 9df03590ff91?t=1414781457000 [↑](#footnote-ref-88)
88. Saimnieciskā darbība notiek tad, ja, apvienojot resursus, piemēram, kapitāla preces, darbaspēku, ražošanas tehnikas vai starpproduktus, tiek radītas konkrētas preces vai pakalpojumi. Līdz ar to saimniecisko darbību raksturo resursu izlietojums, ražošanas process un saražotie produkti (preces vai pakalpojumi). [↑](#footnote-ref-89)
89. Skat. *NACE* red. 2 un *ISIC* red. 4 savstarpējās atbilstības tabulas: https://ec.europa.eu/eurostat/ramon/relations/index.cfm?TargetUrl=LST\_LINK&StrNomRelCode=NACE%20REV.%202%20-%20ISIC%20REV.%204&StrLanguageCode=EN [↑](#footnote-ref-90)
90. *HS* ir preču aprakstīšanas un kodēšanas saskaņota sistēma, ko pārvalda Pasaules Muitas organizācija, *Prodcom* ir preču klasifikācija, ko izmanto rūpnieciskās ražošanas statistikai Eiropas Savienībā, skat.: http://circa.europa.eu/irc/dsis/nacecpacon/info/data/en/index.htm

    “*CN*” ir “kombinētā nomenklatūra” – Eiropas preču klasifikācija, ko izmanto ārējās tirdzniecības statistikai, skat.: http://ec.europa.eu/eurostat/ramon/nomenclatures/ [↑](#footnote-ref-91)
91. https://eur-lex.europa.eu/legal-content/EN/TXT/?uri=uriserv:OJ.L\_.2020.334.01.0002.01.ENG [↑](#footnote-ref-92)
92. Tas atbilst 2008. gada Nacionālo kontu sistēmā (SNA 2008), ESA 2010 un Rokasgrāmatas par maksājumu bilanci un starptautisko ieguldījumu posteni sestajā izdevumā (BPM6) iekļautajiem jēdzieniem un definīcijām. Sākotnēji jāizmanto šo regulējumu piemērošanai paredzētie norādījumi par statistikas apkopošanu, un šī rokasgrāmata lasāma papildus šiem norādījumiem, lai izpildītu konkrētas prasības par statistikas apkopošanu saistībā ar MSITS 2010 ieviešanu. [↑](#footnote-ref-93)
93. BPM6 (https://www.imf.org/external/pubs/ft/bop/2007/pdf/bpm6.pdf) un *BPM6 Compilation Guide* [BPM6 Statistikas apkopošanas rokasgrāmata] (https://www.imf.org/external/pubs/ft/bop/2014/pdf/BPM6\_12F.pdf). [↑](#footnote-ref-94)
94. MSITS 2010 Apkopotāja rokasgrāmatas 13.1. punkts, skat.: https://unstats.un.org/unsd/trade/publications/14-66197-E- MSITS%202010%20Compilers%20Guide\_WEB.pdf#page=188 [↑](#footnote-ref-95)
95. Šī informācija izriet no *EUROSTAT* un *OECD* Kopīgās metadatu aptaujas starptautiskās pakalpojumu tirdzniecības statistikas (*ITSS*) apkopošanai saskaņā ar BPM6. Apsekojumā piedalījās 34 valstis: 22 ES dalībvalstis (Beļģija, Bulgārija, Kipra, Čehija, Dānija, Igaunija, Spānija, Grieķija, Horvātija, Ungārija, Īrija, Latvija, Lietuva, Luksemburga, Nīderlande, Austrija, Polija, Portugāle, Somija, Rumānija, Slovākija, Zviedrija), 2 EBTA valstis (Norvēģija un Islande), 5 ES kandidātvalstis un iespējamās kandidātvalstis (Melnkalne, Serbija, Ziemeļmaķedonija, Bosnija un Hercegovina, Turcija) un 4 *OECD* valstis (Kanāda, Čīle, Kolumbija un Meksika), kā arī Honkonga. [↑](#footnote-ref-96)
96. MSITS 5.64. punkts, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=143 [↑](#footnote-ref-97)
97. MSITS 2010 3.53. punkts, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=53 [↑](#footnote-ref-98)
98. https://ec.europa.eu/taxation\_customs/business/vat/eu-vat-rules-topic/vies-vat-information-exchange-system-enquiries\_en [↑](#footnote-ref-99)
99. *VIES* iekļautas arī visu to uzņēmumu eksporta un importa vērtības, kuri atrodas zem apsekojumu sliekšņa. [↑](#footnote-ref-100)
100. Skat. 8. nodaļu, kurā izklāstīta Itālijas Bankas pieredze, izmantojot *MPD* novērtējumu veikšanai. [↑](#footnote-ref-101)
101. Maksājumu karšu datus parasti klasificē atbilstoši tā dēvētajiem tirgotāja kategorijas kodiem (*MCC*). *MCC* kodus un *EBOPS* būtībā iespējams sasaistīt. Šī pieeja tiks turpmāk aplūkota šīs rokasgrāmatas otrajā izdevumā. [↑](#footnote-ref-102)
102. Eiropas Centrālās bankas Regula (ES) 2020/2011, ar ko groza Regulu (ES) Nr. 1409/2013 par maksājumu statistiku (ECB/2013/43) (ECB/2020/59), skat.: (https://eur-lex.europa.eu/legal-content/EN/TXT/?uri=CELEX:32020R2011). [↑](#footnote-ref-103)
103. BPM6 CG 12.20.–12.25. punkts, skat.: https://www.imf.org/external/pubs/ft/bop/2014/pdf/Guide.pdf#page=209 [↑](#footnote-ref-104)
104. BPM6 CG 12.35.-12.37. punkts, skat.: https://www.imf.org/external/pubs/ft/bop/2014/pdf/Guide.pdf#page=211 [↑](#footnote-ref-105)
105. MSITS 2010 5.92.–5.102. punkts, skat.: https://unstats.un.org/unsd/tradeserv/TFSITS/msits2010/docs/MSITS%202010%20M86%20(E)%20web.pdf#page=151 [↑](#footnote-ref-106)
106. Mann, Michael and Cheung, Daniel P.H., Measuring Trade in Services by Modes of Supply, Eurostat Statistical Working Papers. 2019. [↑](#footnote-ref-107)
107. United Nations Conference on Trade and Development (citēts kā UNCTAD) (2015. gada oktobris), *Implementing a Survey on Exports of ICT- Enabled Services*, Technical Note No.11 Unedited TN/ UNCTAD/ICT4D/11, https://unctad.org/system/files/official-document/tn\_unctad\_ict4d11\_en.pdf [↑](#footnote-ref-108)
108. Iarossi, Giuseppe. 2006. ‘The Power of Survey Design: A User's Guide for Managing Surveys, Interpreting Results, and Influencing Respondents’. Washington, DC: World Bank. [↑](#footnote-ref-109)
109. Schaeffer, Nora Cate, and Stanley Presser. ‘The science of asking questions’, Annual review of sociology 29 (2003). [↑](#footnote-ref-110)
110. Dillman, Don A., Jolene D. Smyth, and Leah Melani Christian, Internet, phone, mail, and mixed-mode surveys: the tailored design method, John Wiley & Sons, 2014. [↑](#footnote-ref-111)
111. Schwarz, N., H. Hippler, B. Duetsch, and F. Strack. 1985. ‘Response Scales: Effects of Category Range on Reported Behavior and Comparative Judgments’, Public Opinion Quarterly 49 (3): 388–95. [↑](#footnote-ref-112)
112. Tabula vēl tiks papildināta, un tās aktualizētā versija būs iekļauta šīs rokasgrāmatas otrajā izdevumā. [↑](#footnote-ref-113)
113. Skatīt: https://www150.statcan.gc.ca/n1/en/pub/13-605-x/2020001/article/00005-eng.pdf?st=1yExstDk [↑](#footnote-ref-114)
114. Skat.: https://ec.europa.eu/eurostat/web/products-statistical-working-papers/-/KS-TC-19-007?inheritRedirect=true [↑](#footnote-ref-115)
115. Skat.: https://www.bea.gov/sites/default/files/2018-04/be120.pdf [↑](#footnote-ref-116)
116. Vairāk informācijas par *BEA* veiktajiem pasākumiem, lai novērtētu pakalpojumu tirdzniecību iedalījumā pēc sniegšanas veida, skat. Michael Mann, ‘Measuring Trade in Services by Mode of Supply’ BEA Working Paper, Washington, D.C., August 2019. [↑](#footnote-ref-117)
117. Skat. MSITS 2010 5.56.–5.62. punktu un šīs rokasgrāmatas 7. un 8. nodaļu, lai iegūtu vairāk informācijas. [↑](#footnote-ref-118)
118. a Iedalījums var atšķirties atkarībā no valsts (attiecībā uz vispārējām vajadzībām, kā arī konkrētiem sektoriem, datu vākšanas sistēmām, resursiem u. c.). [↑](#footnote-ref-119)
119. b Ekonomiskajā teritorijā, kurā nodibināts saistīts uzņēmums. Ja pārdošanas apjomu vai izlaidi nav iespējams iedalīt pēc produkta atbilstoši EBOPS 2010, norāda pakalpojumu pārdošanas apjomu vai izlaidi iedalījumā pēc saimniecības nozares atbilstoši *ICFA* 1. red. [↑](#footnote-ref-120)
120. c Ir zināmas neskaidrības par to, ko ietver konkrētas citur neiekļautas maksas par intelektuālā īpašuma izmantošanu (skat. MSITS 2021 5.43. punktu). [↑](#footnote-ref-121)
121. *Eurostat/*PTO modelis piedāvā ierosinātās vispārējās novērtēšanas metodes, ko var izmantot, lai apkopotu *MoS* datus atbilstoši Regulas (ES) 2020/1197 (EUS regulas) VI pielikumam. [↑](#footnote-ref-122)
122. Skat. rakstu *Statistics Explained*: https://ec.europa.eu/eurostat/statistics- explained/index.php?title=Services\_trade\_statistics\_by\_modes\_of\_supply#Applied\_methodology [↑](#footnote-ref-123)
123. https://www.wto.org/english/res\_e/statis\_e/trade\_datasets\_e.htm [↑](#footnote-ref-124)
124. Attiecībā uz posteni “Apkopes un remonta pakalpojumi” ar to saprot to detaļu un materiālu vērtību, kas var būt ietverta pakalpojuma cenā. Jebkurā gadījumā pakalpojumos neieskaita tās detaļas un materiālus, par ko atsevišķi iekasē maksu; pakalpojuma cenā neiekļauj arī (remontējamo) preču vērtību pirms un pēc remonta (skat. MSITS 2010 3.79. punktu). Pašlaik apkopotāju rīcībā ir ierobežota informācija, lai novērtētu preču vērtību postenī “Apkopes un remonta darbi”. Tādēļ, novērtējot *MoS*, pašlaik ir ieteikums neizslēgt no šīs kategorijas preču vērtību (detaļas un materiālus, ko remontētājs izmanto pakalpojuma sniegšanas laikā). Šo jautājumu turpmāk paredzēts izpētīt sīkāk, un tas tiks aplūkots šīs Apkopotāja rokasgrāmatas otrajā izdevumā. [↑](#footnote-ref-125)
125. Raugoties no valsts perspektīvas, ceļošana un izdevumi atšķiras attiecībā uz ienākošo un izejošo ceļošanu, kā norādīts 8.1. tabulā. [↑](#footnote-ref-126)
126. Piemēram, Polija preču vērtības novērtēšanai izmanto informāciju no diviem apsekojumiem (par personām un transportlīdzekļiem, kas šķērso Polijas robežu ar Eiropas Savienību, un par Polijas pilsoņu (rezidentu) ceļošanas paradumiem). [↑](#footnote-ref-127)
127. Būvniecības pakalpojumus bieži vien iekļauj *ITS* uzņēmumu apsekojumos. Respondenti lielākoties tiek lūgti norādīt būvniecības pakalpojumus atbilstoši aktuālajai *EBOPS* noteiktajai definīcijai, t. i., būvniecības pakalpojumus uzrāda to bruto vērtībā, proti, ieskaitot visas preces un pakalpojumus, ko izmanto kā darba resursus MSITS 2010 3.133. punkts). [↑](#footnote-ref-128)
128. *TiSMOS* gadījumā šī korekcija samazina kopējo būvniecības pakalpojumu plūsmu par vidēji 25 %. [↑](#footnote-ref-129)
129. Ideālā gadījumā jānošķir būvniecības projektu preču vērtības, jo attiecībā uz *MoS* datiem ņem vērā vienīgi pakalpojumu vērtību. Tas ne vienmēr iespējams, ņemot vērā aktuālo datu pieejamību. Tomēr apkopotāji var veikt labu novērtējumu, aptaujājot valsts lielākos eksportējošos būvniecības uzņēmumus. Ja tas nav iespējams, apkopotāji var norādīt pilnu apjomu un to iekļaut metadatos. Apkopotāja rokasgrāmatas otrajā izdevumā tiks sniegti precizēti ieteikumi saistībā ar šo jautājumu. [↑](#footnote-ref-130)
130. Tabula sbs\_na\_dt\_r2. [↑](#footnote-ref-131)
131. Tā ir vidējā proporcija, balstoties uz šīs rokasgrāmatas sagatavošanas brīdī pieejamajiem datiem (2021. gada februāris). Šī vidējā attiecība ir balstīta uz *SBS* datiem, kas Eiropas Savienībā apkopoti par vairākiem gadiem (vairāk informācijas skat. 9. nodaļā). [↑](#footnote-ref-132)
132. Šādos gadījumos pašreizējais iedalījums ir vienkārši proporcionāls. *Eurostat* pašlaik izstrādā precizētu datu iedales tabulu, balstoties uz *STEC* datiem un matricas novērtēšanas metodēm; šīs rokasgrāmatas pabeigšanas brīdī vēl notika darbs pie šīs tabulas izstrādes. Pēc tabulu pabeigšanas tās tiks publicētas *Eurostat* metadatu serverī *RAMON* (https://ec.europa.eu/eurostat/ramon/index.cfm?TargetUrl=DSP\_PUB\_WELC). [↑](#footnote-ref-133)
133. Pašlaik dažus apkopes, remonta un līdzīgus pakalpojumus var sniegt tiešsaistē, jo pakalpojuma sniedzējam var būt pilnīga piekļuve dažāda veida iekārtām, piesakoties sistēmā attālināti. [↑](#footnote-ref-134)
134. Ar jēdzienu “teritorija” saprot PTO dalībvalsts ekonomisko teritoriju. [↑](#footnote-ref-135)
135. Skat. arī 2. nodaļas 2.2.1. iedaļu. [↑](#footnote-ref-136)
136. Kā norādīts Digitālās tirdzniecības novērtēšanas rokasgrāmatā (1. versija, *OECD*, PTO un SVF). [↑](#footnote-ref-137)
137. Digitālās tirdzniecības novērtēšanas rokasgrāmata (1. versija, *OECD*, PTO un SVF), skat.: https://www.oecd.org/sdd/its/handbook-on-measuring-digital-trade.htm [↑](#footnote-ref-138)
138. https://unctad.org/system/files/official-document/tn\_unctad\_ict4d03\_en.pdf [↑](#footnote-ref-139)
139. IKT potenciāli nodrošinātie pakalpojumi ietver EBOPS 2010 kategorijas “Apdrošināšanas un pensiju pakalpojumi”, “Finanšu pakalpojumi”, “Citur neiekļauta maksa par intelektuālā īpašuma izmantošanu”, “Telekomunikāciju pakalpojumi, datorpakalpojumi un informācijas pakalpojumi”, kā arī noteiktas kategoriju “Citi saimnieciskās darbības pakalpojumi” un “Individuālie, kultūras un atpūtas pakalpojumi” daļas. IKT nodrošinātus pakalpojumus var sniegt vienīgi pāri robežām (1. veidā), fiziskām personām (4. veids) vai patērētājiem (2. veids), nedodoties uz citu valsti. Vairums pakalpojumu, ko uzskata par tādiem, ko sniedz pāri robežām (1. veids), personām nešķērsojot valstu robežas, ir IKT nodrošināti pakalpojumi. [↑](#footnote-ref-140)
140. Vidējais ES ceļojumu eksports 2017., 2018. un 2019. gadā. Dati pieejami šeit: https://ec.europa.eu/eurostat/databrowser/bookmark/f51876b1-6f2e-4a7c-bd46-f6527ec97a70?lang=en [↑](#footnote-ref-141)
141. Šo pieeju izstrādāja Austrijas Centrālā Banka (*OeNB*) un Austrijas Statistikas birojs, 2020. gada 29. oktobra versija. [↑](#footnote-ref-142)
142. Vairāk informācijas par *BEA* veiktajiem pasākumiem, lai novērtētu pakalpojumu tirdzniecību iedalījumā pēc sniegšanas veida, skat. Michael Mann, ‘Measuring Trade in Services by Mode of Supply*’ BEA Working Paper, Washington, D.C., August 2019.* [↑](#footnote-ref-143)
143. Ar “dalībvalsti” saprot PTO dalībvalsti. [↑](#footnote-ref-144)
144. Tomēr jānorāda, ka studējošie un pacienti nemaina rezidenci neatkarīgi no tā, cik ilgi viņi uzturas ārzemēs. [↑](#footnote-ref-145)
145. Kā norādīts iepriekš, lai gan *BOP* postenis “Ceļošana” ietver preces un pakalpojumus, attiecībā uz *GATS* un 2. veidu ņem vērā vienīgi pakalpojumu daļu. [↑](#footnote-ref-146)
146. Skat.: https://unstats.un.org/unsd/publication/Seriesm/SeriesM\_83rev1e.pdf [↑](#footnote-ref-147)
147. Skat.: https://ec.europa.eu/eurostat/documents/747990/748067/SeriesF\_80rev1e.pdf/332f8c58-a10d-4bdc-93c7-2a10e1901bdf [↑](#footnote-ref-148)
148. Skat.: https://webunwto.s3.eu-west-1.amazonaws.com/s3fs-public/2020-01/E-IRTS-Comp-Guide%202008%20For%20Web.pdf [↑](#footnote-ref-149)
149. *TSA* tabulas sīkāk aplūkotas publikācijas “2008. gada Tūrisma satelītkonts. Ieteicamais metodikas regulējums” 4. nodaļā. [↑](#footnote-ref-150)
150. Šī metode ir sarežģītāka, jo cenas un nakšu skaitu iedala pēc izmitināšanas veida. [↑](#footnote-ref-151)
151. Vērtībām, kas aprēķinātas, balstoties uz mājsaimniecību apsekojumiem, jābūt papildinātām ar pietiekamiem metadatiem, jo ar tām, visticamāk, saistāmas būtiskas izlases kļūdas. [↑](#footnote-ref-152)
152. Skat.: https://eur-lex.europa.eu/legal-content/EN/TXT/?uri=CELEX:32020R2011 [↑](#footnote-ref-153)
153. Skat. arī *Handbook on the Use of Mobile Phone Data for Official Statistics,* ko izstrādājusi ANO Pasaules darba grupa oficiālās statistikas veidošanai paredzēto lielo datu izpētes jautājumos, pieejams: https://unstats.un.org/bigdata/task-teams/mobile-phone/MPD%20Handbook%2020191004.pdf [↑](#footnote-ref-154)
154. Nosakot tūrisma proporcijas, kas nepieciešamas, lai aprēķinātu tūrisma tiešo bruto pievienoto vērtību, mazumtirdzniecības peļņas normas vērtību izmanto, lai novērtētu tā pakalpojuma sniedzēja izlaides vērtību, kurš nodrošina preci ceļotājam. Par pārējo ceļotāju iegādāto preču vērtību uzskata, ka tā neveido tūrisma proporcijas un tūrisma tiešo bruto pievienoto vērtību, bet gan vienīgi netiešo iedarbību (*TSA: RMF* 2008). [↑](#footnote-ref-155)
155. Skat.: https://www.wto.org/english/res\_e/statis\_e/daily\_update\_e/Tismos\_methodology.pdf [↑](#footnote-ref-156)
156. Vācija varēja sniegt informāciju vienīgi par importu iedalījumā pēc partnera (pasaule). [↑](#footnote-ref-157)
157. Ekstrateritoriālie valdības anklāvi ir savas rezidences valsts teritorijas iedzīvotāji, nevis uzņēmējteritorijas iedzīvotāji, kurā tie fiziski atrodas. Tādēļ patērētos komercpakalpojumus sniedz pārrobežu tirdzniecībā vai ar fizisku personu klātbūtni. [↑](#footnote-ref-158)
158. Skat.: https://ec.europa.eu/eurostat/statistics-explained/index.php/Services\_trade\_statistics\_by\_modes\_of\_supply [↑](#footnote-ref-159)
159. https://www.oecd.org/daf/inv/investmentstatisticsandanalysis/40193734.pdf [↑](#footnote-ref-160)
160. https://ec.europa.eu/eurostat/web/structural-business-statistics/global-value-chains/foreign-affiliates. [↑](#footnote-ref-161)
161. Vairumā sektoru apgrozījums ir labs aptuvens izlaides rādītājs. Skat. arī 9.5.1. iedaļu. [↑](#footnote-ref-162)
162. Noteiktā izlaide kopumā ir identiska pārdošanas apjomam attiecībā uz vairumu pakalpojumu darbību (skat. MSITS 2010 4.46.–4.52. punktu). [↑](#footnote-ref-163)
163. Pārdošanas apjoms attiecībā uz vairumtirdzniecības un mazumtirdzniecības darbībām nav jāizmanto, lai novērtētu starptautisko pakalpojumu sniegšanu ar komerciālo klātbūtni, jo tādējādi 3. veidā sniegto pakalpojumu tirdzniecība tiktu ievērojami pārvērtēta. [↑](#footnote-ref-164)
164. 2018. pārskata gads bija pirmais gads, par kuru šīs rokasgrāmatas pabeigšanas brīdī bija pieejami dati. Dati tika lejupielādēti no *Eurostat SBS* datubāzes, kas pieejama šajā [saitē](https://ec.europa.eu/eurostat/databrowser/view/SBS_NA_SCA_R2__custom_1785773/bookmark/table?lang=en&bookmarkId=9deb9512-24d6-47dc-94fa-7fb5a7a6be84). [↑](#footnote-ref-165)
165. Attiecībā uz partnervalstīm, kas nav ES valstis, kā avotu var izmantot *OECD* statistiku par starptautisko pakalpojumu tirdzniecību, skat.: https://www.oecd.org/sdd/its/international-trade-in-services-statistics.htm. [↑](#footnote-ref-166)
166. “Starptautiskā pakalpojumu sniegšana iedalījumā pēc sniegšanas veida – datu pieejamība *FATS*”. Apsekojumu veica 30 valstīs nolūkā apzināt datus, ko varētu izmantot, lai novērtētu starptautisko pakalpojumu sniegšanu, kas notikusi 3. veidā. [↑](#footnote-ref-167)
167. BPM6 un Regula 184/2005 attiecībā uz ES dalībvalstīm. [↑](#footnote-ref-168)
168. Michael Mann, Exploratory Estimates of U.S. International Services by Mode of Supply, 2017. [↑](#footnote-ref-169)
169. Franko uz kuģa. [↑](#footnote-ref-170)
170. Tobrīd šī rokasgrāmata vēl nebija pieejama. Valstis kā atskaites punktu izmantoja tā dēvēto “*Eurostat* vienkāršoto modeli”. Tomēr atšķirības starp vienkāršoto modeli un šajā rokasgrāmatā aplūkoto *Eurostat*-PTO modeli ir minimālas. [↑](#footnote-ref-171)
171. Šo pieeju izstrādāja Austrijas Centrālā Banka (*OeNB*) un Austrijas Statistikas birojs, 2020. gada 29. oktobra versija. [↑](#footnote-ref-172)
172. Saskaņā ar *UNCTAD* IKT nodrošinātie pakalpojumi ir: apdrošināšanas un pensiju pakalpojumi (SF), finanšu pakalpojumi (SG), citur neiekļauta maksa par intelektuālā īpašuma izmantošanu (SH), telekomunikāciju pakalpojumi, datorpakalpojumi un informācijas pakalpojumi (SI), pētniecības un attīstības pakalpojumi (SJ1), profesionālie un vadībzinību pakalpojumi (SJ2), arhitektūras, inženiertehniskie, zinātniskie un citi tehniskie pakalpojumi (SJ31), citur neiekļautie saimnieciskās darbības pakalpojumi (SJ35), audiovizuālie pakalpojumi un saistītie pakalpojumi (SK1), veselības aprūpes pakalpojumi (SK21), izglītības pakalpojumi (SK22), ar kultūras mantojumu saistīti un atpūtas pakalpojumi (SK23). [↑](#footnote-ref-173)
173. Šajā uzskaitījumā izmantotas *OECD* definīcijas. [↑](#footnote-ref-174)
174. Citur neklasificēts” jeb “c. n.” [↑](#footnote-ref-175)
175. *TSA* tabulas ir sīki aplūkotas publikācijas [*Tourism Satellite Account: Recommended Methodological Framework 2008* [Tūrisma satelītkonts – ieteicamais metodiskais regulējums, 2008. gads]](https://ec.europa.eu/eurostat/documents/747990/748067/SeriesF_80rev1e.pdf/332f8c58-a10d-4bdc-93c7-2a10e1901bdf) 4. nodaļā. [↑](#footnote-ref-176)
176. Itālijas Bankas starptautiskā tūrisma apsekojuma aptaujas anketa ir ietverta 8.III. pielikumā. [↑](#footnote-ref-177)
177. *TSA* tabulas ir sīki aplūkotas publikācijas [*Tourism Satellite Account: Recommended Methodological Framework 2008* [Tūrisma satelītkonts – ieteicamais metodiskais regulējums, 2008. gads]](https://ec.europa.eu/eurostat/documents/747990/748067/SeriesF_80rev1e.pdf/332f8c58-a10d-4bdc-93c7-2a10e1901bdf) 4. nodaļā. [↑](#footnote-ref-178)
178. Autors: Loks Māsens [*Loek Maassen*] (*CBS* statistikas analītiķis tūrisma statistikas jautājumos); tēma: aptuvens novērtējums par preču daļas procentuālo apmēru un kopējiem izdevumiem; datums: 2021. gada 14. aprīlis. [↑](#footnote-ref-179)
179. Tas neattiecas uz medicīnisko aprūpi saņemošajiem studentiem vai pacientiem, kuri paliek savā izcelsmes valstī (un līdz ar to apmeklētās valsts tūristiem), pat ja viņi attiecīgajā valstī uzturējušies ilgāk par vienu gadu. Turpretim militārajā bāzē vai valdības iestādē (tostarp vēstniecībās) norīkotos darbiniekus vai viņus pavadošās apgādājamās personas nekad neuzskata par tūristiem. [↑](#footnote-ref-180)
180. Šo apsekojumu, kas ir galvenais ceļošanas kredīta novērtēšanas avots, veic Spānijas Valsts statistikas birojs (*INE*). *INE* regulāri apkopo datus galvenajos robežpunktos (uz ceļiem, lidostās, dzelzceļa stacijās un ostās). Apsekojumu veic, klātienē intervējot nerezidentus, kad viņi izceļo no Spānijas. *EGATUR* apsekojumam izmantoto ekstrapolācijas regulējumu nodrošina *INE* apsekojums par ienākošo tūrismu (spāņu valodā – *FRONTUR*). Periods, uz ko attiecas dati, ir kalendārais mēnesis. [↑](#footnote-ref-181)
181. *ETR* ir pastāvīgi veikts apsekojums, kura mērķis ir sniegt mēneša, ceturkšņa un gada aplēses par Spānijas iedzīvotāju ceļojumiem un to galvenajām iezīmēm (ceļojuma mērķi, ilgumu, iemeslu, izmitināšanas vietu, izmantotajiem transportlīdzekļiem, izdevumiem, ceļotāju sociāldemogrāfiskajām īpašībām u. c.). [↑](#footnote-ref-182)
182. Šī tabula izstrādāta, balstoties uz koriģētajiem *EGATUR* un *ETR* datiem, kas *NCB* nosūtīti ceļošanas datu traktēšanai, izņemot aplēstos nomas izdevumus, kas piedēvēti to nekustamo īpašumu īpašniekiem, kas atrodas valstī, kura nav viņu rezidences valsts. Šo aplēsto nomas izdevumu iekļaušana būtiski nemainītu procentuālo sadalījumu. [↑](#footnote-ref-183)
183. Ieņēmumi no produktu pārdošanas ietver gan preces, gan pakalpojumus. Tādēļ tika gūti daži pieņēmumi par saimnieciskās darbības veidu, lai noteiktu pakalpojumu vērtību. Tika izmantota arī *Eurostat* izstrādātā *CPA* un *EBOPS* savstarpējās atbilstības tabula. [↑](#footnote-ref-184)
184. Varētu aprēķināt ieņēmumus no pakalpojumu pārdošanas kopumā. Tomēr nav informācijas par eksportēto pakalpojumu vērtību. Tādēļ vērtību ieņēmumiem no pakalpojumu pārdošanas apjoma vietējā tirgū var vienīgi novērtēt, attiecinot pakalpojumu proporciju kopējos ieņēmumos uz produktu pārdošanas apjomu (vietējā tirgū un eksportu). [↑](#footnote-ref-185)
185. Galīgās kontrolējošās institucionālās vienības (*UCI*) jēdziens – skat. 4. nodaļu. [↑](#footnote-ref-186)
186. Tiem principā jābūt vienīgi pakalpojumiem, taču *OFATS* gadījumā nav iespējams novērtēt pakalpojumu vērtību. Var vienīgi piemērot pieņēmumu par ārvalstu saistīta uzņēmuma primāro saimniecisko darbību saskaņā ar *EBOPS* un *CPA* savstarpējās atbilstības tabulu. [↑](#footnote-ref-187)
187. https://www.bea.gov/system/files/papers/WP2019-7\_2.pdf [↑](#footnote-ref-188)
188. Izstrādātā savstarpējās atbilstības tabula daļēji ir balstīta uz *BEA* plašāku projektu, kura mērķis ir sasaistīt tā *FATS* statistikā nozares norādīto pārdošanas apjomu ar atbilstošo pakalpojumu veidu. Tā ir balstīta arī uz PTO veikto darbu, lai izstrādātu starptautiskās standartizētās visu ekonomiskās darbības veidu klasifikācijas (*ISIC*) kodu un izvērstās maksājumu bilances sistēmas (*EBOPS*) savstarpējās atbilstības tabulu. Skat. publikāciju *A Global Trade in Services Dataset by Sector and by Mode of Supply* [Pakalpojumu pasaules līmeņa tirdzniecības datu kopa iedalījumā pēc nozares un pakalpojumu sniegšanas veida], 2019: https://www.wto.org/english/res\_e/statis\_e/daily\_update\_e/Tismos\_methodology.pdf. [↑](#footnote-ref-189)
189. *BEA* apsekojumi par *MNE* darbību, lai apkopotu informāciju par ASV *MNE* (tostarp ASV mātesuzņēmumu un to ārvalstu saistītu uzņēmumu, kā arī ārvalstu *MNE* piederošo ASV saistītu uzņēmumu) pārdošanas apjomu iedalījumā pēc precēm, pakalpojumiem un ienākumiem no ieguldījumiem. Attiecībā uz pārdošanas apjomu, ko klasificē tādās kategorijās kā vairumtirdzniecība un mazumtirdzniecība, un banku pakalpojumi, koriģē uzrādīto pakalpojumu pārdošanas apjomu, lai precīzāk noteiktu sniegto pakalpojumu vērtību. Proti, ar šīm korekcijām pievieno tādas kategorijas kā 1) vairumtirdzniecības un mazumtirdzniecības izplatīšanas pakalpojumi, 2) apdrošinātāju prēmiju piemaksas un 3) banku pakalpojumi, par kuriem netieši iekasē maksu. Tiek atskaitīta apdrošinātāju paredzamo zaudējumu aptuvenā vērtība. Piemērs par to, kādi varētu būt apsekojuma jautājumi attiecībā uz ārējiem novērtējumiem, ir aplūkoti [BE-10 B apsekojuma](https://www.bea.gov/system/files/2020-03/be-10b-2019_0.pdf) 11. lappusē. [↑](#footnote-ref-190)
190. https://publications.banque-france.fr/sites/default/files/medias/documents/818046\_qsa49\_web.pdf#page=25 [↑](#footnote-ref-191)
191. Skat.: https://publications.banque-france.fr/sites/default/files/medias/documents/818046\_qsa49\_web.pdf#page=25 [↑](#footnote-ref-192)
192. Pakalpojumu ārvalstu tirdzniecība 2021. gadā. [Aptaujas anketa drukāšanai (PDF formātā)](https://www.stat.ee/sites/default/files/kysimustikud/2021/22304148221_Questionnaire_as_a_PDF_file_en.pdf) [↑](#footnote-ref-193)
193. [Pakalpojumu ārvalstu tirdzniecības klasifikācija 2020. gadā](http://metaweb.stat.ee/view_xml_linear.htm?id=4601365&level=null&firstResult=1&siteLanguage=en) [↑](#footnote-ref-194)
194. [Pakalpojumu ārvalstu tirdzniecības rokasgrāmata](https://www.stat.ee/sites/default/files/2020-12/Teenuste%20väliskaubandus%20ENG.pdf) (PDF formātā). Igaunijas Statistikas birojs, 2020. gads [↑](#footnote-ref-195)
195. Tika pētīti daži papildu aspekti (kas šajā ziņojumā nav pieminēti), piemēram, 1. veidā sniegtie pakalpojumi, kas saistīti ar starptautisko preču tirdzniecību. [↑](#footnote-ref-196)
196. *GBR* ir ietverta informācija par *NACE* kodiem, uzņēmumu darbiniekiem un Tirdzniecības kameras reģistrācijas numuru, savukārt informācija par īpašam nolūkam dibinātu sabiedrību (ĪNDS) darbību ir pieejama, izmantojot Tirdzniecības kameras reģistrācijas numuru. Šos mainīgos lielumus izvēlējās kā daļu no pamatregulējuma. [↑](#footnote-ref-197)
197. Šos avotus uzskata par primārajiem datu avotiem, jo Nīderlandes Statistikas birojs tieši apkopo datus par šiem uzņēmumiem. [↑](#footnote-ref-198)
198. Modelēšanas datus nevar novērtēt/apkopot tiešu uzņēmuma vai cita darījuma veicēja līmenī. [↑](#footnote-ref-199)
199. Pieņemot, ka uzņēmumam būtu vieglāk atbildēt uz jautājumu. [↑](#footnote-ref-200)
200. Michael Mann, “[Measuring Trade in Services by Mode of Supply](https://www.bea.gov/system/files/papers/WP2019-7_2.pdf)” BEA Working Paper, Washington, D.C., August 2019. [↑](#footnote-ref-201)
201. Pieņem, ka salīdzinoši lielu procentuālo daļu no juridiskajiem pakalpojumiem sniedz, klientam vienā valstī dodoties pie juridisko pakalpojumu sniedzēja kādā citā valstī (2. veids), piemēram, kad klients dodas uz piegādātāja biroju, lai saņemtu konsultācijas. [↑](#footnote-ref-202)
202. Ieguves rūpniecības pakalpojumus traktē līdzīgi kā būvniecības pakalpojumus, jo pieņem, ka tos iedala attiecīgi 3. un 4. veidā. [↑](#footnote-ref-203)
203. Rezultāti ir izklāstīti Maikla Manna [*Michael Mann*] 2019. gada darba dokumentā, pieejams te: https://www.bea.gov/system/files/papers/WP2019-7\_2.pdf. [↑](#footnote-ref-204)
204. Norvēģijas *ITSS* apsekojumā respondentiem jāsniedz informācija par pakalpojumu tirdzniecību saskaņā ar *CPA*. [↑](#footnote-ref-205)
205. *Altinn* ir tīmekļa portāls digitālajam dialogam starp uzņēmumiem, privātpersonām un valsts iestādēm. Tā ir arī tehnoloģiska platforma, kuru valdības struktūras var izmantot digitālo pakalpojumu izstrādei un kurā Norvēģijas Statistikas birojam ir jāpublicē tā uzņēmumu apsekojumi. Skat.: www.altinn.no. [↑](#footnote-ref-206)
206. Respondentiem bija jāattiecina pakalpojumu eksports uz 1. un 4. veidu un pēc tam jāiedala pakalpojumu imports. Viens respondents apjuka, kad viņam jautāja per eksportu un pēc tam par importu. To norādīja tikai viens respondents. [↑](#footnote-ref-207)